
Kaua aega tunti maailma tema avaruses ja mitmekesisuses üksnes kaupade järgi ja kaupmeeste 
omavaheliste küsitluste kaudu. Kaua aega vaieldi, kas Maa on neljakandiline või kettakujuline, enne 
kui avastati, et ta ei ole mitte ketas, vaid kera; vaieldi selle kera suuruse üle, tõmmati sellele mõttelisi 
jooni, et saada selget pilti suurtest ja tundmatuist teedest. 

Vallutusretkede viletsused avasid maailma sügavuse ja valgustasid teda tulekahjude kumas. 

Mööda Ia stepikoridori, sealt, kust varem polnud tulnud ühtki teadet, hakkasid liikuma 
erinevate nimetustega rahvad. 

Munk Plano Carpini sõitis 1246. aastal läbi tatari hordide maa ning jutustas kaugest rikaste 
katailaste* valdusest, kus kootakse siidi ja põletatakse portselani. Hiljem jutustas neistsamust maist 
ka veneetslane Marco Polo. Katai kerkis silmapiiri tagant kui rikkuste, imede, võõrastemajade, 
losside ja paberraha maa. 

Keegi ei teadnud, mitu päeva reis rikkale Kataimaale kestab. Kaupmehed ei olnud huvitatud, et 
nende teed üldtuntuks saaksid, ja kaamelirajad ei läinud ka otse. 

Vahemere ääres lõid õitsele jõukad kaupmeeste ja käsitööliste linnad. Paleede ülemistel korrustel, 
kuhu kogunesid kaupmeestest valitsejad, rippusid seintel kaunistustena kaardid. 

Kaarte peeti tõeliseks varanduseks, neid joonistati maha ja varastati, täiendati pildikeste ja muude 
väljamõeldistega. 

i a asemele tuli puri ja sinised mereteed osutusid kõrbeteedest kasulikumaks. Purjetiivad 
asvasid. 

Veneetslased, genualased, portugallased, hispaanlased ja edaspidi ka hollandlased ning inglased 
otsisid kaarte ja pidasid võitlust mereteede pärast. 

Kauged maad, kus pärlid olid odavad, kus leidus palju kulda ja vürtse, ahvatlesid. Sinna otsiti 
kõige lühemat teed. 

Maismaatee Kataisse tundus olevat lõputu. Näis, nagu moodustaksid mandrid Maa ümber rõnga, 
mille sinine ookean vahepeal katkestab. 


! Nõnda nimetati Kolumbuse ajal hiinlasi. 


Et ookean jaguneb kaheks ookeaniks ja et nende vahel asub Uus Maailm, seda veel ei teatud. 
Taheti leida otsemat teed, kus ei oleks läbiveolõivu nõudvaid kaubanduskeskusi, röövleid ega 
kõrbeid. Zinaida Sišova raamat jutustab suurest mereretkest, mille sooritas itaallane Christoph 
Kolumbus (õieti Cristoforo Colombo), kes sündis Genuas XV sajandi keskpaiku ega armastanud 
rääkida oma noorusest. Siiski on teada, et ta «li merd sõitnud, tundis kaarte ja nende joonistamise 
kunsti, oskas ladina keejt lugeda ja kirjutada ning oli üsna hea kalligraaf, see tähendab kirjutas 
ilusasti ja selgesti. 

Praegusel ajal, neli sajandit hiljem, võime me Kolumbuse päevikute ja kirjavaheuse põhjal 
nentida, kui vapper inimene ja meresõitja oli too «ookeani admiral», kel oli ainult mõningaid kaunis 
ähmaseid teadmisi geomeetrias, astronoomias ja geograafias. 

Mereteed Indiasse — ümber Aafrika — ei olnud portugallased tol ajal veel avastanud. 
Kanpmeestest ja laevakaptenitest rändureid ahvatles Katai. Marco Polo jutust oli vaid teada, et tee 
Kataisse viib mööda tuhandeist saartest ning on seotud uskumatute raskustega. 

Kolumbus oli palju ringi sõitnud ja kohtunud Portugali meremeestega, kes olid juba purjetanud 
üle Pimeduse mere. Nähtavasti oli tal portugallaste koostatud kaart, mis viiski teda mõttele purjetada 
Kataisse merd kaudu, otse üle ookeani. See tee oli tema arvestuste järgi lühem ja selles suunas 
puhuvaid tuuli oli tollal juba uuritud. 

Hulk aastaid püüdis Kolumbus kuningaid, kõrgeid ametiisikuid ja kaupmehi nõusse saada, et nad 
talle laevastiku varustamiseks raha annaksid. Ta oli veendunud, et jõuab otseteed kaudu kiiremini 
pärlite, kulla ja vürtside maale Ta käis Portugalis, külastas tõenäoliselt ka Inglismaad ja elas seitse 
aastat Hispaanias, taotledes toetust oma suureks mereretkeks. 

Tänu Räbida kloostri munkade juhuslikule soosingule õnnestus tal pääseda kuninganna jutule. 
Ühendatud Kuningriigi valitsejad — Kastiilia Isabella ja Aragoonia Ferdinand — sõlmisid 
Kolumbusega lepingu, mis lausa kubises lubadustest. Kolumbus jõudis kokkuleppele Palose 
meremeeste, vendade Pinzõnidega. 1492. aasta augustikuus hiivasid kolm karavelli ankrud. 

Kodumandri rannad jäid seljataha, saarte piirjooned silmapiiril sulasid pikkamööda taevaga ühte. 
Esmakordselt inimkonna ajaloos sõitsid meremehed teadlikult üle ookeani. Neid juhtisid tähed, nad 
kontrollisid teed kaartide järgi ja neile näitas suunda magnetnõel, tollesama imepärase Katai kingitus. 

Kolumbus oli tugeva tahtejõu ja mitmekülgsete oskustega inimene, ta uskus kaarti, kompassi, 
tolleaegset teadust ning oma õnnetähte. 

Septembrikuu keskpaiku läbisid laevad Sargasso mere. Puhus pärituul. Oktoobrikuu algul, pärast 
seda, kui nähti maa lähedust ennustavaid linde, märgati laevalt kauget rohelist rannikuriba. 

Kolumbus ei avastanud Ameerikat, sest ta ei kavatsenud seda avastada. Ta kohtas oma suurel 
mereretkel takistust ning pidas Uut Maailma Indiaks. See takistus oligi maa, mida me praegusel 
ajal Ameerikaks nimetame. 

Zinaida Sišova näitab oma huvitavas romaanis, kui keerukas ja vastuoluline oli Kolumbuse ajajärk. 
Ta näitab Kolumbust ennast — unistajat, suurt meresõitjat, ettenägelikku inimest, kel oli tugev tahtejõud ja 
rängad eksiarvamused. 

Zinaida Sišova on jutustuse Kolumbuse reisidest üles ehitanud kaardi saladusele. Ja tal on õigus, 
sest kaartidesse suhtuti tollal ebauskliku aukartusega; nad ei olnud küll täpsed, ent lubasid sel- 
legipoolest teha tähtsaid oletusi. Tolleaegsed kaardid olid hinnalised sellepärast, et neid oli vähe. 
Kaardid näisid salapäraste joonistustena. 

Zinaida Sišova raamat põhineb faktidel ja oletustel. 

. x Kolumbuse päevikust on meile teada, et tema meeskonna hulgas oli ka paar laevapoissi, jungat. 
Uhe junga hooletuse läbi hukkus laevastiku lipulaev «Santa Maria». 

Zinaida Sišova on pannud neile tundmatuile jungadele nimed ning sidunud nad sõprusega, tugeva 
seltsimehelikkusega ja kaardi saladusega. 

Raamat, mida te praegu lugema asute, ei ole huvitav mitte üksnes Kolumbuse iseloomu kujutamise 
poolest. Ta on avastuseks ajaloo meres, on ise renessansiajastu inimkarakterite omalaadseks kaardiks. 


Viktor Sklovski. 


ESIMENE OSA 

GENUA 

| PEATÜKK 

KETSER UGO MEZZI PÕLETAMINE 


1491 


1494. aasta juulikuu 24. päeval andis mu peremees, hõbesepp Antonio Tulpi, minu kätte 


suure hõbevaagna. 

«Mu poeg,» ütles ta, «vii see tellitud töö peapiiskopile ara. Täna on reede, vaagen aga oli 
lubatud neljapäevaks. Sa mõõtsid sirkliga väga õigesti kauguse kahe lillevaniku vahel ja 
graveerisid imehästi vapikilbile deviisi. Puskop jääb kindlasti rahule. Ainult palun sind. mu 
poeg, räägi viisakalt, vasta igale küsimusele ja kummarda võimalikult sageli. Hiljuti nägin ma 
tänaval, kuidas üks suursugune sinjoore' peatas Padua litsentsiaadi“, kes elab meie tänavas. 
Nad kõnelesid kõigest pool tundi, ja litsentsiaat jõudis selajal teha neliteist kummardust. .. 
Aga tema on ju haritud inimene jatalle on õpetatud häid kombeid ...» 


,Sinj oore (it.k. signore) — härra. A . . M 
.Litsentsiaat — üliõpilane, kes on sooritanud kõik katsed ja omab õigust loengute 
pidamisekj. Teaduslik kraad keskaegseis ülikoolides. 

Oleksin ma peremehe targutusi lõpuni kuulanud, ei oleks peapiiskop vaagnat isegi 
PA kätte saanud. Sellepärast tõmbasin mütsi silmile, kahmasin vaagna ning pistsin 
uksest välja. 

«Oota, Francesco!» hüüdis peremees mulle järele. «Ara pane mütsi nii viltu pähe, see sobib 
ainult aadliku-pojale!...» 

Ta ütles mune veel midagi, ent ma ei kuulanud teda enam, vaid keerasin ümber nurga. 

Juba aasta otsa elan ma pärast ema surma Genuas, aga iga kord, kui jõuan meie kitsast 
Hõbeseppade tänavast mere aarde viivale teele, ei suuda ma tagasi hoida rõõmsaid 
südametukseid. 

Praegugi unustasin ma meie pimeda töökoja, Antonio Tulpi manitsused ning pidevast 
peitliga töötamisest valutavad sõrmed. 

Ma võtsin mütsi peast ning tänasin paljapäi veel kord jumalat, kes oli mind viinud mõttele 
Genuasse sõita. 

Meie mahedat toskaana kõnet ei saa muidugi võrrelda genualaste kriiskava kisaga, kuid mulle 
meeldib sadam, kirev rahvasumm, terav soola- ja kalahõng ning tuul, mis rebib mütsi peast ja 
paisutab möödujate mantleid nagu purjesid. 

Rahvahulk kandis mind edasi. Kui oleksin tahtnud seisma jääda, ei oleks ma saanud seda 
teha. Peapiiskopi lossi lähedal hakkasin teisele poole tänavat trü gima. 

Sõdurimundrite tikand kriimustas mu käsi, sõrmed kangestusid vaagna raskusest. Rahvas 
seisis nii tihedalt koos, et võis kuulda naabri südamelööke. Kõik vahtisid üles. Alles nüüd 
märkasin ma majakatuste köhal suitsu ja sädemeid. Minu peas sähvatas mõte tulekahjust. 

«Mis on juhtunud?» »küsisin ma naiselt, kes trügis väikest last süles hoides minu kännul. 

«Ei ole aimugi,» vastas too edasi trügides. 

«Mis on juhtunud?» küsisin ma uuesti. 

Ja siis hüüdis mulle üks kalanaine: 

«Astu aga kiiremini, poisu, muidu jääd hiljaks! Sea! põletatakse ketser Ugo Mezzit.» 

Ma ei olnud inimese põletamist vgel kordagi näinud. Kui põletati Giacomo Piandellot, käis 
mu ema seda Pisas vaatamas, kuid mina olin totlal alles nii väike ja 

väeti, et ei suutnud seesugust pikka teekonda ette võtta. Tol päeval valasin ma kibedaid 
pisaraid. 

Mäletan väga hästi, kui ema Pisast tagasi tuli; mäletan tema tuulest karestunud nägu ning 
selja pealt higist ja tolmust tumenenud rõivaid. Naabrinaised kogunesid meie kööki ning ema 
jutustas mitu korda päevas kan-natlikult ikka üht'ja sama: 

«Lõpuks lõi leek viimast korda lõkkele ja sädemed paiskusid laiali. See oli paha vaim, kes 
lahkus piinades ja krampides tema poolt kiusatusse viidud patuse ihust.» 

«Aga kuidas see patune ise välja nägi?» küsisid naabrinaised. 

«Oo, ta oli näost tõmmu nagu maur,» vastas ema. «Juuksed tema peas langesid kahele poole, 
et varjata väikesi sarvi. Nina ulatus kuni lõuani. Ja igaüks, kes teda nägi, sai kohe aru, et ta on 
nõid ...» 


Jooksujalu ruttasin ma väljakule. 

Lõpuks läks mul korda ennast tiheda rahvamurru vahelt läbi suruda. Eespool oli märksa 
lahedam, seal seisid ratsayalvurid. Ma sukeldusin hobuse kõhu alt läbi ja olingi esiridades. 

Patust ei põletatud surnuks. Teda veeti vaid nõrga-usulistele õpetuseks ümber linna ja 
«kõrvetati» nüüd tulel. Rahva hulgas oli kuulda juttu, et ta väärivat palju karmimat karistust, ent 
Genua kaupmehed astunud vahele — kartuses, et teiseusulised inimesed siis enam Genua 
sadamasse sisse ei sõida. 

Süüdimõistetu kuritegude loetelu rippus tema rinnal. Nii kaugelt ei näinud ma lugeda ühtki 
sõna, ent nimekirja pikkuse järgi otsustades oli ta väga patune. 

Võib-olla.oli ta tõesti Giacomo Piandello taoline nõid, kuid esimesel pilgul ei saanud seda 
küll ütelda, õlgedena sirged juuksed langesid tal silmile. Kõrge teravatipuline müts oli viltu 
vajunud; mütsile oli maalitud põrgutuli ja igasugused piinariistad, õnnetu sinised silmad 
tungisid valu ja hirmu pärast pealuust välja. Ta karjus, kuid rahva kära ja lärm, kaupa pakkuvate 
naiste hõiked ja meeste sõimtemine summutasid tema valukisa. Neli musta ja kollasesse rüütatud 
teenrit kandsid mööda suursuguse daami kandetooli. Tuuleiil haaras leegi ning viis selle postist 
eemale. Ja ma nägin veel 

kord süüdimõistetu nägu. Jumal, ole talle patusele armuline! 

Samal silmapilgul lõi keegi tugevasti mu käe pihta ja ma pillasin vaagna maha. See joonistas 
poolkaare ning langes kõlinal kivihunnikule. 

«Hei, mplutaja,» ütles helisev hääl, «kas tõid oma vaagna selleks siia, et tolle vaesekese 
sisikonda sinna sissekorjata?» 

Minu ees seisis noormees, kellel oli käes luust nuga. Taoliste nugadega kaabivad 
kunstnikud lõuendilt värve. 

Mul oli vaja paar sammu astuda ja vaagen üles võtta, et rahvas seda ära ei tallaks, kuid ma 
ei võinud ometi solvamist andestada. Nooruk oli minust pikem, ent õlgadest seevastu kiitsakam ja 
tema kamsooli' all ei märganud ma kuigi tugevaid muskleid. 

Kõik poisid, käskjalad, õpilased ja sellid Püha Antoniuse kirikust kuni Eostumise kirikuni 
kardavad mind. 

Ma heitsin pilgu vaagna poole — see siras inimeste vahelt nagu kuu. 

Seejärel pöördusin ja virutasin solvajale kaksiklöögi, nagu virutavad poisid sadamas ja 
kaldapealsel, — vastu rindu ja lõua alla. 

Ma teadsin, kustpoolt tuleb nüüd lööki oodata, ja keerasin parema külje nooruki poole, 
kaitstes südant ja kõhtu. 

Ent nooruk lõi järsku tuikuma, nuuksatas kuidagi veidralt ning langes selili kividele. 


Sel hetkel ajasid vahid rahvahulka keppidega laiali ja nähtavale ilmus peapiiskopi 
kandetool. See möödus minust nii ligidalt, et ma nägin tema kõrgeaususe prisket, valget, 
tedretähnidega käetud kätt. 

Kandetooli taga sörkisid naised ja lapsed; nende kännul komberdasid pimedad, lombakad ja 
kätetud. Õudusega nägin ma, kuidas uks hiiglaslik punapäine mehemürakas minu maaslamava 
vastase rinnale astus. Ma sööstsin tema juurde. Noormehe silmad olid kõvasti kinni ja suust 
voolas peenike roosa nire. 

Kergitasin ettevaatlikult tema pead ja panin oma uue pannaldega mütsi selle alla. Kuskil 
kuklas, tihedate 


' Kamsool— keha ümber liibuv ja põlvini ulatuv mehe riietusese, mõnikord ka ilma 
käisteta. 

mustade juuste all, pidi tal nähtavasti olema haav, sest mu käed said veriseks. Otsustasin 
kõigepealt võtta vaagna, viia selle köhale, tulla siis tagasi ja anda kan-natanule abi. 

Kuid vaagnat ei olnud enajn seal, kus ma teda minuti eest nägin. Nööriga vöötatud munk 
kiskus seda ara sõduri käest, viimane aga mähkis vaagnat, munga needmistest välja tegemata, 
vaikides oma mantli sisse. 

«Õnnetu,» kar jus munk, «sa võtad vaeselt vanamehelt tema viimase varanduse! Küll kuradid 
praevad sind põrgus samasugusel vaagnal selle eest, et sa pühal reedel varastad!» 

Sõdur keeras talle rahulikult selja. 

«Mis seal ikka, ma ainult päästsin sinu samasugusest saatusest,» ütles ta sadulasse ronides 
häirimatult. «Seleta mulle, mil viisil võis vaese vanamehe kätte sattuda nii kallis asi?» 

Ma jooksin sõduri juurde. 

«Teie ausus,» ütlesin ma, «muidugi ei ole see tema vaagen. See kuulub minu peremehele, 
hõbesepp Antonio Tulpile. Kui te selles kahtlete, siis võin ma teile täpselt kirjeldada kõike, 
mis vaagnale on graveeritud.» 

«Ma ei kahtle mitte milleski,» ütles sõdur hobusele kannuseid andes. «Astu -kõrvale, poisu!» 


II PEATÜKK ORNICCIO 


Päike kõrvetas halastamatult. Isegi merelt ei puhunud tuuleõhku. 

Nooruk lamas selili kividel. Ma kummardusin tema juurde, kuid ei kuulnud ta hingamist. 
Oli ta elus või mitte, igal juhul ei tohtinud ma teda abituna maha jätta. 

Mis pidin ma tegema? Kuidas küllilma vaagnata koju minna? Mida peremehele ütelda? 
Ta kogunes meie ümber palju rahvast, kuid lähenevat ratsavahtkonda nähes jooksid kõik 

aiali. 

Ma tõstsin haavatu õlgadele ja astusin mõned sammud. Tassisin Antonio Tulpi teldrist iga 

päev üles hõbe- 

dakotte, mis olid mu praegusest kandamist palju raskemad, ent nüüd nõtkusid mu jalad 
erutusest. 

Nooruki pea kõlkus mu õlal nagu leivakott palveränduri seljas. Mu jalad libastusid väljakule 
siia-sinna laia-liloobitud kalarappeil. Suurivaevu pääsesin mööda kräunuvatest ja jõuravatest 
kassiparvedest, kellest Genua kubiseb, läksin läbi Mere tänava ning keerasin meie 
põikdänavasse. 

Kolm korda pidin ma koputama, enne kui peremees akna üles tõstis. 

«Miks nii hilja, Cesco? Noh, kuidas vaagen tema kõrgeaususele meeldis?» küsis ta, nägi siis 
äkki mu kurba kandamit, taandus kohkunult ja hüüdis: «Mida see tähendab, mis inimene see on?» 

«Sinjoore Tulpi,» ütlesin ma, «ristilöödud Kristuse nimel, andke sellele õnnetule peavarju! 


Ma ei tea, kas ta on elus, kuid meie kohus on teha kõik, et talle elu tagasi anda.» 

«Ristilöödud Kristuse nimel,» vastas meister, «vii ta sinna, kust sa ta tõid. Kui ta surnud on, 
ei päästa teda enam miski, on ta aga elus, siis toibub ta väljas kiire-mini kui umbses töökojas. 
Ajad on praegu nii ärevad, et haavatud meest ei tohi oma majja peita. Ta võib ju olla mõni 
kiriku või vabariigi vaenlane.» 

«Sinjoore,» hüüdsin ma meeleheites, «ta on ju ainult poiss! Ja kindlasti usub ta püha 
kolmainust samuti nagu meie teiega.» 

Ent peremees laskis juba akna paugatusega kinni langeda. 

«Hea küll,» ütlesin ma hambaid kokkü surudes, «võibolla ei näe te enam mind ega vaagnat, 
kuid õnnetut ma üksinda ei jäta!» 

Vaevaga tassisin ma haavatu üle tänava, varjupoolele, ning nõjatasin ta '*purskkaevu vastu. 
Seejärel uhtsin tema nägu külma veega. . 

«Kui ta meelemärkusele ei tule,» mõtlesin ma, «pean ta linnavahtide juurde viima. Ja siis 
andestagu issand jumal ise mulle minu tahtmatu patt.» 

Ma mõistsin, et mu asjad on halvad. Peremehe juurde ma nagu ei tohtinud enam tagasi 
minna, peapiiskopile aga kartsin isegi mõtelda. Ja haavatu ei tahtnud ka 
mitte kuidagi toibuda. 


16 


Nuuksed kerkisid mu kurku ning ma tundsin järsku, et põsed on pisaraist märjad. 

Keskpäevane lämb andis veidi järele ja purskkaevu juurde hakkas kogunema naisi. Igaüks 
pidas minust möödudes oma kohuseks juhtunu üle pärida ja mul oli küsimustele vastamisest 
juba villand. 

«Kui kena noor isand ja kui kahvatu!» hüüdis äkitselt meister Baccioli naine ja ma võpatasin 
hirmust, kuna mu peas tärkas esimest korda mõte, et,olin teinud häda kõrgest soost noormehele. 

Silmitsesin noorukit tähelepanelikult. Nägu oli tal valge ja õrn nagu madonn-al Eostumise 
Kirikus. Ripsmed heitsid tema põskedele sulgjaid varje. Juuksed olid tal pikad ja sirged; 
varjus näisid nad süsimustadena, päikesepaistel aga tantsisklesid neis kuldsed ja lillad sädemed. 

Tema käsi vaadeldes ohkasin aga kergendatult. Need olid käredad, parkunud ja üleni käetud 
tillukeste pragif-dega, mis olid täis värvi. 

Ei, see ei olnud kõrgest soost isand: tema kamsooli kalev oli liiga kulunud ning jalatsid 
liiga rohmakad ja ärakantud. 

Ma uhtsin veel kord ta nägu ja niisutasin huuli, kuid ta ei liigutanud oimugi. 

Kas tõesti peab minust neljateistkümneaastaselt saama mõrtsukas? 

Nuuksed panid kogu mu keha uue jõuga vappuma. 

Samas tundus mulle, nagu oleks nooruk ohanud. Seadsin ta purskkaevu lähedal asuva maja 
seina najale ning kuulsin nüüd ikka selgemini ja selgemini tema nõrku südametukseid. 

Nooruk avas silmad. Mu põsed olid nähtavasti veel pisaraist märjad, sest ta küsis 
osavõtlikult: 

«Sa nutad? Kas ma lõin sind nii kõvasti?» 

Ta katsus end püsti ajada, kuid langes uuesti kivideie. 

«Sa ei löönud mind kuigi kõvasti,» vastasin mina, «kuid löök sattus kohale, kus hiljuti oli 
luumurre. Aga ega ma sullegi armu heitnud.» 

Ja ma rääkisin talle paari sõnaga kõigest: mungast, vaagnast ning sellest, kuidas ma teda 
tassisin. 

«Kuid see kõik on tühine,» lõpetasin ma, «peaasi, etsa ellu jäid. Aga nüüd ütle mu»e, 
kuidas sind kutsu- 

takse, ja saame aa Minu nimi on Francesco. Ruppi. Ma olen orb, pärit Pisa ligidalt 
Anastagio külast. . 

Ma ei jõudnud oma lauset lõpetada, sest kuskil minu lähedal hakkas kurdistavalt vilistama 
rästas. Tõstsin tahtmatult pea ja otsisin lindu silmadega. 

Minu uus tuttav pahvatas seda nähes naerma. jt «Ara näe rästa otsimisega vaeva, ma tahtsin 
sind ainult veidi lõbustada,» ütles ta ja ulatas mulle savist vilepilli. «Sihukese riistapuu abil 
võin ma iga laululindu järele aimata. Seda kunsti õpetas mulle mu kasu-isa, kreeklane Kafar. 
Tema panigi mulle nimeks Orniccio. Ka sina kutsu mind nõnda. Orniccio tähendab lindu. Minu 
õige nimi on Emmanuel. Ma olen orb nagu sinagi, kuid ma isegi ei mäleta oma vanemaid. Kuni 
kaheksanda eluaastani püüdsin koos Kafariga linde. Me õpetasime neile igasuguseid trikke ja 
müütasime neid siis rikastele linlastele. See oli ilus aeg. Siis aga vanamees suri ja ma 
rändasin mitu aastat ringi koos tema venna, rändkaupmehega. Kehvadel aastatel läksime üle 
mägede sakslaste juurde. See on palju rikkam rahvas. Kuid me saime külades tihti kõiki, sest 


vanamees müütas pehkinud kraami. See tüütas mind ara ja ma panin plehku komödiantide 
juurde. Vaata . ..» 

Ning Orniccio hakkas äkki tänaval hundiratast viskama. Tema nägu ja silmad valgusid 
verd täis ning ma ootasin murelikult, et ta kaotab kõhe uuesti teadvuse. Ent kui ta naerusui mu 
kõrvale seisma jäi, sain ma aru, et minu löök ei olnudki talle suuremat viga teinud. 

«Mida sa kavatsed nüüd ette võtta, Francesco?» küsis ia järsku rahutult. «Ja mis saab 
vaagnast? Sinu meistri juurde ma sind juba ei lase. Me peame nõu küsima minu peremehe, 
sinjoore Tomaso käest, sestilma temata me niikuinii midagi mõistlikku välja ei mõtle. Lähme siis 

» 

Me tõusime, läksime naiste osavõtlike hüüete saatel üle väljaku ja seadsime sammud 
kindluse poole. 

Uha sagedamini tervitas mu kaaslane möödujaid: nähtavasti oli ta elukoht juba kuskil lähedal. 

«Kuhu sa mind viid? Komödiantide juurde?» küsisin ma. Laadaklouni saatus ahvatles mind 
kõige vähem. « Võib-olla läheksime parem sadamasse ja ma katsuksin 

õnne mõne laevaomaniku juures? Meister Baccioli poeg on minust neli aastat noorem, kuid 
tedagi võeti laevale ...» 

«Mispärast komödiantide juurde?» küsis Omiccio. «Ah jaa, ma ei jõudnud ju oma lugu veel 
lõpuni rääkida. Palaganitegijate juures õppisin rna köiel käima, mandoliini mängima ] 
lavaeesriidele igasuguseid koletisi maalima. Erakut kugistav lõvi, mille ma joonistasin ', meeldis 
mu praegusele peremehele, maalikunstnik sin- 
joore Tomasole nii, et ta ostis mu ühe kuldmündi eest komödiantide käest .välja. Ta on väga hea 
südamega mees. Kui sa talle meeldid, jätab ta sinu oma töökotta. 

Hakkame siis kahekesi värve hõõruma ja tema ametit õppima. Noh, näed, olemegi kõdus.» 

Ma vaatasin ringi. Me seisime pigem käsipuudega laevatreppi kui inimelamu sissekäiku 
meenutava redeli ees. 

Tillukese roosa maja katusel kõrgus mast ja selle taga * lõi plaksu suur hall puri. 

«Roni siis ometi üles,» ütles Orniccio. «See ongi maalikunstnik sinjoore Tomaso maja.» 


[Il PEATÜKK MAJA PURJE ALL 


Väikeses toas, kuhu me sisse astusime, viibis kümmekond inimest. Akende kõrval seintel rippus 
hulk puure, milles vidistasid ja laksutasid linnud. Keset tuba seisis ümmargune laud 
laialilaotatud raamatute ja kaartidega. Laua kohal lae all kõikus tasa meisterlikult puust 
nikerdatud %räike laevamudel. Nurgas oli näha maalimisraam sellele tõmmatud puhta lõuendiga. 
Valges kannus seisid pintslid, harjased püsti. Seinad, põrand ja aknalauad olid täis 
värvipritsmed ja -laike. 

Kuid toas viibivad inimesed ei sarnanenud sugugi maalikunstnikega. Too, kes minule kõige 
lähemal seisis, oli kahtlemata heerold . Ma tundsin ta ära punase- 

Heerold — rahvale ametlike teadete väljahõikaja keskajal Lääne-Euroopas. 

rohelisetriibuliste sametist riiete järgi, pealegi lebasid tema lokulaud ja nui siinsamas seina 
ääres. 

Mõned meremeeste moodi mehed mängisid täringut, neist veidi eemal lehitses kõhn kahvatu 
noormees pabereid ning klõbistas vahetpidamata arvelauaga. 

Ma võtsin mütsi peast ja tegin kummarduse, teadmata, kes neist on majaperemees. Kes seda 
tähele pani, vastas minu kummardusele. 

«Peremees,» hõikas Orniccio ust avades, «jätke söe-pann rahule, ma hakkan ise kõhe toitu 
keetma! ... Jajah, ma käisin pangas, ei mingeid uudiseid ... Minuga tuli ühes Francesco 
Ruppi, kes palub teilt nõu ja abi.» 

«Kes seal vajab minu nõu?» küsis pikka kasvu, haiglase välimusega mees uksele ilmudes. 
«Sa tulid vist ammu pangast ara, Orniccio, sest sinjoore faktor" istub minu juures juba üle kahe 
tunni... Või siis sina tulidki minult abi otsima?» pöördus ta minu poole. «Noh, eks lase siis 
kuulda, mis mure sind vaevab, poiss.» 


Juba teist korda tänase päeva jooksul pidin ma oma 100 ära rääkima. Sinjoore Tomaso 
kuulas rnmd lõpuni, kuid jutustamise ajal panin ma mitu korda tähele, et ta muigab endale 
habemesse, 

Ma lõpetasin oma kõne palvega anda mulle kas või ajutiseks peavarju, sest meister Tulpi 


juurde ei söanda ma praegu tagasi minna. 

«Nii, nii,» ütles ta, «heakene küll ... Ainult ma ei tea, kas maksab aidata jõnglast, kes oskab 
nii hästi luisata nagu sina.» 

Ma tardusin hämmeldusest; sinjoore Tomaso aga võttis laualt mingisuguse paberi ning hakkas 
mulle vahetevahel pilke heites lugema: 

««Vanus — kolmteist aastat, kasv keskmine, nägu jumekas, tedretähniline, juuksed tihedad, 
ruuged, käharad, silmad hallid.» Kuidas sa ütlesid oma nime olevat?» 

«Francesco,» pobisesin ma segaduses. 

«Isegi nime ei taibanud sa muuta,» ütles sinjoore Tomaso omaette muheldes. «Kuhu sa siis 
kavatsesid putkata, Francesco Giovanini?» 

' Faktor — keskajal kaubandusfiku ettevõtte palgaline esindaja võõral maal. 

Meremehed olid täringumängu pooleli jätnud ning kuulasid huviga meie vestlust. 

Ja ma olin rõõmus, kui sinjoone Tomaso heeroldi poole pöördudes ütles: 

«Albertino, selgita siis ometi auväärt isandatele, milles asi seisab.» 

Heerold tõusis püsti, võttis oma lokulaua, lõi nuiaga selle vastu ja karjus kõrvulukustavalt, 
just nagu laadal: 

«Kuulake, kuulake, head Genua kodanikud! Monna' Giovanina Giovanini lubas viis Veneetsia 
tukatit? sellelt, kes teatab, kus asub tema ainus poeg Francesco Giovanini, kes võttis nõuks 
põgeneda kõdust ühele Hispaaniasse sõitvale laevale.» 

Ma jäin hämmastusest soolasambaks. Minu ümber kõneldi ja naerdi, aga mina näpistasin 
oma käsivart, sest mulle tundus, nagu näeksin seda kõike unes. . «Kui iga merele põgeneva 
marakrati eest hakatakse viis tukatit maksma, saame me varsti püstirikkaks,» ütles üks 
meremeestest. «Ei möödu ühtki kuud, mil ma ei tabaks trümmist paari-kolme jõnglast, kes 
mind härdalt paluvad, et võtaksin neid kaasa Aafrikasse või Assooridele. Ja iga seesugune 
poisike unistab pärlitest, kullast ja lõhnaainetest. Aga mina ise ei ole Cartagenast kaugemale 
saanud ja vean ainult nahku ja oliive.» 

«Kes siis õigupoolest poisi leidis?» küsis pikk hallipäine meremees. «Kas Orniccio, Albertino 
või sina, Tomaso?» 

«Raha jagame arusaadavalt kolmeks võrdseks osaks,» selgitas heerold ning pani käe rnu 
õlele. «Aga mina võtan tema kojuviimise enda peale.» 

«Te ei saa sedaraha, härrad,» ütlesin ma ärritusest värisedes, «sest ma ei ole see, kelleks te 
mind peate.» 

«Ära püüa vingerdada, jõnglane!» tähendas heerold. «Sinjoora* Giovanini laob meile kohe 
raha kuni viimase soldoni* peo peale...» 

«Kulla härrad,» ütlesin ma ahastades, «ma ei mõista, mis on juhtunud, aga ma olen 
tõepoolest Francesco 


'.Monna — lühend sõnast «madonna» («mu emand» — it. k.).- Tukat — Veneetsia 
kuldmünt XIII ,saj. (teisiti nimetatud «tsekiin»), levis hiljem üle kogu Euroopa. 

*Sinjoora — (itk. signora) — pmia. 

*Sol do—lItaalia münt. 

Ruppi, ma ei ole eluilmaski kavatsenud laevale põgeneda ja jutustasin teile äsja midagi 
varjamata terve oma eluloo.» 

Meremehed piirasid mu ümber, silmitsesid mind häbenemata ning keerasid siiapoole ja 
sinnapoole. 

«Sa oleksid pidanud otse trümmi kobima ja kuhugi kaubapallide vahele pugema, siis ei 
oleks sind kinni nabitud, tibuke,» soovitas keigarliku välimuse ja punase näoga noor meremees. 
«Kuid sellegipoolest oleksid sa kahe kuu pärast töinates mammakese juurde tagasi läinud, sest 
meri ei ole sugugi niisugune lust ja lillepidu, nagu see eemalt paistab.» 

«Sinu ema aga oleks vahepeal sinu pärast silmad peast välja nutnud.. .» ütles karmilt 


pikakasvuline meremees, kelle üks silm oli kinni seotud. «Ara mõtle kaua, Tomaso! ... 
Albertino, vii poiss ara! Ja teatage ruttu monna Giovaninile! ... Lähme, härra faktor, sest minagi 
pean panka minema.» 

«Ei,» vastas sinjoore Tomaso mõtlikult, «poisi käest tuleb siiski täpsemalt järele uurida. 
Kui me eksime, on vaese naise mure veelgi suurem .. .» 

Meremehed hakkasid valjusti juteldes ja naerdes ukse poole liikuma. 

Sel ajal sisenes Orniccio aurava kastmeliuaga. 

«Ärge minge, härrad,» hüüdis ta, «lõuna on valmis! .. . Pese käed puhtaks, Francesco ... Sinjoore 
Tomaso, minu arvates tuleb talle süüa anda, sest ma ei tea, kas ta on täna hommikust saadik 
midagi hamba alla saanud.» 

«Eile hommikust saadik,» parandas teda heerold .paberile vaadates. «Eile, Püha Angelica 
päeval, laskis ta kodunt jalga. Kust sa ta leidsid, Orniccio?» 

«Me kaklesime temaga väljakul,» vastas Orniccio. «Mina lõin teda esimesena ja sain 
mehemoodi vastu kah. Hiljem leppisime ara. Ta rääkis mulle oma 100 ja mina temale oma. Siis 
tulime sadamast mööda. Ta tahtis ennast mõnele laevale sokutada, aga ma laitsin selle mõtte 
maha ...'». 

Orniccio sõnad mattusid naerumürinasse. 

«Sisse kukkusid, tibuke, ära aja kauem tagasi, et sul oli kavas laevale pageda!» hüüdjs lõbus 
noor meremees. 

«Albertino, vii tajalamaid koju!» käsutas seotud sil- 

23 


maga mees ukse juurde seisma jäädes. «Mõtelge ta ema murele!» 

«Sa leidsid endale halva kaaslase,» pöördus heerold Orniccio poole, kui madrused ja faktor 
olid läinud. «Poole tunni jooksul valetas ta meile rohkem kui laada-ennustaja poole päevaga. 
Tema enda sõnade järgi olevat ta töötanud hõbesepa juures, siis varastanud munk temalt vaagn'J 
mungalt aga võtnud selle ara sõdur ....» 

«Pea, Albertino!» hüüdis Orniccio. «Kui ma teda kohtasin, oli tal tõepoolest vaagen käes.» 

«Jätame vaidlused,» tähendas sinjoore Tomaso leiba lõigates, «kõik on näljased ja Francesco 
kindlasti kõige rohkem. Sööme rahulikult lõunat ja mõtleme siis, mida edasi teha.» 

Kuid rahulikust lõunatamisest ei tulnud meil kummatigi midagi välja. Vali kära tänaval sundis 
meid kõiki akende juurde sööstma. Mööda tänavat jooksis kivide otsa kõmistades tüse, 
pikakasvuline, kalleis rõivais naine. Teda saatis terve trobikond hädaldavaid ja kisavaid 
naisteenijaid. Naine küsis jooksu pealt midagi möödujate käest, ja kui talle näidati meie maja, jäi 
ta seisma, julgemata logisevale redelile astuda. 

«Peremees, meister, või kuidas teid kutsutakse!» hüüdis ta. «Kus te varjate mu pojakest? 
Cesco, inglike, kus sa oled? Tule välja, näita end oma vaesele emale!» 

Sinjoore Tomaso võttis mul käest kinni ja viis mu lävele. 

«On see teie poeg?» küsis ta, pöördus siis teenijate poole ning kordas: «On see teie noor 
peremees Francesco Giovanini?» 

«Oh häda, oh häda!» karjus naine. «Nad näitavad mulle mingisugust tallipoissi, mingisugust 
karjust, ja tahavad, et ma ütleksin, et see on mu väike kena poisu!» 

«Ei ole see meie isand!» hüüdsid teenijad. «Viige see kriimsilm minema, andke meile tagasi 
meie iludus Francesco!» 

«Otsige oma iludust Francescot mujalt!» pomises sinjoore Tomaso ust pahaselt kinni lüües. 

«Aga meie läheme tagasi lõunat sööma... Francesco Ruppi, andesta mulle minu umbusaldus! Ma 
püüan oma süüd sinu ees heaks teha.» 

Pärast lõunasööki kuulas sinjoore Tomaso veel kord jutustust minu seiklustest. 
«Kui palju vaagen kaalus, mis sult ara varastati?» küsis ta. «Sihuke asi maksab kindlasti 


ränka raha. Ma määran sulle väikese palga ja sa saad vähehaaval vajaliku summa kokku. Seni 
aga pead vältima, kohtumisi oma peremehega, kes võib su vangi panna.» 

«Meister Tulpi tuleb ainult pühapäeviti kodust välja ja käib ainult kirikus,» ütlesin ma. 
«Kuid ta on teisest kogudusest ja selles linnaosas me vaevalt temaga kohtume.» 

Sinjoore Tomaso nõuandel ei väljunud ma majast peaaegu kolm nädalat. Lõpuks, see oli 
juba augustikuu keskpaiku, käis Orniccio minu palvel Hõbeseppade tänaval, et teada saada, mis 
jutte minu kadumisest räägitakse. 

Minu rõõmuks tõi ta teate, et meister Tulpi on ära kolinud. Ilmselt oli ta ka Genuast 
lahkunud, sest ta oli neli päeva oma varandust müünud. 

Ta oli ära müünud ka minu pühapäevarõivad ning emalt päranduseks saadud kuldketikese 
ja sõrmuse. 

Minu riided ja ilusad uued kingad oli ostnud Ruffo Danieli. Tema rääkis Ornicciole 
muuseas, et Genuast lahkusid neliteist vilunud käsitöölist, keda Prantsuse kuningas kutsunud 
Avignoni' linna. Võimalik, et nende hulgas oli ka meister Tulpi. 


IV PEATÜKK 


MEISTER TOMASO TARKUS 


Niisiis, ma jäin sinjoore Tomaso töökotta. Aitasin Ornicciol värve hõõruda, lõuendeid 
kruntida, tube kraamida, turul käia ning lihtsat toitu valmistada, sest meie peremees oli noor ja 
vaene. 

Kõige raskem oli meil siis, kui sinjoore Tomaso sidus mind või Ornicciot posti külge ja 
maalis meie järgi nooltest läbistatud püha Sebastiani või orjusse aetavat noort Joosepit. 

Genuas oli maalikunstnikul raske elada, eriti kui ta oli omal alal nii vilumatu nagu meie 
peremees. Omaenda maalid õnnestusid tal harva, seepärast pidas ta paremaks kopeerida märksa 
andekamate meistrite teoseid. 

Mõnikord kutsusid teda felukkide' ja karavellide? omanikud ning ta maalis nende laevade 
ahtreile mere-madusid või muid koletisi. Ja see oli tema ainus sissetulek, sest Genua ei ole 
Rooma või Firenze, kus maalikunstniku amet on tulus ja au sees. Karmiloomulised Genua 
kaupmehed ja laevakaptenid mõtlevad vähe oma elamute kaunistamisele. 

Meie peremees oli nõrk ja haiglane. Juba lapsepõlvest peale oli ta unistanud teadlasekutsest 
ning tuhninud raamatuis, kuid tema vanemad panid ta maalikunstniku juurde õpipoisiks. 

Meie saatuste sarnasus sidus mind temaga veelgi tugevamini, sest kui mu isa alles elas, 
valmistati mindki teistsuguse tuleviku vastu. 

Vanemate tahtel pidi minust saama preester, kuid mu leseksjäänud emal ei olnud võimalik 
minu koolitamist jätkata. Kolmeteistkümnendast eluaastast alates olin sunnitud iseendale 
leiba teenima. Kui ma sinjoore Tomasolt küsisin, mispärast ta oma elukohaks nappidest 
A hoolimata just Genua valis, viis ta mind jõuetult ja heasüdamlikult naeratades 

na juurde. 

«Vaata, mu laps,» ütles ta, «oled sa kunagi näinud midagi toredamat sellest kindlusest või 
merest? Kas sa tunned, kuidas glütsiiniad lõhnavad? Täna jumalat selle eest, et me elame 
mereäärses linnas, et mejl onraamatuid, et meie juures käivad kaupmehed ja laevakaptenid, aga 
vahel ka lihtsail seiklusteotsijad. Sul tarvitseb vaid pea aknast välja oista ja sa saad teada, mis 
toimub praegu Flandria sadamates või kaugetel Assoori saartel...» 

Tal oli õigus. Ja me isegi ei pruukinud uudiste kuulmiseks pead aknast välja pista, sest 
uudised tulid ise meie roosasse majakesse rannaäärsel tänaval. 


; Felukk — “kolme: võin 
Karavell — ko või neljamastiline kiire meresõidupur purjekas. Käsutati XV sa]. 
Hispaanias ja Portusalis 

Hommikust hilisõhtuni tungles"meie juures palju inimesi. Kaptenid ja lootsid tõid kõige 
värskemaid uudiseid. Ja tihtipeale saime rne kaupade hinnad varem teada kui härrased 


kaupmeeskonna vanematenõukogus. 

Keskpäeval, kui päike eriti, tugevasti kõrvetas, astus heerold Albertino meie poole sisse end 
Jahutama ja jalgu puhkama. Me jagasime vanamehega oma kasinat toitu ning kosutasime teda 
veiniga, tema aga ladus selle eest välja kõik viimased sündmused Genuas. 

Sinjoore Tomasol oli veel üks allikas, kust ta teada sai, mis laias maailmas toimub. A 
Isandad Püha Georgi pangast nõudsid oma faktoritelt, keda nad saatsid Medici kaubamaja 
või Augsburgi kaupmeeste Fuggerite” eeskujul paljudesse linnadesse ja maadesse, üksikasjalikke 

aruandeid kaubandusliku olukorra kohta nois paigus. 

Väljavaated viljasaagile ning veini ja raua hinnad huvitasid kaupmehi samavõrra kui 
ettevalmistused sõjaks, kahe naaberriigi vaen või leppimine ja kuningate pulmad. 

Me aitasime härra faktoril, kes meid sageli külastas, tema aruandeid läbi vaadata. Ja kuidas 
ma rõõmustasin, kui igava hinnakirja hulgast ilmusid päevavalgele niisugused uudised: 

«Kandke hoolt, et te oma siiditagavara ära saaksite müüa, sest portugallased valmistuvad 
suureks mereretkeks. Püüdke kaptenite käest välja uurida, kas nad ei tea, missuguses suunas 
retkele minnakse.» 

«Varuge rohkem soolaliha ja kuivikuid, sest nende järele tekib suvel suur nõudmine.» 


Kui peremehel juhtus olema vaba päev, läksime kolmekesi hulkuma mööda Genuat, mida ta 
nii väga armastas. 

«Tark ja asjatundlik inimene võib teistele mõnikord kõige tühisemal juhul kasulikke ja 
huvitavaid teadmisi anda,» tavatses sinjoore Tomaso ütelda. 


! Medici kaubamaja Firenzes pidas kaubavahetust Inglismaaga, Flandriaga, Saksamaaga ja 
Prantsusmaaga, kusjuures tal olid osakonnad Roomas. Milaanos ja teistes Itaalia linnades. 
A Fu 2 gserid — rikkad saksa kaupmehed, kes tegelesid kaubanduse ja pangaope- 
ratsioonidega. 

Minu arvates oli just tema too tark ja asjatundlik inimene. 

Need jalutuskäigud linnas tõid meile Orniccioga palju kasu, sest kassi kohates hakkas hea 
peremees rääkima tiigreist ja teistest kaugete maade röövloomadest, sõduriga kokku puutudes 
aga selgitas meile selle sõna päritolu: soldi— raha, il soldato — palgaline, kes müüb raha eest 
oma oskusi. 

g MBA tänaval juhtis peremees meie tähelepanu siltidele rahavahetajate pinkide 
öhal. 

«Il banco di laCömo Fulcinelli, »° lugesime me, ja etiasi: «ZI banco di Tomaso Escolapei. » 

Peremees tõstis käe ning osutas kauni palee marmor-portikusele”, mille kohal lehvis 
rikkalikult siidi ja kullaga kaunistatud imeilus lipp püha Võitja Georgi kujutusega. 

«II banco di Genova, »* lugesime me kirja paleel. 

«See on Genua Vabariigi Panga hoone,» ütles sinjoore Tomaso. «Mitu rikastunud 
rahavahetajat panid rahad kokku ja hakkasid oma kapitali protsentide vastu laenama 
inimestele, kes laskusid mõnda ahvatlevasse, tulu tõotavasse ettevõttesse. Asi sai alguse paljude 
aastate eest, nüüd aga leidub vaid mõni üksik kohalik kaupmees või laevakapten, kellel ei ole 
tegemist Genua pangaga. Panga sissetulekud on nii suured, et neist piisaks mistahes 
ekspeditsiooni varustamiseks, samuti ka sõja alustamiseks või lõpetamiseks. Kuid panga 
nimetusest võite te järeldada, et ta kuulsus algas just siin, Rahavahetajate tänaval.» 

Minu teadmishimu nähes kinkis meie hea peremees kõik oma raamatud mulle ja seletas 
sageli kannatlikult igat asja, millest ma aru ei saanud. 
pähe kui sulle, ent möödalendav tuvi või tänavakaubitseja laul juhivad N 
Gi Sõdureid nimetati vanasti soldatiteks. Seesõnatüleneb ° ka saksakeelsest sõnast Solde 

*1acomo Fulcinelli pink. 
omaso Escolapei pink. M A . . 
Portikus — sammastele toetuv lahtine juurdeehitus hoone sissekäigu ees. 


° Genua pank. 

tihti tema tähelepanu teaduslikult vestluselt kõrvale. Sinule jäävad kõik asjad küll raskemini 
meelde, kuid-sa omandad nad palju kindlamalt. Kui jumal mulle veel elupäevi annab ja meil 
avaneb võimalus veidi raha kokku hoidfa, saadan ma su kindlasti Bolognasse või Paviasse 
Õppima.» 

Teinekord võttis sinjoore Tomaso õuna ja rääkis mulle Maa kujust. 

«Kui Maa on kerakujuline, peremees,» vaidlesin ma vastu, «mismoodi saavad siis kera 
teisel küljel elavad inimesed käia, jalad ülespidi?» 

«Issand oma suures helduses ei määranud kindlaks,» vastas sinjoore Tomaso segaduses, 


«missugune osa maakerast on ülemine või missugune alumine, ja sellepärast peavadki inimesed 
alumiseks seda, mis asub nende jalge all.» 

Too hea inimene tundis ka ise, kui vähe seesugused seletused minu teadmishimu rahuldavad. 

«Sa mõtle veidi,» ütles sinjoore Tomaso, «pütaagorlased' õpetasid juba VI sajandil enne 
Kristuse sündimist, et Maa on kerakujuline. TV sajandil kinnitasid seda õpetust Aristoteles” ja 
teised teadlased, jälgides kuuvarjutuse ajal varju kuju, samuti ka mitmesuguste taevakehade 
tõusu ja loojakut. Meile, tarkadele ja haritud kristlastele, on lausa häbiks, et me ei tea seda, mida 
teadsid sõgedad paganad palju sajandeid tagasi.» 

«Noh, mina vahetaksin oma targa ja haritud kristliku õpipoisi seisuse rõõmsa, meelega 
Aristotelese sõgeda pagana saatuse vastu,» kostis Orniccio peremehele naerdes. 


"Pütaagorlased — umbes 550. aastal e. m. a. Samose saarel sündinud õpetlase 
Pütagorase õpilased ja järelkäijad. 

Aristoteles — üks vanaaja suurimaid teadlasi. Sündis 384. aastal e. m. a. Oli 
Makedoonia Aleksandri õpetaja. 

PEATÜKK 


Töö JA JÕUDEAEG 


Mõtted, mida mu sõber väljendas, tegid mind mõnikord väga kurvaks ja ma arvan, et ta oli 
need õppinud kas jõhkrailt ia võhiklikelt komödiantidelt, kellega ta na kaua aega palaganis koos 
elas, või siis oma kasuisalt Kafarilt. 

«Võib täiesti kindel olla, vennas,» ütles Omiccio näiteks, «et kui su lemmik Plinius' praegu 
elaks, saadetaks ta kogu tema.tarkuse ja õpetatuse kiuste tingimata tuleriidale juba üksnes 
selle eest, et ta ei oskaks otsast lõpuni lugeda «Ave Mariat». Noh, Genuas on arukamad inimesed 
ja ta istuks ainult vangikongis, nii nagu su teine lemmik, Marco Polo°. AgaHispaanias, võid 
kindel olla, põletataks ta kindlasti tuleriidal ja mitte põrmugi halvemini kui mõni maur või 
juut.» 

Kasutu oli temaga vaielda ja sellepärast ma taolisi kõnelusi ei armastanud. Hulga rohkem 
meeldis mulle, kui Orniccio võttis pidupäevil mandoliini ja me läksime linnast välja. 

Me jooksime murul ja püüdsime sisalikke, vahel aga jäi Orniccio keset teed seisma ning 
laulis enda loodud laule. 

Eriti armas oli mulle laul rändkaupmehest, mille ta oli loonud siis, kui rändas oma peremehe, 
hulkuva harjuskiga, mööda külateid. 

Ma laulsin temaga alati kaasa nagu oskasin. Mu sõbra pühas ja kõlav hääl meelitas tihtilugu 
meie ümber palju rahvast. 

Laul ise kõlas nii: 


"Plinius Vanem - väljapaistev rooma teadlane, kes võttis oma «Loodusloos» kokku kõik 
tolle aja teaduslikud teadmised. Sündis aastal 23 meie ajaarvamise järgi. Hukkus 79. a. 
Vesuuvi purske ajal. Tema hukkumisest jutustas teadlase, õepoeg Plinius. Noorem. 

> <A veMari a» — katoliiklaste kõige sagedamini käsutatav jumalaema-palve. 

Marco Polo - kuulus itaalia rändur, esimesena Ida- Aasiat kirjeldanud eurooplane. Sündis 
1354. a. Veneetsias. Oma üleskirjutustes jutustas Mongoli impeeriumi ja Hiina elust. Need 
üleskirjutused levisid Euroopas väga laialdaselt. 

Rüütel haaras raske mõõga, 
küünra võttis kaubamees, 
ütles: «Alustagem tööga, 


tänan hakatuse eest!» 


Rüütel vihast lausa kaame. 
Juttu jätkas kaubamees: 
«Küll me arved klaariks saame 


sellel külavaheteel! 


Haljas mõõk sa tuppe peida, 
jäta vaidlus minuga. 
Raske mulle vastast leida, 


kõik võin tummaks rääkida!» 


Rüütel ühmas: «Kui ma poleks 
nelipühiks koduteel, 
küll siis õpetaksin kohe 


seda ülbet kaubameest! 


Olen auväärt krahv Ascagnia, 
kel on suured valdused 
väga rikkad maal Toskaanas, 


kahe jõe kallastel.» 


«Minu nimi on Ornicc10, 
pole raske leida mind. 
Minult abi leiab ikka 


iga eksind metsalind. 


Metsas tunnen iga raja, 
olen rändav kaubamees! 


Aga oma jõudeajal 


olen luule-kirjamees!» 


Linnaelanikud naersid Ornicciot kuulates nõrkemiseni. Hiljem kuulsime me Genua tänavail 
kõndides läbi lahtiste lossiakende sageli mõne kokapoisi häält: 


vihast lausa kaame, 


küünra võttis kaubamees ... 


Kord kuulsin ma sadamas laulu lõppu, mille keegi madrus oli nähtavasti ümber teinud: 


Rüütel haaras raske mõõga, 
küünra võttis kaubamees, 
hakkas pihta kõva tööga, 


siruli jäi aadlimees. 

Inimesed, kes olid mu sõbra mitmekülgseist andeist vaimustatud nagu minagi, kehutasid tihti 
teda Genuast lahkuma — sest siin võivat silma paista üksnes kaupmehed ja sõdurid — ning 
mõne mõjuvõimsa hertsogi õukonnast õnne otsima. 

«Jajah,» ütles sinjoore Tomaso,, kui ta juhtus seal juures olema, «esimesel sobival juhul 
püüan ma korraldada asja nii, et sa laia maailma näeksid.» 

«Peremees,» vaidles Orniccio sellele vastu, «heast paremat ei otsita. Vahest ainult siis, kui 
te mind majast välja kihutate. Aga vabatahtlikult ma teist ja Francescost küll ei lahku.» 


Kuigi minul ei olnud niisugust maalimisannet nagu Ornicciol, kes tihtipeale kogu töö sinjoore 
Tomaso eest ara tegi, leidsin ma kummatigi võimaluse oma peremehele kasulik olla. See juhtus 
järgmiselt. Peremehe vanade manuskriptide' ja raamatute vahelt juhtusid mulle pihku igivanad, 
murdekohtadest rebenenud kaardid. 

Ilmselt olid need vilumatu käega kopeeritud, ladinakeelsetes pealkirjades leidus jämedaid 
vigu; kaardid olid sattunud meie peremehe juurde arvatavasti tema sõprade, laevakaptenite 
vahendusel. 

Sealtsamast kolikambrist leidsin ma Raymundus Lulliuse koostatud meresõidu-käsiraamatu. 
Käsiraamatut täiendasid sakslase Johann Mülleri poolt parandatud kaardid, keda tunti rohkem 
Regiomontanuse* nime all. 

Ja siis, varustanud end ühel õhtul suure pärgamendi-tükiga, joonistasin ma Euroopa kaardi 
uuesti ümber; seejuures kasutasin kõiki minu käsutuses olevaid täiendavaid kaarte, parandasin 
kirjavead ning tõmbasin merede ja saarte piirjooned selgemini. Et kaart paremini kuivaks, lõin 
ma selle seina külgeja läksin ise magama. 

Hommikul äratasid meid töökojast kostvad valjud hõiked. Me kargasime Orniccioga 
ehmunult voodist välja, kuid selgus, et peremehe tuttav, kapten Anselmo, vaatleb lihtsalt kaarti 
ning väljendab peremehele hüüetega oma kütust. 


'Manuskript — käsikiri. 

*Re gi omon tanus (1436—1476) — Lõuna-Frankooniast pärit tuntud astronoom. Oli üks 
esimesi, kes tõlkis Ptolemaiose teose «Almagesti» kreeka keelest ladina keelde. 

Ta ostis kaardi kohe ära, sest talle näis, et see on parim teejuht Vahemerel. 

Ta nõudis vaid, et kaart oleks nimeline, ja tema meeleheaks kirjutasin ma sellele 
viivitamatult pühenduse: «Selle kaardi on laevakapten Anselmp Ruggi käsu kohaselt 
joonistanud maalikunstniku õpipoiss Francesco Ruppi Genuagj issanda aastal 1492.» 

See osutas mulle teene: kaardiga tutvusid ka teised kaptenid ja lootsid ning sellest pä«vast 
peale hakkas mulle järjepannu sadama tellimusi merekaartide valmistamiseks ja 
parandamiseks. 

Nii kulges meie elu' rahulikult, ilma et seda oleks miski häirinud, kuni saabus päev, mis 
kõik pahupidi käänas. 


VI PEATÜKK 


KUMMALINE VÕÕRAS 


Et see päev etendas minu elus otsustavat osa, siis tahaksin sellest pajatada veidi lähemalt. 

Olime Orniccioga parasjagu õhtupalvuselt tagasi jõudnud. Peremeest ei olnud kodus. Kuna oli 
püha, siis ei tohtinud me töö kallale asuda. 

Eelmisel päeval olime põrandat liivaga pesnud, nühkinud töökoja aknaklaasid puhtaks ja 
hõõrunud lakke riputatud väikest laevamudelit õliga. See hiilgas nüüd loojuva päikese kurtes 
nii, et tõmbas meie pilgud tahtmatult endale. 

«Näe,» ütles Orniccio, «mis käsu on sul sellest, et sa unistad kaugetest reisidest! Ennem asub 
see laevuke teele, kui et meie sinaga Genuast lahkume.» 

Lambid olid meil juba põlema süüdatud, kui sinjoore Tomaso ukse avas ja kummardades 
külalise sisse laskis. 

«Vean kihla, et see on liigkasuvõtja, kellelt peremees raha laenab,» sosistas Orniccio mulle 
kõrva. «Eks sa näe, kuidas ta silmad toas ringi vilavad.» 

Külaline pani käed seljale ning kõndis suurte sammudega mööda töökoda. » 

«Kus need inimesed siis on? »,.küsis ta järsku kileda ja läbilõikava häälega. 

«Nad peatuvad võõrastemajas,» vastas sinjoore Tomaso. «Minu maja on nii suure hulga 
inimeste majutamiseks liiga väike ja vaene. Ma ei tea, kas armuline hertsog ise mulle seda au 
osutab, aga mõni tema saatjaist astub kindlasti minu poole sisse.» 

Külaline hakkas jälle töökojas ringi kõndima ja vaatas sealjuures kärsitult akende poole. 

Ta seisatas minu joonistatud kaardi ees ning silmitses seda teraselt. Orniccio müksis mind 
kogu aeg ribidesse, mina aga kartsin silmigi külalise poole tõsta. 

«Väga hästi tehtud!» ütles too viimaks. «Armastus geograafiliste ja kosmograafiliste teaduste 
vastu tungib kõrgematesse ringkondadesse ning suurnikud, aadlikud ja rikkad kaupmehed 
koolitavad selle nynel oma lapsi. Arstid jätavad maha oma haiged, selleks et kartograafiat 
õppida, ja maalikunstnikud hülgavad oma pintslid.» 

Kuna peremees jäi talle mõistmatult otsa vaatama, võttis ta taskust mahuka paki. 

«Näete, need kaks kirja sain ma peaaegu ühel ajal: Firenze meedikult Paolo Toscanellilt' 
ja Rooma maalikunstnikult Leonardo da Vincilt. Mõlemad on minu ettevõttest huvitatud ning 
annavad nõu ja näpunäiteid ... Jah, kaart on hea,» kordas ta pilku seinale heites. 

«See on minu õpilase Francesco Ruppi töö,» vastas peremees uhkelt. «Kuid tema ei ole isegi 


koolis käinud. Kannatliku meele ja tööarmastusega on ta niisuguste tulemusteni jõudnud.» . 

Külaline peatus Orniccio selja taga ning küsis ootamatult õrna häälega: 

«Järelikult oled see sina, noormees, kes kaardi kallal nii hoolega vaeva nägi?» 

«Sinjoore,» vastas Orniccio, «ma arvan, et ükski meremees ei pöörduks koju tagasi, kui ta minu 
joonistatud kaarte kasutaks.» 

Kadedusega kuulasin ma oma sõpra, sest mina ei oleks ilmaski osanud võõrale ja tõenäoliselt 
tähtsale isandale nii ladusalt vastata. 


Paolo Toscanelli (1397—1482) — kuulus Firenze arst, geograaf ja astronoom. Koostas 
Atlandi ookeani kaardi ja tõestas, et tee Indiasse lääne suunas on lühem kui ida suunas. 

Orniccio võttis mu õlgade ümbert kinni, tõukas mind ettepoole ning jätkas: 

«Kaart, mida te seinal näete, ja paljud teised, mis on laegastesse peidetud, on kõik minu sõbra 
Francesco Ruppi kätetöö. Kuigi ta on ise veel väga npor, sundis kirg mere ja avastuste vastu teda 
kiinduma sellesse huvitavasse ia kasulikku kunsti. Ta teab viimase kui ühe ränduri Nimne, prints 
Henriguet' aga meenutab tihedamini kui oma kaitsepühakut, püha Assisi Franciscust?.» 

«Sellisel juhul on ta arvatavasti ka minust kuulnud,» ütles külaline keebihõlma üle õla heites 
ja end uhkelt sirgu ajades. «Ma põlvnen põlisest meresõitjate soost. Ja kolm kõige vägevamat 
kuningriiki vaidlevad praegu selle üle, kelle laevadega ma sõidan Indiat otsima.» 

«Kuidas!» ei suutnud ma hüüatust tagasi hoida. «Järelikult olete too kuulus portugallane 
Bartolomeo Diaz”, kelle nimest kajab kogu Genua ja kes kuulu järgi kavatseb nüüd, pärast retke 
ümber Tormide neeme', asuda uuesti merereisile, et jõuda Indiasse? ...» 

««Kavatseb»!» katkestas külaline mind põlgliku naeratusega. «Seni kui portugallaste rasked 
laevad end Aafrika lõunatipuni veavad, kavatsen mina läände purjetades jõuda Sipangomaale” ja 
seejärel India idakaldale!» 

«Läände?!» hüüdsime me kolmekesi nagu ühest suust. 

Mul jäi erutusest hing kinni. Heitsin pilgu Ornicciole, too noogutas mulle vastu. Vaatasin 
külalist veel kord. Tema põsed lõkendasid. Ta oli end täies pikkuses sirgu ajanud, ja ta oli terve 
pea jagu piktm kapten Ferfol-liost, Genua kõige pikemast mehest. 


'Henrigue — Portugali prints (1394—1460), nimetatud tema rännuarmastuse pärast 
Heinrich Meresõitjaks. Tema poolt ettevalmistatud ekspeditsioonid avastasid Atlandi ookeanis 
palju tolle ajani tundmatuid saari. 

* Assisi Franciscus (1182—1226) — suurim pühak kesk-ajal, asutas XIII saj. 
frantsisklaste kerjusmungaofdu. 

Bartolomeo Diaz (1.: bartolomeu diaš) — portugali meresõitja, kes purjetas 1486.—1487. 
a. ümber Aafrika lõunatipu. 

* Tormide neem sai hil jem nimeks Hea Lootuse neem. 

“Sipango (Zipangu) — Jaapan; esmakordselt ilmus see sõna Euroopa kaartidele pärast 
Marco Poloy-eise (Marco Polo ise Jaapanis ei käinud). 

Kui tema pilgus ei oleks säranud ülevat väärikust, oleks ta sarnanenud näitlejaga, sest nii 
tehtult suursugune ja kaunis oli tema ülestõstetud käe žest. 

Temast vaiakul ja paremal põlesid kaks õlilampi, mis meie töökoja otsekui palaganilavaks 
muutsid. 

Aga võib-olla paistis ta mulle näitlejana sellepärast, et oim kuulsaid inimesi seni ainult 
poodiumil näinud. 

«Tõuske püsti!» lausus võõras kõuehäälel. 

Ja me kõik alistusime tahtmatult tema käsule. 


«Pidage meeles seda aastat, kuud, päeva ja tundi,» hüüdis ta, «sest te näete enda ees 
jumalast väljavalitut!» 

Meie külaline põrutas oma lauses peatusi märkides käega täiest jõust vastu lauda, tema 
nägu tõmbles nagu langetõbisel ja suunurkades kees vaht. 

«India, India,» hakkas ta ühtäkki valjusti karjuma, «kõige kuulsamad meremehed otsivad 
sind idast!' Aga siinsamas, otse nende silme ees, laiub majesteetlik ookean, mille poole keegi ei 
julge oma pilku pöörata! ... Ütle, poiss,» pöördus ta järsku minu poole, «ma arvan, et sa oled 
näinud väga paljusid kaarte. Mis asub sinu arvates Euroopast lääne pool?» 

«Aulik isand,» vastasin ma värisedes ja kogeldes, «ma ei ole näinud muid maailmakaarte peale 
genualase Andreas Benincasa” kaartide.» 

«Jällegi genualane!» ütles võõras. «Noh, ja mis asub siis tema arvates Hispaaniast lääne 
pool?» 

«Heraklese sammastest? lääne pool» vastasin ma vähehaaval rahunedes, «on kaartidele 
märgitud Kanaari saared ja Antilia, edasi aga laotub Pimeduse meri oma loendamatute 
saartega, seejärel tuleb Sipangomaa ja selle taga Aasia mander.» 

«Jumal, sa kuuled mind!» hüüdis külaline. «Genuas teab seda iga poisike, aga kui ma 
esitasin oma plaani 


! Kolumbuse ajal nimetati Indiaks mitte ainult Hindustani, vaid ka Hiinat, Jaapanit, Indo- 
Hiinat ja Malai saarestikku. 

Andreas B'enincasa — Genua tuntud XV saj. kartograaf. 

* Heraklese sammasteks nimetati muinas- ja keskajal Gibraltari väina. Pimeduse 
meri — Atlandi ookean. Antilia (Antilha) — legendaarne saar, mida keSkaegsetel kaartidel 
kujutati Assoori arhipelaagist lääne pool. 

37 


Inglise ja Prantsuse kuningatele', tõstsid nende vaimulikud minu pea kohale risti, just nagu 
oleksin ma kurjast vaimust vaevatud ...» 

Omateada olin ma kõikidest Genua poistest ainus, kes nii hästi kartograafiat tundis, kuid 
arusaadavalt ei tulnud mulle mõttessegi võõrale vastu vaielda. 

«Mina jõuan Aasiasse lääne poolt,» jätkas ta, «ma randun Zaitoni sadamas ja imekaunis 
Kvinsai linnas, mida kirjerlras veneetslane Marco Polo. Ma otsin üles Kuldse Hersonesose ja 
Ofiirimaa*, ma toon Hispaaniasse loendamatuid rikkusi ja lähen ise kartmatu sõjaväe eesotsas 
uskmatuilt Püha Haua aset tagasi võitma. Ja kui olen selle kõik saavutanud, ei leidu kogu 
kristlikus maailmas inimest, kes ei ülistaks admiral Cristöbal Colöni” nime!» 

«Põliste meresõitjate järglane, admiral Cristobal Colön,» kordasin ma endamisi. «See nimi 
jääb mulle igaveseks meelde.» 

Sooned meie külalise otsmikul olid paisunud ja ta käed värisesid. 

«Kas mõtlete kauaks Genuasse jääda, messeere” admiral?» küsis sinjoore Tomaso rohkem 
selleks, et anda külalisele võimalust rahuneda. 

«Oma asjaajamised Püha Georgi pangaga olen ma juba lõpetanud,» vastas külaline, «kuid ma 
ootan teie poolt lubatud kokkusaamist hertsogi inimestega. Äärmisel juhul reisin Nürnbergi 
üksinda.» 

«See oleks ettevaatamatu,» vaidles sinjoore Tomaso vastu. «Hertsogit ootavad kõikjal 
puhanud hobused. Ja praegu on üldse kardetav üksinda üle mägede sõita.» 

«Issand,» pomises külaline peaaegu ahastavalt, «üksainus ustav inimene! Andke mulle 
vähemalt üksainus 


' Kolumbus ei esitanud oma projekti isiklikult ei Inglismaal ega Prantsusmaal. Ta volitas 
selleks oma venda Bartolomed. 


*Kuldne Hersonesos ja Ofiirimaa — legendaarsed maad, kust kuningas 
Saalomon olevat piiblipärimuse järgi Jeruusalemma templi ehitamiseks kulda hankinud. Kuldse 
Hersonesose all mõeldi praegust Malaka poolsaart; Ofiirimaad on otsitud Araabiast ja Indiast, 
kuid tema asukohta ei olegi õnnestunud kindlaks teha. 

“Itaalia nimi Cristoforo Colombo (ladina keeles Cristophorus Columbus) kõlas 
hispaaniapäraselt Cristobal Colön. 

*Messeere—härra (it.k), * 

inimene, kelle peale võib loota ja kes oskab saksa keelt! Kas ma tohin sinuga nelja silma all 
kõnelda?» küsis ta sinjoore Tomasolt. 

Ja meie anuvaist liigutustest hoolimata andis peremees käsu, et jätaksime nad kahekesi. 

«Noh, kuidas see admiral" sulle meeldib?» küsis Orniccio trepist alla minnes. «Ma mõistan, 
miks Kastiilia ja Leoni kuningad kogu ekspeditsiooni tema juhtida andsid. Ta vist käratses nende 
õukonnas nii valjusti, ei kuninganna ütles kuningale: «Jumala pärast, andke talle raha ja 
laevad, muidu jääme mõlemad kurdiks.»» 

«Kas sul häbi ei ole, Orniccio!» katkestasin ma teda. «Kas sa tõesti ei näinud, missugust sära 
õhkus tema näost, kui ta Pühast Hauast rääkis?» 

«Nähtavasti keeras peremees lambitahid suurdmaks,» ütles mu parandamatu sõber. «Sära ma 
tõesti ei märganud. Aga see-eest nägin, kuidas admiral ärritunult käte vahel kõveraks painutas 
raudpoldi, millega välisuks kinni pannakse. Iga palaganipidaja võtaks ta hea meelega ...» 

«Häbene, Orniccio!» sain ma vihaseks. «On see tõesti kõik, mis sulle pähe kargas?» 

«Oh ei, mulle kargas veel pähe, et minu sõbrake Francesco unistab juba reisidest ja 
avastustest. Kuid õnneks ei jäta admiral inimese muljet, kes värbab endale meeskonna kogenud 
ja vaprate madruste asemel poisikestest. Ei, ma kordan: ennem asub see mängulaevuke teele, kui 
et meie sinuga Genuast lahkume!» 


Tagasi jõudsime kaunis hilja: pidupäevil oli see meile lubatud. Võtsime paadimees Estalenolt 
paadi ning aerutasime seni, kuni mõlemal olid käed rakkus. 

Koju tulles mõtlesime, et leiame sinjoore Tomaso juba sängist, kuid selgus, et meie majake oli 
külalisi täis. Admiral suutis isandad hertsog Montefeltro saatjaskonnast siiski ara oodata. 

Noor hertsog sõidab Nürnbergi geograafi rüütel Martin Behaimi' poole ning kavatseb 
viibida tema juures üle aasta, täiendades oma geograafilisi ja kartograafilisi teadmisi. 


'Martin Behaim (1459—1507) —XV' saj. suurim geograaf, Regiomontanuse 
õpilane. 

Meie peremees osutas messeere Colonile teene ja viis ta kokku hertsogi lossivalitsejaga, kes 
muretses admiralile võimaluse koos tema hiilguse saatjaskonnaga üle mägede reisida. 

Seda saime me teada oma külaliste jutust. Kuna keegi tneist välja ei teinud ja uni meile 
vägisi kallale tükkis, siis Rohisime hiljukesi üles ja vajusime voodisse. 

Hiljem kuulsin ma läbi unetukastuse, et peremees kutsub Ornicciot. 

Ausalt öeldes oteksin minagi pidanud alla minema ja oma sõpra majapidamistöödes aitama, 
kuid Orniccio nägi mu unist nägu ja soovitas naeratades mul kahe eest välja magada. 

Ma isegi ei kuulnud, millal ta meie kambrisse tagasi tuli. 


VII PEATÜKK 


LAHUSOLEK 


Kerge mängulaevuke õõtsub tõmbetuules. Nukralt jälgin ma, kuidas tema väikesed siidpurjed 
paisuvad ja kokku vajuvad. 

Näe, tema ei asunud teele, aga minu sõber Orniccio on juba Genuast kaugel. 

See kõik tuli nii ootamatult, et mitte ainult mina, vaid ka sinjoore Tomaso ei suuda kuidagi 
harjuda mõttega, et Ornicciot ei ole enam meie juures, 

Näis, nagu oleks meie majakeses jätkunud tööd parajasti kolmele ja just sellepärast 
laabuski kõik nii hästi. Kuid Orniccio sõitis ära ja kohe olid asjad liimist lahti. 

Pada läheb kolde kohal alatasa ümber ning valab oma sisu tulle. 

Leem antakse lauale ülesoolatuna ja liha pooltoorena. Näljane kass tolgendab ühtelugu kõigil 
jalus, linnupuurid on puhastamata. Meie külalised ei jää enam kauaks. laua aarde istuma nagu 
varem, sest keegi ei lõbusta neid lustakate laulukeste ja pillimänguga. 

Õhtuti enne magamaminekut arvutame me peremehega kahekesi, millal me lõpuks ometi 
Ornicciost elumärki peaksime saama. 

Peaaegu iga päev naaseb mõni hertsogi inimestest hobustega, kes raskele teekonnale vastu 
ei pidanud. Need vaesed loomad ei kõlba enam sadulat kandma, nad müüakse nüüd maha kas 
talupoegadele või nülgijatele. 

Me käime sissesõiduhoovis kirju küsimas, kuid kõikide andmete järgi ei ole hertsogi salk veel 
Nümbergi jõudnud. 


Viimaks ometi saabus igatsetud päev. 

Koidu ajal kuulsin ma läbi unerammestuse ähmaselt uste paukumist, samme ja valje 
hääli, ent ei saanud kuidagi silmi lahti. 

Olin väga hämmastunud, kui sinjoore Tomaso mul teki pealt ära tõmbas. 

«Tõuske üles, härra laiskvorst!» hüüdis ta ning ulatas mulle paksu ümbriku. «Muidu 
magate kõik teated Ornicciost maha!» 

Ümbrik sisaldas kaks kirja, millest üks oli määratud minule ja teine sinjoore Tomasole. Oma 
kirja avaldan siinkohal täielikult, sest ma ei suuda kõiki Orniccio kir-jeldatud sündmusi 
temast paremini edasi anda. 


Orniccio esimene kiri 
K 


«1492-sel issanda aastal maikuu kolmandal päeval saadab vaene maalikunstniku õpipoiss 
Ornicius impeeriumi linnast Nümbergist, mis asub Pegnitzi jõel, tervituse oma sõbrale ja vennale 
Franciscus Ruppiusele kuulsasse Genova linna. 

Kui mitu korda juba olen ma nõuks võtnud sulle kirjutada, kallis Francesco, aga kuni 
tänaseni oli see väga mitmel põhjusel võimatu. 

Nümbergi jõudsime tänu sagedasele hobuste vahetamisele üsna ruttu. 

Kogu teeloleku aja istusin ma noore hertsogi kasvataja härra Floriuse selja taga, kuid 
linna lähedal ronisin hobuse seljast maha? haarasin admirali ratsul valjaist ja talutasin teda 
mööda tänavaid. Mulle näib, et nii peavad toimima paažid ja kannupoisid. 

Kuna mul puudus võimalus sinuga isegi kombekoha- 

selt hüvasti jätta, siis ei saanud me enne ärasõitu ka põhjalikult rääkida. 


Kui admiral sinjoore Tomasolt kuulis, et ma olen koos rändkaupmehega neli korda sakslaste 
juures käinud, kutsus ta mu alla ja võttis umbes kaheks tunniks pihile. Mina muidugi 
tunnistasin talle kohe, et minu saksa keele oskus on tühine ja et ma võin teda tõlgina teenida 
ainult proviandi ostmisel või kõige lihtsama jutuajamise puhul. 

Olen kuulnud, et tähtsad ja õpetatud inimesed kasutavad kõnelustes üksnes ladina keelt, 
mis kergendab suhtlemist hispaanlase, taanlase või poolakaga. Ilmselt aga jätab Behaimi 
ladina keel soovida, kui isand pidas paremaks minu teeneid kasutada. 

Jõudnud selgusele minu teadmistes saksa keele alal, küsitles ta mind veel kaua, kas ma 
oskan kirjutada, laulda ja mängida, kas ma tunnen mõningaid tantse ja kas mul on 
pidurõivaid. Ma kartsin, et tema teenimiseks tuleb mul hakata neljakäpakil käima, suuga iga- 
suguseid asju kandma ja läbi rõnga hüppama, kuid nii kaugele asi, jumalale tänu, siiski pole 
läinud. 

Nürnbergi jõudsime ilma eriliste seiklusteta ja pääsesime kõhe järgmisel päeval rüütel 
Behaimi jutule, keüe jaoks admiralil oli kaasas kiri firentslaselt Paolo Toscanellilt. 

Meie imestuseks selgus, et rüütel räägib väga hästi nii ladina, itaalia kui ka hispaania 
keelt, nii et tõlki ei olnudki neil vaja. Kuid isand ei kahetse põrmugi, et ta mu kaasa võttis, sest 
ma osutan talle iga päev lugematul hulgal pisiteeneid. 

Parandasin ara kõik tema riided ja pesu, millel ei olnud, nagu pean tunnistama, sugugi 
admiralile kohast väljanägemist. 

Hommikuti äratan mateda ning kuulan iga päev kannatlikult tema jutte Indiast ja 
Jeruusalemmast. Ma saadan teda ringkäikudel linnas. Ja kui ta käsib, siis lõbustan teda ning 
ta külalisi laulude ja pillimänguga. 

Eile aga külastasime raekoja saali, kuhu on väljavpandud maamuna ehk gloobus, mille 
Martin Behaim ' puust välja nikerdas. Kui sa gloobust näeksid, siis hindaksid kohe selle 
eeliseid langeda kaardiga võrreldes. 

Selle gloobuse läbimõõt on tfks jalg ja kaheksa tolli 

ning ta on pärgamendiga üle kleebitud. Kerale on joonistatud kõik rüütlile teadaolevad maad, 
märgitud ära ekvaator, mis jagab maa põhja- ja lõunapoolkeraks, peale selle pöörijooned ning 
Ferro saart läbiv esimene meridiaan. 

Musta ja punase tindiga on keral täpselt kujutatud kõiki imeasju, mida kuulus nürnberglane 
on ise näinud või teistelt ränduritelt kuulnud. 

Kui raekojast tagasi tulime, võrdlesid admiral ja rüütel üheskoos Paolo Toscanellilt saadud 
kaarte gloobusega. 

Mina ei ole kartograafias kuigi suur asjatundja ning näen nürnberglase ja firentslase kaartide 
vahel väikest erinevust, kuid rändurile on need mõlemad nähtavasti väga väärtuslikud. 

Rüütel Behaim arvab samuti nagu minu isand, admiral, et maismaa moodustab maakerast 
viis kuuendikku ja vesi ühe kuuendiku. Aga kuna idas laiuvat Marco Polo sõnade järgi tohutu 
suur ookean, arvavad nad mõlemad, et läänepoolne tee Euroopast Indiasse peab olema lühem 
idapoolsest. Kui see tõepoolest nõnda on, siis paneb lausa imestama, et siiani ei ole leidunud 
inimest, kes söandaks seda läänepoolset teed proovida. 

Kui admiral seda rüütlilt küsis, vastas nürnberglane talle omase otsekohesuse ja 
avameelsusega: 

«Üks asi on ise midagi teada, teine asi aga — teisi selles veenda. Need ausad pürjelid, kes 


minu ilmumisel mütse õhku loobivad, keeraksid mulle vihkavalt selja, kui ma püüaksin neid 
seesugusesse ettevõttesse meelitada. Ma olen elus palju kannatanud ega tihka enam saatust 
proovile panna. Ja kui teil, härra admiral, õnnestub taolist reisi teoks teha, siis pean ma seda 
pigem jumala kui inimese kätetööks ning austan teid surmatunnini kui kristliku maailma kõige 
suuremat inimest ...» 

Kuna ma olen veendunud, et admiral minusse hästi suhtub, siis olen korduvalt teinud katseid 
teda paluda, etta sind merereisile kaasa võtaks, kuid isand ei taha sellest kuuldagi. 

Seepärast mõtlen ma temaga hüvasti jätta, ja kui ta Palosesse sõidab, Genuasse tagasi 
pöörduda. 

Sind tervitab sinu sõber ja vend Ornicci0.» 

Kiri oli tõenäoliselt väga kaua teel olnud, sest kaks päeva hiljem saime me Ornicciolt teise 
kirja, mille ta saatis juba Palosest, ja veel paar päeva hiljem kolmanda, mis tekitas meie 
väikeses majakeses palju arutlusi ja vaidlusi. 

Orniccio teine kiri 


«Tere, kulla vennas Francesco! 

Ma kirjutan sulle Palose sadamalinnast, mida sa vist sugugi ei oodanud. Nürnbergist ära 
sõites jäi admiral palavikku ja ma ei julgenud teda haigena võõraste inimeste hooleks jätta. 
Nüüd on ta õnneks juba terve, kuid ma ei lahku temast, sest märkan ta plaanides mõningaid 
muudatusi. 

Kuigi Palos on juba ammu hispaanlaste valduses, * meenutab Püha Georgi kirik välimuselt veel 
läbinisti mošeed." Linna köhal kõrgub nüüd juba varemeis mauri loss, ning paloslased ise 
oma tõmmude nägudega, kriiskava kõne ja pea ümber seotud rätikutega sarnanevad rohkem 
mauride kui tublide katoliiklastega. 

Ent kui sa nendega lähemalt tutvud ja nende usalduse võidad, siis veendud, et siin leidub 
palju häid inimesi. Ja seda, et paloslased, majorkalased ja biskaialased on itaallaste järel 
maailma parimad meremehed, tead sa vististi juba ammu. 

Ma arvan, et kuninganna oma ringsõidul Aragoonias ja mõlemas Kastiilias jättis selle 
kuulsa sadama sihilikult külastamata. 

Vanad inimesed tunnistavad siin saladuskatte all, et nende vanaisadel ja vaarisadel oli 
uskmatute võimu all kergem elada kui nende lapselastel kuninganna ametnike, ränga rusika all. 


' Hispaania vallutamine araablaste (mauride) poolt algas 711.a. Araablased võitsid lääne- 
gooti kuningate kristlikud väed. Umbes viis sajandit valitsesid araablased Hispaanias ning lõid 
seal kõrge kultuuri, püstitasid kauneid ehitusi, rajasid niisutuskanaleid ja raamatukogusid. 
Muhameedlaste poolt vallutatud' aladel õitsesid käsitöö ja kunst. XV saj. keskpaiku nõrgenes 
mauride vägevus ja nad tõrjuti peaaegu kogu poolsaarelt välja. 

Juba ammusest ajast ei ole Palose linn kuninglike ametiisikutega ühel meelel ja nüüd määras 
tema majesteet kuninganna mingisuguse solvamise eest tervele 
linnale karistuse: paloslased pidid omal kulul kaks suurt, purjelaeva varustama. Need kaks 
karavelli — «Nina» ja «Pinta» — seisavad nüüd sadamas ja antigi 
admiralile tema merereisi tarvis. 

Kolmas laev on suurem ja varustatud tekiga. Isand rentis selle ühelt kohalikult kaptenilt. 

Peale selle väikese laevastiku varustamise tegi kuninganna Palose linnale ülesandeks koguda 
admiralile tema ettevõtte jaoks saja kahekümnest Palose põliselanikust koosnev meeskond. 

Seda käsku ei ole siiani täidetud, hoolimata sellest, et meeskonnaliikmeile tehakse suuri 


soodustusi: madrustele makstakse nelja kuu palk ette nagu sõjalaevadel ning kuriteo 
kordasaatnud isikud vabastatakse kogu reisi ajaks ja veel kaheks kuuks pärast tagasijõudmist 
kohtu ja eeluurimise alt. 

See annab mulle lootust mõtelda, et kui admiral meeskonda õigeks ajaks kokku ei saa, nõustub 
ta pärast minu mitmekordseid palveid sind lõpuks kaasa võtma. Sellepärast ole sõiduvalmis ja 
oota kirja sind südamest armastavalt vennalt Ornicciolt.» 


»* 


Orniccio kolmas kiri 


«Vennas Francesco, selle teate kättesaamisel pead sa oma asjad kähku kokku pakkima ja kõhe 
esimese purjekaga Palose poole teele asuma. 

Genuast sõidavad laevad peaaegu iga päev Cartagenasse, sealt aga toob sind iga kapten 
poole kuldmündi eest Palosesse. 

Võta kaasa oma paksust kalevist vammus, ihupesu ja soe rätik, mida saaks külma puhul 
kõrvade ümber siduda. 

Hea, kui sul oleks ka pidukuub, sest võib-olla langeb meile osaks au India kuninga õukonda 
vastuvõtule minna. 

Peale selle osta enne ärasõitu võimalikult palju sibulaid ja hõõru nendega teel iga päev nägu 
ja käsi. See 

kaitseb sind Hispaania ja Portugali sadamais möllava pidalitõve eest. 

Sinjoore Tomasole kirjutan ma eraldi ja palun, et ta annaks sulle vaagna jaoks kogutud rahast 
pisut rohkem teele kaasa, ehkki ma arvan, et ta teeks seda ka palumata? Sõida otsekohe välja. 

Sind ootab sinu vend ja sõber Ornicci0.» 


VIII PEATÜKK 


ÜHE SILMAGA KAPTEN' 


Ma pidin väga mitmesuguseid argumente appi võtma, et sinjoore Tomaso nõustuks mind 
Palosesse saatma. 

«Peremees,» ütlesin ma, «kas te ise ei ole kogu eluaeg selle all kannatanud, et vanemad ei 
lubanud teil valida elukutset, mis teid ahvatles? Kes teab, oleksid minu vanemad elus, võib- 
olla lubaksid nad mind sellele reisile, kui ma neid härdalt paluksin. Kas mitte teie ise ei ütelnud 
mulle, et meri on kõige kohasem tee sellele, kes tahab kuulsaks saada? .. .» 

Ma mäletan, kuidas ma veel maal elades jälgisin kord kutsikat, kes üritas keset teed siili kinni 
püüda. Ta käis siili ümber, nuusutas teda ning puudutas käpaga. Ja kui ta siis viimaks usaldas 
siilist kinni napsata, kargas ta samas valju niutsumisega eemale. Nõnda käisin minagi 
heasüdamliku sinjoore Tomaso ümber, ja kui just ei käranud temast niutsumisega eemale, siis 
igatahes lahkusin meeleheitel ja pisarais, sest sinjoore Tomasol oli igale minu põhjendusele varuks 
tõsine vastuväide. 

«Ma ei ole mõtelnudki sinu kutsumusele vastu seista, Francesco,» vastas mulle peremees. 
«Olen rõõmus, et sa armastad merd nagu minagi. Ja see on tõepoolest 
kõige kohasem ja õilsam tee kuulsuse poole. Kuid kindlasti oleksid su vanemadki nõudnud, et 
sa veel paar-kolm aastat ootaksid.» 

Meie väikene maja jagunes kalrte leeri: enamik mere- 

mehi oli minu poolt, aga faktor, Albertino ja veel mõned teised hoidsid sinjoore Tomaso 
poole. 

Neli päeva kulus meil vaidlusteks ja tülideks, ning kui minu hea peremees mu ärasõiduga 
lõppude lõpuks päri oli, jäi ta suurest kurvastusest haigeks. 

Ma tahaksin teda ärrituste eest heida, kuid teda häiritakse iga minut, sest ta ise andis 
korralduse, et rätsep ja kingsepp tooksid oma tööd meile koju kätte. 

Nüüd on mul juba pealiskuub, pikad siidsukad ja kingad, mitte põrmugi halvemad neist, mis 
meister Tulpi ara müüs. 

Ma proovin oma uut keepi, ja peremees ei pea vastu, tõuseb voodist ning kohendab keepi mu 
seljas. 

«Noh, nüüd oled sa riides nagu kord ja kohue,» ütleb ta rahulolevalt. «Orniccio riietus ei ole 
mulle iialgi peavalu valmistanud, sest tema seljas võtab iga ese piduliku ilme. Kuid praegu, 
Francesco, näed sinagi välja nagu noor üliõpilane. Aga kahju küll, et sa ei läbe enam pooltki 
aastat oodata.» 

Sinjoore Tomaso kurbust nähes valdas mind silmapilguks juba mõte, kas ma siiski ei peaks 
tema juurde jääma, kuid enesearmastus sai võitu. «Uued riided on juba tellitud, sõidurahagi ara 
makstud,» ütlesin ma iseendale, justkui seisaks kogu asi ainult riietes või rahas. 

Meie laev pidi väljuma reedel koidu ajal, kuid neljapäeval saatis loots Sacco Didoni, kellega 
peremees oli mu sõidu suhtes kokku leppinud, madruse mulle järele. 

«Kapten, keda oodati alles homseks, jõudis juba Genuasse ja me lahkume täna öösel,» ütles 
madrus. 

Pärast lõunat viisin ma peremehe magamistuppa ja panin ta voodisse. Laskusin sinjoore 
Tomaso ette põlvili ja ta leidis endas vaevu jõudu mind õnnistada. 

Kui käik süda peab olema inimesel, kes teda seesugusel hetkel maha jätab! Ja sellegipoolest 
jätsin ma ta maha. 

Läksin alla ning hõikasin lukksepa leske, ema Canitucciat. Rahast, mis peremees mulle teele 
kaasa andis, maksin osa talle, et ta haige eest hästi hoolitseks. 

Ja siis käisin ma meie majakese viimast korda läbi. 

«Tädi Canituccia hoolitseb peremehe eest, kuid vaevalt et ta lindudega jändama hakkab,» 
mõtlesin ma ning avasin üksteise järel kõik puuriuksed. 

Kuldnokad ja tildrid lendasid kohe kõrvulukustava vidinaga vurinal aknast välja, kuid tüse 
rästas jalutas veidi aega aknalaual ja läks siis puuri tagasi. Vahest peaksin minagi oma kambrisse 
tagasi minema? 

Ei! Puri plaksus meie maja köhal, meri seisis sinise müürina'akende taga, kuskilt kaugelt, 
küllap laevalaelt, kõlas kapteniJcäsklus ja ma viskasin oma kohvri õlale. Kui ma tänavale 
astusin, oli juba päris pime. 


Laeval näidati mulle kätte koht kahe tünni vahel. Laotasin keebi maha ja heitsin pikali. 


Suured tähed vaatasid mulle otse silma, mina aga püüdsin ette kujutada, kuidas ma 
Palosesse jõuan, kuidas Orniccio mind vastu võtab, kuidas me kahekesi-admirali jalgade ette 
langeme, kuidas too mind püsti tõstab ning ütleb: «Sinu armastus mere vastu väärib kõige 
kõrgemat autasu. Ma võtan su enda juurde lipulaevale, ja peale selle teen sulle veel ülesandeks 
koostada teekonnakaart.» 


«Kus see rändur siis on?» kõlab minu kohal vali hääl. 
Ja mataipan silmi hõõrudes, et olen eneselegi ootamatult magama jäänud. 


Mitu tumedat kogu kummardub minu kohale ja ma kuulen lootsi häält: 


«See maksis oma reisi eest kuni Paloseni, kapten.» Ma tõusen ning uurin teraselt madruste ja 


lootsi nägusid, aga pikakasvuline, seotud silmaga mees näikse mulle samuti tuttav olevat. Ah 
jaa, see on ju seesama meremees, keda ma kohtasin sinjoore Tomaso majas kõhe esimesel 
päeval! See ongi kapten, keda eilsest saadik oodati. 


«Tervist, härra kapten,» ütlen ma, sest ma ei tea ta nime. 


«Pea kinni...» sõnab järsku seotud silmaga mees. «Kus ma olen seda jõnglast näinud?» 


«Te nägite mind maalikunstnik sinjoore Tomaso juures,» vastan ma oma õnnetuseks, sest 
kapten haarab mul sedamaid õlast kinni. 


«Sa siis ikka ei läinudki ema juurde tagasi, väike lontrus!» karjub ta. 
Vints käib köisi lahti kerides Kriginal ringi, madru- 

sed saalivad laevalael. Ma tunnen tugevat tõuget ning õhk täitub äkitselt vihina ja plaginaga, 
otsekui oleks-linnuparv lendu tõusnud, — purjed tõsteti üles. 

«Sacco,» üjleb kapten, «käsi maabumissild paigale jätta, ma saadan selle väikese. päevavarga 
kohe kaldale.» 

«Ta on oma sõidu eest tasunud,» vastab loots kohmetunult. «Meie kohus on teda Palosesse 
viia.» 

«Sacco, ta põgenes ema juurest,» ütleb kapten ärritusest kähiseva häälega. «Tuleta meelde, 
mis juhtus samasugusel juuniööl kahekümne aasta eest!» 

Ta haarab mul õlast ning tõukab mind toorelt ettepoole ... 

«Lähme, ma ei võta enda peale pattu vaese naise ees.» Olen nii jahmunud, et ei saa esimesel 
hetkel suudki lahti. 

«Miks te mind tõukate?» küsin ma lõpuks. «Ma pean Hispaaniasse sõitma. Ja sinjoore 
Tomaso maksis mu sõidu täielikult kinni.» 

«Sinjoore Tomasol on ka kõiksugu lollused peas!» pomiseb kapten vihaselt. «Noh, liiguta 
end kiiremini, mehed hiivavad juba ankrut!» 

Äkki pöörab ta minu enda poole ja ma näen, et tema ainsas silmas läigivad pisarad. 

«Täpselt kakskümmend aastat tagasi põgenesin ma kodust nagu sinagi,» ütleb ta. «Mu emani 
jõudsid kuuldused, et ma olevat hukkunud. Kuna ta armastas mind rohkem kui elu, hüppas ta 
veel samal ööl aknast alla ja sai surma.» 

Ta pöördub ara ja peidab näo kätesse. Kaks madrust kähmavad mul tema märguande peale 
küünarnukkidest kinni ja tirivad maabumissilla poole. Ma rabelen täiest jõust nagu rohutirts, taon 
neid käte ja jalgadega ning kuulen, kuidas mu kuub kõigist õmblustest käriseb. 

Ahtris vinnavad madrused ankruketti. Laev kipub tõugetega edasi. 

Ma haaran kramplikult reelingust kinni ja karjun: 

«See on eksitus, kulla-härrad, see on eksitus!...» 
Kuid mind tiritakse aina edasi. 
Ma punnin igal sammul vastu ja krahman kinni kõigest, mis kätte juhtub. 

Siis tõstavad nad mu üles, viivad laevalt maale ja panevad liivale. 

Laev on juba kaldast eemaldunud. Ma kuulen, kuidas nad lõbusa naerulagina saatel sellele läbi 
vee järele kahlavad. 

Pisaraist lämbudes laman ma tükk aega liikumatult. Siig aga kujutlen äkki selgelt, mis on 
juhtunud, ja kargan püsti. 

Laev libiseb täies purjes üle lahe. Mulle meenub sõidu eest makstud raha ja sinjoore Tomaso 
viimased veeringud. Aga minu uhke kohver koos uute riietega! 

Ma jooksen piki kallast laevale järele ning karjun kõigest väest. Märjana, räbalais ja 
määrdununa ähvar-dan neid rusikaga. Ent laev kaob juba silmist. 


Halades langen ma liivale ja laman seni, kuni taevas hahetama hakkab. Idas süttib roosa triip. 

Siis ma tõusen ja longin aeglaselt kõdu poole, märkamata isegi riideid liivast puhtaks rapsida. 

«Kus sina, poiss, oled püherdamas käinud?» hüüavad mulle kalanaised, kes lähevad turule, ja 
nende korve kandvad poisikesed loobivad mind käiadega. 

Kuid mina ei pööra nende poole peadki. 

Äkitselt langeb raske käsi mu õlale ja hirmus tuttav, imalalt magus hääl lausub mu selja taga: 

«Issand juhtis mind siiski sinuga kokku, mu üliarmas Francesco Ruppi!» 

Ma vaatan ümber ja näen enda ees oma endist peremeest, meister Antonio Tulpit. 


IX PEATÜKK 


VANA TUTTAV 


«Ahaa, pojuke,» ütleb ta mul kõrvast kinni haarates ja seda sõrmede vahel valusasti väänates, 
«viimaks ometi oled sa rriul peos, poju! Aga kui porine ja närune sa välja näed! On näha, et see 
vargus ei tulnud sulle kasuks,» jätkab ta, võtab mu käe ning põimib oma sõrmed minu omadega 
vaheliti. 

Ta pressib sõrmi pikkamisi kokku ja see teeb mulle 

väljakannatamatut valu, sest meistri käsi on minu omast suurem ja laiem. 


Kuid ma astun vaikides ja püstipäi ning hoolitsen ainult selle eest, et pisaraid üle põskede ei 
veereks. 

Nurgal vaatan ma piki tänavat ülespoole. Näe, meie roosa majakese katusel särab esimestest 
päikesekiirtest kullatud puri. 

Peremees keerab mind last hoopis teisele poole. 

«Kuhu te mind viite, meister?» pärin ma. 

«Sinna, kus sind juba ammu oodatakse,» vastab tema, jääb siis äkki seisma ja lööb mulle täiest 
jõust vastu nägu. «Aasta otsa olen ma sinu jälgi ajanud, ussipoeg, täna hommikul aga palusin 
kõigest südamest oma patrooni', püha Padua Antoniot, ja näed sa nüüd, kuidas palve mind 
aitas.» 


Me möödume pikast kuurist, mille uksel seisab unine madrus. «Kas nabisid vargapoisi kinni, 
mis?» küsib ta haigutades. «Sel suvel on neid Genuasse siginenud nagu kirjuid koeri.» 


«Jah, ma viin ta linnavahtide kätte,» vastab meister, «ja loodan, et ta saab teenitud karistuse.» 
«Ta rabeleb sul ju teel käest lahti,» ütleb madrus, «aga kui ei, siis nõuavad vahid sinult 
tunnistajaid, raha kirjutajate, raha tindi ja raha sulgede jaoks... Vanem,» hõikab ta kuuri 
sisemusse, «tulge välja, veel üks vargapoiss võeti kinni!... Oota,» pöördub ta meistri : poole, 

«küll meie vanem tema jaoks rohtu leiab. Sinu ; õnn, et ta alles tunni aja pärast minema 
purjetab...» , Tema kutse peale väljus kuurist pikk kõhetu mees ja jäi uksele seisma. Esimesest 
pilgust sellele mehele sain. ma aru, et talt ei maksa kaitset loota. 

Mehe nägu oli mullakarva nagu palavikuhaigel, mustad silmad vaatasid altkulmu ja põskede 
pingul nahaall liikusid kurjakuulutavad lihasekühmud. 

«Ara aja tühja lora!» ütles ta madrusele. «Tõsi küll, me tabasime sadamast mõned poisinolgid 
ja tegime neile sihukest säru, et neil kadus igasugune lust varastamiseks. Kuid ma ei mõtlegi 
jännata kõikide Genua vargapoistega... Mis ta sinult näppas?» küsis ta meistrilt.  , 

'Patroon — kaitsepühak. 

«Ma alustan oma juttu kõnekäänuga,» vastas Antonio Tulpi. «Kui talumats ei ole sinult 
vaskraha varastanud, siis varastab ta sult kindlasti kuldraha.» Ja see on sulatõsi, härra 
tsunftivanem, sest ta töötas minu juures üle aasta, kuid ma ei märganud temas midagi halba. Aga 
kui soovite teada, siis kõik talumatsid on vargad. Ja kui ma andsin ta kätte hõbekiannu ja vaagna, 
etta need tellijale ära viiks, vehkis ta minult sisse nii selle kui teise.» 

«Kartke ometi jumalat, meister!» hüüdsin mina. «Te andsite mu kätte ainult vaagna, mille pidin 
viima peapiiskopile, aga rahvamurrus võeti see minult ära. Seda teab ka maalikunstnik sinjoore 
Tomaso, kelle juures ma töötan juba üle aasta. Ja ta oleks selle summa teile minu eest tervenisti 
kinni maksnud, kui ma poleks teada saanud, et te Genuast lahkusite. Te müüsite ara minu uued 
riided, ema kuldkee ja sõrmuse ning jätsite mulle seitsme kuu palga maksmata, sellepärast ma 
mõtlesin, et oleme teiega tasa.» 


«Noh, minusse see asi ei puutu,» ütles tsunftivanem kõrvale pöördudes. «Teil on oma tsunft, 
tsunftivanem ja kohus!» 

«Ärge veel minge, aulik härra!» hüüdis meister tema käest kinni haarates. «Einoh, kas te olete 
näinud teist säärast valevorsti?! On sul üldse kunagi olnud uusi riideid? Ja oli su emal kas või 
raudsõrmuski, kui ta su petisest isaga abiellus? Eks sa kuule, või maalikunstnik sinjoore Tomaso 
teab seda! Kogu Genua irvitab ju toda loodrit, kes sättis oma hobusetalli külge purje ja trimpab - 
seal koos madrustega! Kindlasti jõid nad minu vaagna kahe peale maha, aulik härra!» 

«Ja kannu samuti, meister, ärge kännu unustage.. .» ütles tsunftivanem. «Miks sa nii närudes 
oled?» pöördus ta vihaselt minu poole. Ma hakkasin talle rääkima oma tänasest äpardusest, ent 
meister katkestas mind jälle valju naerulaginaga. «Einoh, olete te näinud teist sihukest 
matsivärdjat?!» karjus ta endale vastu kintse tagudes. «Kõik need tobe- 


! Kirjeldataval ajal olid erinevate erialadega käsitöölised koondunud tsunftidesse. Igal tsunftil oli 
oma kõhus, mis arutas nii tsunfti liikmete kui ka nende perekonnaliikmete asju. 

dad seiklused on ta ammutanud ühest oma nurjatust raamatust, mida ta alati pühapäeviti 


palveraamatu asemel luges. Või mõtlesid nad tolle loo ühesilmalisest kaptenist välja koos oma 
lõuendipintseldaja sinjoore Tomasoga.» 


Tsunftivanem painutas sõna lausumata pead, võttis vaskketikese otsas rippuva medali 
ettevaatlikult kaelast ura ja pistisasku. 


«Soo, nüüd ei ole ma enam tsunfifvanem, vaid lihtsalt feluki kapten*» tähendas ta ning ütles 
mind ukse j30ole tõugates: «Tule kaasa.» 


«Mis minuga tehakse, hea härra?» küsisin ma, ehkki ta ei paistnud sugugi hea olevat. 


«Kõik, mida sina mulle pajatasid, on väga tõepärane,» pöördus ta järsku meistri poole, «ja kõik, 
mida poiss räägib, väga sarnane valega. Kuid ma tunnen ühesilmalist Titto Bianchit, tean tema 
elulugu, tunnen sinjoore Tomasot ja olen ka sinust mõndagi kuulnud, meister Tulpi. Seepärast 
arvan ma, et just sina valetad, poiss aga räägib tõtt. Jäta ta rahule ja käsi heaga minema.» 


Ärritusest kahvatunud meister krahmas mul kraest kinni. 


«Kasi minema, ütlen ma sulle!» röögatas tsunftivanem ootamatult ning kostitas teda osava 
jalahoobiga allapoole selgroogu. 


Tsunftivanem oli kõhn, sissevajunud rinnaga, meister aga suur ja turske, kuid ta tõmbas pea 
õlgade vahele ja tõstis vaid käed löökide tõrjumiseks pea kohale. 


«Ah või kaklema, kaklema! .. .» pomises ta kätkeva häälega. «Noh, selle eest ässitan ma kogu 


Genua sulle kallale!» 


«Ma ei ole veel kakelnud,» ütles tsunftivanem ja lõi teda täiest jõust rusikaga, «kuid ma võin ka 


veidi kakelda. See on sulle poisi ja tema kõrva eest, mille sa äärepealt oleksid juurtega välja tirinud, 
see on sulle talumeeste eest, kes on puha vargad, ja see on sinjoore Tomaso, Genua ausaima inimese 
eest! .. .» lausus ta hoopide saateks läbi kokkupigistatud hammaste. 

Meister, kes oli end tema käest lahti rabelnud, pistis järsku punuma ja tegi seda asroa kehaehituse 
kohta ootamatu väledusega. 

«Noh, ja mis sina siis seisad?» küsis tsunftivanem toriseval toonil. «Ega sa ometi kavatse 
sihukese väljanägemisega sinjoore Tomaso ette ilmuda ja teda surnuks kurvastada? Lähme.» 

Alandlikult kõndisin ma tema kännul. Ent kui olime juba rannale jõudnud ning hakkasime 
tünnide ja köite vahelt läbi pugema, küsisin ma temalt: 

«Kuhu te mu viite, härra vanem?» 

«Kuhu mul sind veel viia,» pomises ta pahuralt. «Eks ikka oma «Kalaabriale». Genuas on see 
väikestest purjekatest kõige kiirem ja me kihutame su ühesilmalisest Titto Bianchist juba enne 
Cartagenat mööda.» 


Nii pikka merereisi ei olnud ma seni veel kordagi ette võtnud. 

Ja kui torm meid teisel pool Cartagenat kaks ööd-päeva pillutas, oli mul tunne, nagu purskuks 
kogu mu sisikond kõri kaudu merre. Soolane tuul lõi mulle näkku. Ma pidin vantidest nii tugevasti 
kinni' hoidma, et käed läksid paiste ja pihud rakku, kapten aga veel küsis minust möödudes ja 
omaette muheldes iga kord just nagu kiusteks: 

«Kas meil poleks parem koju tagasi sõita, väikemees?» 

Niipalju kui ma jõudsin teda nende päevade jooksul tundma õppida, oli «Kalaabria» kapten 
Cecco Trappanf karm, kuid väga hea inimene. 

Eriti avaldus see siis, kui saabusime Palosesse. 

«Kuidas ma küll saaksin teid tänada, hea sinjoore Cecco?» küsisin ma talle pisarsilmil kaela 
hüpates. 

«Rumalus, rumalus,» vastas ta mind eemale lükates, «sihukesi asju ma ei armasta. Ja ma ei 
teinud seda hoopiski mitte sinu, vaid sinjoore Tomaso pärast. Ja seda samuti,» lisas ta ning 
ulatas mulle kauni kardpaeltega tikitud kuue. «Kanna terviseks! Ainult ole hea, ara töina ja ära 


riiete ostmisega kitsi olnud.» 


Kogu Palose rand kihas puuseppadest, ühtijatest, madrustest ja lihtsalt ringilogelejatest. Rannal 
ühe 

laeva juures märkasin ma kõhe admirali kirsspunast keepi: messeere Cristöbal Colön oli teda 
ümbritsevatest inimestest peajagu pikem. Kuid enne Orniccioga kok-kusaamist ei söandanud ma 
temale läheneda. 


X PEATÜKK 


»NINA", , PINTA" JA , SANTA MARIA" 


Kohtumine sõbraga ei toimunud hoopiski mitte nii, nagu olin unistustes ette kujutanud. Kui 
mulle pärast pikka otsimist lõpuks näidati võõrastemaja, kuhu admiral koos Orniccioga elama oli 
asunud, ja ma tormakalt sinna sisse tungisin, näis mulle esimesel hetkel, nagu oleks ta minu 
ilmumisest rohkem üllatatud kui rõõmus. 


«Püha Neitsi!» hüüdis ta. «Cesco, kullake, kuidas sa siia sattusid? Kas sa tõesti ei saanud mu 
teist kirja kätte?» 


Kuid minu nukrat nägu nähes sööstis mu armas sõber mulle samas avasüli vastu. 


«Sa sõitsid välja pärast minu esimest kirja, mille ma Palosest saatsin?» küsis ta. «Vaene poiss, 
aga seitse päeva hiljem kirjutasin ma sulle veel kord ... Mis ilus kuub sul seljas on? ... Noh, räägi, 
kuidas sa pärale jõudsid?» 


Kohver, mille kallal ta minu ilmumise hetkel askeldas, jäi sinnapaika. 


«Vaata,» ütles ta, «ma pakin juba admirali asju. Viimaste päevade jooksul on siin paljugi 
muutunud, laevastik on täielikult mehitatud. Ja kuna admiral ei taha sinust kuuldagi, kavatsesin 
ka mina Genuasse tagasi sõita.» 


Järjekorras jutustasin ma Ornicciole kõik, mis oli juhtunud alates päevast, mil ta Nürnbergi 
sõitis. Ma kirjeldasin talle oma meeleheidet ja ta surus tugevasti mu kätt. Ent kui jõudsin 
kuhtumiseni meister Tulpiga, kargas Orniccio püsti ning hüüdis: 

«Ma tunnen messeere Cristöbal Colöni halvasti, kui ta su seiklustest kuulda saades ei võta 
sind retkele kaasa. Kõige kõrgemale seab ta inimeses visaduse endale võetud eesmärgi 
saavutamisel. Ta on ise nii palju läbi elanud, et mõistab kindlasti sinu seisukorda. Ja peale selle 
armastab mu isand admiral huvitavaid jutustusi, sinu viperused aga on tõepoolest justkui mõne 
rüütliromaani lehekülgedelt maha kirjutatud. Kui maailmas üldse õigust on, siis pead sa kõikide 
nende katsumuste eest ka tasu saama.» 

Orniccio võimaldas mul otsekohe end pesta ja pakkus mulle süüa, seejärel aga läksime Palost, 
sadamat ja laevu vaatama. 

«Ma kardan praegu admiralile isegi läheneda,» ütles mu sõber, «sest talle ei meeldi, kui teda 
segatakse. Aga õhtul, kui ma teda riidest lahti võtan, jutustan talle igasuguseid lugusid, sest ilma 
nendeta ei tule tal uni. Mõnikord ajab ta mu südäaöösi üles, ja siis loen ma talle luuletusi või 
laulan. Aga täna õhtul enne magamajäämist räägin ma talle sinu seiklustest ja seejärel langeme 
mõlemad ta jalge ette. Olen veendunud, et meie ettevõtet kroonib võit.» 

Messeere Cristöbal Colöni käsutusse oli antud parim ruum Palose kõige rikkamas 
võõrastemajas. Orniccio kui teener ja paaž oli end sisse seadnud väikesesse esikusse, Valmis 
jooksma oma isanda esimese kutse peale. Vastasasuvas trahteris elas admirali isiklik sekretär sin- 
joore Mario de Campanilla, osa sissesõitnud isandaid aga leidsid ulualust rikaste linlaste 
korterites. Kõik ülejäänud — madrused, lootsid ja kaptenid — olid pärit Palosest, Huelvast ja 
Moguerist ning elasid oma kõdudes. 

Admirali laevastik koosnes ühtekokku kolmest kaubalaevast — «Ninast», «Pintast» ja «Santa 
Mariast». «Ninal» ja «Pintal» olid ainult ahtris ja vööris varjualused, kuhu pidid asuma 
sõjaväekomandod ja härrad ohvitserid. 

Lipulaev «Maria Galante» (ehk «Margilanta»), mille admiral oli rentinud Juan de la Cosalt, 
ristiti ümber «Santa Mariaks». See oli suur tekiga laev, märksa sobivam kaugesõiduks kui «Nina» 
ja «Pinta». Kuna ta oli kuuskümmend kolm jalga pikk, viiskümmend üks jalga 

piki kiilu, kakskümmend jalga mööda piimi' ning kümme ja pool jalga sügav, võis ta peale 
võtta raske lasti ja vajas arvukat meeskonda. 


Varsti pärast admirali kohalejõudmist Nürmnbergist saadeti Palosesse kuninglik ametnik 
don” Juan de Penalosa. 


Kolme laeva meeskond koosnes sel ajal kõigest viieteistkümneat inimesest ja-ametniku 
ülesandeks oli väevõimuga suridida paloslasi merereisile asuma. 


Kuid peale vanglast vabastatud vahialuste ei julgenud ükski põline Palose elanik 
meelitustele ja ähvardustele vaatamata nii ohtlikule teekonnale asuda. 
Orniccio näitas mulle noormeest, kes oli oma paremal käel neli sõrme maha raiunud, et teda 
merele ei võetaks. «Just siis kirjutasingi ma sulle ja kutsusin sind Palosesse,» ütles Orniccio, 
«sest sellal oleks admiral su ilma igasuguste kõhklusteta kaasa võtnud. Hiljem olukord 
MUULUS ...» 


Nähtavasti oli admirali ohjeldamatu innukus see, mis võitis Paloses nii lugupeetud 
meremeeste, vendade Ninode ja vendade Pinzönide südamed. 


Võib-olla olid nemadki korduvalt mõtelnud läände purjetamise võimaluse üle, kuid ma ei 
tea, kas nad oleksid oma kõhklustest võitu saanud, kui poleks olnud admirali kirglikku 


visadust. 


Ta vestles nendega tundide kaupa, näitas neile kõiki olemasolevaid kaarte ning võttis 
appi kogu oma kõneosavuse. Keskmisel vennal, Vicente Yänez Pinzõnil, oli Roomast 
toodud kaart, mis samuti kinnitas admirali arvamust India läheduse kohta. 


Pinzönid ja kõik kolm venda Ninod mitte ainult et nõustusid ekspeditsioonist osa võtma, 
vaid isegi mahutasid sellesse ettevõttesse oma kapitali, kuna nad olid kõik väga varakad 
mehed. 

Ilma nendeta ei oleks kuninglik ametnik suutnud admirali heaks kuigi palju ära teha. Ent 
kui Palose, Muelva ja Mogueri meremehed kuulsid, et laevade juhtimise võtavad enda peale 
nii lugupeetud mehed nagu Pinzönid, said nad oma umbusaldusest jagu ning tulid 


! Piim — tekiall risti üle laeva ulatuv tala. 
Don — härra, aadlitiitel Hispaanias; kasutatakse koos eesnimega. 

admirali juurde, et laevadele teenistusse astuda. Vähehaaval levis teade ebatavalisest 
mereretkest üle kogu ranniku. 

Selleks ajaks, kui mina Palosesse jõudsin, olid viimased ettevalmistused ekspeditsiooni 
teeleminekuks juba lõpetatud. 

Üheksakümmend laevameest, härrad ohvitserid, notar, ajaloolane, juudi, kreeka, ladina, 
kopti', armeenia ja araabia keelt valdav tõlk, mäetööde asjatundja, ekspeditsiooni sekretär ja 
arst — kõik nad moodustasid saja kahekümnest inimesest koosneva meeskonna. 

«Santa Maria» käsutamise ja juhtimise võttis meie isand Cristobal Colön enda peale. Laeva 
maestroks* määras ta selle endise omaniku Juan de la Cosa ja piloodiks” Peralonso Nino. 
Keskmisele Pinzõnile, Vicente Yänezele, usaldati «Nina» juhtimine, piloodiks määrati sinna 
Sancho Ruiz Gama, maestroks aga Juan Nino. «Pinta» käsutamise võttis enda peale vendadest 
kõige vanem, Martin Alonso Pinzön. Piloodiks pani,ta oma laevale Garcia Sarmiento ja 
maestroks oma venna Martin Pinzöni. 

Ornicciot kuulates kujutlesin ma algul, et koos Cristobal Colöniga asuvad reisile kuulsad 
meresõitjad ja kartograafid, kuid Orniccio tegi mulle selgeks, et Pin-zönid ja Ninod on 
tõepoolest sünnipärased kaptenid ja meresõitjad, mis aga puutub Sancho Ruiz Gamasse ja 

Juan de la Cosasse, siis nood on ainult kuulsa Vasco da Gama* ja kuningliku kosmograafi Juan 
de la Cosa nimekaimud. 

Ma unustasin veel mainida admirali isiklikku sekretäri sinjoore Mario de Campanillat, kuid 
see inimene väärib, et temast eraldi juttu tehtaks. 

Orniccio vedas mind päev läbi Paloses ringi, kuid ma ei tundnud väsimust, sest nii huvitav 
oli mulle kõik selles mauri-hispaania linnas. 


' Kopti keel— egiptuse keel; koptid on vana-egiptlaste ristiusulised järglased, kes 


elavad peamiselt Ülem-Egiptuse põhjaosa linnades. (Tõlkija.)' ja 


* Maestro — tolleaegseis hispaania laevades tüürimees. 
“Piloot — tüürimehe abi. 


«Vasco da Oama (1469-1542) - portugali meresõitja, kes avastas 1498. a. meretee 
Euroopast Indiasse. 

Koju tagasi jõudsime kõige roosilisemas meeleolus. 

Orniccio valmistas mulle aseme esiku põrandale, kus magas tavaliselt ise, pani siis tule 
põlema ja jäi oma isandat ootama. 


Reisist ja pika päeva muljetest väsinuna uinusin ma silmapilkselt. 
Ärkasin sdlest, et keegi ust pärani lahti lükates mulle valusasti ribde vahele tonksas. 


Ma tundsin kõhe ära admirali hääle ning jäin põksuva südamega ootama, millal Orniccio 
minust rääkima hakkab. 


Ent mu sõber tõi sõnakestki lausumata admiralile pesuvett ja pani toidu lauale. 

Nähtavasti oli admiral halvas tujus ja Orniccio ei söandanud vestlust alustada. 

Ma kuulsin, kuidas admirali voodi nagises, kui ta sellele pikali heitis. Siis jäi kõik vaikseks. 

«Head ööd, messeere admiral,» ütles mu sõber. 

Ja admiral vastas talle: 

«Head ööd.» 

«Kas ma võin nüüd magama minna?» küsis Orniccio. Arvatavasti tundis ta, kuidas ma 
siinsamas kõrval, teisel pool seina, närvitsen, ega kiirustanud lahkuma. 

«Ornicc10,» ütles admiral äkki, «täna olid kõik just nagu kokku rääkinud, et mind endast 
välja viia. «Nina» taglastati ladina purjedega', selle asemel et seada üles otsepurjed?, nagu ma 
olin käskinud; õhtu eel aga saabus kuningannalt kiri. Tema majesteet käsib mul hoiduda 
ookeanile jõudes Ginea rannikust kaugemale, et mitte ärritada portugallasi. Kas minu vaenlased 
õukonnas saavad tõesti jälle võimust ja kuninganna ei usu enam, et ma läände purjetan? 
Milleks tal muidu oli vaja mind hoiatada teekonna eest ümber Aafrika?... Satahad magada, 
poiss?» 

«Ei, ma kuulan teid, isand,» vastas Orniccio teenistusvalmilt. «Aga vahest tunneb tema 
majesteet kaarte hal- 


'Ladina ehk kolmnurksed purjed andsid laevale võimaluse liikuda kursil 
külgtuulega, olid asendamatud rannasõidul. 

*Otse- ehk nelinurksed purijed — purjed, mis asetsevad laevaga risti; aitavad laeva 
vastutuules loovida; kasutati kaugesõitudel. 

vasti või ajab ise ida ja lääne segi?» võttis ta nõuks naljatada. Issand, ta ajab kõik untsu! 

«Ara räägi rumalusi!» ütles admiral. 

Taas vaikus. Jumal, anna mulle jõudu selle kõige talumiseks! 

«Aga millega siis õieti lõppes sinu seiklus palaganis?» küsis admiral äkitselt teise tooniga. 
«Kas sul õnnestus seda tobu üle trumbata?» 

«Mu isand admiral,» vastas Orniccio, «kui teil ei ole veel und, siis võiksin ma jutustada teile 
palju huvitavama seikluse.» 

Mu süda hakkas nii tugevasti lööma, et ma kartsin tema lööke läbi seina kostvat. 

«Eks jutusta,» ütles admiral huviga. 

«See lugu juhtus ühes mereäärses linnas, teie ausus,» alustas mu sõber, «noh, näiteks nagu 
Palos või Genua. Ühes töökojas töötasid kaks sõpra, kes armastasid kirglikult merd ...» 

Mulle tundus, et Orniccio räägib liiga pikaldaselt, sest minu mõttelõng jõudis tema sõnadest 


ette. 

Ta kirjeldas admiralile kõiki minu seiklusi, nimetades mind teise nimega. Ta jutustas ühe 
silmaga kaptenist, meister Tulpist ja «Kalaabria» peremehest nii, nagu oleks ise seal juures 
viibinud. Isegi mu uusi riideid ja naastudega kohvrit ei unustanud ta mainimast. Oma jutustuse 
lõpetas Orniccio minu saabumisega Palosesse. 

«Kas te ei aima, messeere admiral, kelle äpardustest ma teile rääkisin?» küsis ta. «Minu 
armas sõber Francesco Ruppi, kelle nimel olen teid juba korduvalt palunud, tuli Palosesse. 
Vaeseke on kaotanud unerahu ega söö enam midagi, vaid sonib ainult Indiast. Tema unistuseks 
on sõita pärast seda retke koos teiega Püha Hauda tagasi võitma.» 

Sel hetkel pidin ma meie plaani kohaselt sisse astuma ja admirali ette põlvili langema. 
Erutusest värisedes tõusin püsti ja jäin ootama. 

«Milleks sa seda kõike mulle räägid?!» kuulsin ma admirali ärritatud häält. «Kas mul oma 
toimetustest ja Pahandustest tõesti veel ei .aita? Kustuta tuli ja heida magama, sest homme 
peame tõusma enne kukke ja koitu. Ja ara tüüta mind enam oma Francesco Ruppiga!» 

61 


XI PEATÜKK 


KURI VANAMEES 


Ei ole muret, millest ei suudeta üle saada. Nõnda ütlevad vanad inimesed. Ka mina sain 
armsa Orniccio abiga oma murest üle. Ta julgustas ja toetas mind igal sam- 
mul. 


«Vahest oli sinjoore Tomasol õigus,» ütles ta, «ja sul on tõepoolest veel vara seesugusi 
mereretke ette võtta. Me läheme Genuasse tagasi ja valmistame sellega oma heale peremehele 
ütlemata suurt rõõmu. Titto Bianchi on aus inimene ning viib su sõiduraha ja kohvri riietega 
kindlasti sinjoore Tomasole tagasi. Ja kuna me oleme nüüd juba maailma näinud, siis võib 
juhtuda, et peremees meid oma ülesandel kuhugi reisima saadab. 


Orniccio lohutas mind nii veenvalt ja tegi nii mõnusasti nalja, et ma ei pidanud end enam 
sugugi nii õnnetuks, nagu olin end tundnud esimesel kõhutaval ööl Pa-loses. 


Juulikuu viimastel päevadel olid ilmad väga ilusad ja puhus soodus tuul, ent admiral 
lükkas laevastiku väljasõidu edasi reedele, 3. augustile, sest reedene päev pidi tema sõnade 
Järgi iga algatust soodsalt mõjutama. 

Seepärast otsustasime Orniccioga väljasõidu Ira oodata ning alles pärast seda mõne 
Genuast saabunud laevnikuga kokku leppida, et too meid tagasiteel peale võtaks. 

Üks veneetslasest laevakapten nõifstus meid Itaaliasse viima, kuid ta väljus 25. juulil, ja 
kuna teisi laevu ei leidunud, leppisime kokku, et sõidame siiski koos temaga ega jää 
laevastiku teeleasumist ootama. 

Nagu sageli taoldztel puhkudel, mil eskaadri meeskond on juba värvatud ning madruste ja 
lootside järele , ei ole enam vajadust, nii käis ka nüüd admirali juures igasuguseid inimesi 
oma teeneid pakkumas. 

Siin käis küll haigusest murtud jõuetuid rauku, küll käremeelseid noorukeid, küll reisiks 
igati kõlblikke inimesi. Aga kõikide jaoks oli admiralil üksainus vastus: 

«Meeskond mul jumala armusi juba on ja rohkem inimesi ma ei vaja.» 

Sellepärast, kui kord üks küüruvajunud vanamees meie uksele koputas ja ma tema 
punaseid vesiseid silmi-nägin, ütlesin ma talle: 


«Admiral ei vaja teie teeneid, isa, minge rahuga.» 

Vanamees lükkas mu toorelt .kõrvale ja avas ukse. Enne vanamehe tulekut istusime me 
Orniccioga lävel ja paikasime keepe, nüüd aga tõusime otsekohe ning asttfsime tema kannul 
sisse. 

Admiral nägi vanameest ja käskis teda lävele seisma jääda, meid aga saatis toast välja. 

Hetke pärast tuli ta uksele ning käskis meid töö pooleli jätta, üle tänava minna ja seal tema 
kutset oodata. 

Selleks et tuul meie keepe lendu ei viiks, panime neile kivid peale, ise aga läksime teisele 
poole tänavat ja istusime trepiastmeile, kust saime admirali aknaid silmas pidada. 

Peaaegu samal hetkel avas messeere akna ja hüüdis: 

«Hei, poiss ... mis su nimi nüüd oligi... Francesco Ruppi, tule siia!» 

Ma arvasin valesti kuulvat, sest isand ei olnud mind seni kordagi nimepidi kutsunud. 

Ülepeakaela tormasin ma tema kutse peale majja. Kui ma tuppa astusin, seisis vanamees 
samal köhal, erutatud admiral aga kõndis pikkade sammudega toas ringi. 

Tume puna kattis ta põski ja juukseid, mis olid tal Paloses õlgadeni kasvanud, lendlesid 
tema taga mööda tuba nagu leek. 

«Minu mäletamise järgi pskad sa merekaarte joonistada,» ütles admiral mulle. «Keera kaart 
lahti,» pöördus ta vanamehe poole. 

Too raputas rulli, mis vajus peaaegu põrandani lahti. 

«Oskad sa seesugust kaarti ümber joonistada?» küsis admiral oma vaimustust varjamata. 

Lasksin pilgul üle kaardi libiseda. Jah, see vääris admirali vaimustust. Kogu kaart oli 
joonistatud graveerija täpsusega, kirjad tehtud ilusate suurte tähtedega, värvid olid nii Õrnad, 
et kaart sarnanes maaliga. 

«Ma võin selle ümber joonistada küll, messeere,» vastasin ma, «aga niisugune töö võtab palju 
aega, sest siin on ilmatu hulk kirjutamist.» 

«Kirjad mind ei huvita,» kostis admiral. «Euroopat ei tarvitse joonistada. Ma vajan kõiki 
märke alates Püha 

Brandani saarest' kuni Kataini*, kõiki neid veehoovusi ja igale poole täpseid andmeid pikkuste ja 
laiuste kohta. Asu otsekohe tööle ja joonista kõik võimalikult täpselt. Ma tasun sulle nii, et sa 
rahule jääd.» 

«Messeere admiral,» vaidlesin ma vastu, «ma ei jõua seda tööd valmis, sest me leppisime kokku 
laevakapteniga, kes heiskab juba homme päeva hakul purjed.» v Admiral Äakkas jälle vaikides 
toas ringi kõndima. 

«On minu tingimused teile vastuvõetavad, admiral?» küsis vanamees kähiseva häälega! «Kui 
jah, siis jätan kaardi siia ja lahkun ...» 


«Oota!...» käratas, admiral. «Korda, mida sa ütlesid, poiss.» 


«Messeere admiral,» ütlesin ma ja imestasin ise oma julguse üle, «olgu pealegi, ma ei sõida 
Genuasse. Asun otsekohe tööle ega lõpeta seda enne, kui kaart on valmis. Ent tasu ma ei vaja. 
Messeere admiral,» hüüdsin ma, käsi nagu palveks kokku pannes, «võtke mind retkele kaasa!» 

Admiral vaatas mulle teraselt otsa. 

«Tahad sa siis nii kangesti sõita?» küsis ta. 

«Otsustage kähku, admiral,» ütles vanamees. «Mul on ootamisest villand. Kapten Pinzonilt 
saan ma veel täna samasuguse hinna ...» 

«Vait!» käratas admiral. «Kaart on minu ...» Ta kõndis endist viisi mööda tuba. «Ma võtan su 
kaasa,» lausus ta lõpuks otsekui mõtteis. «Mul on juba raske ilma Orniccio teeneteta hakkama 
saada. Ja vahest läheb mul sindki teel tarvis ... Kõik jääb nii, nagu me kokku leppisime,» pöördus 
ta vanamehe poole? «Mine rahus. Oma tasu saad enne ärasõitu.» 


Vanamees pani kaardi põrandale ning väljus longates toast. 


«Kuula mind nüüd tähelepanelikult,» ütles admiral. «Sa ei tohi kaardist kellelegi sõnakestki 
rääkida. Ma panen su siia luku taha, et keegi sind ei tülitaks. Kui 


"Püha Brandani saar — legendaarne saar. Pärimuse järgi olevat iiri abt Brandan koos 
kolme tuhande mungaga Püha Maad otsides sellel saarel maabunud. Selge ilmaga olevat 
paljud meremehed näinud seda saart Assooridast läänes, kuid ta kadunud alati, niipea kui 
talle läheneti. 

*Katai— nõnda nimetas Marco Pblo oma üleskirjutusis Hiinat. 

töö on valmis, viskad sa vanamehe kaardi otsemaid tulle ja pesed käed korralikult puhtaks. 
Põranda, kus. kaart lamas, köha, kus vanamees seisis, ja ukse, mida ta puudutas, pesed samuti tulise 
veega üle. Orniccio saadan ma La Räbida kloostrisse isa eestseisja järele, nii et sa võid vabalt 
töötada.» 

«Kas isegi Orniccio ei tohi kaardist midagi teada, messeere?» küsisin ma. 

«Ükski madrus ega kapten ei tohi teada,» vastas admiral, «aga Orniccio on minu teener ja teab 
kõiki mu saladusi .. . Näe, siin kastis on kõik joonistusvahendid — pärgament, värvid, tuss ja suled. 
Ma ise olen jõudeajal sageli selle kunstiga tegelnud.» 

Asusin jalamaid tööle. Ent niipea kui ukseriivid lõk-satasid ja admirali keep aknaist mööda 
vilksas, karga-sin ma püsti ning hakkasin rõõmu pärast tantsima. 

«Kullakallis kaardike,» hõiskasin ma seda suudeldes ja rinnale surudes, «armas kaardike, sa 
tõid mulle nii palju õnne, et ma teen su imeilusa! ...» 

Admiral ei tulnud ööbima ja ma töötasin öö läbi. Ma ei tahtnud kaarti ara põletada, oleksin selle 
parema meelega endale mälestuseks jätnud, kuid ei julgenud admirali käsust üle astuda. Süütasin 
koldes tule ja pistsin kaardi ettevaatlikult tulle. Musta servaga kuldne triip jooksis temast üle, ent 
isegi tuhal võis veel eraldada marede ja mandrite kontuure. Siis aga tõmbus kaart mu silme all 
valgeks ja pudenes koost. Ma soojendasin vett, küürisin ptjranda, laua ja ukse puhtaks ning 
pesin seejärel ka iseennast. 

Orniccio jõudis alles õhtuks La Räbidast tagasi. See on suur klooster, mille eestseisja don 
Juan de Marrochena tunneb admirali ettevõtte vastu huvi. Orniccio oli käinud kloostri 
raamatukogus ning hakkas mulle nüüd innuga pajatama raamatuist ja kaartidest, mida seal nägi. 
Aga kui suur oli tema rõõm, kui ma ta küsimuse peale, milleks admiralil mind tarvis oli, rääkisin 
talle meie saatuses toimunud pöördest. 

Kuulnud, kui hoolikalt ma lauda, ust ja käsi pesin, rõkatas mu sõber lõbusalt naerda. 
«Admiral on ebausklik nagu sitsiillane ... Ja nüüd ässitavad need mungad teda ka, veel 
tagant,» ütles ta. 

«Kaart kuulub arvatavasti mõnele maurile, juudile või ketserile, isand aga kardab uskmatutega 
kokku puutuda.» 


Admiral tuli tagasi väga ülevas meeleolus. «Ma kõnelesin sinjoore' Alonso Pinzöniga,» ütles 
ta. «Sulle makstakse nelja kuu palk ette nagu täiskasvanud tekimadrusele, ja elama asute te 
Orniccioga vastasmajja, minu sekretäri sinjoore Mario de Campanilla tuppa. Noh, Orniccio, 
oled sa rahul, et su Francesco Ruppi meiega kaasa sõidab?» 
Pärast lõunat hakkasime me sinjoore Mario de Campamllat ootama, et oma asju tema juurde 
üle kolida. 

Tõusis tugev tuul, mis peatselt läks üle tormiks koos vihmasajuga. Et iga päev oli oodata 
ärasõitu, siis tegid ilmastikuolud kõiki äärmiselt rahutuks. 

Isand käis kaks korda väljas ja tuli kaks korda tagasi, aga sekretäri uks seisis ikka veel 
kinni. ; 

Lõpuks märkasime me läbi akna sinjoore Mariot mööda tänavat tulemas ja kargasime kohe 


välja talle vastu. 

Pidasime ta kinni ja tegime admirali korralduse talle vihmavalingu all teatavaks. 

Sinjoore Mario ei olnud põrmugi üllatatud, vaid näis uudise üle vist koguni rõõmustavat. 
Siinsamas tema ukse kõrval seistes me veendusime, et admirali sekretär võib küll olla 
õpetatud mees, kuid igal juhul on ta äärmiselt iseäralik inimene. 

Koos meiega ukse juurde astudes pistis ta käe tasku, et võtit otsida. Võtme asemel sattus 
talle pihku paberitükk; ta tegi selle samas lahti ning hakkas tänavalaterna valgusel valjusti 
lugema. See oli itaaliakeelne luuletus. Tuul kergitas tal keebi üle pea ja puhus juuksed näo 
ette. Kübarat hoidis ta targu kaenla all. Meie Ornic- 


! Francesco käsutab siin ja edaspidi itaaliapärast kõneilust «sinjoore» isegi hispaanlaste 
kohta, keda ta peaks kõnetama sõnaga «senjoor». 

i Tolleaegsete laevade meeskonnad koosnesid väljaõppe saanud kõrgema järgu madrustest 
ehk marineerodest ja tekimadrustest ehk grumettidest. Viimaste hulka kuulusid ka laevapoisid 
«(jungad), nii et mingeid erilisi hüvesid admiral Frlncescole õigupoolest ei muretsenud. 


66 


cioga, mõlemad ilma keebita, ootasime kannatlikult, läbimärgadena ja külmast lõdisedes. 

Luuletus läbi loetud, pistis sinjoore Mario käe teist korda tasku, karjatas äkki nagu hiire 
peale astunud naine ja tõmbas käe kähku välja. Tema peos vingerdas midagi. ( 

«Ah, see oled sina, Brigitta!» ohkas ta kergendatult.. «Vaeseke, ma ju unustasin sulle süüa 
anda.» 

See oli pikk helesinine sisalik, milliseid leidub palju Genua ümbruses. 

Käe kolmandat korda tasku pistnud ja võtit mitte leidnud, lõi ta endale vastu laupa ning 
ütles: 

«Aga ma ju ei keeranudki ust lukku, sest võti kadus mul juba tunaeile ära.» 

Peale sekretärikohuste lootis admiral panna sinjoore de Campanilla õlgadele veel Indias ja 
saartel taimede ja kõrsviljade kogumise ning liigitamise, samuti ka sealsete loomade, lindude ja 
käiade eluviiside vaatlemise. 

Sekretäri tuppa astudes jõudsin ma veendumusele, et paremat inimest selleks on raske leida. 
Lauad, tugitoolid ja aknapealsed olid täis värvilisi kivikillukesi, kuivatatud lilli ja 
mitmesuguseid purkides säilitatavaid usse. Laua keskel vaagnal ilutses — arvatavasti sinna 
unustatuna — pundar mingisuguse taime juuri või kuivanud värsi. 

«Seadke siin kõik korda,» käsutas sinjoore Mario, «ja tundke end nagu kõdus.» 

Ma kähmasin otsekohe, selle näotu juurtepuntra ning tahtsin aknast välja visata, kuid 
sinjoore Mario haaras mu käest kinni. 

«Ettevaatust, mu sõber, see on Pühalt Maalt toodud jeeriku roos. Kõige imelisem taim 
kõigist, mida ma olen juhtunud nägema.» 

Me vahetasime Orniccioga pilke, arvates, et sinjoore Mario heidab meie üle nalja, sinjoore 
Mario aga valas vaagnale vett. Ja missugune oli meie üllatus, kui me pärast toa kraamimist 
armetule juurtepuntrale uuesti lähenedes nägime, et taim sirutas otse meie silme all välja pikad 
helerohelised .võrsed ning ajas end üle terve vaagna laiaks. 

«Vaadake, kuidas loodus selle kuiva ja vaese maanurga taimi kaitseb!» ütles sinjoore Mario. 
«Taim just 

nagu katkestaks ajutiselt oma elu, selleks et taas elustuda ühestainsast veetilgast.» 
See oli päev, mil ma esmakordselt kuulsin sõna «Joodus»'. 


XII PEATÜKK 
FRANCESCO KUULEB ADMIRAL 
CRISTOBAL COLÖN'1 


LAPSEPÕLVE- JA NOORUSAASTAIST 


Sinjoore Mario oleks võinud meile rääkida palju huvitavat loomadest, lindudest ja kaladest, 
ent kuna ta tundis admirali juba kooliaastaist saadik, tahtsime me väga kuulda lähemalt meie 
isanda lapsepõlvest ja noorusest. 

Sinjoore Mario ei nimetanud admirali teisiti kui Tuvi või koguni Tuvike? 

«Colombo on Liguurias” laialt levinud nimi,» ütles sekretär. «Genuas Villavatkujate 
kvartalis tundsin ma kuut Colombot. Juba Tuvikese esimestest eluaastatest alates oli selge, et 
käsitöölise saatus teda ei rahulda. See paljajalgne poisike Vico-Dritto-Ponticelhilt oli alati 
suureline nagu mõni hispaania grand*. Ja ma ei mäleta ühtki kavatsust, mida ta ei oleks täide 
viinud.» 

Mulle meenus, et isand rääkis meila Genuas oma põlisest meresõitjate soost, ja me nimetasime 
seda sinjoore Mariole, mispeale viimane lõi vaid käega. 

«Ta on imelik inimene,» ütles sekretär. «Ma ei taha ütelda, et Tuvike valetab, kuid ta 

räägib mõnikord nagu pöörane. Sõnu pudeneb tema suust nagu herneid. Ja 


! Sõna «loodus» — natura esineb tolleaegseis raamatuis sageli, kuid Francesco tahab ütelda, 
et ta kuulis esmakordselt sõna «loodus» kasutatavat sõna «jumal» asemel. 

2Colombo — tuvi (it. k.). 

211 guuria — territoorium Itaalias Liguuria mere ääres. Genua on kõige suurem sadamalinn 
Ligunna rannikul. 

* Grand (hisp. k. grande — suursugune mees, suurnik) — 
hispaania kõrgaadlik. 

tuleks kutsuda kümme õpetlast, et teha vahet, kus on vale ja kus tõde. Admiral on lihtsa 
villavatkuja poeg. Tema isa ei suutnud oma käsitööga perekonda toita ja oli seepärast sunnitud 
lisaks veel mängupõrgut pidama. Ah, Tuvike, Tuvike,» lisas heasüdamlik sinjoore Mario 
ohates, «sa oled küll kõrgele lennanud, aga kusagil sa ikkagi maandud!» 

Kuna kõiki sekretäri sõnu läbis palav armastus isanda vastu, andestasime talle meelsasti tema 
pilked admirali piiritu auahnuse, tähtsuse ja kõneosavuse aadressil, mida sinjoore Mario 
nimetas «sõnadetegemiseks». 

Admirali teiste iseloomujoonte üle ei tea ma otsustada, aga mis puutub messeere 
kõneosavusse, siis olime nii mina kui ka Orniccio juba mõnevõrra harjunud tema 
kõrgelennulise stiiliga, mis lihtsate inimeste südameid admiralist pahatihti eemale tõukas. Kuid 
toosama kõne-osavus võitis talle aadlike, hertsogite ja isegi kuninganna enda poolehoiu. 

Me ei lasknud sinjoore Mariot magama jääda, enne kui ta oli meile kannatlikult jutustanud 
oma sõbra lapsepõlve- ja noorusaastaist. 

«Kas vastab tõele, et meie isand on õpetatud nagu Ptolemaios'?» küsisime me. 

Hea sinjoore Mario mõtles viivu ning andis meile siis täpse ja ammendava vastuse. 

«Tuvide on kahtlemata tark ja Õpetatud mees. Ta tormab õhinal raamatute kallale ja kõneleb 
meelsasti inimestega, kellelt võib uusi teadmisi ammutada. Kuid Ptolemaiosega teda mufdugi 
võrrelda ei saa. Ptole-maiose harmoonilised ja loogilised teadmised ei sarnane põrmugi tolle 
mitmesuguste andmete, teadlaste ülestähenduste ja võhiklike väljamõeldiste tohuvabohuga, mis 
Tuvikese pead täidab. Genua villavatkujad avasid oma lastele mõned koolid ja omajagu 
haridust sai Tuvike sealt. Kuid sealjuures segas teda kaunikesti tema võimuiha ja tihti tegin 


mina või tegi mõni teine õpilane 


Ptolemaios, Klaudios — kuulus kreeka astronoom, matemaatik ja geograaf, kes, elas II 
saj. m. a. Jj. Egiptuses Aleksandria linnas. Ptolemaios arvas, et Maa on universumi keskpunkt; 
ta oletas, et maakera pind koosneb maismaast, millele on laiali paisatud mered ja ookeanid. 
Ptolemaiose vaated olid keskajal laialt levinud. = % 

klassitöö tema eest. Tõsi küll, koolis õppis ta kalligraafiliselt kirjutama ja oskuslikult kaarte 
joonistama, kuid teadmisi ta sealt kuigi palju kaasa ei saanud. Märksa rohkem on ta kindlasti 
õppinud praktikas, faktorina koos kaupmeestega merd sõites.» 

«On see tõsi, et isand läks neljateistkümneaastasena esimest korda merele ja juhtis juba siis 
laeva?» 

«Ei, pärast kooli lõpetamist kohtasin ma teda üliõpilasena Pavias, kus rne pidime oma haridust 
täiendama ja kus ta üsna lühikest aega õppis. Kui Tuvike alustas taenistust merel, oli ta umbes 
kahekümne nelja või kahekümne viie aastane. Tollal oli ta lihtmadrus, kuigi oma teadmiste 
poolest oleks ta vahest olnud väärt laevakapteniks saama.» 

«On see Õige, et meie isand võttis kreeka filosoofi-Demosthenese eeskujul kivikesi suhu, 
selleks et õppida selgemalt ja ilmekamalt rääkima?» 

«Ma ei tea, milleks tal oli vaja veel selgemalt rääkida! Ta suutis juba neljateistkümneaastase 
poisikesena auväärsete õpetlastega vaieldes võitjaks tulla. Tõsi küll, peab tunnistama, et 
vaidlustes viitas Tuvike pahatihti asjaoludele, mida ei olnud, ja inimestele, keda ta ei tundnud. 
Ent temaga vaielnud isikud taipasid seda alles siis, kui vaidlus juba läbi oli, Poleemikatuhinas 
aga võlus ta kõiki oma peente võrdluste ja hiilgavate mõttekäikudega ...» 

Sel moel küsimusi esitades ja vastuseid saades taastasime järk-järgult kõik oma isanda 
eluaastad, kuulsime tema rännakuist ja äpardustest, mida tal Genuas, Portugalis, Inglismaal ja 
Prantsusmaal oma mereretke projekti pakkudes oli tulnud üle elada. Isanda vend Bartolome 
Colon viibib siiamaani Pariisis, sest kuninga õde Anne de Beaujeu oli isanda ettevõttest 
huvitatud ning lubas Bartolomecroma kroonitud vennale esitleda. Peaaegu kõikjal, kusisand oli 
oma retke plaani esitanud, oli ta tagakiusamist, harimatute inimeste pilkeid ja suurnike ülbust 
tunda saanud. 

«Nähtavasti olid mungad tema vastu vaenujalale asunud,» oletas mu sõber. «Ja pärast seda 
jändab ta veel nende mustade kaarnatega!» 

Ehmunult vaatasin ma sinjoore Mario poole, ent too patsutas vaid heasüdamlikult Omicciole 


õlale: 

«Sa eksid, mu sõber. Kui kuskil kulla või kasu järele lõhnab, on vaimulikud võrdselt 
kaupmeeste või aadlihärradega valmis seesugusele üritusele käsi külge 
lööma!» 

Ja kuna Orniccio arusaamatuses tema poole pöördus, lisas sinjoore Mario: 

«Munkade'hulgas leidub alati sääraseid, kes astuvad väljl kaine mõistuse vastu. Nende hulka 
loen ma ka Tuvikese vaenlased. Kuid tuleta meelde La Rabida munki või kuninganna pihiisa — 
tema algatuse üllaid eestkostjaid... Tõsi küll, nad andsid meie laevastiku varustamiseks ju ka 
raha,» ütles sekretär pärast üürikest vaikimist ja muigas peenelt. 

Ma mõtlesin sellele, et kui isandal oli tegemist nii kõrgelseisvate inimestega nagu Medina- 
Sidonia või Medina-Coeli hertsogid, kes tema eest seisid, oli ta muidugi sunnitud kavaldama ja 
oma alamat päritolu varjama. 

Kuid ainuüksi mõte, et admiral kunagi paljajalgse poisikesena Genua tänavail hulkus, täitis 
mind veel palavama ja õrnema armastusega tema vastu, kui ma öisest vestlusest surmväsinult 
alles peaaegu aohakul uinusin. 


XIII PEATÜKK 


FRANCESCO RUPPI ISELOOMUS TULEVAD ILMSIKS UUED JOONED 


Miisus, meie ärasõit oli lõplikult määratud 3. augustile. 1. augustil kuulas kogu meie väikese 
laevastiku koosseis Püha Georgi kirikus jumalateenistust. Pärast seda lubati meeskond kuni 2. 
augusti õhtuni maale, et igaüks võiks oma perekonnaga hüvasti jätta. 

Ja selsamal esimesel augustil leidiski aset sündmus, milles tuli ilmsiks minu loomuse jõhker 
ohjeldamatus, Jseloornuomadus, mille oremasolu ma endas Varem ei aimanudki. 

Selle päeva õhtul võttis admiral minu ja Orniccio laevadele kaasa — kontrollima, kas kõik on 
korras. 

«Ninat» ja «Pintat» üle vaadates mõtlesin ma käputäiele inimestele, kes peavad kõiki 
sügisese merereisi viletsusi taluma ilma vähimagi peavarjuta. «Santa Maria» meeskond oli 
märgatavalt paremais tingimustes. Ent kui ma «Santa Marial» madruste jaoks määratud ruumi 
laskusin ja kibeda higihaisuga segatud küüslaugulehk Äulle ninna lõi, siis ei teadnud ma, mis 
on halvem. Me purjetasime ju õnnistusrikkaile lõunamaile, kus vihmade periood ei olnud veel 
alanud, umbne õhk aga oli praegu palju hirmsam kui talvel. 

Kirgastunud näoga sammus isand mööda maabumissilda alla ja meie Orniccioga läksime 
vaikides ta kannul, söandamata kõnelustega tema mõttelõnga segi ajada. 

Üsna ranna lähedal tormas mingisugune tume kcgu kisaga admirali poole. Sügistähtede 
siravas valguses nägin ma selgesti tollesama vanamehe inetut nägu, kelle kaardi ma mõne päeva 
eest ümber joonistasin. 


«Kuhu jääb siis tasu?» hüüdis vanamees käheda häälega. 


Sõna lausumata võttis isand taskust rahakukru ning viskas tema jalge ette. Kott kõlksatas. 
raskelt. 

«Koer, orjapoeg, värdjas!» karjus vanamees, kui oli käe kukrusse pistnud ja münte uurinud, 
«Siin on ainult hõbe, aga kokkulepe oli ju kulla peale.» 

Nüüd ei pidanud ma enam vastu ja kargasin vanamehele kallale. Isand ja Orniccio hüüdsid 
mulle midagi, ent ma ei kuulnud nende sõnu. Hetkeks tundsin oma näol hispaanlase lehkavat 
hingeõhku. Siis krahmasin ta! kraest kinni ja virutasin ta admirali teelt kaugele põõsastesse. 


Vanamees karjatas kaeblikult ja prantsatas maha nagu kontidega täietud kott. Mu vihavahk 
lahtus niisama ootamatult kui oli tekkinud. Vaatasin ringi ja märkasin, et vanamees viipab 
mulle käega. 

Läksin tema juurde ja kuulsin teda .midagi pomisevat. Ma mõistsin hispaania keelt halvasti 
ning kummardusin üsnata lähedale, arvates, et vanamees tahab mulle midagi ütelda. Siis võttis 
see saatana Sigitis suu sülgetäis ja sülitas mulle näkku. Ma kuulsin temaõelat naerulaginat. 

Raev haaras mind endise jõuga. Ma virutasin vana- 

mehele jalaga. Samal hetkel haarati mul selja tagant küünarnukist kinni. 

«Küll kostitas sind osavalt!» ütles keegi valju naeruga. 

Ma vaatasin ümber ja nägin «Santa Maria» madrust Juan Yänezt, keda hüüti Mutiks. Mul 
ei olnud mahti teibaga õiendama jääda, sest maruttasin admiralile ja Omicciole järele. 

Nad olid juba meie tänavasse keeranud. Nende sammud kajasid selgelt öövaikuses. Nad 
jutlesid valjusti ja ma kuulsin tahtmatult peaaegu iga nende sõna. Isand rääkis kõrgil ja teraval 
toonil ning ma oigasin ahastusest, kui taipasin, et jutt on minust. 

«Pärast seda kõike,» kuulsin ma, «saad sa ju ige aru, Orniccio, et mul pole enam kuidagi 
võimalik teda pardale võtta. Kui mõni madrus asjast teada saab, ähvar-dab mind mäss.» 


«Messeere,» vaidles mu sõber talle vastu, «keegi ei näinud ega kuulnud meid. Francesco 
talitas nii järelemõtlematult ainult sellepärast, et soovis teid vabastada lurjuse sõimust. Ega 
tea, millega too oleks veel hakkama saanud, kui Francesco ei oleks armastusest teie vastu 


kõike enda kända võtnud, mis pidi teiega juhtuma.» 
Meeleheites toetusin ma vastu seina. Maa kõikus mu jalge all. Olin õnnetum kõige 


õnnetumast inimesest maamunal. 
«Maei võta teda kaasa?» ütles admiral. «Maksan talle nelja kuu palga ette. Las sõidab selle 


rahaga Genuasse tagasi ja otsib endale mõne ameti.» 

«Messeere!» hüüatas Omniccio. (Ja ma võpatasin, sest mu sõbra hääl kõlas nii ebatavaliselt.) 
«Te mõistate Francescot hukka tema järelemõtlematuse pärast, kuid vanamehelt kaardi 
ostmine oli ju niisama järelemõtlematu tegu. Kas siin vähe lobisetakse portugallastest, 
messeere, kellele te olevat end maha müünud ja sellega Hispaania kroonile truudust murdnud, 
samuti ka Antilia saarel käinud lootsist, kellelt te olevat tema saladuse välja uurinud ja siis ta 
ara kägistanud. Aga teie suurim patt oleks jätta siia see poiss, kes on armastusest teie vastu 


valmis kõigeks.» 

Nüüd ei pidanud ma enam vastu. Tormasin tulistjalu admirali juurde ning viskusin valju 
nuuksumisega tema jalge ette. 

«Messeere,» suutsin ma vaevu pomiseda, «pange mind ahelais trümmi, ärge andke mulle süüa, 
aga võtke mind ainult kaasa!» 

Orniccio tõstis mu püsti. 

«Sa sõidad kaasa, Francesco. Admiral on nii suuremeelne, et andestab sinu üleastumise. 
Siin, sellel maal, kus välismaalasi sugugi ei armastata, oli väga Ettevaatamatu vanamehele 
kallale kärata,» ütles Omiccio. 


Kuna admiral vaikis, siis küsisin ma, uskumata veel oma õnne: 


«On see tõsi, rnesseere? Kas te tõesti andestate mulle?» 
«Mida sa vanamehele tegid?» küsis admiral. «Virutasin ta ainult teie teelt kõrvale, rnesseere,» 
vastasin mina. 

«Sa puudutasid teda?» päris Omicc10. 

«Haarasin tal kraest kinni, kuid seegi puudutus täitis mind vastikusega.» 


«Sa pesed end silmapilk puhtaks,» ütles mu, sõber, «sest see on ilge ja räpane vanamees.» 

«Ta on tõepoolest ilge,» ütlesin mina. «Aga kui ta põõsastesse kukkus, karjus ta nii haledalt, 
et ma hakkasin oma tegu juba kahetsema. Ta kutsus mind ja ma jooksin kohe tema juurde.» 

Orniccio pigistas tugevasti mu kätt ning küsis: 

«Ja mida sa siis tegid?» 

Äkitselt valdas mind valehäbi, mis takistas mind oma sõbrale puhast tõtt avaldamast. 
Kuidas ma tunnistan, etsallisin selle vastiku nõia solvangut! 


«Noh, Francesco, mis sa siis edasi tegid?» kordas mu s.õber. 

«Vanamehe tigedast pilgust sain ma aru, et ta plaanitseb midagi halba. Keerasin siis 
kannapealt ringi jaruttasin teile järele,» kostsin ma. 

Orniccio laskis mu käe lahti, nõksatas järsult tahapoole ja ohkas nii, nagu oleks suurest 


ohust pääsenud. 
«See õnnetu oli kunagi kuulus rändur ja rikas hidal- 

g0).» ütles admiral. «Mulle räägiti, et ta olnud ilus nagu Adonis”... » 


«Messeere,» katkestas teda mu sõber, «see oli kunagi, nüüd aga tuleks juba ammugi aeg teda 
Palosest ära koristada, sest ausalt öelda puutuvad kõik teie madrused temaga ühel või teisel 
viisil kokku. .. N,oh, Francesco,» jätkas ta, «mine koju ja pese end kuuma veega. korralikult 
puhtaks. Kätel ripub kolde kohal ja söed ei ole koldes veel kustunud. Pärast paki asjad kokku.» 

Olles end põhjalikult pesnud, vajusin ma pärast seda erutavat päeva voodisse ja magasin nagu 
surnu. Orniccio seadis meie kohvrid reisivalmis juba ilma minuta. 

Öö möödus nagu üksainus silmapilk ja ma ei näinud isegi und. Minu ärkamist tervitasid selge 
taevas ja nõrgas tuules õõtsuvad kaunid tumerohelised puukroonid. «Orniccio, vennas, kõik 
halb on nüüd möödas,» ütlesin ma. «Homme hommikul asume teele. Isand andis mulle andeks, 
eks ole, vennas?» 


«Isand andis sulle andeks,» vastas mu sõber mind suudeldes. «Ja kõik halb on möödas.» 


Hidalgo — alamaadlik Hispaanias. 


?Adonis — antiikaja ettekujutuses armunud imekaunis noormees 
armastusjumalannasse. 


TEINE OSA 


PIMEDUSE MERI 
| PEATÜKK 


PIMEDUSE MERI, MIS EI VÄÄRI OMA SÜNGET NIME, JA ÕHTUSED 
JUTUSTUSED 


Niisiis hiivasime me reedel, 3. augustil pool tundi enne päikesetõusu oma väikese laevastiku 
ankrud, heiskasime purjed ja tüürisime laevad Palose madalalt jõereidilt välja. 

Varajasele tunnile vaatamata olid kõik linnaelanikud meid saatma tulnud. Ka siis, kui olime 
juba lahest kau-gel väljas, eraldasime me ikka veel punaseid, valgeid ja musti täppe, millega 
kallas oli üle külvatud. 

Erutus pitsitas nii tugevasti mu kõri ja meelekohti, et pidin bareti peast ara võtma ja 
kraenööbid lahti tegema, ent kummatigi tuikas veri tajutavalt mu sõrme-otstes ning mulle tundus, 
nagu ei hoiaks ma peos mütsi, vaid omaenda südant. 

Mu silmad olid pisarais. Mida võisin ma veel soovida! Isand hoidis käes tuules lehvivat 
ristilöödud Kristuse kujutusega lippu, sõber seisis mu kõrval ning me purjetasime Sipangosse ja 
Indiasse — maadele, millest ma varem võisin üksnes unistada. 

Tekil ringi kõndides ei märganud ma ühtki kurba 

nägu. Kui vähe sarnanesid need inimesed praegu momnide paloslastega, kes kuulasid 
hambaid kokku surudes kuningliku ametniku käske! 

Nõrk pärituul kandis meeniapelsinisalude lõhna. Kõik otsekui õnnistas meie ärasõitu. 

Taevas oli õrna piimjasvalget värvi, nii nagu tavaliselt ikka enne koitu. SiiVilmusid. 
idakaarele roosad laigud ja laskusid veepinnale ujuma. Mõni minut hiljem oli terve meri 
otsekui vereloikudega kirjatud. Inimesed, kes tahtsid heita viimast pilku maale, kust nad olid 
lahkunud, ei saanud seda enam teha, sest päike tõusis otse Hispaania mustendava ranniku 
köhalt. 

Kuid nii raske oli end kodumaast lahti kiskuda, etigaüks püüdis veel kord tagasi vaadata. 
Seepära-st käisid mehed veel tund aega pärast ankrute hiivamist tekil ringi nagu pimedad, 
põrgates mitmesuguste esemete ja üksteise vastu. 

Palose lahest väljudes võtsid meie laevad kursi edelasse, Kanaari saarte suunas. Sealt edasj 
algas Pimeduse meri. 

Laevad liikusid üksteise kõrval nii lähestikku, et me võisime parraste ääres seistes «Nina» ja 
«Pinta» madrustega juttu puhuda, ent seda võimalust käsutas üksnes Orniccio, sest mina 
valdan hispaania keelt halvasti. 

Sama päeva õhtu eel sõitsid kõik kolm karavelli küljetsi kokku ning «Nina» ja «Pinta» 
kaptenid said admiralilt ööseks korraldusi. 

Nagu ma juba ütlesin, puhus kogu aeg pärituul ja meeskonnal oli vähe tööd. Hispaanlaste hea 
tuju säilitamiseks lubas admiral madrustel enne õhtupalvust oma meelt lahutada. 

Nad asusid sõõri, mille keskeltantsijad jalauljad teisi oma kunstiga lõbustasid. Üks 
madrustest meisterdas endale nööpnõelte abil keebist kleidi, kammis juuksed pealaele kokku ja 
kujutas tantsijannat, ent admiral kibrutas karmjlt laupa ja käskis tal selle nalja lõpetada, sest 
naise või kassi viibimist laeval peeti ühevõrra harvaks endeks. 

Orniccio leiutas- veel ühe meelelahutuse. «Ninalt» visati laevaköis, mu sõber kinnitas selle 
abordaažihaa- 

kide' abil, võttis kumbagi kätte põleva tõrviku, läks köit mööda «Ninale» ja tuli siis 
uuesti «Santa Mariale» tagasi. 

Uljad Mogueri ja Palose meremehed, kes ei olnud kordagi näinud köietantsijate esinemist, 
jälgisid mu sõbra kindfaid samme hinge kinni pidades. Pean tunnistama, et minJlgi süda 
võpatas kord. See oli siis, kui 
tuul «Ninat» kõigutas ja köis piitsana plaksatades pingule tõmbus, Ent juba järgmisel hetkel 
seisis Orniccio «Santa Maria» tekil. Admiral kutsus ta märguandega enda juurde. 

Mõtlesin, et isand ei ole Orniccio teoga rahul, ja kartsin teravaid sõnu kuulda, ent messeere 
kummardus mu sõbra poole ning kõneles temaga sõbralikult ja lahkelt. 

«Möödas on ajad, kus inimene lahingus oma õnne sepistas,» ütles admiral. «Rändurite 
üleskirjutustest võid sa lugeda, kuidas inimesed mõnikord teenisid idamaa paleedes valitsejate 
poolehoiu oskusega tantsida, või trikke näidata. Mine sa tea, vahest äratab sinugi, kunst 
India kuninga tähelepanu.» 

Isand ütles seda valjusti ja tähtsalt ning hispaanlased kuulsid teda niisama hästi kui mina. 
Kaks või kolm admiralist kaugemal seisvat meest varjasid pihkudega vägisi pealekippuvat 
naeru ja see näpistas valusasti mu südant. 

Ma arvan, et «Ninal» ja «Pintal» valitses niisama hea tuju kui lipulaeval. Tõsi küll, 
sinjoore Alonso Pinzön teatas meile ootamatust rikkest «Pinta» tüürirattas ja arvas selle olevat 
laeva endiste peremeeste Gomez Ras-cöni ja Cristöbal Ouinterro kätetöö. Entkuna tüüriratas 


kiiresti ära parandati, siis ei võtnud ei isand ega vennad Pinzönid nende meeste suhtes midagi 
ette. 

9. augustil jõudsime Kanaari saartele. Gran Canariale pidime vaheks ajaks ankrusse jääma, 
sest «Pinta» lekkis- veidi ja vajas remonti. 

Seni kui laeva korda seati, sõitis «Santa Maria» Gomera saarele, kus varusime kütust 
ja vett ning ost-. sime proviandiks mõned kariloomad. 


'Abordaaž — taktikaline võte meeelahinguis aeru- ja purjelaevade ajastul: vaenlase laev 
kinnitati vastavate haakide abil oma laeva külge, et teda oleks võimalik vallutada 
käsitsivõitluses. 

Hale oli vaadata, kuidas vakrseid loomi kõikuvaid laudu mööda laevale aeti. 

Tugevad ja uhked andaluusia härjad värisesid hirmust, astudes õõtsuvale laevalaele. Nad 
paigutati tarandikku, kuid veel mitu tundi hiljemgi möirgasid nad kaeblikult ega võtnud toitu 
vastu. 

Õhtu eel loomad vähehaaval rahunesid. Tarandikust õhkus mulle lapsepõlvest nii tuttavat 
sooja laudalõhna, et ma tahtmatult selle juures peatusin. Minu imestuseks selgus, et ma ei olnud 
siin ainuke. Mõned hispaanlased 
seisid sõime ees ja kuulasid mäletsemise rudinat, vanal madrusel Vallejol aga oli ilme, nagu 
kuulaks ta paradiisimuusikat. 

«Sina ka siin?» ütles mulle üks madrustest rahulolematult. «Mida sa siit otsid, liguurlane?» 

«Jäta ta rahule,» sõnas Vallejo lepitavalt. «Poiss on vist samuti maalt nagu sinagi ja talle 
meeldib oma isamaja meenutada.» 

Ja kui me siis tund aega hiljem juba jutuotsale olime saanud, tundus, nagu ei oleks siin 
enam ei liguurlasi, kastiillasi ega kataloonlasi — nii rahumeeli istusime me kõrvuti tarandiku 
ääres ning kuulasime lugusid vasikatest, kes armastavad kõike mäluda, ja seast, kes oma põrsad 
nahka pistis. 

Vana-Kastiiliast pärit Joaguin Casca harutas rätiku lahti ja näitas meile heldinult peotäit 
kodumaa mulda, mida ta kogu aeg oma rinnal kannab. Ma ei tea, mida suudab kasvatada see 
punane kivisegune muld, milles pealegi veel sädeleb sool, kuid ta puudutas seda sõrmedega 
õrnalt, otsekui oleks tegu kõige viljakama must-mullaga. 

Kui pootsman õhtupalvusele vilistas, läksime me kahjutundega oma kohtadele. 

«Eks sa käe,» ütles toosama Juan Rosa, kes mind algul karmilt kohtles, «aga mina mõtlesin,. 
et kõik liguurlased on nii ülbed ja upsakad nagu meie härra admiral.» 

Orniccio oma lõbusa ja abivalmis iseloomuga oli juba varem hispaanlaste poolehoiu võitnud, 
nüüd aga veetsin minagi kogu oma vaba aja nende seltsis. 

Ohtuti kogunesime madruste ruumi ja jutustasime üksteisele igasuguseid lugusid oma elust. 
Ka sinjoore Mario de Campanilla võttis vahel meie vestlustest osa ja mõnikord ma märkasin, 
et isegi admiral aeglustab meist möödudes samme. 

Paari päeva pärasi oli minu käes järg meeskonda oma jutustusega lõbuitada ja ma ootasin 
seda minutit murelikult, sest mu senine elu oli olnud kaunis sündmustevaene. 

Admrrali ülesandel otsustas sinjoore Mario kõige tõepärasemad lood meremeeste juttudest 
üles kirjutada, ent mõned jäid tema kavatsust märgates kohmetunult vait ja siis pidi Orniccio 
juba kogu oma osavuse appi võtma, et sundida neid jutustust jätkama. 

Teised, vastuoksa, olid uhked, et õpetatud mees nende seikluste vastu huvi tunneb, ning 
rääkisid pikkamisi, et sekretäril oleks võimalik nende juttu sõna-sõnalt üles kirjutada. 

Sel kombel pandi kirja ka jutustus ühe madruse, inglase Arthur Leeki, või nagu teda siin 
kõik nimetavad, Tallerte Layese rännakuist. 

Vapper meremees oli tema enda sõnade järgi juba kaheksa aastat tagasi jõudnud Iirimaast 
lääne pool asetsevale tundmatule mandrile. Võib arvata, et tugev torm kandis inglase laeva 
Aasia rannikule. 

Sinjoore Mario, Orniccio ja mina kuulasime inglase jutustust huviga, meie isand aga ei 


rahuldunud sekretäri üleskirjutustega, vaid päris ise madruselt mitu 
korda tema retke üksikasju. 


II PEATÜKK 


FRANCESCO MEENUTAB PLINIUS NOOREMAT, SAMUTI KA MÕNINGAID 
SUNDNUSI OMA ELUST 


24. augustil möödusime me Tenerife neemest. Nagu ma juba märkisin, ei olnud me seni veel 
ei halba ilma, vastutuult ega tugevat lainetust tunda saanud. 

Kui ma aga selle päeva hommikul tekile tulles märkasin, et merd katab tihe udu ning 
madrused vaatavad murelikult taeva poole, jõudsin ma järeldusele, et torm 
on tulemas. 

Ent kui hoolikalt ma ka ei vaadanud, ei näinud ma taevas ühtki pilve; isegi varem tõusnud 
tugev tuul vaibus äkki. Seega ei paistnud meil ärevuseks põhjust olevat, kuid'sellegipoolest 
tundus, nagu ripuks õhus rrndagi rasket. 

Kummaline tunne haaras tervet meeskonda, inimesed jätsid töö ja lonkisid tegevusetult tekil, 
ainult meie isand vestles nagu alati rahulikult laeva kapteniga. 

«Mere ja taeva poolest võime muretud olla, vennas,» ütles minust mööduv Orniccio 
ootamatult. «Sa vaata parem kaldale.» 

Meie laev sõitis parasjagu ümber neeme. Ma nägin Tenerife võimsat mäetippu, kuid 
Orniccio sõnad jäid mulle siiski arusaamatuks. 

Äkitselt vapustas kõhutav tõuge maad ja taevast ning virutas mu tekile pikali. Tõusta ei 
olnudki mul nii hõlpus, sest siledad hiidlained, mis ei kõhisenud ega laksunud, kandsid meie 
laeva otse taevakõrgusse, selleks et teda samas põhjatusse sügavikku kukutada. Ja kuna õhus ei 
olnud kübetki tuult, siis tundus see nii õudne, et ma näo kätesse peitsin ja hirmust karjuma 
pistsin. Mulle näis, nagu tekitaksid seda veidrat lainetust mingisugused meresügavuses 
liikuvad koletised. 

Ma veeresin poordi äärde ja oleksin vette kukkunud, kui isand ei oleks minu juurde tulnud 
ja mind jalule aidanud. «Ara karda, poiss,» ütles ta, «me oleme kaldast kaugel ja purse ei tee 
meile kahju.» 

Alles sel silmapilgul turgatas mulle meelde raamat, milles kirjeldatakse täpselt samasuguseid 
nähtusi. See on roomlase Plinius Noorema jutustus Pompeii hukkumisest. 

Saare keskel asuvast mäetipust paiskusid välja purpursed suitsupilved ja lendasid üles 
tohutud hõõguvad kivid. Siis lõi kõik äkki nii pimestavalt helendama, et ma silmad kinni 
pigistasin. 

Kui ma jälle suutsin Tenerife poole vaadata, voolas 

juba mõlemalt poolt mäenõlva pidi alla leek. Mul hakkas palav just nagu sepaääsi ees ja ma 
pöörasin näo läände. 


Gran Canariale jäetud «Pinta» remont edenes aegla-, selt, sefii kui admiral sinna tagasi 
pöördus ning ise sundis kohalikke puuseppi ja tihtijaid kiiremini töötama. Kui ma poleks seda 
oma silmaga näinud, ei oleks ma iialgi uskunud, et isand oskab ise laudu hööveldada või 
purjesid seada. Nimelt kasutati peatust Gran Canarial ka selleks, et. lõpuks ometi «Ninal» purjed 
vahetada. 

Gomerale sõitis admiral 2. septembril tagasi juba kor-daseatud «Nina» ja «Pintaga». 

6. septembril lahkusid meie väikese laevastiku kplm laeva Gomeral asetsevast sadamast. 
Samal päeval kohtasime Hispaania laeva, mis tuli Ferro saarelt, kuhu meie teel olime. Laeva 


kapten hoiatas isandat, et Ferro lähedal varitsevad meid kolm Portugali laeva ja plaanitsevad 
nähtavasti midagi halba. 

Isand vastas, et ükski vägi ei suuda teda ettekavatsetud teelt kõrvale kallutada, ja ainult tänu 
vendade Pinzonide keelitamisele nõustus ta seda ebameeldivat kohtumist vältima. 

Admiral oli kunagi pakkunud oma teeneid Portugalile, veel varem kui hispaanlastele. 
Kuningas Joäo II venitas tookord läbirääkimisi ekspeditsiooni korraldamiseks, ise aga varustas 
salamahti kolm laeva ja saatis need läände. Kuid jumal nuhtles portugallasi sõnamurdlikkuse 
eest ning läkitas nende teele niisuguseid õudusi, et nad olid sunnitud tagasi pöörduma. 

See ebameeldiv kuhtumine valdas niivõrd meie meeskonnaliikmete meeli ja mõtteid, et meil 
ei räägitudki enam muust kui ainelt sellest. Meeldiv oli kuulda, et hispaanlased hindavad 
vääriliselt admirali vaprust ja .vankumatust. 

«Ma käisin kord Assooridel,» ütles madrus Bastidas, «ja nägin oma silmaga ühestainsast 
puutüvest väljaraiutud paati, mille hoovus oli kuskilt läänest sinna kandnud. Ma kuulen juba 
mitmendat aastat, et kuskil Assooride lähedal, nendest lääne peol, asuvat tundmatud saared, 
kuid enne härra admirali ei ole keegi söandanud sinna oma jalga tõsta.» 

«Kanaari saarte kuberneri teener näitas mulle samasugust paati,» ütles Juan Rosa. «Hoovus 
oli selle sinna toonud kolme aasta eest.» 

«Kahju, et selles ei istunud elus indialane,» lausus Orniccio. «Me oleksime tema käest täpselt 
välja uurinud, kas Indias juuakse veini, sest Joaguin Roguida tunneb juba muret, et me reisi 
lõpul oma igapäevasest portsjonist ilma jääme.» 

«Ma nägin seda paati,» ütlesin mina, «aga kas see tõesti sarnaneb nende imekaunite india 
paatidega, millel isandate jaoks on varjualused ja sõudjad on neist vaheseinaga eraldatud, nagu 
rändurid kirjeldavad?» 

Vastuse asemel keeras Orniccio mind õlgadest trobikonna madruste poole, kes näisid meid 
ootavat. 

«Täna on sinu käes järg meeskonda mõne looga lõbustada,» ütles ta. «Räägi neile kõigest, 
mida oled raamatutest lugenud India ja Katai, templite ja paatide, tuhande silla ja 
kuldkatustega linna kohta. Ühenda Mandeville'1' väljamõeldised Marco Polo jutustustega, ja 
meie sõbrad usuvad, et sa õied parim jutuvestja maa 

peal.» 

Madrused ootasid meid tõepoolest juba tükk aega, kuid hispaanlastele omase viisakusega ei 
seganud end meie jutu vahele. 

Ma ei võtnud Orniccio nõuannet kuulda, sest ei tahtnud neid häid inimesi ninapidi vedada, 
vaid otsustasin rääkida võib-olla vähem huvitava, ent see-eest tõestisündinud loo oma elust! 

Noil aegadel, mil nimetatud sündmus aset leidis, olin mina alles tilluke ja võin seetõttu kõike 
ainult ema sõnade kaudu edasi anda. 

Meie kodukandist juhtus üle minema mädapalavik, mis niitis maha peaaegu poole elanikest. 
Minu ema pani iga päev Anastagio Pühale Neitsile küünlaid, et palavik meie majast mööduks, 
kuid mina jäin sellegipoolest haigeks. Külas polnud enam ei tohtrit ega preestrit — mõlemad 
olid ammu surnuaiale viidud. Keegi ei andnud 


' Mänd eville, John* — XIV. saj. lõpul elanud inglise rändur, kes olevat tema enda sõnade 
järgi külastanud Türgit, Armeeniat, Egiptust, Liibüat, Süüriat, Pärsiat, Kaldeat, Etioopiat, 
Indiat ja teisi maid. Hoolimata pöörastest liialdustest tema jutustustes, uskus Kolumbus teda 
siiralt. 

mulle mingisugust abi. Isa-ema põlvitasid sängi juures ja palvetasid mu paranemise eest. 


Sel hetkel koputati uksele. Kui ema välja läks, nägi ta pidalitõbist. Too seisis meie läve ees, 
linane kott peas ja kelluke käes. 


Karjatusega põgenes ema majja. 

«Armas naine,» ütles isa, «võib-olla tahab jumal meid proovile panna,» ja läks välja õnnetu 
juurde. 

Selgus, et poisikesed olid kividega tema jalga vigastanud ja ta ei saanut! oma teekonda 
jätkata. 

Ema pesi ta haava oma kätega puhtaks ja sidus kinni, andis talle süüa ning täitis tema 
kaelkoti toidupoolisega. Tänutäheks õpetas see vaeseke, kes varem oli habemeajaja ametit 
pidanud, mu emale, kuidas mul aadrit-lasta. Pärast seda mu palavik alanes veidi. 

Kui õnnetu oli meie maja õnnistades metsa poole teele asunud, ütles ema isale: 

«Ma lähen ja magan kuuris, kus me varem lehma hoidsime. Kui sa minu juures selle 
haiguse tunnuseid märkad, pane mulle pauna leiba ja juustu, anna kepp ja kelluke kätte ning 
saada teele. Aga võib-olla peab jumal heateo meeles ja meie laps saab terveks.» 

Kahe päeva pärast jooksin ma juba täiesti tervena õues ringi. Ja kummalgi mu vanemaist, 
ei ilmnenud pidalitõve tunnuseid. 

Kui teised külaelanikud juhtunust teada said, tahtsid nad mu vanemaid Anastagiost minema 
ajada, ent lugupidamine minu isa vastu oli nii suur, et nad lõpuks jäeti külla ja loodeti jumala 
armule. Ja kumbki neist ei olnud nakatunud. Isa kukkus töö ajal kellatorni katuselt alla ja sai 
surma, ema aga Suri paar aastat hiljem rinnaangiini. 

Kuid enne surma oidemaga veel üks juhtum. Kui olin kümneaastane ja isa ei olnud enam 
elavate kirjas, viidi Meie külast läbi pidalitõppe haigestunud rüütlit. Teda kandsid neli teenrit, 
kellel nina ja suu olid äädikasse kastetud lappidega kinni seotud. Kõige ees ratsutas mees, kes 
kõlistas nii ööl kui päeval kellukest, ja seda kurjakuulutavat heli kuuldes pugesid kõik elanikud 
majadesse peitu. 

Minu ema aga läks kanderaami juurde, vahetas haigel sidemeid ning pesi tema ihu. Ta ei 
teinud seda mitte 

jumala kiusamiseks, vaid minu imelise pääsemise mälestuseks. 

Ta rääkis, et haigus ei olnud rüütli kaunist nägu põrmugi moonutanud, küll aga oli tema 
liikmed nii läbi söönud, etliha vajus käe painutamisel küünarnuki kohalt laiali ja luu tuli 
nähtavale. 

Mu ema puudutas õnnetut, aga jumal kaitses teda selgi korral ja ta ei haigestunud. 

Kõik kuulasid mu jutustust huviga ega katkestanud mind kordagi; üksnes Juan Yänez, keda 
hüüti Mutiks, ei jäänud rahule. 

«Milleks sa seda lori meile räägid?» küsis ta. «Ja keda sa tahad selle jutuga lolliks teha? 
Kus seda enne nähtud, et inimene puudutab pidalitõbist egajää haigeks?» 

Sinjoore Mario segas end meie vaidlusse. 

«Ei, Yäfiez, see on täiesti võimalik,» ütles ta. «Leidub inimesi, kes on teatavat liiki 
haigustele mittevastuvõtlikud. Ma tundsin üht naist, kes põetas oma katkutõbist meest. Ta sõi 
temaga ühest nõust ning jäi siiski elu ja tervise juurde.» 

«Kas võib ette tulla, sinjoore Mario, et seesugune nakkusele mittevastuvõtlikkus 
pärandatakse vanemailt ka lastele?» küsis Orniccio huvitatult. 

«Selle kohta ei oska ma sulle midagi kindlat ütelda,» vastab sekretär, «võimalik, et nõnda 
see ON.» 

Yänez-Mutt eemaldus meist rahulolematult pead vangutades. 

«Etliguurlased on löömamehed ja kiidukuked, seda tean ma juba ammu,» ütles ta, «aga 
nüüd tuleb välja, et nad on takkapihta ka veel valevorstid.» 

Kuna ma kirjeldasin neid sündmusi täpselt ema sõnade järgi, riivas tema umbusaldus mind 
väga valusasti. 

89 


Il PEATÜKK 


ELU LAEVAL JA JUHTUM ADMIRAL! KAARDIGA 


Admiral pöörab mulle nii vähe tähelepanu, et ma ei tea arvata, kas ma üldse õigustan oma 
laevalviibimist. Aga olgu mis on ma püüan kõigest väest. 

Mul ei ole Orniccio osavust, kes rpnib orava väledusega masti mööda üles vahikorvi. 

Ta peab laeval vahti võrdselt vilunuimate madrustega, hoolimata sellest, et tema positsioon 
admirali paažina võiks teda sellest raskest teenistusest vabastada. 

Merereisi ajal olen ma juba veidi õppinud purjesid seadma, kuid laevapuuseppade töö 
meelitab mind rohkem ja ma pean ütlema, et kõik neliteist põrsasulgu on minu enda kätega 
kokku löödud. 

Meie laev, mis Paloses nii vahva välja nägi, vajab peaaegu iga päev siit või sealt 
parandamist ja ma istun harva käed rüpes. 

Ehkki me admirali sõnade järgi oleme alles poolel teel, on osa «Santa Maria» ja «Pinta» 
taglasest juba kõlbmatu, vahikorv aga laguneb sõna otseses mõttes meie silme all. 


Tekil seistes võib tihti kuulda, kuidas korv nagiseb ja raksub, või näha madruse paljast 
jalga, mis on august läbi vajunud. 

Kui ma Omniccio vahikorra ajal ei kuule oma sõbra lustakat laulu, siis vaatan tihtipeale 
murelikult selle igeriku ehitise poole. 

Peale vahiteenistuse abistab Orniccio veel köögis kokka nagu minagi. Aga kui minu kohuseks 
on ainult juurvilja puhastamine ja nõude pesemine, siis Orniccio murrab koos kokaga iga päev 
pead, kuidas meie nappidest varudest kõige maitsvamaid roogasid valmistada. 

Kuigi oleme varustatud lindude ja loomadega, saab meeskond lihatoite üksnes pühapäeviti, 
härrad ametnikud ja ohvitserid aga kugistavad toidukraami arutul hulgal. Kokk ähvardab, et 
varsti tuleb päev, kus me saame lõunaks ainult tüki kuivikut ja kruusitäie vett. 

Peale mõne üksiku erandi olid kõik meie meeskonna liikmed kogenud meremehed ja igaüks 
neist teadis, et selline rahulik ja õnnelik reis kuigi kaua kesta ei saa. 

Võib-olla olin mina nende seas ainus, kes arvas, et meremehe saatus ei olegi nii hirmus, 
nagu lauludes lauldakse. 

Nähes hispaanlasi sellele rahvale omase graatsiaga , istumas, kõndimas või pardaääristele 
nõjatumas ja võrreldes nende ametit talupoja või käsitöölise ränkraske tööga, nimetasin ma neid 
oma südames loodriteks. Kuid rahulik elu kestis vaid meie retke esimesed nädalad. 

6. septembrist alates jõudsime tuulevaikuse vööndisse, tuul ei paisutanud enam purjesid ja 
meie väike laevastik liikus teosammul, hoolimata sellest, et külg-aerud käiku lasti. 

Veelgi raskemaks läks asi siis, kui kohtasime 9. septembril vastuhoovust. Madrused töötasid 
aerudel nagu galeeriorjad ning olid väsimusest otse nõrkemas. 

Kogu meeskonnal algasid nüüd rasked päevad ja isegi meie härra admiral kõndis mureliku 
näoga ringi ning käis iga tunni tagant all kaarti kontrollimas. 

Ometi ei märganud ma iial, et talle omane vaimuselgus oleks teda kas või hetkekski hüljanud. 

«Ma pean ainult jumalat tänama, et tõusis vastutuul,» ütles ta kord sinjoore Mariole minu 
juuresolekul, «muidu valdaks mehi meeleheide, kui nad näevad, kuidas lakkamatu taganttuul neid 
järjekindlalt edasi kannab, sest nad kujutleksid, et neil ei õnnestu enam iialgi ko-dumaale 
tagasi pöörduda.» 

Kuid ma kordan, et nüüd käis ka isand sagedasti mureliku näoga ringi ja muudkui kontrollis 
kaarti. Sinjoore Mario seletas mulle, et mure meeskonna pärast erutab admirali palju rohkem 
kui teekonna raskused. 


Ent meie meeskonnale tuleb siiski au anda: tublid mehed töötasid viimastel päevadel tõesti 
väsimatult. 

Enda kohta pean ütlema, et minagi püüdsin jõudumööda kasulik olla. Kuid siis tuli päev, mis 
valmistas nii minule, isandale, Grnicciole kui ka sinjoore Mariole sügavat meelehärmi. 

See juhtus esmaspäeval, 10. septembril. 

Egas esmaspäeva ilmaaegu õnnetuks päevaks peeta. 

Meie kokk lamas hommikust saadik palavikuga voodis. Orniccio liigutas katlas toitu ja 
mina lõhkusin puid, kui Juan Rodrigo Bermejo joostes kööki tuli ja hüüdis, et admiral nõuab 
mind enda juurde. 

«Ainult võta põll eest ara ja pese käed korralikult puhtaks, Cesco,» ütles ta. «Admiral on 
maruvihane ja tegi just praemj oma sekretärile lohakuse pärast etteheiteid.» 

Välgukiirusel lippasin ma kapteniruhvi. Messeere seisis laua ees. 

Et ta halvas tujus oli, seda märkasin ma paugupealt, sest isand pigistas vasaku käega 
tugevasti paremat käelaba; seda teeb ta alati, kui tahab raevuhoos hoiduda liigsetest sõnadest. 

Jäin tema ette seisma ja seisin vaikides nii kaua, «et oleksin võinud selle aja sees kolm 
korda «Ave Mariat» lugeda. 

«Mida sa oled teinud, kõlvatu maalrisell!» käratas admiral järsku lõikava häälega otse mu 
kõrva ääres. 

Äkitselt märkasin ma õudusega ilmatu suurt auku oma varruka küünamukis. Admiral oli 
meile korduvalt südamele pannud, et me oma riideid hästi hoiaksime. «Ma ei taha,» ütles ta, 
«et minu meeskond sarnaneks nende portugali räbalapundardega, kes oma auklikes taskutes 
Ginea rannikult pärleid tõid.» 

Et ma vait olin, käratas admiral veel valjemini: 

«Või niimoodi täidad sa minu korraldusi!» ja raputas mind nii tugevasti õlast, et mu pea 
ähvardas kaela otsast maha kukkuda. 

«Ma parandan õhtul kõik ära, mesšeere,» pomisesin ma, «raiusin just praegu puid ...» 

«Õhtul? Aga millele sa mõtlesid kõik need nädalad? Ja kust võtad sa kaardi originaali, kas 
sa ei põletanudki seda ära, õnnetu?!» karjus admiral. 

Alles nüüd pöördus mu tähelepanu tema ees laual lebavale väheldasele rullile. 

Ta keeras selle lahti ja torkas mind ninapidi kaardisse. 

«Eks vaata ise, millega sa oled hakkama saanud!» ütles ta. 

See oli kaart, mille ma enne Palodest ärasõitu ümber joonistasin. Ja kummatigi, aidaku mind 
Anastagio 

Püha Neitsi, see ei olnud toosama kaart. Ma märkisin tookord kaardi nurgale kolm tähte — 
F. R. P., mis tähendas: Franciscus Ruppius pinxit — «Maalinud Franciscus Ruppius». 
Seesuguseid märkusi teevad oma töödele tõelised kunstnikud ja rna tahtsin kangesti nendega 
sarnaneda. Nüüd poleks ma enam nii auahne olnud, ja mul oli häbi oma tegu admiralile 
tunnistada. 

Kuid kaardil, mille isand minuees lahti rullis, ei olnud nurgas neid kolme tähte. 

«Kas sa mäletad, mis vanamehe kaardile oli joonistatud?» küsis admiral. 

«Jah, härra,» vastasin ma kogu kehast värisedes. «Ma räägin teile kõik, mida sellest kaardist 
mäletan.» 

«Joonistasid sa selle täpselt ümber?» küsis admiral ja ma nägin, et sooned tema laubal 
tursusid raeVust. 

«Ma ei ole hoopiski mitte kunstnik, messeere,» alustasin ma, «vaid ainult graveerija 
õpipoiss, nagu te teate. Ma oskan sirkliga joonise detaile mõõta ja neid kas täpselt koopiale kända 


või siis tellija soovi kohaselt suurendada või vähendada. Sealjuures pean ma ainult silmas 
pidama üksikute osade vahekorda ehk seda, mida meie töös proportsiooniks nimetatakse. Nina, 
silmad ja kõrvad olid minu koopial...» 

«Mis nina ja kõrvad?» karjus admiral. «Ara lobise rumalusi, nurjatu!» 

«Ma räägin seda sellepärast, messeere,» ütlesin ma lõdisedes, «et te ise lubasite mul tollelt 
kaardilt vanamehe näo üldjoontes maha joonistada ja . ..» 

«Missuguse vanamehe?» küsis admiral arusaamatult. «Tollel kaardil,» jätkasin ma, «oli 
Euroopa ja Püha Brandani saare vahele joonistatud läände vaatava vanamehe nägu. Teda 
kujutati punnis põskedega ja ta suust voolasid veejoad, just nagu Genua purskkaevul naisekuju 
suust. Hispaanlasel olid need maalitud punase värviga. Kaardile lisatud märkustes oli 
öeldud, et selles suunas võib liikuda ilma pärituuleta, sest laevu kannab edasi jumala arm. 
Märkusi te ei käskinud mul ümber kirjutada, messeere, kuid tegite ülesandeks täpselt ära märkida 
pikkus- ja laiuskraadid, mida need punased jooned läbivad. Minu mäletamise järgi oli see 
Assoori saartest tükk maad lõuna pool ja ma tuletan .kõhe täpselt meelde laiuse .. .» 

«Vait!» käratas admiral. «Sa jätsid kõik liiga hästi meelde, aga kaardile kandsid liiga 
halvasti! Kus on see kõik, millest sa kõneled? Kus on siis need saared, kuhu tee nii täpselt oli 
ära märgitud?» 

Heitsin veel kord pilgu kaardile ja mu jalad nõtkusid hirmust. Vähe sellest, et kaardi nurgas 
puudusid minu nimetähed; ka sellel kujutatud pea ei sarnanenud karvavõrdki 
mintrjoonistatud peaga. 

Ma nägin vanamehe punnis põski ja pingutusest pungitavaid silmi, kuid suu oli tal tugevasti 
kinni ja selleit ei tulnud ühtki veejuga. 

Ometi oli mul väga hästi meeles, missuguse hoolega ma neid punaseid jooni maalisin ning 
neile igale poole laiuskraadid juurde märkisin. 

«Kellele sa sellest kaardist rääkisid?» küsis isand tasase häälega. 

Oleksin võinud kujutleda, et ta viha on lahtunud, kui ma ei oleks tähelepanu pööranud tema 
kätele. Ta vasak käsi pigistas paremat nii tugevasti, et küüned sinetasid nagu surnul. 

Ma tunnen alati võitmatut hirmu ja kaotan kõnevõime, kui näen admirali tulivihasena. 
Jumal tänatud, et seda juhtub harva, sest tavaliselt moonduvad sealjuures tema üllad 
näojooned ja nägu muutub kõhutavaks. 

Äkki märkasin ma seda, mis muul ajal oleks mul võibolla silmapaari vahele jäänud. 
Admirali põsed, mida alles Genuas kattis värske, peaaegu nooruslik jume, olid nüüd päevitunud 
ja auku vajunud, kulrnude vahele aga oli tekkinud väike korts. 

Tugev armastus ja kaastunne isanda vastu said kõigest muust võitu ning ma vaatasin talle 
otse silma. 

«Vannun Kristuse iliu juures, messeere,» ütlesin ma, «et peale Orniccio ei oli ma sellest 
kaardist mitte kellelegi rääkinud ega mõista samuti nagu teie, mis sellega on juhtunud. ..» 

Vastuse asemel haaras isand mul kraest Tanni ja raputas mind nii, et kõik pandlad muriiete 
küljest minema lendasid ja rist valusasti rinda lõikas. Sealjuures pigistas ta niisuguse jõuga mu 
kätt just hiljutise luumurde köhalt, et ma valust meelemärkune kaotasin. 

IV PEATÜKK 
SARGASSO MERI 


Toibusin sellest, et keegi mulle külma vett näkku pritsis. Silmi avamata tundsin-ma, kuidas 
kellegi käsi kohendab ettevaatlikult patja mu pea all. Kes võis see olla peale Orniccio, minu 
ustava sõbra? 

Avasin silmad. Ja suur oli mu imestus, kui ma nägin admirali nägu enda köhale 


kummarduvat. Ma lamasin tema laias uhkes voodis. 

Isand pani tähele, et olen meelemärkusel, ja ütles: «Anna mulle andeks, mu laps! Ma ei 
suutnud oma viha taltsutada ja tegin sulle haiget.» 

Hämmeldusest ei leidnud ma sõnu, mida vastata. 

«Anna mulle andeks,» kordas admiral. «Kui sa mu jalge ette kukkusid, meenus mulle 
minu enda poeg Diego, samasugune alaealine nagu sinagi, ja veel üks teine poiss, alles laps, 
kes jäid minust maha kaugesse Hispaaniasse. Jumal hoidis mind kurjade kavatsuste eest ning 
ma tundsin hinges imelist kergust ja rahu, mida ei ole tundnud juba mitu nädalat. Ma sain aru, 
et jooned kadusid kaardilt jumala tahtel ja et see sarnaneb tõepoolest imega, sest ükski inimene 
peale minu ei ole puudutanud laegast, milles kaart asub. Laeka võti ripub mul alati rinnal.» 

«Kas te ei ole laegast kunagi lahti jätnud, messeere?» küsisin ma. 

«Ainult üks kord jätsin võtme kogemata ette,» vastas admiral. «See oli esimesel augustil, 
kui käisin päevasel jumalateenistusel. Aga sel ajal ei olnud laeval kedagi peale vahimadruste 
ja tagasi jõudes vaatasin laeka hoolikalt üle. Ilmselt ei olnud keegi selle kallal käinud, sest kõik 
paberid lebasid täpselt nii, nagu ma nad jätsin. Anna mulle veel kord andeks, laps, ja mine 
rahuga.» Ma läksin tekile niisuguses segaduses, mille taolist ei 

olnud oma elus veel kogenud. 

Hakkasin otsekohe Ornicciot otsima, et lugu kaardiga talle ara rääkida, kuid temal ei olnud 
praegu minu jaoks aega. 

Sama päeva hommikul äratasid vahimadrused meeskonna uudisega, et meie laev sõidab 
ujuvate vetikate meres. Need raskendasid laeva liikumist ja admiral andis käsu, et kaks madrust 
seisaksid pootshaakidega käilas ning tõukaksid vetikaid laeva teelt kõrvale. 

Nende paaritunni jooksul aga, mis ma admirali ka jutis viibisin, oli meie olukord järsult 
halvenenud. 

Juba Genuas nägm ma pilti, mis kujutas hiiglasliku kaheksajala meelevalda sattunud laeva 
hukkumist. Madrused raiuvad kirvestega. tema siuglevaid kombitsaid, kuid rpaharaiutute 
asemele kasvavad otsekohe uued. Taamal sipleb vees madrus, kelle koletis kaasa on haaranud, 
tekil võitleb mereelukaga pooleldi lämbunud kapten. 

Täpselt samasugust pilti pakkus praegu ka meie laev. Vetikad tõkestasid teed nagu 
hiiglaköied. Nad mässisid end otse mõistuslike olendite kombel tüüri ja külg-: aerude 
ümber ning viisid meid meeleheitele. 

«Ahoi, Francesco Ruppi,» hüüdis mu sõbra lustakas hääl kuskilt alt, «võta riided seljast 
ja roni siia meile appi!» 

Orniccio, Sebastian Rocg, Joaguin Casca, Juan Rosa ja veel mõned noored madrused olid lahti 
riietunud, käite otsas laevanina ette veepinnale laskunud ja raiusid vetikaid kirvestega. 

Ma heitsin otsemaid riided seljast ja läksin neile appi. 

«Uks, kaks!» kamandas Orniccio ning me tõstsime ja langetasime kirveid. 

Joaguin Casca raius vetikaid metsiku raevuga, vibutades hoogsalt kirvest, ja järsku pritsis 
vetikate värsi täitev vedelik talle otse näkku. 

Tahtmatult langetasime kirved ja sosistasime palveid, sest see kõik meenutas püha Georgi 
võitlust draakoniga. 

«See ongi too hirmuäratav Sargasso meri', mu sõbrad, mis tõkestas portugallastel tee ja sundis 
neid Euroopasse tagasi pöörduma!» lausus kesk-ülatekil seisev admiral valjusti. 

'"Sargasso meri — vetikatega käetul, ala Atlandi ookeanis, Assoori saarte ja Lääne- 
India saarestiku vaitel. 

Mina olen muidugi liiga kogenematu, et admirali tegusid hukka mõista või isegi nende üle 
aru pidada. Kuid mulle näis, et vaestele meestele ei oleks pruukinud niisugusel minutil mainida 
Euroopasse tagasipöördumist. Seda enam et isand oli ise vähem kui kahekümhe päeva eest 
heatahtlikult pealt kuulanud madruste jutte Assooridest kaugel läänes käinud Portugali kaptenite 
kohta. Ja ta rääkis ka ise, et oli 1484. aastal Portugalis viibides samasuguseid andmeid saanud. 

Asunud õhinal tööle, suutsime me paari tunni pärast veel hädavaevu kirveid kergitada ja 
laev rabeles nagu ämblikuvõrku sattunud kärbes. Admirali korraldusel püüdis tüürimees nüüd 
laeva juhtida kohtadesse, kus 
meri oli veidi heledam ja vetikaid vähem. 

Madrused sosistasid omavahel nurkades. Ma nägin, kuidas Juan Yänez-Mutt ühe salga 
juurest teise juurde käis. 

«See on küll viimane paik maamunal, kuhu meie uljaspea oma laeva tüüris,» ütles ta. 
«Siit edasi algavad õudused ja põrgusügavik, kust kellelgi ei ole tagasiteed.» 

«Hei sina, jutlustaja!» hüüdis talle Orniccio. «Hoia oma keel hammaste taga ja tule parem 
meile appi. Juan Rodrigo Bermejo, Safiet, Bastidas, tulge siia! Te olete meist vanemad ja need 
peletised kardavad teid rohkem kui meiesuguseid poisikesi.» 

Ma teadsin, kuidas kõik laeval mu sõpra armastavad, ja lootsin, et tema üleskutsele vastab 
kõhe mitu meest. Kuid minu üllatuseks tekkis laeval hauavaikus. 

«Sina, liguurlane, hoia parem ise keel hammaste taga,» vastas lõpuks Juan Rodrigo Bermejo 
Trianast', «sest sina ja su admiral kutsute meile häda 

kaela!» 

«Milleks sa admiralist niimoodi räägid!» kargas Juan Yänez-Mutt tema kallale. «Meie 
auväärne isand jätkab julgelt oma teed. Ta kaotab poole meeskonnast, kuid täidab kõik 
kuningannalt saadud ülesanded. Ainult lollpead ja argpüksid taganevadjulged aga lähevad alati 
edasi!» 

' Triana — Sevillaeeslinn. 

Madruse sõnad kandusid meist mööduva admirali kõrvu ja ta jäi mõnuga seda juttu kuulama. 

«Kuidas su nimi on, tubli mees?» pöördus ta mogeerlase poole. 

«Juan Yäfiez Moguerist, teie teenistuses, armuline härra!» vastas too mehiselt. 

«Mine alla ja kutsu puusepad minu juurde,» ütles admiral. «Sinust saab kunagi eeskujulik 
kapten ja sa hakkad kord veel karavelli juhtima.» 

«See juhtub varem,» kui te arvate,» pomises Juan Yäfiez-Mutt trümmi ronides mornilt, kuid 
ainult mina ja Juan Rosa kuulsime ta sõnu. 

«Ma tunnen seda vahvat poissi,» ütles Juan Rosa, «ta on meie kandist. Minu mäletamise järgi 
äritses ta nahaga. Sai siis jõukaks ja avas trahteri. Aga teised Mogueri poisid olid temaga 
millegipärast vaenujalal ja põletasid ta maja maani maha. Ta ise pääses eluga, kuid jäi 
muidugi puupaljaks. Süütamise eest pistis ta pool Mogueri vangikongi ja ise läks merd sõitma. 
Mina aga arvan, et see mees ujub veel pinnale.» 


Me võitlesime vetikatega kuni nõrkemiseni, aga ikkagi liikus meie laev üha aeglasemalt. 

Admiral nägi meie tagajärjetuid pingutusi ja käskis meid mõneks tunniks puhkama minna, 
ent Orniccio ja siis ka mina ütlesime puhkusest ara. Kuid olles veel tund aega töötanud, tundsin 
ma, kuidas mu jalad väsimusest nõtkuvad ning silme ees keerlevad punased ja rohelised rõngad. 

«Ornicci0,» anusin ma, «ma lämbun s*iin nööri otsas kõlkudes, aga keegi ei tee minust 
väljagi, sest igaühel on oma töö!» 

Väljanägemine oli muj vist'tõepoolest'sant, sest mu sõber vinnas enda kõhedate abil tekile 
ja tõmbas seejärel ka minu üles. 

«Sa oled puhkuse täielikult ara teeninud, madrus Ruppi,» ütles ta mind toetades, sest ma - 
ähvardasin tekile vajuda. «Ma viin su koisse, aga nelja tunni pärast pead jälle jalul olema ja 
töötama paremini kui enne.» 


Väsimusest hoolimata jutustasin te*el Ornicciole kõik, mida ma admirali kaardist teadsin.-- 

«See on kindlasti inimese kätetöö,» ütles ta, kui oli mu ära kuulanud, «ja me peame hästi 
järele mõtlema, kes vajas admirali kaarti ja mis otstarbel.» 


Neli puhkusetundi ei kosutanud mind põrmugi ning ma tõusin pakitsevate liikmetega, 
ristluudes ja kuklas valu. Madrused töötasid ilma vahetuseta juba mitmendat vafcikorda järjest, 
ent meie seisukord ei olnud sugugi paranenud. 

Meeskonna hädad näisid haripunktil olevat, kui vahimadrus järsku valjusti häiret vilistas. 
Selgus, et ta oli näinud fregattlindu', kes ei lendavat kunagi kaldast kaugele, nagu isand selgitas. 

See andis meeskonna seast kõige arukamatele võimaluse teisi rahustada ja maa lähedust 
ennustada. 

Ka vetikad näisid mandri liginemist tõotavat, ent madrused, kes sõitsid juba üle kuue päeva 
keset vett, mis ei meenutanud ookeani, vaid pigem nõiakatelt selles podiseva mürgiga, olid sõna 
otseses mõttes väsimusest kokku vajumas. 

Viimaks, oma ränga ja rõõmutu teekonna seitsmenda päeva lõpul, märkasime väljaspool 
Sargasso mere piire vaala. See äratas meis lootust, sest admiral ja seejärel ka «Santa Maria» 
kapten kinnitasid, et see on maa läheduse tundemärk. Sama päeva õhtul püüdsin ma kinni linnu, 
kellei olid sõudjalad nagu kajakal. Ta lendas edelasse. 

Hämarikus lendasid meist vidinaga üle laululinnud, kes suundusid samuti edelasse. 

Järgmisel hommikul panime tähele samas suunas lendavat pelikani. 

Ja kuna sinjoore Mario meile veel kord kinnitas, et need linnud ööbivad alati rannal, siis 
asendus meie meeleheide peagi lootusega. 

Vetikate hulgas hakkas näha olema krabisid, ja seda seletas admiral samuti maa lähedusega. 

'Eregattlind — troopikavoöndi merelind sõudjalaliste seltsist, oivaline lendaja, kes eemaldub 
rannikust mõnikord sadu kilomeetreid. Kolumbus kas eksis või püüdis meeskonda ergutada, sest 
fregattlinnu ilmumist ei saa pidada maismaa 

Sama päeva õhtul peeti väike jumalateenistus ja pärast seda anti madrustele luba puhata. 
Nad vajasid seda hädasti, sest 11. kuni 21. septembrini ei olnud meie meeskonnaliikmed 
peaaegu üldse maganud, töötanud aga olid nii, et kätelt nahk maas. 


V PEATÜKK 
AIMDUSED JA 


KAHTLUSED 


Mulle tundus, et mul tarvitseb vaid koisse jõuda ja ma kaotan teadvuse, ent peaaegu öö otsa 
ei saanud ma sõba silmale, sest mu mõtted keerlesid admirali kaardi ümber. 

Hommikul kutsus Orniccio mu enda juurde. Selgus, et ka neil admiraliga ei tulnud kaua 
aega und ja isand rääkis ise Ornicciole, mis kaardiga oli juhtunud. Kuid admiralile ei tulnud 
mõttessegi kahtlustada kedagi kurjas kavatsuses. 

«Räägitakse, et Bouilloni Gottfriedile' anti ülaltpoolt väga mitmesuguseid märke juba ammu 
enne seda, kui ta Püha Haua tagasi võitis,» oli admiral ütelnud. «Sageli kadus keep lähikondsete 
silme all ootamatult tema õlgadelt ja ilmus paari tunni pärast niisama ootamatult tagasi, 
mõnikord aga kuulsid juuresolijad ta pea kohal just nagu tiibade sahinat. Kas joonte 
kadumine kaardilt ei ole mitte näpunäide, mille annab mulle issand? Kas ei tähenda see, et 
jumala ingel viibib nähtamatuna siin ja juhib kõiki minu toiminguid?» 

«Aga mida sina selle kohta arvad, Orniccio?» küsisin ma. 

«Kui seda tegi ingel,» vastas mu sõber, «siis peab tunnistama, et see ingel peseb väga halvasti oma 


käsi, sest ta on jätnud kõikjale kaardi servadele määrdunud sõrmede jälgi. Ma ei ole veel ühelgi 
pildil näinud inglit trääniga võitud pikkades meremehesäärikutes, mida on 


"Gottfried Bouillonist (10%£—1100) — Lotringi rüütel, üks esimese ristisõja juhte. 

vaja iga minut üles tõmmata. Kaart aga lehkab trääni järele nagu vaalapüügilaev.» 

Jõudeajal püüdsime Orniccioga läbi mõtelda kõik meeskonnaliikmed, kes meie arvates võisid 
kaardi ära vahetada, kuid ühelegi neist ei saanud me täie veendumusega peatuma jääda. 

«Kõige enam sobib selleks Tallerte Layes,» ütles Orniccio vastumeelselt, «kuid ma ei tahaks 
uskuda, et nii lõbus ja avameelne mees võis selle varguse korda saata.» 

Mulle turgatas meelde Layese kõnelus iirlase Larkinsiga. 

«Minu kohvrisse on peidetud üheksa merekaarti,» ütles inglane, «ja sellepärast on ta mulle 
kallim kui sulle sinu kullakukkur.» 

Ent samas meenus mulle madruse aval nägu, ta heatujuline naer ja lõbusad naljad. Ei, ei, ma 
eiusu iialgi, et tema võis salaja admirali kajutisse tungida ja kaardi ära vahetada! 

Kuid sinjoore Mario, kellega me oma kahtlusi ja gasime, ütles otsekohe: 

«Kõikidest madrustest on ainult Layes üksi suuteline seda tegema. Ka minule jätab ta ausa 
inimese mulje, kuid meremehi valdab tihti neid huvitavate kaartide ostmise, vahetamise või 
koguni varastamise maania.» 

Kui sinjoore Mario meilt kuulis, mida admiral ise kaardi kadumise kohta arvab, vajus ta 
mõttesse. 

«Jäägu Tuvike pealegi oma veendumuse juurde,» ütles ta siis. «Talle ei tohi mingil juhul tõtt 
öelda. Leidub inimesi, kes tõusevad öösel kuu võlujõu mõjul sängist ja kõnnivad kinnisilmi 
niisugustel hädaohtlikel kohtadel nagu katuseservad või trepikäsipuud. Kui seesugust inimest 
hõigata, võib ta alla kukkuda ja surma saada. Ma kardan, et Tuvike on praegu samasuguses 
seisundis: ta on samuti võlujõu mõju all, ja kui me teda hõikame ning tegelikkusesse tagasi 
toome, võib ta alla kukkuda ja surma saada.» 

Sekretäri sõnad ei olnud meile küll täiesti arusaadavad, kuid me nõustusime temaga, et 
admirali ei maksa kaardi röövimise saladusse pühendada. 

Ent sellegipoolest ei lase kõiksugu mõtted ja aimdused mind nüüd sageli rahulikult magada. 
Eriti halva 

öö veetsin ma täna. Ma nagu peaksin praegu admirali tähelepanu üle uhkust tundma ja 
rõõmustama, aga selle asemel murran hoopis pead jumal teab mille kallal. 

Ent räägime siiski kõigest järjekorras. 

Hommikul admirali kajutist möödudes kuulsin ma isanda valju häält. 

«Piloot Nino peaaegu karjus ta, «ärge püüdke minu ühtede või teis” korralduste põhjustesse 
tungida! Nemad kõrgused" ise seadsid mind teie admiraliks ja kap-teniks ning teie kohus on 
mulle vastuvaidlematult alluda! Õnneks ma teie abi rohkem ei vaja, sest podagra ei tee mulle 
eilsest alates enam kuigi palju vaeva ja ma võin ise logiraamatut pidada.» 

Teades, kui kardetav on isegi tahtmatult isanda viha tunnistajaks olla, püüdsin ma kähku 
tema kajutist mööda lipsata. Kuid kajuti uks paiskus lahti ja sealt väljus meie piloot sinjoore 
Nino. Ma ei tea, millega küll võis see viisakas ja järeleandlik piloot admirali vihale ajada, ja 
pean tunnistama, et mul ei olnud tahtmistki selle üle pikemalt järele mõtelda. 

Üks oli mulle selge: isand rääkis ärritushoos ega hinnanud sealjuures õigesti oma jõudu. Sest 
umbes 9. septembrist alates piinasid admirali üksteisele järgnevad podagrahood, nii et 
sinjoore Mario ja kuninglik notar sinjoore Rodrigo de Escobeda olid sunnitud lõpuks paluma, et 
ta ei võtaks sulge oma podagrast könksus sõrmede vahele. 


Õigupoolest kuulub logiraamatu täitmine piloodi ko-hustuste hulka, samuti nagu laeva kursi 
kandmine kaardile. Kui piloodil millegipärast ei ole võimalik seda teha, annab ta oma kohustused 
üle laeva maestrole. Meie maestro sinjoore de la Cosa ei ole kuigi haritud inimene ning sattus 
meeskonna koosseisu arvatavasti ainult seetõttu, et ta o$z«Santa Maria» endine omanik ja 
tunneb kõiki laeva vigureid. Kuid sinjoore Ninot võiks isand küll usaldada. Äkki aga läheb 
isand heast-paremast piloodiga tülli ja kavatseb ise logiraamatut 


"Nemad kõrgused — tiitel, mida kandsid Kastiilia, Leoni ja Aragoonia kuningad. Alles 
pärast Isabella ja Ferdinandi lapselapse Karl 1 (dmperaatorina võttis ta gndale nimeks Karl V) 
astumist Püha Rooma impeeriumi troonile hakati Hispaania kuningaid tituleerima sõnaga 
«majesteet». 

pidada! See on äärmiselt ettevaatamatu, sest tema käe seisukord võib niiviisi halveneda. 

Praegugi, sinjoore Nino kännul kajutist välja tulles, mähkis ta ama käe ümber kassinahka, 
aga taolist võitlusviisi haigusega käsutab ta -üksnes siis, kui ei suuda enam valu välja 
kannatada. 

, «Tule siia, Francesco!» hüüdis ta. Märkas siis ilm--selt minu ehmunud nägu ja lisas: «Ara 
karda midagi. Tule mu kajutisse.» 

Minu järel sisse astudes lükkas isand ukse riivi. «Näe,» ütles ta ja ulatas mulle narmendava 
vihiku, «tuleb aeg, kus kogu maailma meremehed pakuvad selle vihiku eest kullamägesid. See on 
minu päevik ... Vaata, kui sõnakuulmatu on mu vaene käsi! Sihukeste,varesejalgadega ma 
logiraamatut muidugi rikkuma ei hakka. Kuid mu sõrmed on nii könksus, et ma ei saagi pare- 
mini kirjutada. Istu sina nüüd laua taha ja kanna päevikust logiraamatusse kõik märkmed 
läbisõidetud tee ja maa lähenemise tundemärkide kohta ... Pea meeles, sa kannad logiraa- 
matusse ainult need arvud, mis on näidatud paremal pool. Ära päevikut mustaks tee ega katki 
rebi, ta seisab juba niigi hädavaevalt koos.» 

Ma hõõrusin käed vastu pükse puhtaks ning istusin otsekohe laua taha. 

Logiraamatusse oli isand teinud sissekandeid ainult kuni 16. septembrini. 

Teisipäeval, üheteistkümnendal oli juba ilmselt kellegi teise käsi kirjutamid: «Terve päeva 
purjetasime samal kursil, see tähendab läände, ja läbisime 15 lee-guat'. Nägime 120-tündrise 
laeva” mastiriismeid, kuid neid ei läinud korda välja õngitseda. Öösel läbisime 16 leeguat.» 

Ja edasi: «Kesknädal, 12. september. Liikudes samal kursil, läbisime 22 leeguat. 
Meeskonnale on sellest teatatud.» 


'Leegua (hisp. k. legua) — pikkusühik. Selle määramisel lähevad arvamused lahku. 
Kolumbus pidas seda võrdseks 4 itaalia miiliga ehk 5924 meetriga. Teiste andmete järgi võrdub 
ta 4392 meetriga. 

*120-tündrine laev — Kolumbuse ajal peeti laeva tonnaaži mõõtühikuks ühe tündri 
veeväljasurvet — umbkaudu 3/6 tonni. Järelikult oli 120-tündrine laev umbes 100-tonnise 
veeväljasurvega. 

Ma jäin tahtmatult mõtlema. 

11. ja 12. september? Aga need olid just nood päevad, mil mingi võitmatu jõud meie 
laevastikku otsekui vägisi edasi viis. Kas me siis nii kiiresti liikudes tõesti läbisime kähe 
ööpäevaga kõigest 53 leeguat? Kas sinjoore Nino viimati ei eksinud? 

Ma võrdlesin neid andmeid isanda päevikuga. Kahtlemata oli siin mingisugune eksitus, sest 
admirali värisev käsi oli päevikusse kirjutanud: «Teisipäev, 11. september. Terve päeva 


purjetasime samal kursil ja läbisime 20 leeguat. Nägime 120-tündrise laeva riismeid, kuid neid 
ei läinud korda välja õngitseda. Öösel läbisime samuti 20 leeguat.» 

Mu jumal, kui vähe sarnanesid need konarikud read. need üksteise otsa upakile langevad tähed 
admirali tavalise, kindla ja kauni käekirjaga! Kui ei oleks talle iseloomulikke A-sid, N-isid 
ja T-sid, võiks mõtelda, et» logiraamatusse kuni 10. septembrini ja päevikusse pärast kümnendat 
on teinud sissekandeid erinevad inimesed. 

Ma keerasin päevikulehte. Edasi oli admirali käega kirjutatud: «Kesknädal, 12. september. 
Jätkasime liikumist samal kursil, läbisime ööpäeva jooksul 33 leeguat.» 

See vastas rohkem tõele. Kahe ööpäeva jooksul 73, aga mitte 53 leeguat! 

Olin juba valmis juhtima isanda tähelepanu neile sinjoore Nino kahetsusväärsetele vigadele, 
kui silmasin järsku admirali päevikus paremal pool vaevumärgatavaid ääremärkusi: 
«Logiraamatusse kanda 11. septembril: päeval — 15 leeguat, öösel — 16 leeguat.» Aga 
kesknädala, 12. vastas: «Läbisime ööpäeva jooksul 22 leeguat.» 

Mida ma siis nüüd enda arvates teen?! Isand käskis mul kända logiraamatusse paremal pool 
asuvad arvud. Küllap piloot sai samasuguse korralduse. Ent igasuguste kahtluste hajutamiseks 
küsisin ma isanda käest veel kord, missugused arvud pean ma aluseks võtma. 

«Ma käskisin sul kanda logiraamatusse paremal pool asuvad arvud,» lausus admiral 
üsnätasa ja rõhukalt. 

Aga sellest, kuidas tal veri pikkfenisi põskedesse valgus, sain ma aru, et asi on halb. Mul oli 
meeles hilju- 

tine juhtum kaardiga ja ma vaikisin, isand aga jätkas juba veidi leebemalt: 
«Sinjoore piloodile olin ma sunnitud ette ütlema, aga sinu taibukust võib usaldada .. .» 


VI PEATÜKK 
LOGIRAAMAT 


JA ADMIRALI PÄEVIK 


Vaikides süvenesin ma töösse. Kõigepealt märkisin eraldi lehele välja kõik mulle 
vajalikud arvud, et mitte segi minna, ja hakkasin neid siis logiraamatusse kandma. Admiral 
seisis mõni minut mu selja taga, jäi minu tööga nähtavasti rahule ning väljus. Ja samas 
ründasid mind taas kahtlused. Minu käekiri on algusest peale olnud konarik ja raskesti loetav. 
See tuleb sellest, et olen elus vähe kirjutanud. Nüüd, kus ma peaaegu iga päev oma päevikusse 
sissekandeid teen, hakkab mu käekiri palju kindlamaks ja ilusamaks kujunema. Loodetavasti on 
minust selleks ajaks, kui me Euroopasse tagasi jõuame, saanud tõeline eskrivaano'. 

Kuid esialgu ei pöördu me veel Euroopasse tagasi ja minu käekiri ei ole veel välja 
kujunenud. Peab siiski ütlema, et kui ma eriliselt ei kiirusta, siis võin selle puuduse kuhjaga tasa 
teha: Antonio Tulpi töökojas ei omandanud ma mitte üksnes graveerimiskunsti, vaid õppisin 
sellele lisaks kandma hõbedale või vasele tellijate soovi kohaselt nende allkirju ja vahel ka 
luuletusi nii täpselt, et tellijad ise ei suutnud oma allkirjade või nende poolt kirjutatud 
sonettide ja minu koopia vahel vahet teha. Isegi meister Tulpi ütles kord naljatades, et ma võin 
vekslite allkirju võltsides rikkaks saada, kui mind ainult selle eest pokri ei pisteta. 

Minu enda käekirjaga logiraamatusse tehtud sissekanded jätaksid vaevalt hea mulje. 
Admirali haige ja 


i1Eskrivaano(hisp. k. escribano) kirjutaja. Mõningail puhkudel ka notar. 

väriseva käega kirjutatud ridade kopeerimine päevikust oli mulle küll kergemast kergem, aga 
ega ta mind ometi selleks siia kutsunud. Vahest oli Orniccio talle minu oskusest rääkinud ja ma 
peaksin seda praegu rakendama ning muidugi isanda tõelist käekirja jäljendama? Ja ma võtsin 
nõuks teha sissekanded logiraamatusse pärast 10. septembrit nii, et isegi kõige vilunum silm ei 
suudaks neid eraldada admirali tavalise käekirjaga tehtud sissekannetest. 

Ma ei jõudnud veel esimest rida lõpetada, kui isand millegipärast uuesti kajutisse astus. 
Tajusin oma selja taga ta hingamist ning lootsin tema suust iga hetk kii- -tust kuulda. Kuid ta 
vaikis. Ma vaatasin ärevalt ümber. 


«Olen ma jälle midagi valesti teinud?» küsisin hädise häälega. 
Isand pani käe mu õlale ning hakkas logiraamatut sõnatult tagant ettepoole lehitsema. 
«Väga huvitav...» lausus ta viimaks. «Sinus ilmnevad üha uued väärtused, Francesco!» 


Ma vaikisin. Egas isand hakka mind ometi Antonio Tulpi kombel selle eest kiitma, et oskan 
kellegi allkirja järele teha. 


Ei. Kiitma ta mind ei hakanud, vaid käskis mul mitte asjata vaeva näha. 

«Meremehed on harva kalligraafid,» ütles ta naeratades. «Kirjuta nii, nagu sa tavaliselt 
kirjutad, ära püüa minu käekirja kopeerida. Mulle on tähtis, et logiraamat oleks korralikult 
täidetud. Muu pärast ma ei muretse.» 

Asusin innuga tööle. Kui nii, siis püüan kirjutada hästi korralikult. 

Nüüd töötasin ma juba masinlikult, oma töö mõttesse tungimata. Ainult vahetevahel, kui käsi 
ara väsis või oli vaja sulge teritada, tegin pausi ja lugesin kirjutatu üle. Nii näiteks oli isand 
Neljapäeval, 13. septembril teinud päevikusse järgmise sissekande: 

«Liikusime endisel kursil läände 33 leeguat. Hoovus on vastu.» Kõrval aga märkus: 
«Logiraamatusse kanda 28 leeguat.» 

17. septembril märgib isand oma päevikus, et ookeani vesi on peaaegu mage, ilm soodus ning 
vaikne ja et see kõik annab tunnistust meie jahenemisest maale. Ning samas märkus: 
«Logiraamatusse ei maksa kanda.» 

Mu jumal, mu jumal! Kui mitmendat korda juba saan ma kinnitust sellele, et isand leiab kõige 
raskemail minuteil endas jõudu teha vaatlusi vee soolsuse või Põhjanaela kohta. Kahju ainult, et 
ta selle enese teada jätab ega pühenda meid kõigesse toimuvasse, nii nagu seda pidevalt tegi 
laeval sinjoore Mario ja Genuas meie parimaist parim sinjoore Tomaso. 

Kui olin kõik vajalikud andmed logiraamatusse kandnud, läksin üles tekile otsima Ornicciot 
või vähemalt sinjoore Mariot, et neilt kõigele selgitust saada, millest ma ise aru ei saanud. 
Milleks vajas admiral seda kahe-kordset kauguse arvestamist? 

Ent mu sõber, kellega ma laevalael kokku põrkasin, kuulas mu jutu lõpuni ja ütles siis, et 
isand ai võigi teisiti talitada. 

«Ainult et ära sa sellest kõigest eriti lobise,» lisas Orniccio, «egas igaüks usalda admirali nii 
pimesi nagu meie sinuga! Admiral vandus ju Kristuse ja madonna nimel,» seletas Orniccio, «et 
me jõuame peatselt Indiasse. Ja sellepärast ta näitabki lühemaid kaugusi, et meeskonda mitte 
ilmaasjata ärevusse ajada. Aga sissekanded ei tohi endastmõistetavalt olla tema käega kir- 
jutatud, sest juhul, kui keegi hakkab teda kahtlustama logiraamatu ebaõiges pidamises, võib ta 
süü alati kellegi teise kaela veeretada! ... Ei, ei, Cesco,» hüüdis Orniccio, ilmselt mu 
kurba nägu nähes, «ma tegin nalja! Meie härra admiral lihtsalt tahab, et tema, tema 
üksinda avastaks tee Indiasse lääne kaudu .. . Neid, kes kavatsevad admiralile järgneda, peab 
meie logiraamat eksiteele viima.» 

«Ahaa, sa räägid portugallastest!» ohkasin ma ker-gendatult. «Aga kust peaksid nemad 
teadma, mis meie logiraamatusse on kirjutatud? ... Tõsi küll, meie meeskonna hulgas leidub nii 
baske kui galiislasi, kellel on Portugalis palju sugulasi. Ettevaatus ei tee muidugi paha...» 

Orniccio vaatas mulle teraselt otsa ja silitas mul siis pead nagu väikesel lapsel. 


«Sa oled hea ja tark poiss,» ütles ta hellalt, «küllap jõuad järele mõteldes ka ise kõige üle 
selgusele! Ja sul ei tarvitse sugugi minu käSst küsima tulla.» 

Tõsi küll, ma kavatsesin veel sinjoore Mario käest küsida, mida tähendab kompassinõela 
kõrvalekaldumine, millest isand oma päevikus kirjutas, kuid Orniccio arvamus minust tegi mu 
meele nii rõõmsaks, et ma ei tahtnud seda kõnelust enam jätkata. 


VII PEATÜKK 


ADMIRAL JA MADRUSED 


Kuivõrd kuningas ja kuninganna olid lubanud igaaastase kümne tuhande maravedii' suuruse 
pensioni sellele, kes esimesena maad märkab, ja admiral omalt poolt tõotanud anda 
õnneseenele veel hõbedaga tikitud kuue, lahkusid madrused nüüd vahikorrast vastumeelselt. 

Iga päev silmasime uusi maa lähenemise tundemärke ja igamees mõtles, et just temale 
langeb osaks õnn lubatud autasu saada. 

25. septembril pärast päikese loojumist hõikas sinjoore Pinzon «Pintalt» admirali ja teatas 
talle, et näeb maad. 

Kõigi kolme laeva meeskonnad laskusid oma kaptenite käsul põlvili ning laulsid «Gloria 
in excelsis»*. 

Maa näis asuvat edelas ja me kõik nägime tema ilmunist. 

Admiral käskis kurssi muuta, et talle läheijeda. 

Maa lebas silmapiiril rohelise triibuna, mille kohal hõõgusid paleede või templite 
kuldkatused. See oli kahtlemata legendaarne India või vahest koguni Mande-ville'i kirjeldatud 
Mandžimaa. 

Paljud «Santa Maria» madrused ja sõdurid otsustasid maa lähedust arvestades ookeani 
läbipaistvalt kollases vees supelda. 

Ent juba järgmisel hommikul me veendusime, et päikesest valgustatud pilved olid meid 
eksiteele viinud. 

Oma lootustes pettunud meeskond hakkas nurisema. 


'Maravedii (hisp. k. maravedi) — HisjSiwnia rahaühik. 
? «Au olgu jumalale kõrges.» (Lad. k.) 

Kui admiral madrustest mööda läks, tõstsid nad tema poole kriimustatud ja mereveest 
söövitatud käed. Nad lärmasid ning nõudsid oma veiniportsjonit, mida ei antud «Santa Maria» 
meeskonnale juba üle kahe nädala. 

Meie isand käis iga päev madruste juures. Talle omase kõneosavusega kirjeldas ta neile selle 
maa rikkusi, tois asub meist võib-olla ainult mõne leegua kaugusel. 

«Teid riietatakse india siidisse, kulda ja pärlitesse,» ütles ta. «Ja kes teab, vahest annetab 
kuninganna teile koguni aadliseisuse, kui te millegi erilisega silma paistate.» 

Pavia ülikoolis seitset teadust' õppinud admiral oli sinjoore Mario iseloomustuse järgi 
teinud erilisi edusamme just loogikas ja kõnekunstis ning tema jutt oli täis ilusaid võrdlusi ja 
teravmeelsete mõttevälgatuste vürtsi. Ent see, mis on hea vestluses professori või mõne 
suurnikuga, ei ole sugugi kohane lihtsale madrusele. Ja pahatihti said meeskonnaliikmed 


admiralist halvasti aru. Veelgi vähem meeldis mulle, kui Yänez-Mutt hakkas meeskonnale 
isanda sõnu tõlgendama. Ükskord hõikas mind Orniccio: «Tule siia, Francesco. Kuula meie 
jutlustaja kõnet.» «Te olete rumalad ja harimatud inimesed!» ütles Yänez-Mutt salgas 
seisvate madruste poole pöördudes. «Millest te tavaliselt unistate? Sellest, et ostate kitse või 
lehma või paikate kuurikatuse ära. Aga härra admiral näitab teile maad, kus süüakse kuld- ja 
hõbenõudest, naised aga põimivad pärlikeed kaheksa korda ümber kaela.» 

Märganud, et kuulajate silmad süttivad ahnusest ja uudishimust, võttis Yänez-Mutt tögava 
ja põlgliku tooni: 

«Sina, Sänchez, oma kõverate jalgadega oled peenest india siidist rõivastes kindlasti täielik 
iludus. Aga kui sina, Juan Rosa, kinnitad oma haisvate säärikute külge kuldkannused, lähevad 
kõik Mogueri tüdrukud sinu 


! Keskaegseis ülikoolides õpetali- seitset kohustuslikku teadust: grammatikat, retoorikat 
(kõnekunsti teooriat), dialektikat (dialektika all mõeldi mõtlemiskunsti — filosoofiat ja 
loogikat), matemaatikat, geomeetriat, muusikat ja astronoomiat. 

järele otse hulluks. Sina, vaga Diaz, annetad muidugi Püha Georgi kirikule mitu tuhat 
maravediid, kui sind Indias ainult muhamedi usku ei pöörata, nagu seda varemgi on juhtunud. 
Sulle, Juan Rodrigo Bermejo, annetatakse ilmtingimata aadlitiitel, sest sa tahad nii kangesti silma 
paista, et poed kas või nahast välja. Ma kujutan ette, kuidas kõrgid õukonna-isandad ennast 
kõveraks naeravad, kui sa oma kohmakate koibadega üle mauri vaipade tatsad, selleks et kuninganna 
käekest suudelda. Miks te siis nüüd mossitate? Kas te tõesti ei ole ikka jälle rahul? No oodake, 
admiral on kindel ja vankumatu mees, küllap ta teile mõistuse pähe paneb...» 


Madrused vangutasid tema sõnade peale ainult pead. Meie toiduvarud kahanesid iga päevaga ja 
see ajas kõik juba selletagi rängast retkest osavõtjad paratamatult ärevusse. 


Me kohtasime sinjoore Mariot admirali kajutisse viival trepil. Ja Orniccio palus sekretäri 
pühendada meile mõni minut. 


«Sinjoore Mario,» ütles ta, «kui ma Juan Yäneze sõnu kuulan, siis tundub mulle, nagu naeraks ta 
salaja madruste ja admirali üle. Oleks hea, kui tal niisugused jutud ära keelataks.» 


«On ta siis tõesti admirali tegusid laitnud?» küsis sekretär rahutult. «Või on ta vahest 
meeskonda sõnakuulmatusele õhutanud?» 


«Vastuoksa,» kostsin mina, «ta ülistab isanda vaprust ja meelekindlust ning tõotab madrustele 
kullamägesid, aga minule näib, et pärast tema sõnu kaob meestel igasugune lust Indiasse jõuda.» 

«Rumalus,» vastas sekretär. «Seni ei ole Juan Yäneze juures mitte midagi halba märgatud. Ja sa 
lihtsalt kadestad teda veidi, sesi isand osutab talle teiste madrustega võrreldes rohkem tähelepanu. 
Parem valvake Tallerte Layese järele. Madruste seas liiguvad juba mingisugused kuuldused admirali 
kaardist. .Kahtlemata on see tema kätetöö.» 

Tõepoolest, rna olin juba mitmelt madruselt kuulnud, et admiral käsutavat mingisugust nõiutud 
kaarti, kuid ei olnud sellele õigust öelda tähelepanu pööranud. Mis aga puutub minu suhtumisse 
Juan*änez-Mutti, siis sel- 

les oli sinjoore Mariol vahest õigus. Ma tunnen alati pahameelt, nähes, kui kärmesti ta admirali 
ilmumisel mütsi peast võtab või tormab tulistjalu mõnd isandal mahakukkunud eset üles tõstma. Ja 
kui ma kuulen, kui heasoovlikult isand temaga kõneleb, on minus tärkav tunne väga sarnane 
kadedusega. 

6. oktoobril sõitsid «Santa Maria» ja «Pinta» teine-teise külje alla ning Alonso Pinzon hõikas 
adrriirali. Ta tegi ettepaneku võtta kurss edelasse, 

«Sest kõik tundemärgid räägivad selle poolt,» ütles ta, «et maa asub just selles suunas.» 

Isand ei võtnud tema nõuannet kuulda ja hoidis kan-gekaelselt endist kurssi, sest laevad liikusid 


nüüd jälle ilma pärituule abita, üksnes hoovusest kantuna, samuti nagu kahe nädala eest. 

Kuid just see asjaolu hirmutaski meeskonda. «Siin ei ole iialgi tuult,» rääkisid madrused. 
«Sellest hoovusest ei tea me mitte kui midagi, ei tea, kas meid kannab edasi jumala tahe või 
meelitavad põrguväed. Kui me kurssi ei muuda, kes teab, kas me siis üldse Kas-tiiliasse tagasi 
pöörduda saame.» 

6. oktoobri õhtul nõudis Alonso Pinzon veel kord tungivalt kursi muutmist. 

«Pühapäeval, 7. oktoobril andis «Nina» suurtükilasu ja heiskas lipu märgiks, et nägi maad, ent 
seegi osutus paraku silmapetteks. 

8. oktoobri varahommikul sõitis «Pinta» veel kord «Santa Mariale» nii lähedale, et nende poordid 
kokku põrkasid. 

Pinzon seisis «Pinta» tekil oma kallis pidurüüs ja täies lahinguvarustuses. Ta oli väga tõsine. 
«Admiral Cristõbal Colon,» ütles ta õige valjusti, «ma vannutan teid elava jumala nimel, pöörake 
tähelepanu minu sõnadele ja tuletage meelde, et portugallased avastasid teistel meredel saari nii 
edukalt ainult seetõttu, et järgisid alati lindude lennusuunda. Kõik papagoid ja pelikanid, keda me 
oleme kohanud, pöördusid õhtu eel edelasse. See paneb mind mõtlema, et lähimad saared asuvad just 
selles suunas. Meie ainus pääsetee seisneb kursi-muutmises, vastasel korral ei vastuta ma oma 
meeskonna eest.» 

Veel vähem võis isand vastutada «Santa Maria» 

meeskonna eest. Madrused ei häbenenud enam talle sõimusõnu järele saata. Ka meie 
Orniccioga ja eriti sinjoore Mario saime oma osa. Kuid meeskond oli 

pikast reisist nii kurnatud, et me lihtsalt ei leidnud sõnu neile vastu vaielda. Bakil', kus 
elasid madrused, oli räpane ja «umbne. Sealsamas seisid härrade ohvitseride kaheksa hobust, 
kes olid kallist raha maksnud ja oleksid trümmis võinud viga saada. Hiljem pidime neist 
loomadest ilma jääma, sest hobused' ei olnud nii vastupidavad kui inimesed ega talunud 
teekonna raskusi. 

Mustus ja hais ei olnud meeskonna laiskuse või lohakuse tagajärg, sest ruumi koristati kolm 
korda päevas. Ent haiged, keda oli «Santa Marial» nii palju, oksendasid ja õiendasid oma 
hädasid siinsamas, kuna neil ei jätkunud jõudu parda äärde minna. 

Laeva imbus kogu aeg veidi vett ja madrused kõndisid pahkluudeni vees. Õnnetute ihud olid 
söödikuist puretud, käed täis kriimustusi, ning soolane vesi söövitas nende haavu. Üle kahe 
kolmandiku meeskonnast lamas skorbuudis või palavikus, suutmata jalule tõusta. 

Ühe uelvalase seljal olid nii sügavad lamatised, et terve käsi vabalt haava sisse mahtus. 
Ma nägin täiskasvanud vapraid mehi, kes nutsid nagu lapsed, kui neile meenus nende kauge 
kodumaa. Ka meie sinjoore Marioga nutsime neid nähes. Ametimeestel ja juhtkonnal oli oma 
kajutites muidugi võrratult kergem reisi-raskusi taluda kui lihtmadrustel, ent nemadki 
kannata-sid suuresti ja nende nurin tegi admiralile, palju rohkem peavalu, sest need inimesed 
olid kuninganna enda saadetud ning võisid kõigutada tema usaldust admirali vastu. 


Jumal aitas mind ja Ornkciot. Lisaks sellele, et me ise ei haigestunud, oli meilTsegi veel 
võimalik jõudumööda teisi aidata. Ka auväärne sinjoore Mario tegi õnnetutele palju head, 
valmistades neile mitmesuguseid ravisalve, ning minu arvates kergendas nende vaeva . rohkem 
kui tõeline arst, kelle teeneid käsutasid admi-rai ja ohvitserid. Kuid tubli sinjoore 
Campanilla oli nii 
! Bakk— kõrgem esiosa laeva ülatekü; pealisehitus teki ninaosas. 

hajameelne, et kaotas sageli oma salvid ja mikstuurid ara ning ajas haiged segi. Ma ei tea, 
mis aitas madruseid enam — kas tema ravimid või too naer, mida tekitas tema kuju ja mis 
sundis neid tihtipeale oma kannatusi unustama. 

Salamancas teaduste kursuse läbi teinud tõeline, arst ei sallinud vaest sinjoore Mariot ja 
nimetas teda «kirbu-tohtriks», kuid see ei takistanud põrmugi meie heasüdamlikku sekretäri 


oma tööd jätkamast. 

Võimatu oli kirjeldada meeskonna meeleheidet 8. oktoobri hommikul, mil admiral viimaks 
andis ekspeditsiooni sekretärile notari-isand Rodrigo de Escobedale käsu meeskond tekile 
kutsuda ning pöördus nende poole kõnega. Ma arvasin, et isand hakkab jälle Indiast ja 
Kataist rääkima, ega oodanud sellest kõnest midagi head, sest mehed olid näljast ja 
väsimusest kokku langemas ning India ei huvitanud neid. 

Kuid admiral leidis lõpuks tee madruste südameisse ja ma rõõmustasin, nähes, kuidas nende 
heade inimeste näoilme pehmeneb ning silmis lööb lõkkele lootus. 

«Madrused,» ütles ta ning sirutas nende poole tüki hallitanud kuivikut ja kruusitäie 
rohekat sogast vett, «näete, samasuguse portsjoni saab ka teie admiral. Te nurisete toidu 
vähesuse, haiguste ja väsimuse üle, ent kui õel vaenlane piiraks teid mitme kuu vältel 
mõnes kõrvalises kindluses, kas oleksite siis paremates tingimustes ja kas raskused, mid»a te 
tunda saaksite, tõesti sunniksid teid oma au unustama ning vaenlast kindlusesse laskma? 
Kas te ei mäleta enam juhtumeid hiljutisest sõjast, kus sissepiiratud hispaanlased enesel soo- 
ned läbi lõikasid ja omaenda verega janu kustutasid? Ma olen kindlalt veendunud, et te 
peate vastu viimse hingetõmbeni, sest te olete hispaanlased, suurepärase ja mehise rahva 
lapsed! 

Te olete praegu märksa paremates tingimustes kui teie vennad, sest yeetagavarast piisab 
meile veel kol-meks nädalaks, aga mina, teie admiral, annan teile ausõna, et me hiljemalt 
kümne päeva pärast jõuame Aasia rannikule, kus meid kandev hoovus kahtlemata lõpeb. 
Mida me saavutaksime lindudele järgnedes? Mõned asustamata saared, umbes'taolised, nagu 
avas- 

tas normandialane Jean de Betancourt' ja mis ei toonud kuulsust ei temale ega ta kodumaale. 

Ei, hispaanlased, seni kui ma suudan teid kas või üheainsa kruusitäie veega päevas ülal 
hoida, ei muuda ma kurssi, sest me ei tohi saada Eesavi? sarnaseks, kes müüs oma 
esmasünniõiguse läätseleeme eest. Elagu Navarra ja Galicia! Elagu Kastiilia ja Leon! Elagu 
Aragooniä! Elagu aus, töökas ja vapper hispaania rahvas!» 

«Elagu Kastiilia ja Leön!» hüüdsid madrused mütse õhku pildudes. 

«Einoh, kas Sierra kar'jased ei lähe tihtilugu karjamaadele, kui nende kitsed ei ole veel 
lüpstud ning kodus ei leidu tükikestki leiba, ja kas nad ei hoia endal elu sees paari-kolme 
lonksu sooja veega, mida joovad oma nahklähkritest?» ütles üks Vana-Kastiiliast pärit mad- 
IUS. 

«Kus mul õnnetus — siin paar päeva nälga kannatada, kui me kodumaal terve eluaeg 
nälgime,» kostsid mehed, kes tulid Navarrast ja Galiciast. 

«Hea, et meil on vähemalt vett,» rääkisid madrused bakile tagasi minnes. «Kümme päeva 
peame veel vastu.» 

«Jah, ilma veeta kärvaksime sihukese kuumuse käes nagu kärbsed,» ütles Yänez-Mutt. 

Härrad ametnikud ja ohvitserid jäid admirali kõnega vähem rahule, kuid tema usk oli nii 
tugev ja tahe nii vankumatu, et nemadki pidid alistuma. 


VIII PEATÜKK 


RAHUTUSED SANTA MARIAL 


«Santa Maria» kolmekümne viiest madrusest vaevlesid kakskümmend skorbuudis ja palavikus, 
mistõttu tervete õlgadele langes kaks korda rohkem tööd. Minagi käisin nüüd teistega võrdselt 
vahis. 

"Jean deBetancourt — Normandia jüütel, kes XV saj. 
vallutas Kanaari saared. 
Eesav — kuju piiblist. 

Muuseas olgu öeldud, et köögitoimkonnad ei takistanud mind seda tegemast, sest juba umbes 
nädal aega ei olnud meil midagi patta panna. Tõsi küll, eile raputasime koos kokaga viimased 
raasud kuivikukottidest välja ning keetsime leent. Seevastu joogivett lubas meie isand admiral 
tarvitada ükskõik kui suurel hulggl ja igaüks veendus nüüd ise, et meie reis ei kesta enam 
kaua. 

9. oktoobril, kui olin õhtu kella kaheksast saadik vahis seisnud, ei tulnud Gaspar Vaeseke 
mind kella kaheteistkümne ajal välja vahetama. Kell üks öösel 
ilmus vaesekese koinaaber Juan Rosa teatega, et Gaspar lamab palavikus ja sonib. Alles kell 
kaks andsin ma vahikorra Tallerte Layesele üle. 

Jalgu enda all tundmata jõudsin koisse ja uinusin silmapilkselt. Oli juba täiesti valge, kui ma 
silmi avades nägin Ornicciot, kes mind nähtavasti juba tükk aega õlast raputas. 
Rahulolematult tahtsin ma teist külge keerata, kuid Orniccio sosistas mulle kõrva: 

«Häda, Francesco, tõuse ruttu üles!» 

Uni oli mul kõhe nagu käega pühitud ja ma kargasin püsti. 

«Häda, Francesco,» kordas Orniccio. «Keegi on öösel punni vaadi eest ara tõmmanud ja 
joogivee välja lasknud.» 

«Kas mitte tilkagi ei ole alles?» hüüdsin ma ehmunult. 

«Põhja peal on veidi. Sellest piisab ainult väikese heresevaadi' täitmiseks, mis seisab 
admirali kajutis.» 

«Oh jumal küll!» hüüdsin ma. «Häda meile! Mis me siis nüüd peale hakkame?» 


«Kuss!» sosistas Orniccio ja sulges käega mu suu. «Meie sinuga ei tohi mingil juhul pead 
kaotada.» 


«Aga madrused?» küsisin ma ärevalt. 

Vastuse asemel tõstis Orniccio käe. Tekilt kostis jalgade müdinat, needmist, sõimu ja 
tumedat mütsu, nagu oleks midagi rasket ümber kukkunud. 

«Klaarivad arveid Tallerte Layesega, kelle vahikorra ajal see õnnetus juhtus.» 


iHeres — kange viinamarjavein, miile sünnimaaks on Hispaania. 

«Paras talle,» ütlesin mina. «Alustas kaardist ja lõpetas veega. Aga mis tõukas teda küll 
niisugusele kuriteole?» 

Käigu peal riideid selga tõmmates jooksin ma Omniccio kannul üles. 

Trobikond madruseid piiras surnukahvatut inglast, kes lamas käsist-jalust seotuna kastivirna 
ääres. 

«Mida see rrrees tegi?» kostis meie selja tagant sinjoore Mario hääl. 

Madrused taandusid sekretärile teed andes. 

Me tabasime ta otse teolt,» vastasid mitmed hääled. «Ta seisis, punn peos, ja vaatas, kuidas 
vesi vaadist merre voolab.» 

«See on vale!» ütles inglane. «Ma kuulsin vahikorvis seistes vee solinat. Mõtlesin, et kuskil 
poordis on auk ja vesi tungib trümmi. Ronisin otsekohe alla ja nägin tumedat kogu, kes minu 
ilmumisel põgenes. Halba aimates läksin ma solina suunas, nägin seal vaati ja selle kõrval eest 
äratõmmatud punni.» 

«Mis inimene see oli? Las näitab, keda ta öösel nägi,» käratsesid madrused. «Kui pikk ta oli? 
Kuidas riietatud?» 

«See kõik toimus vaid ühe silmapilgu jooksul ja ma ei näinud teda hästi,» vastas inglane 
segaduses. 

Sinjoore Mario andis madrustele märku, et nad inglasest eemalduksid. 

«Tallerte Layes,» ütles ta tema juurde kummardudes tasa, «seleta mulle, mis juhib sinu 
tegusid? Milleks oli sul tarvis admirali kaarti varastada ja nüüd kõiki neid häid inimesi, oma 
kaaslasi, ilma joogiveeta, jätta? Ma tean, et sa oled julge ja mehine mees. Ja kui sa kõik 
ausameelselt üles tunnistad ning näitad, kes sind sinu inetus teos abistas, siis saari ma ehk 
sulle admiralilt andestust paluda.» 


«Kartke jumalat, härra sekretär!» hüüdis inglane. «Ma ei mõista, missugusest kaardist te 
räägite. Minu ainus süü seisab selles, et kuulsin vee solinat liiga hilja ega löönud seda kaabakat 
kohapeal maha.» 

«Jumal ise on sinu kohtumõistja, Layes,» ütles sekretär eemale minnes nukralt. «Isegi 
väiksemate eksimuste eest tõmmatakse inimesi raade külge. Ja mul on ainult kahju, et sa oma 
elupäevad nii kuulsusetult lõpetad.» 

«Inglane üle parda!» karjus üks madrustest. «Ta varastas meilt vee.» 

«Võõramaalane üle parda!» haarasid veel mõned hääled sellest kinni. 

«Santa Maria» pootsman ja ühtlasi loots sinjoore Perez Nino lamas palavikuga voodis ning 
tema kohuseid täitis admirali korraldusel Yänez-Mutt. : Yänez vilistas läbilõikavalt. 

«Saite veidi kisada, ja aitab!» käratas ta. «Härra admiral käskis teid kõiki oma kohustuste 
täitmisele asuda.» 

«Vett,» karjusid madrused, «andke meile vett! Neliteist meest meie hulgast hõõguvad 
palavikus; kui mitte meile, siis neile peate tingimata vett andma!» , 

«Maha võõramaalased!» kisasid teised. «Inglane vette!» 

«Andke haigetele merevett,» ütles Yänez-Mutt. «Nad sonivad ega saa nagunii millestki aru.» 

See oli õela inimese rumal nali, kuid mõned madrused haarasid tema sõnadest otsekohe kinni. 

«Admiral käskis haigetele merevett anda!» hõigati madruste seast. «Liguurlane irvitab meie 
üle!» 

«Inglane üle parda!» kisasid teised. «Maha võõramaalane!» 

«Maha võõramaalased! Maha liguurlased!» kandus järsku Iile teki. 

Ma lihtsalt ei tundnud ara inimesi, kes alles eelmisel päeval nii kuulekalt olid» admirali 
tahtele allunud. Hirmuga nägin ma madruste keskel sinjoore Mario kaamet nägu ja tema pea 
köhale tõstetud rusikaid. 

Me tormasime Orniccioga talle viivitamatult appi. Ent keegi pani Ornicciole jala ette ja ta 
kukkus tekile pikali. Mul ei õnnestunud temani jõuda. Tugevad käed haarasid minust kinni. 

«Ah või sina ka sinna, ussipoeg!» hüüdis keegi valjusti mu selja taga. 

Ümber pöördudes veendusin ma õudusega, et see oli Juan Rosa. 

«Tasa,» sosistas too ä"kki sõrme huultele pannes. «Juan Yänez ässitab madruseid admirali kinni 
võtma. Ja ma arvan, et meil sinuga on praegu parem, kui me ennast seal ei näita.» 

«Kuidas? Juan Yänez!» hüüatasin ma arusaamatuses. «Aga tema on ju kõiki isanda voorusi 
alati kütnud ja ülistanud.» 

«Ta on kardetav inimene,» ütles Juan Rosa. «Aga sina ole vakka ja järgne mulle. Kui keegi 
meile vastu tuleb, sirs tee nagu tahaksid minu käest lahti rabelda.» 

Purjemadrused olid köied unarusse jätnud. 

Äkitselt tõusnud tuul sööstis masti kallale. Ma kuulsin tugevat raginat, esmajärguline 
kuusepuu murdus raskuse all ja mõne hetke pärast langes mast taglase- 
jäänuseid katki rebides, ning purjede pahisedes mürinal tekile. Laev otsekui visati üles. 
Kohutav kära, valukisa ja ulgumine tõendasid, et õnnetus ei möödunud ilma ohvriteta. 

Ja järsku, otse pärast seda põrgulärmi, tekkis laevalael hauavaikus. Ma vaatasin tagasi ja 
nägin kesk-üla-tekil admirali majesteetlikku kuju. 

«Madrused!» ütles ta valjusti ning selge häälega. 

Ja tema mõju meeskonnale oli nii tugev, et kõik pead otsekohe tema poole pöördusid. 

«Alles eile rääkisin ma teiega kui tema kõrgeaususe madrustega, täna aga näen enda ees 
mässajaid,» ütles ta kibestunult. «Teid õhutab mässule veepuudus? Kuid vett jäi ju veel üks 
väikene vaaditäis. Ja sellest piisab mitmeks päevaks. Merevee värvuse muutumise järgi 
otsustades võib öelda, et me ligineme mandrile.» 


Nüüd pääsesid madrused otsekui kammitsaist. 

«Teie poja võttis kuninganna endale paažiks,» hüüdis Vallejo, «aga minul on kõdus üheksa 
põngerjat. Ja nad surevad nälga, kui ma tagasi ei lähe!» 

«Mina olen kaheksateistkümneaastane ja tahan veel elada!» karjus Joaguin Casca. «Ma ei 
vaja auavaldusi, siidi ega pärleid, ma lihtsalt tahan veel elada!» 

«Need inimesed,» ütles Yänez-Mutt ette astudes, «avaldavad soovi paadid vette lasta ja 
edelasse sõita. Meil ei ole toitu ega vett, aga kurssi muutes loodavad nad juba täna saartele 
jõuda.» 

«Ja sina oled samuti nende mestis, Juan Yänez?» küsis admiral mõrult. 

«Ei, härra admiral,» vastas endine trahteripidaja silmi kõrvale lüües, «mina jään muidugi teie 
juurde.» 

«Kuule,» sosistas Rosa mulle kõrva, «Gaspar Vae- 

seke jäi täna öösel haigeks. Ma andsin talle mitu korda juua. Järsku märkasin, et Mutti ei ole 
oma kois. Tekite tulles panin ma tähele, et ta askeldab veevaadi juures. Midagi halba 
kahtlustamata läksin tagasi ja heitsin uuesti magama. Hiljem tulin sulle teatama Gaspari hai- 
gestumisest ja äratasin Layese, et too sind välja vahetaks. Nüüd ma saan aru, et inglane ei ole 
milleski süüdi ja et kogu see lugu veega on neetud Mogueri trahteripidaja kätetöö. Tema ongi 
ju see, kes madruseid kogu aeg oma juttudega üles ässitab.» 

«Mis sa räägid, Rosa!» hüüdsin mina. «Aga miks sa siis inglase kaitseks välja ei astunud?» 

«Mida ma oleksin suutnud üksinda teha,» vaidles ta käbedalt vastu. «Vaata, kõik oleksid just 
nagu aru kao-tanud! Meid on Moguerist üksteist inimest ja meie teame kõik väga hästi, mis 
linnuke on see Juan Yänez, hüüdnimega Mutt. Kuid viis meie meest sõidavad «Ninal» ja kolm 
«Pintal». Nemad ei hakka end võõrastesse asjadesse segama. Ent meil, «Santa Marial», lamab 
Gaspar Vaeseke palavikus ja sonib, Celestin Escabello aga kardab trahteripidajat nii, et väriseb 
juba üksnes tema nime kuuldes .. . Kuula, kuula!» hüü-dis Rosa äkki ning haaras mu käest 
kinni. 

Ma ei tea, mida madrused admiralile ütlesid, kuid vastuseks nende juttudele põrutas ta 
rusikaga nii tugevasti puust laua pihta, et pilpad äärte küljest igasse kaarde laiali lendasid. 

«Vait!» käratas ta. «Esialgu olen ma veel teie admiral, kelle on seadnud teie üle kuninganna 
ise, ja teie kõhus on mulle alluda. Vabastage otsekohe Tallerte Layes köidikuist ja lukutage ta 
laoruumi. Ma ei luba meeskonnal temaga arveid õiendada. Kui ta süüdi on, siis astub ta 
kuningliku kohtu ette. Raiuge kõik mastid maha ja rullige taglas kokku, kontrollige paate ja tõr- 
vake need üle, sest mõned neist lekivad. Seadke oma haiged ärasõiduvalmis. Teie, sinjoore 
notar, peate olema tunnistajaks nende kõrguste ees, et mässu tõstnud meeskond jättis oma 
admirali keset lagedat ookeani maha. Kes tahab minu juurde jääda, astugu kõrvale.» 

Sinjoore Mario de Campanilla, ekspeditsiooni notar sinjoore Rodrigo de Escobeda*, madrused 
Juan Rosa, 

Joaguin Casca, Enrico Salvator, Orniccio ja mina astusime meeste hulgast välja ning 
seisime admirali kõrvale. Minu imestuseks ühines meiega pärast mõnehetkelist mõtlemist ka 
Yänez-Mutt. 

«Härra de Escobeda,» pöördus admiral ekspeditsiooni notari pole, «ma hindan teie ustavust, 
kuid palun teid siiski koos nende inimestega Kastiiliasse tagasi minna ja volitan teid minu 
nimel monarhidega rääkima. Mina aga jätkan selle väikese vaprate salgaga oma teekonda. Me ei 
vaja purjesid, maste ega suurt meeskonda, sest hoovus kannab meid juba homme või ülehomme 
mandrile ... Pootsman, anna käsk haigete väljatoomiseks ja paatide vettelaskmiseks.» 

Madrused tunglesid omavahel kõneldes hämmeldunult parda ääres. 

«Vaadake,» ütles admiral põlastavalt, «nad ei oska isegi korralikult mässata.» 

Vastuseks tema sõnadele eraldus madrustesalgast Juan Rodrigo Bermejo. 


«Teie heldus suvatses tähendada õigesti,» ütles ta admiralist mõne sammu kaugusele 
aupaklikult seisma jäädes. «Kogu meeskond on asjade käigust segaduses, sest me ei ole sugugi 
mässajad, vaid oma valitsejate truud alamad. Me oleksime kõrvalekaldumatult jätkanud 
oma teekonda ka ilma ühegi kuivikuraasuta, sest me teame, et inimene võib elada mitu päeva 
ilma söömata. Kuid selle palava päikese käes ei pea isegi terved ilma veeta kaua vastu, meil aga 
on palju haigeid. Sinjoore Martin Alonso Pinzön mahutas sellesste ettevõttesse mitu tuhat 
maravediid, kuid isegi tema tegi sinjoore admiralile ettepaneku kurssi muuta, selleks et 
vältida hukkumist...» 

Juan Rodrigo ei sarnanenud põrmugi mässajaga, ent ma nägin, kuidas admirali nägu tema 
jutu ajal punaseks värvus. 

«Me tahaksime härra admirali paluda...» jätkas Juan Rodrigo. 

«Vait!» käratas isand. «Ega te ometi mõtle, et teie admiral teiega kauplema hakkab? ... 
Sinjoore de Escobeda,» pöördus ta ekspeditsiooni notari poole, «ettekandes nendele kõrgustele 
ärge unistage mainida, et mässajad otsisid eestkostet kapten Pinzönilt.» 

See sarnanes nii vähe tõega, et Juan Rodrrgo hämmeldusest mütsi käest maha pillas. Kuid ta 
ei jõudnud enda õigustamiseks midagi öelda, sest admiral tõmbas keebihõlmad vaheliti, läks 
segadusse aetud madrustest mööda ning laskus pikkamisi oma kajutisse. 


IX PEATÜKK 


HERNANDO CALVAJARA KAART 


Meie meeskond elas üle raskeid minuteid. «Pintale» signaliseeriti, et ta osa meie meestest 
oma pardale võtaks; samasuguse korralduse sai ka «Nina». 

Madrused luusisid tegevusetult ringi. Nälg ja janu piinasid meid, kuid harva läks keegi 
meeskonnast oma veeportsjoni järele, sest meile meenusid õnnetud haiged, kes vajasid seda 
meist rohkem. Ma olin lugenud ja , kuulnud jutustusi mässudest laevapardail. Ja ma pean , 
tunnistama, et meie madrused ei käitunud sugugi mässajate moodi. 

Üks ööpäev jäi juba seljataha, ent admirali lubadusest hoolimata ei paistnud kuskil jälgegi 
maismaast. Väga võimalik, et peame veel mitu päeva teel olema. Meile liginenud «Pinta» ja 
«Nina» teatasid admiralile, et «Pinta» käsutuses on veetagavara kümneks ja «Nina» 
käsutuses seitsmeks päevaks. Võttes arvesse, et nüüdsest peale tuleb seda kogust jagada «Santa 
Maria» meeskonnaga, jätkub vett ainult neljaks-viieks päevaks. Admiral eiilmunud peaaegu 
üldse tekile. Orniccio vestles madrustega tihti ja kaua, kehutades neid laevale jääma, ning 
vaesed mehed ei teadnud nüüd enam, mida ette võtta. 

Juan Rosa jutt Mogueri trahteripidajast ei andnud mulle hingerahu. Mu peas küpses plaan, 
mille otsustasin täide viia, ilma et oleksin kellegagi nõu pidanud. 

Ma ootasin, kuni kõik on magama heitnud, ja läksin siis Yäneze koi juurde. Mogeerlane ei 
maganud, vaid askeldas oma kohvri kallal. Ta ei kuulnud mu lähenemist, sest ma olin 
paljajalu. 

«Juan Yänez,» ütlesin ma sosinal ja panin käe äkitselt tema õlale. 

Endine trahteripidaja karjatas ootamatusest ja laskis kohvrikaane käest lahti, nii et see valju 
paugatusega kinni langes. 

«Ah, see oled sina!» pomises ta, kui oli mu pimedas ara «tundnud. «Mida sa tahad?» 

«Yänez,» ütlesin talle, «ma seisin tol ööl vahis ja nägin, mida sa tegid.» 

Ehkki ma ei täpsustanud, missugust ööd ma mõtlen, sai nnogeerlane minust korrapealt aru. 

«Juba siis oli mul tunnd, et sa mind jälgid,» ütles ta rahulikult kohvrit avades ja oma asjade 


seas edasi tuhnides. «Ainult et ma ei osanud arvata, miks sa kõik need päevad vaikisid. Noh, nii et 
nüüd oleme siis tasa,» pomises ta lühida ja võika naeru saatel. 

«Mispärast tasa?» küsisin ma nördinult. «Ma ei rääkinud asjast kellelegi lihtsalt sellepärast, 
et meeskonnal ei olnud sinu jaoks aega. Aga kuidas võib lubada, et. õnnetu inglane vaevleb 
trümmis ja tõeline süüdlane jalutab vabalt ringi... Layes vabastatakse laoruumist hiljemalt 
homme õhtuks ja sind pannakse tema asemele.» 

«Sind aga visatakse hiljemalt homme hommikul üle parda,» ütles Yänez-Mutt kohvrit 
sulgedes rahulikult. «Miks ei rääkinud sa sellest kõigest päeval, vaid tulid öösel minu käest 
selgitust nõutama?» 

Tema rahu viis mind segadusse. Kas Juan Rosa mitte ei eksinud? Kas tõesti laskis Juan Yä'ez 
vee vaadist välja? Või räägime me äkki erinevaist asjadkst? 

«Miks sa ennast lolliks teed?!» peaaegu käratas Mutt. «Kui sina mu välja annad, ega minagi 
siis vait ole, ja eks me näe, kumb meist“nne oma eluga maksab.» 

Ma ei mõistnud tema sõnu, kuid mu süda tõmbus; otsekui mingi õnnetuse eelaimduses 
krampi. 

«Mai saa sinust aru!» pomisesin ma erutatult. 

«Ara vigurda!» ütles ta. «Sa saad minust väga hästi aru. Milleks sa siis muidu meeskonnale 
oma muinasjuttudega pidalitõvest kärbseid pähe ajasid?» 

«Millest sa räägid, Juan Yänez?» küsisin ma ning haarasin tal käestkinni. «Missugune 
pidalitõbi, missu gused muinasjutud?» 

«Minu ees ei maksaks sul veiderdada,» üttes ta mind toorelt eemale tõugates. «Ma otsustasin 
oma plaani täide viia just sinu vahikorra ajal, sest ma taipasin väga hästi, et sina mind juba 
ei reeda! Vee lasksin ma vaadist välja selleks, et sundida neid lolle su arulagedale admiralile 
vastu hakkama. Ja ma tegin seda ainult soovist neid päästa, sest läände purjetades kaotame 
poole meeskonnast, enne kui jõuame mandrile. Ja kas me üldse sinna jõuame? Aga kurssi muutes 
randuksime veel täna mõnel saarel. Seda kõike räägin ma ka kohtunike ees, ja poogu nad mind 
üles, kui leiavad, et olen seda väärt. Sind aga visatakse ilma igasuguse kohtuta üle parda, ja sa 
tead seda väga hästi, kui tunned mereseadust inimese kohta, kes on kokku puutunud pidalitõbisega 

> 

«Mida see tähendab? .. .» pomisesin ma hirmust kan-gestudes. «Ma ei mõista, mis hea pärast 
mind järsku üle parda visatakse?» 

«Jäta see arutu imiku teesklemine!» sosistas Yäfiez-Mutt otsemu kõrva ääres. «Võib-olla- jäi 
su ema pärast pidalitõbise põetamist tõepoolest terveks, võib-olla ei haigestu ka sina, hoolimata 
sellest, et Hernando Calvajara sulle vastu silmi sülitas ... Mis sa vahid mind nagu oinas? Kas 
siis Palose pidalitõbine Hernando Calvajara ei sülitanudki ööl enne ärasõitu sulle näkku?» 

Ma pidin kätega koist kinni haarama, et mitte kukkuda. Üheainsa silmapilguga oleks kõik mu 
ajus otsekui valgeks löönud. Ma nägin järsku selgesti, kuidas vanamees kummardub ja kaardi 
põrandale paneb ning siis longates admirali toast väljub. 

Isand oskab väga hästi kaarte joonistada, kuid pidas siiski paremaks käsutada minu 
teeneid. «Francesco Ruppi, või mis su nimi nüüd oligi!» hüüdis ta ja mina tormasin tulistjalu 
tema juurde. Hetkegi mõtlemata käskis admiral, et võtaksin pidalitõbise käest rulli. Ma töötasin 
kaardi kallal kolmkümmend kuus tundi, kummardudes sügavalt selle köhale. Kuid see ei olnud 
veel kõik. Kaart andis ju mulle võimaluse mereretke kaasa teha ja ma suudlesin seda ning surusin 
kaua ja tugevasti vastu rinda. «Armas kaardike!» ütlesin ma. Hiljem virutasin pidalitõbise 
admirali teelt kõrvale ja selle eest sülitas too mulle näkku. Mööduvad mõned päevad või 

kuud, ja mu rinnale ilmuvad vastikud tumepunased laigud. «Oh jumal küll, kui vähe loeb 
teile Francesco Ruppi elu, mu isand admiral, kui te selle nii rahuliku meelega ohvriks tõite!» 
Seejärel hakkavad mu silmad rähma ajama, ihu paistetab üles ning kattub jälkide paisetega. 


Lihased tulevad luude küljest lahti, nahk aga muutub üheksainsaks suureks villiks ... 

«Kas sa nüüd taipad, et oleme tasa?» kõlas mu kohal Juan Yäfieze hääl. «Mida ütlevad 
meresõidu seadused? «Koolera, katk ja pidalitõbi levivad laevadel hirmuäratava kiirusega ja 
merel on võimatu nende vastu võidelda. Seepärast tuleb haige, aga ka seesuguse haigega 
kokkupuutunud inimene asulaist eemal maale saata, või kui laev viibib ulgumerel, siis 
jalamaid üle parda visata.»» 


«Juan Yänez,» palusin ma tema jalge ette langedes, «ütle mulle, et sategid nalja. Aga 
võib-olla nägid sa vanameest tol ööl halvasti ja see ei olnud üldse Hernando Calvajara?» 

«Ma ju ütlesin, et ma sind ei reeda!» sosistas ta. «Mine oma koisse ja katsu rahulikult 
magama jääda. Niisiis, me oleme tasa!» lisas ta õela naeruga. «Noh, härra admiral, veel 
üks vaga talleke on teie karjast lahku löö.nud!» 

... <Katsu rahulikult magama jääda,» ütles Yänez-Mutt, «ma ei reeda sind.» Tema küll ei 
reeda mind, kuid ma võin ju haigestuda kas kuu või nädala pärast, vahest koguni homme ... 

Oma koil lamades püüdsin ma kõigest väest pisaraid tagasi hoida. Varjasin näo kätega ja 
peitsin pea padja alla, kuid ometi panid nuuksed kogu mu keha vappuma. 

«Mis sul viga on?» küsis mu. koinaaber Juan Rosa järsku murelikult. «Viimati oled sa 
haigeks jäänud, Francesco?» 

Ei, ma ei ole veel haige. Ent kas mul poleks parem juba praegu surra kui nädalate, kuude ja 
aastate kaupa surmanuhtlust oodata? Kõneldakse, et nahk kattuvat pidalitõbistel otsekui halli 
kestaga ning laubale ja suu ümber tekkivat sügavad kortsud, mis tegevat inimese näo 
lõvilõusta sarnaseks. 

Mõtted mu peas läksid segi ja maVhakkasin pisitasa unehõlma vajuma. Ma ei näinud enanf 
tahmunud later- 

naklaase, minu üle sirutusid vana õunapuu tihedad oksad. Ma olen taas Anastagios. Ema 
seisab uksel ning vaatab naerusui, kuidas ma kuke oksa külge kinnitan. Kui hea ja kaunis ta on! 
Põllule minnes seob ta räti üsna'silmade alla, et päike ja tuul tema valget nägu ei pargiks. 
Näe, ta hoolitses pidalitõbiste e6st, kuid jumal kaitses teda ja ta ei haigestunud . .. 

«Kas seesugust haigustele mittevastuvõtlikkust pärandatakse vanemailt ka lastele?» küsis 
Orniccio sinjoore Mariolt, kuid ma ei suuda meelde tuletada, mida sekretär mu sõbrale vastas. 
Ma juba magan. Kügenöö-rid nagisevad minu pea köhal ning näole ja kätele pudeneb õrnu 
valgeid õilmeid. 

Hommikul tõusen ma juba valminud otsusega. Ma lähen praegu kohe admiraliga rääkima, 
enne aga pean tingimata Tallerte Läyest nägema. Laskun trümmi ja koputan laoruumi uksele. 

«See olen mina, Francesco Ruppi,» sosistan ma inglasele. «Julgust, sinjoore Layes, teie 
piinad lõpevad peagi.» 

«Kes suudab mind aidata?» küsib õnnetu sügava kurbusega, «õnneks ei ole mul naist ega 
lapsi... Mul on kahju, et ma ei jäta oma vaesele emale ainsatki penni, kuid veel rohkem, 
andku jumal mulle andeks, on mul kahju surra, jõudmata selle mandri kallastele, millest härra 
admiral räägib . ..» 

«Julgust, sinjoore Layes,» kordan ma veel. «Ja kui jääte ellu, siis meenutage oma palveis ka 
liguurlast Francesco Ruppit.» 

Ma lähen trepist üles. Peatun admirali kajuti ukse ees -ning kuulen, kui tugevasti mul süda 
rinnus taob. 

«Sisse .. .» vastab admiral minu ettevaatlikule koputusele. «Mida sa soovid?» küsib ta 
rahulolematult. 

Nähtavasti segasin ma teda palvetamisel. Ristilöödu kuju ees seisab põlev küünal. Isand 
tõuseb põlvitamast. Ma kuulen tasast kõlinat. Kas admiral tõesti kannab rõivaste all ahelaid just 
nagu pühad usuvägilased? Ja siiski oli see inimene valmis mind nii kerge südamega ohvriks 


tooma ... 
«Mida sa soovid?» kordab admiral karmilt. 


! Keskajal kandsid usuhullud mungad «riiete all oma ihu suretamiseks raudahelaid. 

Kuid ma ei tunne ei hirmu ega kohmetust. See mees on minu ees rängalt süüdi ja ma ütlen 
talle nüüd tõtt otse näkku. 


«Messeere,» alustan ma, «Tallerte Layes piinleb trümmis ilmaaegu, tema ei ole selles süüdi, et 
me ilma veeta jäime...» 

Minu hämmastuseks isand ei katkesta mind. Ta kuulab, pea viltu ja laud pooleldi suletud. Kui 
tumedad rõngad ümbritsevad tema silmi! Kui kahvatu ja kurnatud ta välja näeb! Peenikeste, 
kuivetanud sõrmedega kohendab ta küünalt ning näpistab tahilt söe. 

«Tallerte Layes ei ole selles süüdi, et me ilma veeta jäime.. .» kordab ta minu järel. 
«Edasi, ma kuulan sind tähelepanelikult, poiss.» 

Ta astub sammu ukse poole, kuid lööb äkki tuikuma ning haarab seinast kinni. Kui nõrk ja 
kurnatud ta .on! Ta kannatab nälga ja janu ühteviisi kogu meeskonnaga, aga kui meie end kas 
või osaliseltki unega kosutame, siis tema kulutab terved ööd palvetamiseks. «Sa oled juba 
valmis heldima, Francesco,» pöördun ma mõttes iseenda poole, «aga ara unusta, kui palju kurja 
see inimene sulle on teinud.» 

«Te eksite, isand, kui mõtlete, et Tallerte Layese käsi vee vaadist välja laskis. Seda tegi 
keegi teine, kes on palju ...» 

Kuid mis toimub admiraliga? Ta viskub põlvili ja ma kuulen selgesti ahelate kõlinat. 

Ta kummardab ristikuju ees maani! 

«Laste suust pead sa tõtt kuulma,» sosistabrta ja teeb ühe kummarduse teise järel. «Üks ja 
sama käsi pühkis kaardilt merehoovused ja laskis vaadist vee välja. Ja seesama käsi suunas 
lindude lennu edelasse, .ainult et. minu upsakus ei lasknud mul seda tänaseni märgata. Mu 
jumal, andesta mulle. Ma olin sinu ilmutamiste vastu pime ja kurt, põrgulik uhkus takistas mind 
m 

Ma vaikin, sest ma ei taha teda palvetamisel segada, ja seisan mõni minut, kartes end 
liigutada. Lõpuks heidab isand pilgu minu poole ja tõmbab käega pikkamisi üle näo. 

«Mine, poiss. Kui sul on tarvis minuga rääkida, siis tule hiljem,» ütleb ta. 

Ja malipsan tasahilju kajutist välja. 

X PEATÜKK 


ADMIRAL PETAB MADRUST. MAA! 


Nii ei läinudki mul korda admiraliga kõnelda, kuid küllap ma leian selleks sobivama 
momendi. Andku isand pealegi käsk mind paati panna, aga ma räägin seltegi-poolesf 
kõikidest Juan Yäneze tumedatest tegudest. Ma päästan inglase, isegi kui peaksin 
selle eest ema elu andma. 

Ootamatult turgatab mulle pähe mõte Ornicciost. Kuidas ma ometi võisin unustada 
oma armsa sõbra! Lähen jalamaid teda otsima. 

Nagu alati, nii ontal ka täna käed-jalad tööd täis. Ta abistab arsti ja sinjoore Mariot 
haigete sidumisel. Ettevaatlikult ja õrnalt pöörab ta haigeid madruseid. Uelva-lasest 
Gömez Caballerost õhkub juba laibalehka, ihu on lamatiste ümber mustunud ja 
mädaneb, kuid Orniccio eemaldab sidemeid ja vahetab kompresse, krimpsutamata 
sealjuures nägugi. i M 0 | 

«Kas sa ka mind nii hea meelega põetad, kui ma haigeks jään?» küsin ma selja 
tagant tema juurde astudes. 

a tunneb mu häälest ara ja vastab rahustavalt: 
«Kindlasti, armas Francesco, sa oled ju minu vend ja sõber.» 
«Ukskõik missugune haigus mind ka ei tabaks?» küsin ma jälle. 


Ja miski minu toonis sunnib Ornicciot tagasi vaatama. 

«Mis sinuga on, mu armas veli Francesco?» küsib ta järsku murelikult, ja lõpetanud 
sidumise, tuleb kõhe mu kännul tekile. «Mis sinuga on?» kordab ta ning silmitseb 
mind igast küljest. i 

Eneselegi ootamatult viskun ma valju nutuga tema rinnale. Pisaraist lämbudes ja 
läkastades jutustan talle kõik ara, mis ma Mogueri trahteripidajalt kuulsin. 

«On see kõik?» küsib ta. «Ja nii tühiste asjade pärast oled sa valmis meelt 
heitma?» lausub ta rahulikult. «Noh, siis peab ütlema, et ma teadsin seda kõike juba 
Paloses. Mispärast sa arvad, et just sina haigeks jääd, aga mitte Diego Mendez, 
kes Calvajaraga trahteris kakles? Ja kui haigestud sina, siis haigestun muidugi ka 

mina, sest me magasime ühes voodis ja sõime ühest taldrikust. Kuid ma olen veendunud, et 
sa oled emalt pärinud nakkusele mittevastuvõtlikkuse. Hoopis rohkem tähelepanu väärib see, et 
sa sundisid seda Mutti üles tunnistama, et tema laskis vee vaadist välja ja inglane vaevleb 
süütult. Ja ma ei ole sugugi kindel, et mogeer-lane tegi slda meeskonna päästmiseks, sest ta ei 
sarnane põrmugi madruste kaitsjaga ... Pea kinni,» sõnas Orniccio äkki ringi vaadates. «Mille 
üle meie head sõbrad nii hullupööra rõõmustavad?» 

Tõepoolest, madrused kaisutasid ja suudlesid üksteist ning sõelusid rõõmsate nägudega siia- 
sinna, laeva puusepp aga kutsus mu enda juurde ja käskis tööle asuda. 


«Aitab logelemisest,» ütles heasüdamlik vanamees. «Nünez ja Rosa tahusid masti, sina aita 
seda kinnitada. Me saagisime tal tüki otsast ara ja ta on nüüd veidi lühem kui enne, aga jumala 
abiga paneme tema asemele varsti uue.» 

«Mis on juhtunud?» küsisin ma arusaamatult. 

«Kas sa siis ei kuulnud?» vastas puusepp, suutmata tagasi hoida rõõmsat naeratust. «Meie 
katsumused on lõppenud. Härra admiral võttis lõpuks kapten Pinzöni soovitust kuulda ja andis 
tüürimehele käsu laevanina edelasse keerata.» 

Samal päeval teatati kursi muutmisest ka «Nina» ja «Pinta»kaptenitele. Ma ei kuulnud, 
missuguste sõnadega admiral sinjoore Pinzonile rahutustest «Santa Marial» rääkis, kuid kapten 
Pinzön karjus oma laevalt täiest kõrist: 

«Kui te minule mässajate üle voli annaksite, ma riputaksin pooled neist raade külge, teise 
poolega aga sõidaksin kaks korda ümber maailma!» 

Minu arvates oli see öeldud naljaks, sest Pinzõn naeratas seda öeldes. Ta nõudis otsekohe, et 
ninamehed tema laevale toodaks. 

«Küll ma neile näitan, kuidas mässata!» ütles «Pinta» kapten. 

Ja tal oli vististi õigus, sest «Pintal» valitses raudne distsipliin. 

Sinjoore Mario seletab seda sellega, et esiteks on peaaegu kogu «Pinta» meeskond pärit ühest ja 
samast lin- 

nast, teiseks aga on sellel kapteniks linnas hästi tuntud ja lugupeetud inimene; pealegi ei ole 
nende laeval sõdureid ja ametnikke, kes raskel hetkel meeskonda sellega ärritavad, et nad ei ole 
merega harjunud. Mõtelda vaid, «Santa Maria» meeskonna kuuekümnest liikmest on ehtsaid 
madruseid kõigest kolmkümmend viis, ülejäänud aga ei tea isegi seda, kuidas köit käes hoida. 

Tallerte Layes vabastati sedamaid arestist. Keegi ei protesteerinud selle vastu, sest 
pääsemisvõimalus tegi kõikide meeled rõõmsaks. 

«Kas see punn ei võinud ise vaadi eest ara karata?» ütles keegi. 

Ja kõik haarasid sellest seletusest otsemaid kinni. Niipea kui olime laevaninad edelasse 
keeranud, asendus meeskonna meeleheide lootusega. Meie teele ilmus ujuvaid palke, puutükke 
— üks neist kahtlemata inimkäte töödeldud —, kõrkjariismeid, alles rohelist pilliroogu ja 
lõpuks marjadega oks. 


Ma ei olnud ise selle tunnistajaks, millest nüüd kavat-sen jutustada, sest see juhtus «Pintal», 
kuid ma kuulsin seda lugu paljude suust ning arvan, et ei kaldu seda kirjeldades tõest kõrvale. 

Asi seisab selles, et meie laevalt üleviidud Juan Rodrigo Bermejo Trianast vajas hädasti raha, 
sest ta osteti poole aasta eest uskmatute vangistusest vabaks. Tema omaksed müüsid selleks 
kogu oma varanduse, ja kui ei oleks olnud madrusepaika, mis talle nelja kuu eest ette maksti, 
oleks ta pere nälga surnud. Peale selle . võlgnes vaeseke veel kolm tuhat maravediid Triana 
kloostrile, aga protsentide võtmisel unustavad pühad isad sootuks halastuse. 

Ka mereretkele asus ta üksnes käsu pärast, mida admiral meile kõigile tõotas. 

Sellepärast, soovides autasu ara teenida, ei lahkunud Rodrigo väsimusest hoolimata 
kahekümne kuue tunni kestel vahikorrast 1 a nägigi 12. oktoobril kell kaks öösel tõepoolest 
esimesena maad. Temale näis see laevast kähe leegua kauguset asuvat, milline oletus hiljem ka 
kinnitust leidis. 

Ma ei tea, kas mul on õigust kahelda isanda õigluses, kuid ta teatas, et olevat juba neil tundi 
varem märga- 

nud valgust, mis liikus mööda merd ja mida tuleb tingimata pidada maa läheduse esimeseks 
tunnuseks. Sellest tähelepanekust informeerinud ta viivitamatult kuninglikku ametnikku 
sinjoore Sänchez de Segoviat. 

Kuninglik õukonnaametnik ohvitser Pedro Gutierrez kinnitas küll admirali sõnu, kuid peale 
nende ei olnud ükski «Santa Maria» madrus valgust näinud, ehkki me vahtisime pimedusse, nii 
etsilmad hakkasid kipitama. 

Alonso Pinzön käskis sel puhul paadi vette lasta ja sõitis isiklikult lipulaevale. 

«Härra admiral,» ütles ta, «see, et te nii suuremeelselt minu nõuandeid kuulda võtsite ja 
laevade kurssi muutsite, sunnib mind arvama, et te ka edaspidi suhtute minu sõnadesse niisama 
heatahtlikult. Maolen veendunud, et kuninganna poolt lubatud pension ei tähenda teile mitte 
midagi, aga esimesena maad näinud inimese au kuulub peaaegu alati vahimadrustele ja 
tüürimeestele. Seepärast palun ma teid autasustada Juan Rodrigo Bermejot, kes seda kahtlemata 
väärib, sest merel liikuv valgus võis teie väsinud silmadele ainult viirastuda .. .» 

«Kapten Pinzön,» katkestas isand teda järsult, «ükski palve ega nõuanne ei oleks mind 
takistanud laevade kurssi muutmast. Ja kui ma seda tegin, siis üksnes jumala tahtel, sest teie 
admiral allub ainult jumala ja kuninganna tahtele! Minge kõhe oma laevale tagasi ja ärge 
laskuge enam minuga vaidlusse, sest muidu pean ma teilt mõõga ara võtma ja kohtlema teid 
kui kuningriigi vaenlast!» 

Manägin, kuidas veri vapral kaptenil näkku uhkas. Ta seisis mõni minut vaikides — ilmselt 
oodates, etadmiral oma sõnu kahetseb, kuid isand tõmbas keebihõlmad hooletu liigutusega 
koomale ning kähvas talle: 

«Minge oma laevale ja tegelge oma asjadega. Ja tänage jumalat, kui ma kuningannale ei 
teata, et te soosite mässajaid!» 

Ma kummardusin hästi madalale köiepuntra kohale, et mitte köhata Pinzõni silmi. Raskel 
sammul läks ta minust mööda, ronis vaikides paati ning andis sõud- 
jaile märku. 

Ma ei oleks iialgi arvanud, et inimese nägu võib mõne sekundi jooksul nii tugevasti muutuda. 

Võib-olla ei tahtnud admiral anda autasu madrusele, kes oli tema ees süüdi, ent sinjoore Mario, 
Orniccio ja mina olime juhtunu üle igatahes väga kurvad. 

Juan Rodrigo Bermejo käristas raevuhoos oma riided lõhki ja vandus, et läheb tagasi jõudes 
uuesti paganate juurde ning võtab vastu muharriedi usu. 

«Sest türklaste ja araablaste juures,» ütles ta, «nägin ml rohkem õiglust kui kristlikus riigis.» 

Jumal ise andestagu talle see mõtlematu,vanne, kuid mina leian, et tema viha oli täiesti 
õigustatud. 


See kurb juhtum tumestas mu rõõmu tollel õnnelikul päeval. 


«Pintalt» anti pärast Juan Rodrigo Bermejo signaali püssidest kogupauk ja kõik meie 
laevastiku kolm laeva jäid rnaa suhtes allatuule seisma. 

Admiral käskis purjed rehvida ning järgmise hommikuni triivima jääda. Võimatu oli keset 
ööd midagi ette võtta ja liiatigi olid meeskonnad retkest nii kurnatud, et neile tuli puhkust anda. 
Ent ükski ei lahkunud tekilt. 

Õhk oli nii läbipaistev, et me eraldasime selgesti käänulist rannajoont ja lopsakat taimestikku, 
mis muutis saare rohelise kalliskivi sarnaseks. 

Viimaks ometi jõudis kätte 13. oktoobri hommik. . Paadid lasti otsekohe vette ning 
nendesse istusid ad-rniral, .Vicente Yäfiez Pinzön, Alonso Pinzõn, kapten Nino, sinjoore 
Rodrigo Sänchez ja sinjoore Rodrigo de Escobeda, notar. 

Admiral hoidis käes kuninglikku plagu, mõlemad kaptenid aga valitsejate nimetähti kandvaid 
Rohelise Risti lippe. Me jälgisime laevalt iga nende liigutust. Paatidesse võetud nelja aerutajat 
pidasime kõige õnnelikumateks surelike hulgast. Ja kui Orniccio loovutas selle au Juan Garciale, 
pidasid kõik teda poolearuliseks. Ka mina leidsin, et ta ei talitanud sugugi mõistlikult. 

Meie isand oli väga tore. Raudrüü peale oli ta tõmmanud helepunase keebi. Ja mulle tundub, 
et mitte ainult mina, väid kogu.meeskond andestas talle sel hetkel kõik teel üleelatud katsumused. 
Kaks korda kohtas mu pilk Yänez-Muti nõrga nägemisega pilusilmi, kuid isegi tema nägu ei 

paistnud mulle 

praegu põrmugi nii eemaletõukavana kui alati. Tallerte Layes ütles õigesti: «Kes vana asja 
meelde tuletab, sel" silm peast välja.» Aga inglast ei saanud täna vaadata ilma naeratuseta. 

Igamees, kes tekil viibis, jälgis admirali paati pineva tähelepanuga, kuid kõige rohkem oli elevil 
Tallerte Layes. Ta lõi käsi kokku nagu naine, ohkis ja ahhetas. 

Maale astudes tõstis meie isand mõõga ning lausus pidulikud sõnad saare ühendamine kohta 
Kastiilia krooni valdustega. Tema vali ja erutatud hääl kandus meieni. 

«Nüüdsest peale ja igavesti,» kuulsime me, «ühendatakse see saar koos kõikide tema jõgede, 
järvede, mägede ja metsadega meie kuningriigi valduste külge. Saare elanikest, kui seesugused 
peaks avastatama, saavad sellest päevast peale Aragoonia, Kastiilia ja Leoni valitsejate truud 
alamad.» 

Admiral lõi lipu lahti. Ja me nägime vaimustusega, kuidas tumerohelise lehestiku köhal lõid 
värelema Kastiilia loss ning Leoni lõvi. Saarele pandi nimeks San Salvador'. Ja kõik nõustusid, 
et paremat nime ei oleks keegi osanud sellele välja mõelda. 


Madrused tekil kaisutasid ja suudlesid üksteist. 

«Aga kus on siis meie valitsejate uued truud alamad?» küsis Orniccio. «Ma vaatan kas või 
silmad peast välja, kuid ei näe ühtegi elusolendit peale liblikate ja papagoide ...» ning äkki 
pigistas nii valusasti mu kätt, et ma karjatasin. Ja karjatasin samas veel kord, ent mitte enam 
valust, vaid vaimustusest. 

Madruste taga seisvas tihedas rohelusemüüris eraldasime me tumedaid kogusid, kes kord 
lähenesid neile arglikult, kord eemaldusid neist. Me püüdsime saarel viibivate kaaslaste 
tähelepanu žestidega neile juhtida, kuid nad ei saanud nii kaugelt meie märkidest aru. 

Tallerte Layes ei pidanud vastu ja sööstis ujudes kalda poole. Ülejäänud hakkasid sedamaid 
arutama, missugused inimesed küll elavad sellel imekaunil saarel. Kas nad sarnanevad 
eurooplastega? On nendi nahk 


' San Salvador — püha päästja (hisp. 

kollane ja kas neil on pilusilmad nagu Katai elanikel, keda kirjeldas Marco Polo? 

Meie vaimustuseks olid madrused pärismaalasi juba märganud ning kutsusid neid nüüd 
sõbralike liigutustega enda juurde. Me nägime, kuidas meie kaaslased otsisid taskutest 
igasuguseid nippasjakesi, mida admiral saarele sõites oli käskinud kaasa võtta. 

Pärismaalased sirutasid käed usaldavalt kingituste järele. Nende ihualasti kujud 
joonistusid selgesti taeva ja roheluse taustal, kuid-nägusid oli nii kaugelt võimatu näha. 

Admiral andis oma saatjaskonnale loa pärismaalastele kingitusi jagada, ise agatuli tagasi 
ning asus viivitamatult koostama kuninglikele kõrgustele kirja aruandega kõige juhtunu kohta. 

Me piirasime Tallerte Layese ümber ja puistasime ta küsimustega üle. Inglane kuulutas 
tähtsalt: 

«Metslased, keda me praegu nägime, sarnanevad täpipealt Aasia mandri elanikega, keda ma 
kohtasin tuhande neljasaja kaheksakümnendal aastal Tursamadalikel. Olgem rõõmsad, mu 
sõbrad, sest me randusime lõpuks ühele saarele Aasia mandri lähedal! Ainult et nood metslased 
olid sealsetes paikades valitseva külma tõttu karusnahkadesse mähitud, aga siin, selles 
paradüsiklii-mas käivad kohalikud elanikud ihualasti.» 

Isand läks sel ajal meist mööda oma kajutisse, kuulis inglase sõnu ja noogutas talle 
armulikult. 

Ma olin väga rõõmus, nähes, et admirali näole on jälle ilmunud südamlik ja heatahtlik 
naeratus. 

Me võtsime Orniccioga nõuks kasutada tema, meeleolu ja paluda luba kaldale sõita. 

Ent kui me admirali kajuti uksele lähenesime, kostsid meile kõrvu tema summutatud nuuksed. 
Ma trööstisin end mõttega, et isand nutab rõõmust. 

Peaaegu samas kuulsime, kuidas ta püsti kargab, toas ringi kõnnib, naerab ja erinevate 
häältega räägib, nii et ukse taga seistes tekkis mulje, nagu oleks kajut rahvast täis. 

Seejärel võttis ta istet ja me kuulsime jälle sule krabinat. Meie arglikule koputusele ta ei 
vastanud. Siis avasime tasahilju ukse. 

Isand oli väga heas tujus ega kõhelnud hetkegi maa- 

lesõiduluba andmast, kuid pidas meid kinni sooviga meile oma kirjast monarhidele 
katkendeid ette lugeda. 

Oleks pidanud nägema ilmet, mille Orniccio siinjuures näole manas! Mu sõber mõistis väga 
hästi, et see lükkab meie maalemineku hulgaks ajaks edasi. 

Asi seisab selles, et meie isand, nagu kõik kõneandi omavad inimesed, suhtus väga rangelt 
vormi, milles ta oma mõtteid sõnastas. Ta võis ühe ja sama sõna, kolm korda läbi kriipsutada 
ning selle uuesti lausesse paigutada. 

Meie õnneks astus kajutisse don Rodngo de Escobeda ja me sõbraga lipsasime vargsi üles 
tekile. 

Sinjoore Mario de Campanilla võttis taimede ja kivide kogumise kästi ning otsustas koos 
meiega maale sõita. Vaene mees oli kaks ja pool kuud rängalt kannatanud selle all, et ta ei 
saanud oma sekretärikohuste täitmisele asuda, kuna kõiki ametlikke dokumente pidas laevastiku 
üldsekretär. 

Esialgu oletati, etisand hakkab sinjoore Mariole oma päevikut dikteerima, et mitte vaevata 
paremat kätt, mis oli nagu ma juba mainisin, kogu aeg podagrast paistes, ent seegi tuli kõrvale 
jätta, sest ükski kiirkirjutaja ei jõudnud admirali mõttelennuga sammu pidada. 

Sinjoore Mario tegi katset isanda enda käega kirjutatud märkmeid korrastada, kuid ka see 
keelati tal ära. 

Admiral teatas, ettal on endal kõige puhtam valjenduslaad mõlemas Kastiilias ja et tema 
ülestähendused ei vaja parandamist. 

Oma väljenduslaadi suhtes oli tal vaaest õigus. Isegi vä ga kogenud inimesed leiavad, et 
nad ei ole nainud meest kes veel elegantsemalt omi ja võõraid mõtteid edasi annaks. Kuid 


minule näib, et admirali üleskirjutused võidaksid väga palju, kui keegi need läbi vaataks, sest 
meie isand räägib ühel ja samal leheküljel paar-kolm korda iseendale risti vastu ning ajab 
kuupäevad ja sündmused segi. 

XI PEATÜKK 
POR CASTILLA E POR LEON NUEVO MUNDO HALLOO COLÕN 


Niisiis sõitsime me Orniccio ja sinjoore Marioga kell neli pärast lõunat kaheteistkümne 
sõudja saatel kaldale. 

Esialgu valdas mind ikka veel tunne, nagu kaoks maa mu jalge alt nagu laevalagi, ja isegi 
mitu päeva hiljem tabasin ma end sellelt, et kõnnin ka maal harkisjalu just nagu laeval. 

Meie ümber lendlevate, käratsevate, vilistavate ja siristavate elusolendite maailm oli nii 
erinev kõigest, mida olin seni näinud, et ma algul seisin nagu võlutud, vaatasin ja kuulasin, 
suutmata liigutada või sõnagi lausuda. 

Orniccio, kes mõistab ja tunnetab ilu palju sügavamalt kui mina, käitus na-gu hullumeelne. 

Ta heitis rohule pikali ja püherdas sellel otsekuil arust ära, kargas siis püsti ja embas puid, 
võttis lilli /i kivikesi suhu või sirutas end järsku täies pikkuses välja ahmis kopsudesse 
aroomidest küllastatud õhku ning vajus seejärel jõuetult maha. 

Tema metsikud liigutused köitsid saareelanike tähelepanu. 

Nad lähenesid meile areldi nagu metsloomakešed. Ornicciot kütkestasid nad samavõrd kui 
meid umbrit! sev loodus ning kutsusid temas esile uue vaimustus hüüete valingu. 

Võib-olla oli see tingitud sellest, et lootsime kohata kas Marco Polo kirjeldatud kollase 
nahavärvusega inimesi või inetuid metslasi, keda portugallased Gineal rannikult välja 
vedasid. Kuid me ei näinud ei kollaseid nägusid, pilusilmi, pakse huuli, lamedaid ninasid ega 
vilti meenutavaid juukseid. 

Saare asukad olid pikka kasvu, sihvakad ja proportsionaalselt arenenud kehavormidega. 
Alguses näis mulle, nagu peegelduks nende suurtes, pärani avatud silmades raevuhelk. Ent 
terasemal vaatlemisel sain ma* 

aru, et nende pilgu teeb metsikuks punane ja kollane värv, millega nad silmade ümber 
jooni tõmbavad. Mõned neist kaunistavad värviliste joontega oma nägu ja rinda, aga ma 
nägin kaselliseid, kellel on kogu ihu värvidega üle võõbatud. Need inimesed, ei tunne vähimalgi 
määral häbi ega korina mitte mingisuguseid riideid. 

Nad räägivad väga kõlavat keelt, mis oma täishäälikute rohkusega meenutab väikese lapse 
vadinat. 

Nende sirged karmid juuksed, mis on laubalt tahapoole koolutatud, ulatuvad seljal kuni 
vöökohani. 

Eurooplastest erinevad nad ihu ja näo vaskpunase värvuse, kõrgete sarnade ning laia 
otsaesise poolest. 

Siinsamas pilliroos nägime nende paate, mis olid ühestainsast puutüvest suure 
meisterlikkusega välja raiutud ning sarnanesid väga tollega, mida Kanaari saartel näitas 
kuberneri teener. Peale selle lebas kaldal pikk kummuli, .keeratud paat, millesse mahtus vabalt 
nelikümmend kuni nelikümmend viis sõudjat. Laiad aerud meenutasid kujult labidaid, millega 
pagarid leibu ahju panevad. Paate nimetatakse siin kanuudeks. 

Saareelanikud näisid minu arvates äärmiselt sõbralikud ja taibukad olevat; nad võtsid meid 
vastu kõige ilmekamate rõõmuavaldustega. Nii endid kui ka oma saart nimetavad nad 
«guanahaniks». 

Meie nirned jäid neile mõnekordsel kordamisel kõhe meelde ja me saime palju nalja, kui 
nad järgemööda kord minule, kord sinjoore Mariole, kord Ornicciole osutasid ja kummalise ning 


meeldiva hääldamisega meie nimesid nimetasid. Metslased näitasid meile uhkusega vaskseid 
kuljuseid, mida admirali saatjaskond neile hommikul oli kinkinud; mõne aareteks olid peale 
selle veel odavad punased riidetükid. 

Kolmel või neljal nende hulgast nägime ninasõõr-meist läbipistetud puu-, luu- või 
mingisugusest metallist pulgakesi. 

Sihvakas ja kaunis noormees, kes isegi nende ilusate inimeste seas oma välimusega silma 
torkas, vaatas nukralt nippasjakesi, mida valged ta kaasmaalastele olid kinkinud. Ta märkidest ja 
Žestidest saime me aru, et teda ei olnud hommikul rannal ja ta jäi kingitustest ilma. 

Pikemalt mõtlemata võttis Orniccio oma kaelast hõ- 

bedase filigraankee ning pani selle noormehele kaela, Oleks pidanud nägema tolle suure 
lapse rõõmu! 

Tänutäheks kirtkis ta mulle ja Ornicciole väikesed läbipuuritud aukudega plaadikesed, mida 
kandis kõrva-rõngaste asemel. Metall, millest need olid valmistatud, sarnanes rauaga, kuid 
helkis lõikekohal vaskselt. 

Orniccio oli nähtust ja .kuuldust nii vaimustatud, et teda ei saanud kuidagi laevale tagasi 
meelitada. Madrused tahtsid juba ilma temata ara sõita, kuid neil hakkas mu sõbrast kahju, sest 
siis ei oleks ta pääsenud admirali vihast. 

Kõike muud unustades oli Orniccio noore indiaanlase käest kinni võtnud ja kõndis temaga saarel 
ringi. Pärast kolmetunnilist tutvust teadis guanahaanlane juba seesuguseid kastiilia sõnu nagu 
«vesi», «juua», «paat», «maja», «kuljus», ning meie nimesid — Francesco, Orniccio, Mario. 
Sõrmega enda peale näidates ütles ta meile ka oma nime — Aotak. Ent ta ei osanud kuidagi oma 
keeles anda vasteid sõnadele «mõõk», «rapiir» ja «pistoda»; ta just nagu ei saanud nende esemete 
otstarbest arugi. 

Mitte üksnes Aotak, vaid ka kõik teised indiaanlased, keda me nägime, ei teadnud, mis asi 
on relv, ning haavasid oma käsi, puudutades usaldavalt meie teravaotsalisi mõõku. 

Lõpuks anti meile laevalt märku, et me tagasi läheksime. Orniccio ei leidnud midagi paremat 
kui Aotak laevale kaasa võtta. Rannal noormees kõhkles veidi ning vaatas rahutult saare 
poole tagasi, kuid nägi siis minu sõbra lahket naeratust, hakkas ka ise naerma ja kargas 
paati. 

Isand oli Orniccio teoga väga rahul. 

«Seda noormeest läheb meie edasistel rännakutel hädasti vaja,» ütles ta. 

Admiral kavatseb homme sellelt külalislahkelt saarelt lahkuda ning sõita Sipangomaad 
otsima, mis tema oletuste järgi asetsevat kusagil siinsamas lähedal. 

Mu sõber üllatas mind väga, kuulutades, et tema jääkski meelsasti sellele imepärasele 
saarele. 

«Sest mida Jiead leiame me Sipangost, Kataist või isegi Indiast?» küsis ta. «Jälle maju, 
losse, kaupmehi, kaupu ja relvi.» 

Võib-olla oli tal õigus. 
. Ta sepitses imepärasest paradiisisaarest Guanahanist koguni hispaaniakeelse laulukese, mis 
lõppes sõnadega: 
PoF Castilla e por Leon 
Nuevo Mundo dio Colon.' 


'Isandale meeldisid need sõnad nii, et ta otsustas nad oma deviisiks võtta ja vapile raiuda, mille 
kuninganna oli lubanud talle kinkida. 
Ainult sõna diõ asendas ta sõnaga hallo, ja nii tuli välja: 
Por Castilla 
E por Leon 
Nuevo Mundo 


Hallo Colon” 


«Kastiilia ja Leoni valitsejad ei ole minu vasallid,» ütles admiral, «ja mul ei sobi neile 
midagi kinkida. Kuid kõik maad, mis ma avastan, suurendavad muidugi Ühendatud Kuningriigi 
kuulsust.» 

Tõelist rõõmu pakkus meile Orniccioga ja sinjoore Mariole jälgida, kuidas meie meeskond 
sõna otseses mõttes meie endi silme all vähehaaval toibub. 

Endastmõistetavalt ei saanud raskesti haiged ühe päevaga kõhe terveks, kuid värskendanud 
end oivalise allikaveega ja kosutanud puuviljaga, ei näinud nad enam nii masendavad välja. 
Isand käskis nad tekile tuua. Nad lamasid lõbusat juttu puhudes ning jälgisid, misrannal 
toimub. 

Admiral andis korralduse kõigi kolme karavelli paadid üle vaadata ja sõiduvalmis seada. 
Kuigi järgmine päev oli pühapäev, selgitas isand, et ta ei nägevat selles pattu, kuna meie reis 
tõotavat kujuneda pühalikuks. Noore Aotaki lubas ta samuti kaasa võtta. Seda kuulda saanud, 
avaldasid veel viis guanahaanlast soovi kaasa sõita. 

Isand oli väga heas tujus. Asi seisis selles, etjuba pärast päikeseloojangut tuli «Santa 
Maria» juurde hulk kanuusid, milles istus vähemalt sadakond indiaanlast. 


Kastiiliale ja Leonile kinkis Kolumbus Uue Maailma. 
Kastiiliale ja Leonile avastas Kolumbus Uue Maailma. 

Nad tõid puuvillaheiet, «tabakose»-nimelise taime lehti, mida siin väga hinnati, viskodasid ja 
papagoisid. Isand võttis neilt kõik vastu, ehkki me ei vajanud ei heiet, tabakost ega 
viskodasid. Vastutasuks käskis ta neile kinkida mütse, kellukesi ja kirjuid riidetükke. 
Metslaste kmgitused aga andii ta sinjoore Mario kätte, et too talletaks need samaväärselt 
kuivatatud lillede, linnutopiste ja äädikas marineeritud puuviljadega, miijla isand kavatseb 
valitsejatele viia. 

Admiral ei lasknud kedagi guanahaanlaste juurde, vaid vestles ise nendega armu-likult, ja alles 
siis, kui oli nad minema saatnud, teatas sinjoore de Escobedale kõik, mis ta indiaanlastelt oli 
kuulnud. 

San Salvadorist loodes ja edelas laiuvat maad, kust leitakse suurel hulgal kulda. Kuid 
loodes elab tugev ja hirmuäratav rahvas, kes arglikke guanahaanlasi tihti ründab. 

Seepärast võeti nõuks sooritada esimene luureretk edelasse. 


XII PEATÜKK 


SAARED, SAARED, SAARED 


14. oktoobril, kui madalate kohtade uurimiseks vajalikud paadid olid tõrvatud, sõitsid 
kõik meie kolm karavelli taas merele. Viis guanahaanlast võtsime endaga kaasa. Kuid 
admiral jaotas nad kolme karavelli peale ära. 

Rannajoont uurides võisime veenduda, et Guanahani on laialdane ja roheluserohke 
saar. Saare keskel helkis päikesekiirtes suur järv. Kui veellisada, etõhkonsiin  -—ö 
aroomidest küllastunud ning HARE sigitab palju metsikult kasvavaid kõrsvilju, puuvilju ja 
illi, siis tuleb isandaga täielikult nõustuda. m e 

«Me saime küll tunda kõiki merereisi vintsutusi,» ütles ta, «kuid jõudsime tõeliselt 
taevalikesse paikadesse!» | 

Mööda sõites silmasime rannikul amult paari-kolme väikest asulat. Sinjoore Mario 
arvates ei raja kohalikud 

elanikud oma linnu ja külasid mere aarde sellepärast, et nad kardavad metsikute naabrite 
kallaletunge. Isand oli selle arvamusega igati päri. 


Indiaanlased kogunesid murruna kaldale ja vaatasid meile järele, kusjuures mõned neist 
tormasid vette ning ujusid laevade juurde. Nende märkidest võjs aru saada, et nad jpeavad 
meid maa peale laskunud taevaelanikeks. Nad on kõik väga sõbralikud, pakuvad meile heiet, 
värsket vett, puuvilja ja käia, vastutasuks aga võtavad kõike, mida neile antakse, isegi 
savinõude kilde. 

Orniccio oleks täna admirali hea tuju äärepealt ara rikkunud, kui ta tähendas, et 
«taevaelanikud ei ilmuta vahetuskaubanduses just eriti suurt ausust». 

Kui ei oleks olnud sinjoore Mariot, kes jutu kohe teisale viis, oleks pahandus olnud 
möödapääsmatu. Ent mu sõbra sõnad läksid vist siiski isandale südamesse, sest järgmisel 
hommikul kutsus ta madrused kokku ja keelas neil karmilt teha ülekohut vaestele metslastele, 
kes suhtusid meisse vennaliku külalislahkuse ja suuremeelsusega. 

Järgmisel hommikul teekonda jätkates sattusime äkki tervesse arhipelaagi, kus leidus nii 
suuremaid kui ka vähemaid saari. Maabunud ühele neist, mis asus umbkaudu viie leegua 
kaugusel San Salvadorist, püstitas isand rannale risti ning pani saarele nimeks Santa Maria 
de Cöncepcion. Kohalikud elanikud, nii need, kes oma kanuudel meie laevade juurde tükkisid, 
kui ka need, kes kaldale jäid, lubasid lahkelt oma saare sisemusse mehi, keda admiral saatis 
uurima, kas mitte siin ei tule ilmsiks kuld, millest guanahaanlased meile rääkisid. 

Kulda luurajad kaasa ei toonud, küll aga olid nad tagasi tulles koormatud oivaliste 
puuviljade, juurviljade ja kaladega. 

Siin elutsevad käiad ei sarnane põrmugi meie omadega. Nad kirendavad niisama 
mitmekesistes värvitoonides nagu siinsed linnud, liblikad, puuvili ja lilled. 

Kõikide nende toiduainete eest olid madrused tasunud mannetute kuljuste ja 
klaashelmestega, kuid ei minul ega Ornicciol olnud enam põhjust neile etteheiteid teha. 

«Kõigel, mida saarlased meile pakuvad,» ütles sinjoore Mario, «ei ole nende 
lihtsameelsete inimeste sil- 

mis vähimatki väärtust. Meie kellukesed ja kuljused aga näivad neile mingisuguste 
taevaste andidena.» 


Siinsamas Santa Maria saarel juhtus lugu, millest tahaksin lähemalt jutustada. 

Öösel sõitis «Nina» külje alla suur kanuu. Üks indiaanlane, kelle me San Salvadorilt kaasa 
olime võtnud, hüppas vette ja kohalikud indiaanlased tirisid ta samas oma paati. Kõige rohkem 
kurvastab mind asjaolu, et seeoli meie armsa Aotaki vend. «Ninalt» lasti paat alla, sest admiral 
käskis põgeniku kinni püüda. Ent indiaanlased aerutasid nii kiiresti, et. meie paat jäi kohe 
maha. Admiral tegi korralduse, et ülejäänud guanahaanlased toodaks meie laevale, sest siin 
olevat nad parema järelevalve all. 


Kuid peaaegu samal ajal jõudis «Santa Maria» külje alla teine lootsik. Selle peremees tõi 
vahetamiseks heiet, kala ja magedat vett. Me ei tundnud kõige selle järele enam vajadust, ent 
isand kinkis indiaanlasele palvehelmeid, nippasjakesi ja toreda punase mütsi. Tema taga- 
varasid me ei puudutanud, vaid lasksime tal rahus minna. Kui Aotaki vend rääkiski seal, 
saareelanike hulgas, valgete inimeste kohta halba, siis nüüd pidi see halb mulje küll hajuma. 

Peab ütlema, et lakkamatud paduvihmad hakkasid mõnevõrra rikkuma laevadel valitsevat 
meeleolu. Võtame kas või minu enda: niipea kui päike pilve varjust välja vaatas, valdas 
mind tunne, et veel päev-paar, ja me jõuamegi Kataisse. Kuid pilved varjasid taas päikese, 
karavellide purjed langesid abitult Itfnti ja ära-sõit lükkus edasi. 

Lõpuks läksid ilmad ilusaks ning me asusime teele. 

Kohalikud indiaanlased olid taoliste taevast alla-sööstvate veejugadega niivõrd harjunud, et 
sadu ei avaldanud meie guanahaanlastele mitte mingisugust mõju. Aga sellegipoolest panime 
tähele, et nad muutuvad päev-päevalt nukramaks. Aotak oli nende, hulgas vist ainus, kes 
iialgi oma head tuju ei kaotanud. 


Sageli läks ta naerusui oma kaasmaalaste juurde. Pikaajaline laeval viibimine ei valmistanud 


vaestele saarlastele nähtavasti nii palju rõõmu, kui Aotakile endale. Ka omandasid nad kastiilia 
keelt märksa suurema vaevaga kui tema. Kui nad esimestel päevadel 

heatujuliselt lobisesid, õppides madrustelt palju sõnu järjest, siis nüüd istusid nad tundide 
kaupa tekil, jälgisid nukralt möödaujuvaid randu ega vastanud meie 

hõigetele. 

Ma tahtsin nii väga, et Aotak nendega kõneleks, neid toetaks ja lohutaks. Kuid heasüdamlik 
nooruk ei vajanud selles osas tagasundimist. Täna alustas ta nendega jälle vestlust. Ma nägin 
eemalt, kuidas ta võttis nende käed oma pihku, vaatas admirali kajuti poole ning seletas oma 
hõimukaaslastele midagi kaua ja visaft, pannes käed kord pea peale, kord südamele, läks siis 
lõpuks parda aarde ja jäi sinna seisma, silmitsedes nagu kõik teisedki guanahaanlased kahte 
karavelli ninast jooksvat vahutavat veejuga. 

«Millest sa nendega rääkisid?» küsis admiral, kes õli Orniccio saatel tekile ilmunud. 

Noormees sirutas mõlemad käed isandale vastu ja kordas talle juba tuntud sõna «kõdu». 
Sealjuures näitas ta märkide abil, et palub admirali lubada tema kaas-maalastel koju minna. 

Isand, kes ei saanud Aotakist aru, silitas alguses masinlikult tema pead ja naeratas. Ent 
Aotak haaras kangekaelselt mitu korda ta käest kinni, hüüdes kastiilia keeles: 

«Härra, lase! Nemad — kodu. Nemad — ema, laps!» Ja selgitas .siis meie poole tagasi 
vaadates, just nagu otsiks meilt toetust: «Minu vend, palju lapsed, tarvis kodu!» 

Kui admiral viimaks taipas, mida noormees tahab ütelda, tõmbus ta nägu pilve, sest ta ei salli 
hoopiski, et keegi tema plaanidesse vahele segab. 

Me teadsime admirali halva tuju põhjust: veel tänini ei olnud me ainsatki kullatera leidnud 
ega saanud seepärast valitsejaid rõõmustada sõnumiga, mida nad pikisilmi ootasid. 

Isand ütles, et niipea kui jõuame maale, mille rikkused õigustavad meie varustamiseks tehtud 
kulutusi, täidab ta ühe karavelli väärtasjadega ning saadab koos rõõmusõnumiga Hispaaniasse. 
Sama karavelliga vöiks väga hästi saata kodumaale ka haiged, kes kannatavad rängalt arstimite 
ja korraliku ravi puudumise pärast. 

Seepärast püüdiski admiral jõuda võimalikult kiiresti Sipango saarele, sealt aga Kataisse ja 
Indiasse. Kuna meie guanahaanlased, samuti ka Santa Maria asukad 
andsid talle märkide abil mõista, et läheduses asetsevad saared, mille elanikud kannavad 
kuldkäevõrusid ja kus kulda leidub nii suurel hulgal, et seda võib maast korjata, siis otsustan 
admiral aega viitmata uuesti merele minna. 

Täies purjes suundusime taamal paistva, saare poole. See oli lausik ja roheline ning erines 
üsna vähe San Salvadorist või Santa Mariast. Aragoonia kuninga auks ristis isand selle 
Fernanclinaks ja liitis Ühendatud Kuningriigi valdustega. 

Meie Orniccioga ei läinud sel päeval maale. Mu sõber oli väga nukker. Minu pärimistele vastas 
ta ainult lausega, millel ei olnud meie jutuga midagi ühist: 

«Meie härra admiral kohtleb guanahaanlasi, keda ta; ise korduvalt on heasüdamlikkudeks ja 
omakasupüüdmatuteks nimetanud, just nagu visas ja verises võitluses võetud vange.» 

Ma tuletasin Ornicciole meelde, et portugallased võksid samal kombel kinni Ginea ranniku 
elanikke. Kuid vastupidiselt admiralile kohtlesid nemad oma vangejulmalt, tuupides neid 
trümmidesse. 

«Seda küll,» ütles mu sõber. «Ma tean . .. Kuid esimestel päevadel kinkisid portugallased 
ginealastele vist samuti igasuguseid helmeid ja iluasjakesi... Egas isand muidu oleks nii 
palju seda kraami reisile kaasa võtnud.» 


Ma ei saanud tema mõttekäigust täielikiflt aru, kuid Orniccio ei tahtnud minuga rohkem 
rääkida, keeras, kannapealt ringi ja eemaldus. 
Mulle tundub, et see lakkamatu vihin ja lämmatav palavus rikuvad mu sõbra tuju, kes 


ennemalt meie retkes kõige rängemailgi minutitel leidis igaühe jaoks lahke sõna. 


Teel Fernandinale kohtasime kanuud üksiku indiaanlasega. Tühjaks uuristatud kõrvitsas vedas 
ta endaga ühes magedat vett, samuti oli tal kaasas rusikasuurune leivakakk. Selle järgi, kui 
hoolikalt ta erilises pilliroost punutud kotis varjas klaasisi palvehelmejuppe ning kaht 
Hispaania münti, saime me aru, et ta oli käi- 

nud kohtades, kus meie maabusime. Me tõstsime indiaanlase koos tema kanuuga pardale 
ja vaatasime sõiduki üle, kuid ei võtnud temalt ara ühtegi asja. Isand andis talle kingitusi ja 
laskis tal rahus oma teed jätkata. . 

Ei, ei. Ornicciol ei ole õigus, kui ta mõtleb, et meie isand on indiaanlaste vastu 
ülekohtune! Kõik admirali mõtted on suunatud sellele, et rutem Kataisse jõuda, seepärast ta ei 
vabastagi guanahaanlasi ning pöörab praegu vähe tähelepanu lindudele, käiadele, liblikatele, 
ja lilledele, mida imetles alles hiljaaegu koos meiega. Teisipäeval, 16. oktoobril purjetasime 
me ikka veel piki Fernandina rannikut ning jagasime sobivates paikades randudes kõikidele 
indiaanlastele kingitusi. Peab ütlema, et nii mulle kui ka teistele torkas silma, nagu sobiks 
Fernandina elanikele «metslase» nimetus vähem kui varem kohatud indiaanlastele. Nende 
majad lausa üllatavad oma puhtusega, nad magavad erilistes postide vahele riputatud 
võrkudes — hamakkides. Ei siinsed indiaanlased, ei Guanahani ega Santa Maria elanikud ei 
pea koduloomi. Muide, me ei kohanud siin ka metsloomi, näiteks pühvleid või kitsi, järelikult ei 
olegi indiaanlastel olnud kedagi kodustada. Saartel, mida olime seni külastanud, ei näinud rne 
üldse ühtegi neljajalgset metslooma. 

Inimesed, on siin vahest veel ilusamad ja lahkemad kui teistel saartel, siinsed tütarlapsed 
«aga on liialdamata öeldes imekaunid! Rõivasta nad siidisse ja sametisse, ning nad võistlevad 
julgelt iga kastiilia kaunitariga. Tuleb lisada, et siin nad ei käi mitte alasti nagu teistel 
saartel, vaid neiud kannavad niudevöösid, abielunaistel aga on jalas kottpüksid puuvillasest 
riidest, mida nad koovad oma telgedel kaunis oskuslikult. 

«Samasuguseid kottpükse,» märkis admiral, «võibolla ainult kallimatest kangastest, kannavad 
naised ka idamaades ... Noh, sinjoore sekretär,» lisas isand sin-joore Mario õlale 
patsutades, «kas te ikka veel kahtlete, et oleme Indias?» 

Ja meie heasüdamlik sinjoore Mario kinnitas admiralile samas, et ta ei kahtle selles enam 
ammu. Admiral võis ju tähele panna, et sekretär nimetab saareela-nikke «indiaanlasteks», 
nagu kõik teisedki laeval. 

XIII PEATÜKK 


ISABELLA SAAR 


17. oktoobril asusime jälle teele. Kuid «Santa Mariale» külje alla sõitnud «Pinta» kapten 
Alonso Pinzon teatas admiralile, et iadiaanlane, kelle nad Fernandinalt kaasa võtsid, tõendab 
talle nagu oskab, et kulla poolest rikas Samoatimaa asetseb lõuna pool. 

Ärevalt jälgisin ma admirali ja kapteni nägusid, kuid ei märganud neil vaenu varjugi. Tõsi 
küll, nad ajasid ainult asjalikku juttu ega vahetanud enam nalju, nagu tegid seda tihtipeale 
enne tülitsemist, mille põhjuseks oli Juan Rodrigo Bermejo. 

Annaks jumal, et sellel õnnistusrikkal õhul oleks võime ravida mitte ainult kehalisi, vaid ka 
hingelisi haavu! Meie isanda meeleheide on ju jälle asendunud lootusega. Lõbusasti 
lauluviisi ümisedes mõõdab ta sammudega laevalage ning kõneleb heatahtlikult indiaanlastega, 
madrustega, igaühega, kes talle ette juhtub. 

Asunud teele Pinzoni soovituse järgi, avastasime me Fernandina kaugeima tipu lähedal 
suurepärase abaja. Admiral saatis madrused vaatidega vett tooma. Jällegi sõirsid kohalikud 


indiaanlased kanuudel laevade juurde kokku ja vahetasid oma kaupu mitmesuguse Euroopa 
pudi-padi vastu. 

Veetagavaraga naasnud madrused rääkisid, et nad ei näinud kulda ei majades ega 
indiaanlaste endi küljes, kui mitte arvestada poolkasteljaanost' pisut suuremat, õhukest, 
kullakarva plaadikest, mida olid märganud ühe fernandiinlase ninas rippuvat. 

Oma õnnetuseks lisas Juan Rosa, et ta olevat täheldanud plaadikesel isegi mingisuguseid 
tähti. 

Selle peale sai meie isand admiral järsku kõle vihaseks ning trampis Rosa peale jalgu. 

«Te oleksite pidanud selle plaadikese metslaselt iga hinna eest äara ostma!» karjus ta. 

Ma nägin hirmuga, et admirali huultele ilmus vaht. 

Sinjoore Mario astus tema juurde ja hakkas teda rahustama, rääkides talle midagi tasa 
kõrva sisse. . 


'Poolkasteljaano — väikese väärtusega Hispaania münt. 

Aga hiljem, enne magamajäämist, kui sekretär meiega harjumuspäraselt vestles, tegi ta mulle 
ja Ornicciole selgeks, et isandal oli oma kärsituses õigus: võis ju too kullakarva plaadike 
tähendada seda, et juba enne meid on siin käinud mõned teised eurooplased. 

«Aga võib-olla sattus see münt Fernandina saarele Suure iKhaani' maalt?» oletasin ma. 

Ja sinjoore Mario nõustus pärast hetkelist mõtlemist, et see võis ka nõnda olla. 

Reedel, 19. oktoobril, muuseas nagu kõigil viimastel päevadel, tegi meile palju tuska 
väljakannatamatu paduvihm, mis pikka aega ei lasknud meil teele asuda. Lõpuks taevas selgis 
veidi ja isand otsustas meie väikese laevastiku lahutada: «Pinta» saadeti kagusse, «Nina» — 
edelasse, «Santa Maria» sõitis endisel kursil. Asi seisab selles, et kas tõlgib Aotak meile oma 
suguvendade teateid halvasti või ajavad indiaanlased ise midagi segi, kuid me saame 
kullarikaste maade kohta nii vastakaid andmeid, et inimene, kellel ei ole admirali tahet ja 
sihikindlust, oleks juba ammu pea kaotanud. 

Õhtupoolikul jõudsime viimaks suurele ja imeilusale Samoati saarele, mis Kastiilia 
kuninganna auks ristiti Isabellaks. 

Oma kurvastuseks pean ma ütlema, et madrused ei tervita enam iga uut saart 
vaimustushüüetega, ei huvita neid ka vestlused nende saarte elanikega, kui nood just ei tea 
neile midagi öelda «nukai» kohta, nagu indiaanlased nimetavad kulda. 

Isabella saare juures ühinesid meiega «Pinta» ja «Nina», kuid isand saatis nad uuesti ette, 
sobivat ankrupaika otsima. Peagi saime signaali, et on leitud laht, kus kõik kolm laeva võivad 
mugavalt ankrusse heita. 

Muide, siin saatsin ma korda vägiteo — tapsin seitsme vaksa pikkuse hiiglamao. Sinjoore 
Mario kutsus meid Orniccioga suplema. Lugu juhtus õhtul, aga pimedus saabub siin nii äkki, et 
ei jõua ümbergi vaadata. 


! «Suurte Khaanide» tiitlit kandsid Tšingis-khaani järglased. Neist ühe — Hubilai — lossi 
kirjeldas Marco Polo. Hubilai valdused laiusid Kollasest merest Tigriseni. Kuigi Suure Khaani 
impeerium lakkas olemast sada viiskümmend aastat enne kirjeldatud sündmusi, oli Kolumbus selle 
olemasolus veendunud. 

Võib-olla ei oleks ma seda jõletist üldse tähele pannud, kui Orniccio ei oleks mu õlast kinni 
kähmanud. 

Ma ei tea siiamaani, mismoodi mul õnnestus sellest reost jagu saada. Lõin talle kaikaga 
täiest jõust pähe ja surmasin ta. Isand ei olnud põrmugi rahul, et ma ta kolju lömastasin, 
õnneks oli sinjoore Alonso Pinzon hommikut tapnud täiselt samasuguse mao. Tolle pea oli 
terve, seepärast tõmmati tal nahk maha, mille sinjoore Mario pärast kuivatab ning takku tais 


topib, et seda teryelt valitsejatele viia. See ebameeldiv töö tuli teha meil Orniccioga, sest 
madrused keeldusid madu puudutamast. Luurele saadetud mehed teatasid, et Isabella saar 
on väga ilus ja kaetud tihedate metsadega. Jõgesid oli siin terve hulk, järvi aga loendasid nad 
vähemalt kaheksa. 

«Kuid sellegipoolest ei oleks maksnud siia ankrusse jääda,» ütlesid nad, «sest Isabellal ei 
leidu mitte midagi väärtuslikku.» 

Ent kui me sinjoore Mario ja Orniccioga rannale sõitsime, võisime nende sõnad otsekohe 
ümber lükata. Sinjoore Mario tegi kindlaks, et siin kasvavad terved aaloe-salud. Hiljem 
laadisime «Santa Mariale» kümme kintaali' seda väärtuslikku puitu. Isabella elanikud näisid 
mulle kõikidest varem kohatud indiaanlastest palju arglikumad olevat. Nad jätsid oma majad 
koos kraamiga sinnapaika ning pagesid metsa. Aotaki ja teiste guanahaanlaste abiga õnnestus 
meil neid veidi taltsutada. Ma ütlen «taltsutada», sest nad meenutasid tõepoolest nõtkeid ja 
kartlikke metsloomakesi. Nad käijad paljalt, nii nagu ema nad on ilmale toonud. 

Oma lahkuse poolest ei anna nad guanahaanlastele ega fernandiinlastele sugugi alla. 
Taibanud, et vajame värsket vett, tõid nad seda üieile otsekohe nii palju, et me varusime seda 
mitmeks ajaks, täites kõik laevadel leiduvad nõud. Vett andsid indiaanlased meile koos oma 
kõrvitsatest valmistatud pudelitega ega nõudnud midagi vastutasuks. Admiral kinkis neile oma 
kombe kohaselt klaashelmeid ja kuljuseid. 

Niipalju kui me aru saime, elab siin kuskil saare kes- 


' Kintaal (hisp.k. guintal) — Hispaania' kaaluühik, võrdne 96 kilogrammiga. 

kel selle maa kuningas. Admiral palus Isabella elanikke, et nad teataksid kuningale meie 
saabumisest, ja isegi seadis tema jaoks valmis kallid kingitused. 

Ent pärast katiepäevast asjatut ootamist otsustas, isand edasi sõita. 

Asi seisis selles, et Samoat-Isabella ei olnud ilmselt too kullamaa, kuhu isand igatses 
jõuda. 

Kulda, nagu siinsed indiaanlased meile selgitasid, leitakse väga palju kas maal või saarel, 
mida ühed kohalikud elanikud Kolbaks, teised aga Kuubaks kutsusid. On see saar või mander, 
seda ei osanud nad meile seletada, ainult et «nukaid» leiduvat Kuubal nende sõnade järgi nii 
palju, et Kuuba kuningas sööb kuldnõudest ning on üleni kullaga ehitud. See on kiirekäigulist 
laevastikku omava tugeva ja metsiku rahva võimas valitseja. Sinjoore Mario arvas oletamisi, et 
vahest ongi see üks Kublai järglasi. Täiesti tõenäoline, et tema nime järgi on ka Kuuba oma 
nimetuse saanud. 

Isand jälle arvab, et kui Kuuba on saar, siis peab see tingimata olema Sipango. Ent 
Orniccio ütleb, et kui ta ainult kuuleb Sipango nime, hakkab tal kõhe kõht valutama: nii kaua ja 
asjata oleme me teda otsinud! 

Isand kinnitab, et see Kuuba kuninga «kiirekäiguline laevastik» koosneb kahtlemata 
purjelaevadest. Ja ka indiaanlased,, kellelt Aotak küsis, kas nad on juhtunud nägema laeva, mis 
on purjedega taglastatud nagu meie omad, osutasid alati edelasse. 

Pärast seda kui maolin jälginud laiade aerulabade viibutuste saatel üle vee lendavaid 
pikki kanuusid ning võrrelnud neid tuulevaikuses aeglaselt edasiroomavate karavellidega, ei 
oska ma küll otsustada, kummad neist peaksid kiiremad olema. 

Kõiki saadud andmeid omavahel sobitades jäi isand viimaks uskuma, et jutt on Suure 
Khaani valdustest, kes saadab laevu oma impeeriumi kaugeisse aaremaadesse metslastelt 
andameid koguma. Ja mis puutub sellesse, et khaani saadikud näivad vaestele indiaanlastele 
metsikutena, siis ei ole ka siin midagi üllatavat, sest ei Liguurias, Kastiilias ega ühelgi teisel 
kristlikul maal ei pea keegi maksunõudjaid suuremeelseteks inimesteks. Sedapuhku rääkis isand 
täie veendumusega ja luges meile Mandeville'i raamatust ette koha, kus kirjeldati 

Mangomaad, mida samuti ümbritseb hulk saari. Ta näitas meile kõiki oma kaarte. Ja isegi 


sinjoore Mario, kes Mandeville'i ülestähendusi seni ei usaldanud, hakkas kalduma arvamusele, et 
selle inglase poolt kirjeldatud maad peavad asuma kuskil siin lähedal: 

Ent Kuuba-Sipango otsimist takistab lakkamatu paduvihn. Nii imelik kuilkee ka ei ole, aga 
vihm ei värskenda siin õhku mitte sugugi, vaid vastupidi — niiske kuumus muutub veelgi 
tajumatumaks. Seevastu öösiti puhkame me kõik, sest ööd on niisama jahedad nagu meil 
Toskaanas kevade algul. 

Teisipäeval, 23. oktoobril võtsime kursi Kuubale. Kuna öösel oli neis madalais vetes võimatu 
ankrut sisse lasta, siis rehvisime purjed ning liikusime üksnes foki' abil. Pilved tihenesid, jälle 
hakkas vihma valama. Admiral käskis ka foki rehvida. Öö jooksul läbisime kõigest kaks leeguat. 

Kolmapäeval, 24. oktoobril liikusime kogu päeva lõuna suunas. Võtsime siis 25. oktoobril 
kursi läände ja nägime kell kolm päeval seitsmest-kaheksast saarest koosnevat ahelikku, mis 
kulges põhjast lõunasse. 27. oktoobril heitsime ankrusse ühe saare lähedal, millele admiral 
pani nimeks Liivasaar. Puhta valge liivaga käetud oivaline rand lausa ahvatles suplema. Isand 
lubas meeskonnal end karastada ja siin langeski meile Orniccioga osaks õnn admiralile suurt 
rõõmu valmistada. 

Aotak puhastas liivaga Orniccio kingitud hõbeketi-kest. Ka meie otsustasime tema 
meeleheaks* puhastada meile kingitud plaadikesi. Aga milline oli meie üllatus, kui plaadikesed 
hakkasid meie sõrmede all särama nagu täiskaalulised dubloonid?. 

Oma silmi uskumata pöördusime sinjoore Mario poole, kes kinnitas, et plaadikesed on 
tõepoolest kullast. 

Vihurina tormasime oma leiust admiralile teatama. 

Kui madrused sellest teada said, hakkasid nad pahaselt meelde tuletama, et nägid paljudel 
metslastel kõrvus ja ninas täpselt samasuguseid ehteid. Oleks pidanud ometi taipama, et need 
on kullast! 


'Fokk— esimasti, nn. iokkmasti alumine raapuri. 
-Dubloon — vanemaaegne Hispaania kuldmünt. 

Aotak rahustas neid. Liigutustega näitas ta, et paljud tema kaasmaalased kannavad puust ja 
luust ehteid. Oma sõnade selgitamiseks osutas ta puidust esemetele ja luunööpidel. 

Admiral sai jälle uut vaimujõudu. 

Nüüdsest alates näis kõik meie retke soodustavat. Ka madrused muutusid admirali lõbusat 
nägu nähes reipamaks, isegi mu sõbra nukker meeleolu oli nähtavasti temast lahkunud. 
Orniccio tõi Jaoguin Casca kitarri üles ning lõbustas meeskonda lustakate itaalia laulukestega. 

Laupäeval, 27. oktoobril liikusime kuni kella üheni päeval süüdsüüdvesti ja läbisime 
nelikümmend leeguat. Öösel sõitsime samal kursil maha kakskümmend ka-heksa leeguat. Enne 
öö saabumist eraldasid kõik selgesti meie ees asetsevat maad. Vahimadrus teatas, et talle paistab 
mastikorvist paljude leeguate pikkuses maa, millel ei ole otsa ega äärt. 


XIV PEATÜKK 


VAIKIVATE KOERTE KÜLA JA SUITSU HINGAVAD INIMESED 


Aotaki seletustest oli täiesti võimatu aru saada, kas Kuuba on saar või mandril asuv maa. 
Ainus, mida me teame on see, et meil seisab ees kohtumine asiaatidega. Sellepärast andis 
admiral tervele meeskonnale käsu, et nad ei võtaks end alasti, ei käiks paljajalu ning 
kannaksid kaldale sõites relva kaasas. Härraseid kapteneid,. maestroid, piloote ja 
kontramaestroid', samuti ka täievolilist krooniinspektorit sinjoore Rodrigo Sänchez de Segoviat, 
notar Rodrigo de Escobedat ja tõlk sinjoore Luis de Torrest palus admiral parimad riided selga 


panna. Madrustel, nii marineerodel kui grumettidel, käskis isand end korralikult puhtaks pesta 
ning habemed ja juuksed pügada. Ka meie Orniccioga tõmbasime 


' Kontramaestro — pootsman. 

selga kõige paremad riided, mis meil olid, kuid uhkeldada polnud meil kellegi ees, sest 
olles käinud paaris -kaldaäärses majas, jõudsime me veendumusele, et need on peremeestest 
maha jäetud. 

Admiral liitis Kuuba krooni valdustega ning andis talle kroonprints Juani auks nime 
«Juan». 

Siinsel rannikul elasid, nagu näha, ainult kalurid. Majadest leidsime hulga palmikiududest 
punutud võrke, õngekonkse ja koguni mingisuguse tohutu suure looma luust väga hästi 
töödeldud harpuuni. 

Isand ei lubanud meil seda varandust puudutada. Rannal tegi ta jälle ühe huvitava 
tähelepaneku. «Meri on siin ilmselt alati rahulik,» ütles ta, «sest kaldad on kuni veepiirdeni 
rohtu kasvanud.» 

Indiaanlased — meie guanahaanlased ja fernandiinlased — selgitasid, et Kuubas voolab palju 
jõgesid, selle, maa suuruse kohta aga ütlesid nad samuti kui meie vahimadrused, et tal ei 
olevat otsa ega äärt. Kõigest sellest võis järeldada, et me randusime Katais ilmselt kõige 
metsikumale maanurgale. 

Kuna rannaelanikud, kes olid oma kõdud maha jätnud, ega ka meile vastujuhtunud 
indiaanlased, kes põgenesid meie eest oma kanuudel, ei saanud olla Suurele Khaanile 
lähedased isikud, siis otsustas isand lahest välja jõudes suunduda läände, otsima linna, kus 
indiaanlaste kirjelduste järgi asus selle maa kuninga residents. 

Peab ütlema, et Aotakil õnnestus siin admiralile suur teene osutada. Kui ta oli oma 
kaasmaalastega põhjalikult kõnelnud ja neid mitu korda küsitlenud, tõlkis ta nende jutu meile 
nii hästi kui oskas. Kuuba on suur maa. Ta ulatub kaugele lõunasse. Selle maa kuningaks ei ole 
mitte Suur Khaan, vaid vastuoksa — ta sõdib Suure Khaaniga, keda kohalike indiaanlaste keeles 
kutsutakse Kamiks. Kuubalased põgenevad, kui kuulevad meie lähenemisest, sest nad kardavad, 
et meid on saatnud too julm valitseja. Suure Khaani maad nimetatakse Saabaks ning see asetseb 
siit kiire kanuu nelja päeva teekonna kaugusel. 

«Kuubalaste kartuse hajutamiseks on vaja,» selgitas Aotak, «et nad ei näeks teie karavelle, 
mis neile hirmu nahka ajavad, ja peaasi, et nad ei näeks nii suurt hulka 

valgeid habemetega mehi. Sisemaale tuleb saata väike salk, milles oleks võrdsel arvul valgeid 
ja indiaanlasi.» 

Seda kõike rääkis Aotak vaheldumisi sõnade ja märkide abil. Ent Sellegipoolest pidime nii 
mina, Orniccio kui ka sinjoore Mario tahtmatult imestama, kui kiirestf noormees oli valgete keele 
selgeks õppinud. 

Isand kaalus Aotaki sõnu ning jõudis järeldusele, et tema'ettepanek on küll aruas, kuid et 
salga saatmise! nii inimtühjale Katai alale ei ole mõtet. 

Admiral otsustas sõita kaugusest paistva laia ja kauni jõe suudmesse, uurida selle kaldaid, ja 
juhul kui leitakse mõni suur küla, mis selle ääres kahtlemata 
peab asuma, saata sinna saadikud kingitustega selle maa kuninga jaoks. 

30. oktoobrist kuni 1. novembrini liikusime piki Kuuba rannikut, olles loobunud kavatsusest 
purjetada mööda jõge, sest see osutus karavellidele liiga madalaks. Rand oli endiselt inimtühi, 
sest elanikud olid meie eest põgenenud. Aga kuna nad olid põgenenud aegsasti, nagu isand 
märkis, siis võib arvata, et uudist meie saabumisest annavad indiaanlased lõkete süütamise teel 


edasi. Ja tõepoolest, piki rannikut vaadates võis kord siin, kord seal eraldada tupruvaid 
suitsusambaid. 

Meeskonnad hakkasid juba toiduainetest puudusi tundma, kjui isand lõpuks otsustas heita 
ankrusse väikeses lahes, mille vastas paistis asula. 

Sel momendil rannas viibinud kohalikud elanikud,, kes meid ilmselt ei oodatud, pistsid 
kohe tuhatnelja jooksu. Ja ilma Aotaki abita ei oleks me neile kindlasti järele jõudnud. Ent 
guanahaanlane läks kavalust kasutades neile läbi vee risti vastu ja hakkas neid juba eemalt 
valju häälega veenma, et inimesed laevadelt on head, et indiaanlased on nendega igal pool rahule 
jäänud ja et siingi ei näe kuubalased valgetelt mitte midagi peale headuse ja kingituste. 
Ja kuidas me juubeldasime, kui kaks indiaanlast vette astudes Aotakil kätest kinni võtsid ning ta 
ühte lähemasse majja viisid. Aotak jäi nii kauaks ära; et me muutusime juba kärsituks. Kuid 
siis ilmus noormees uuesti välja ja andis, meile mingisuguseid märke. Seejärel sõitsid 
laevade juurde kuusteist kanuud. Indiaanlased tõid kalu, juurvilja, heiet ja enda valmistatud 
pillirooesemeid. Puu- 

vilja, juurvilja ja kalad, mida me nii hädasti vajasime, käskis admiral vahetada kuljuste, 
kotikeste või helmeste vastu, kusjuures ta hoiatas, et indiaanlastele tuleb toiduainete vastu 
anda ainult niisuguseid asjakesi, mis neile eriti meeldivad. 

Puuvillaheiet, -riiet ja muid esemeid ei lubanud admiral vasfu võtta, seneks et anda kohalikele 
elanikele mõista, et vajame üksnes «nukaid» — kulda. Aga ma kardan, et siinmail 
nimetatakse kulda teisiti ja et kohalikud elanikud meie indiaanlasi ei mõistnud. 

Järgmisel päeval saatis isand saarele väikese luuresalga. Võrdsel määral valgeid ja 
indiaanlasi retkele kaasa võtta pidas ta nüüd juba ülearuseks, sest kuubalased ei paistnud 
meid enam kartvat. 

Ka meie Orniccioga, sinjoore Mario ja Aotak võtsime sellest luurekäigust osa. 

Kui olime indiaanlaste külla jõudnud, hämmastasid nende elamud meid oma ruumikusega. 
Kuigi indiaanlastel oli palju lapsi, mahtus nendesse elamutesse mõõtmete järgi otsustades 
üheaegselt mitu perekonda. 

Majad asetsesid korrapärastes, tänavaid meenutavates ridades. Juba kaugelt märkasime meile 
vastutormavaid koeri ning otsisime silmadega mõnd parajat kaigast, et ennast nende eest 
kaitsta. Kuid onnist väljus mees ja käratas midagi koertele. Kui poleks olnud alasti inimesi, 
salapärast metsa meie lähedal ja Euroopas tundmatute lillede uimastavat lõhna, oleksime 
võinud kujutleda, et viibime mõnes Itaalia või Hispaania külas. Onnile lähenedes veendusime 
oma imestuseks, ei siinsed koerad ei haugu. Nad tormasid, lõuad pärani, meie poole, kuid nende 
haukumist ei kuulnud me ei sellel ega ka järgnevail päevil. 

Kaardil, mille ma koostasin ristisime selle küla «Vaikivate koerte külaks». Indiaanlased 
nuumavad neid koduloomi ja nende liha hinnatakse siin võrdselt iguaani' lihaga. Viimased 
kasvavad nelja-vile jala pikkuseks ning neid peetakse siin suureks maiuspalaks. Meie 
Orniccioga saime sel puhul palju naerda, sest jumalakartlikud paloslased ja uelvalased ei 
jõudnud 


'Iguaan Kesk- ja Lõuna-Ameerikas elutsev suur pikasabaline sisalik. 

kuidagimoodi kokkuleppele, kas pidada iguaani liha paastutoiduks või vastupidi. 

Indiaanlaste elamud üllatasid meid oma puhtusega. Nad koosnesid üeljast pikast vaiast ja 
nende otsa kin-nitatud katusest. Vaiade vahel rippusid meile juba tuntud indiaani hamakid. Need 
rippvoodid meeldivad mulle väga: nad võtavad vähe ruumi ning neid ori hõlpus imest kohast 
teise viia. 

Onni juures seisid mõned pärismaalased. Meid nähes langesid nad põlvili ja näitasid 


märkide abil, et peavad meid taeva saadikuteks. 

Meie imestuseks jäi nende suust väljalendav hingeõhk õhku rippuma nagu suits või aur — 
see oli nähtav. Esimesel hetkel olime sellest nii rabatud, et ei pannud tähelegi rullikeeratud 
lehtedest — tabakosest — torukesi, mida nad käes hoidsid. Pärastpoole selgus, et 
indiaanlased süütavad need tõrukesed ühest otsast põlema, pistavad teise otsa suhu ning 
hingavad hõõguvate lehtede suitsu sisse. Seejärel puhuvad nad suitsu uuesti õhku ... 

Oli see mõni eriline usukomme või midagi muud, seda ei saanudki me teada, kuid me 
kohtasime saarel ka naisi, kes hõõguvaid tõrukesi suus hoidsid. 

Üheski onnis ei näinud me kulda. Ei kandnud seda ka kohalikud elanikud ei ninas ega 
kõrvades. Ühel ilusal kühmja ninaga vanamehel märkasime siiski nina küljes rippuvat taotud 
hõbedast plaadikest. Vanamees nõustus meelsasti seletama, et hõbedat saadakse maapõuest, 
kuid mitte siin, vaid kuskil seal. Ja ta osutas kirdesse. Tema ja veel üks teine vanamees 
jutustasid meile, et inimesed tulevad sealt, kirdest, siia laevadel. Too maa olevat Kuubast hulga 
rikkam. Sinjoore Mario näitas indiaanlastele pärleid ja kullatükki, mis admiral talle oli kaasa 
andnud, ning küsis, kas keegi on siin niisuguseid väärisasju näinud. Nüüd noogutasid peale 
vanade päid ka noored. Nii kulda kui ka pärleid leiduvat maal, kus elavad metsikud inimesed. 
Nende valitseja kandvat riideid ning tal olevat käte ümber kuldvõrud. 

Admiral kavatseb kõik kolm karavelli kuivale tõmmata, sest nad vajavad hädasti remonti. 
Esialgu otsustati neid mitte korraga kaldale veclada, vaid jätta kaks 

teist targu vette, seni kui üht remonditakse. Ent pikema mõtlemise peale jõudis isand 
järeldusele, et siinsete indiaanlaste poolt ei ole midagi karta. 

Umbes kaks nädalat seisime remonti lõpetades Kuuba kirderannikul. Seejärel juhtis isand 
laevad loodesse ja siin sattusime tervele saarterühmale. 

Nähes, etindiaanlaste ennustused ei täitu ja et saartel, kuhu me aeg-ajalt maabume, ei leidu 
kulda, pärleid ega hõbedat, võttis admiral nõuks tagasi pöörduda. 

«Kõige järgi otsustades,» ütles ta, «on needki Katai kõige kanigemad ja inimtühjemad 
ääremaad.» 


XV PEATÜKK 


LUGU ALGAB KÜLL RÕÕMSALT, KUID LÕPEB KURVALT 


Hei, madrused, söudke! 
Ma retkel näen lõppu! 
Käes admiral hoiab 


Kastiilia lippu. 

Hei, madrused, söudke, 
vaev otsa nüüd saab; 

te rannale jõudke, 

ees ootamas maa. 


Kirev lindude parv 
lendab tulijail' vastu. 
Ja meremees karm 
rannaliivale astub. 
Siin längus on puud 
viljakoormate all, 


ja sõõrmeissi tuul 
lillelõhna toob tal. 


Hei, madrused, söudke! 
Ja, ausõna, Siis 

teid võtmas on vastu 
maine paradiis! 


Por Castiia 
E por Leon 
Nuevo Mundo 
Hallo Colon! 

Seda laulu, mille, lõi mu sõber, laulsime kolmekesi — mina, Orniccio ja Aotak, kes oli kuu aja 
jooksul üle saja hispaaniakeelse sõna selgeks õppinud, millega pani häbenema isegi jninu, sest 
mina ei teinud alguses nii hiilgavaid edusamme. Tõsi küll, Aotak laulab lihtsalt tema rahvale 
omase musikaalsuse tõttu mõistmata sealjuures, laulu mõtet. 

Me kahlasime kolmekesi vees, kummardusime ning silmitsesime teraselt põhja. Vesi oli 
nii läbipaistev, et me nägime selgesti liiva ja kiviklibu, vahel harva ka ' mõnd rumalat 
hirmunud kalakest. Mõnikord võis merepõhjas märgata lainjaid suletaolisi jälgi, mida oli 
jätnud liivale nõrk säbarlainetus. Eriti tähelepanelikult uurisime me põhja oma jalgade all, sest 
Aotak käis täna hommikul ujumas ja kaotas siia Orniccio kingitud kee. Vaene poiss oli nii 
kurb, et me tulime kahekesi talle appi otsima. 

Asi seisis selles, et admirali käsk Suure Khaani väärikaks vastuvõtuks pidurõivaid kända 
kehtis ikka veel. Sellest pidasid kinni mitte ainult härrad ametnikud ja kaptenid, vaid ka meie, 
lihtsurelikud. Ja Aotak, kes nägi meie seljas ilusaid karraga tikitud kuubesid, püüdis ka ennast 
võimalikult ilusaks teha. Kõik meie kingitud iluasjakesed, riidetükid, mütsi ja helmed pani ta 
endale ükskord ümber ega võtnud neid enam ara ei ööl ega päeval. Orniccio kingitud hõbekeed 
aga pidas ta oma tähtsaimaks ehteks. Ja just selle oligi Aotak nüüd ära kaotanud. 

Ilm oli nii kuum, et isand lubas meil viimaks pidurõivad seljast maha võtta ja tavalises 
riietuses randa suplema minna. Ta arvas, et kuigi Suur Khaan on võibolla meie saabumisest 
kuulnud, väldib ta siiski meiega kohtumist, kuna ta ei tea, kas me tulime heade kavatsustega. 

Ah, kui hästi tundsin ma end oma vanades riietes! Kui ei oleks olnud Aotaki muret, oleksin 
ma pidanud tänast päeva kõikidest reisipäevadest kõige lõbusamaks. 

Hulkudes risti-rästi mööda liivast põhja, nägime me jälgi, mida olime jätnud tund aega 
tagasi, — nii vaikne on vesi neis õnnistatud paigus. 

Äkitselt Aotak karjatas ja kummardus. Me ruttasime 

tema juurde, lootes teda kee ülesleidmise puhul õnnitleda, kuid selgus, et väike krabi oli 
teda jalast naksanud. Noormees püüdis kummargil olles teda kinni võtta, ent pealtnäha 
kohmakas loom lipsas osavasti tema sõrmede vahelt välja. Vesi läks sogaseks ning Agtak käh- 
mas krabi asenjel vee alt mitu korda pihku kivikesi ja virutas neid pahaselt tagasi. 

Järsku tõi Orniccio kuuldavale lühikese vile ning kummardus asja minema visatud kivi järele. 
Meie Aota-kiga astusime lähemale ja jäime ootama, mida me sõber ütleb. 

Orniccio ajas end sirgu ja kaalus leidu peopesal. See oli tavaline musta-valgekirju 
rannakivike, missuguseid leidub siin sadu. Kuna me ei saanud millestki aru, siis keeras 
Orniccio selle külili ning meie silme ees lõid sätendama kivi sisse kasvanud erekollased 
terakesed, suurusega mooniseemnest kuni herneterani. 


«Noh, mu sõber,» ütles Orniccio Aotakile õlale patsutades, «sa kaotasid hõbeda, aga leidsid 
kulla!» 

Indiaanlane naeratas vastuseks ja noogutas pead. Seda sõna oli ta hispaanlaste suust 
viimasel ajal tihti kuulnud. 

Me läksime edasi, uurides hoolikalt põhja. Veerandi leegua ulatuses leidsime kuus 
seesugust kivi. Viimane, mille korjas üles Aotak, kaalus umbes pool naela ja sisaldas peaaegu 
ühe kolmandiku väärismetalli. 

Mu peast tulvasid läbi kõige erinevamad mõtted. Varandus muidugi ahvatles mind, aga kõige 
meeldivam oli mõtelda, kuidas küll admiral rõõmustab, kui ta meie leiust kuuleb. 

Me ronisime kaldale, panime riided selga ning lugesime oma varanduse veel kord üle. 
Orniccio pistis kõik kivikesed oma taskutesse, sest minu omad olid auklikud ja Aotakil ei olnud 
neid üldse. 

Orniccio tuli langetatud päi meie kännul. 

«Ega sa ometi looda ka siit, kaldalt, kulda leida?» küsisin ma naerdes ning olin üllatatud 
tema'nukrast ilmest, kui ta silmad minu poole tõstis. 

«Ma mõtlen, et kas meie leid toobki head,» ütles mu sõber. «Tuleta meelde, kuidas admiral 
on muutunud sestsaadik, kui nägi neid õnnetuid kuldplaadikesi! Aga madrused? Vallejo püüdis 
kaaluda oma peo peal Diego 

Mendezi kuldpulgakest, viimane aga- andis talle sihukese obaduse, et vaeseke kukkus ja 
murdis käeluu. Ometi on Vallejo ju Mendezi väimees ja vader. Ja kas sa ei pannud tähele, kui 
morniks tõmbusid madruste näod, kui admiral teatas, et üheksa-kümnendikku leitud kullast 
kuulub kroonile?» 


Mu sõber alandas häält ning lisas: 


«Kui meil Aotakki kaasas ei oleks, mataksin ma need kivikesed maa sisse ega kõssaks leiust 
mitte kellelegi. Kuid tema räägib admiralile kindlasti kõik ara. Ja ma ei tea, kuidas teda 
vaikima sundida, sest kõige vähem tahaksin ma seda noormeest valetama õpetada.» 


Laevalt anti meile märku, et me tagasi pöörduksime. Oodanud asjatult Suure Khaani 
saadikuid, otsustas i isand targa ja haritud Rodrigo Jereze saare sisemusse luurekäigule saata 
ning andis talle teekaaslaseks juu- 
fordist tõlgi, maraani' Luis dc Torrese. Aotak ja veel üks pärismaalane pidid neid saatma. See 
laps armastab nii väga kõike uut, et võttis admirali ülesande rõõmuga vastu. Ta oli juba 
ammu unustanud, et tahtis meiega uuesti rannale minna ja kee otsimist jätkata. 

Mina, Orniccio ja kaks sõudjat viisime nad maale. 

«Annaks jumal, et Aotakil ka selles asjas oleks lühike mälu,» ütles järsku mu sõber 
tagasiteel. 

Ma kuulsin, kuidas midagi rasket sulpsatades vette kukkus. Ma kartsin oma aimdust uskuda 
ja heitsin Ornicciole äreva pilgu. 

«Jah,» ütles ta, «anna mulle andeks, armas ja kallis Francesco. Ma ei oskagi sulle täpselt 
seletada, miks, kuid ma tegin kindla otsuse, et sellel kullal on parem lamada merepõhjas 
kui hispaanlaste taskuis. Laht on õnneks liiga sügav, et keegi seda kulda veel leiaks.» 

Maolin juba nii elavalt kujutlenud leiust tulenevat kasu, et ei suutnud pisaraid tagasi 
hoida. Ma ei mõistnud kuidagiviisi oma sõbra mõtteid. 


'Maraanid — Hispaanias ja Portugalis XIV —XV saj. sunniviisiliselt ristitud juudid või 
muhameedlased, kes salaja pidasid kinni oma endise usukommetest; kannatasid inkvisitsiooni 
julma tagakiusamist. 

«Miks sa seda tegid, Ornicci0? ...» kordasin ma nuttes ja leidsin alles laeva külje all endas 


jõudu vaikida. 
Nii kurvalt lõppes minu jaoks 2. november, mis oli alanud ometi nii õnnelikult. 


XVI PEATÜKK 
BANEKEMAAD OTSIMAS. 
RUMAL TÜLI JA 
KUMMALINE LEPPIMINE 


Järgmisel hommikul tuli Orniccio naerusui minu juurde ja sirutas mulle käe, kuid ma tegin 
näo, nagu ei märkakski teda, ja keerasin talle selja. 

Mul oli endal küll valus oma sõpra niiviisi kohelda, aga süüdistagu ta iseennast. Osa kulda 
kuulus ju mulle ja Orniccio ei oleks tohtinud seda ilma minu loata merre visata. Ma annaksin 
talle alati rõõmuga mitte ainult kulla, vaid isegi viimase särgi seljast, ent sõbra seekordne tegu 
näis mulle lihtsalt rumala kapriisina. 

Mu sõber eemaldus minust kurvalt. 

«Pole viga,» mõtlesin ma kibedusega, «meie sõpruse kõrval oled sa jõudnud vallutada nii 
kõikide hispaanlaste kui ka galiislase Escabello, maraani Torrese ja isegi tolle rumala 
metslase Aotaki südame. Küllap leidub palju soovijaid, kes mind sinu südames meelsasti 
asendaksid.» 

Ma astusin salgas seisvate madruste juurde ning alustasin nendega vestlust, mille sundimatus 
pidi Ornicciole näitama, kui vähe meie tüli mind häirib. Ent ma ohkasin iga minut raskelt ja 
pisarad tükkisid mulle silmi.. 

Et meelt lahutada, sõitsin ma rannale. 

Luurajate tagasituleku ootel käskis isand asuda laevu remontima. «Santa Mariale» oli tarvis 
punuda uus mastikorv, «Pintale» ja «NiNale» panna uued kork-vendrid, lappida kõik purjed, 
puhastaba laevade veealused osad teokarpidest ning üle tõrvata. Madrused hakkasid siinsamas 
rannal tõrva ajama ja admiral 


160 

tunnistas selle tugeva meeldiva lõhna tõttu mastiksiks, mida Euroopas saadakse tavaliselt 
Chiose' saarelt. 

Indiaanlased olid tava kohaselt meile abiks ja me tegime end märkide abil üksteisele 
arusaadavaks. 

Nad teadsid rääkida, et siit kagu suunas asetseb Banekemaa, kus kulda korjatakse lihtsalt 
rannast ja sulatatakse hiljem kangideks. Sisemaa poole näidates laususid indiaanlased sõna 
«kumangan». Arvatavasti nimetavad nad sedaviisi Kublai-khaani. 

Meie saadikud jõudsid tagasi kolme päeva pärast. Vaimustusega kirjeldasid nad suurt 
asulat, mida kohtasid rannast mõne sammu kaugusel, indiaanlaste külalislahkust, nende 
puhtaid eluasemeid, ülesharitud põlde ja hoolikust, millega metslased oma põldudelt umbrohtu 
kitkuvad. 

Nad puhastavad pinnase tule abil võsast ning kuivavad maisi .käsitsi otse tuha sisse. Jahu 
saavad nad sel moel, et hõõruvad teri kannatlikult kähe käsikivi vahel. 
Kuid indiaanlaste peatoiduseks ei ole siiski mais, vaid huvitav taim — maniokk. Selle 
kuivatatud ja peeneks hõõrutud juurtest valmistatakse peenikest jahu, millest tulistel kividel 
küpsetatakse lamedaid kakukesi. Indiaanlaste liigutustest võis aru saada, et vürtsidest olid nad 
küll kuulnud, ent need kaSvavad arvatavasti 
kuskil kagu pool. Aotak ei osanud pärismaalaste kõnet täpselt tõlkjda, sest see erineb tunduvalt 
guanahaanlaste murdest. E 

Luurajad rääkisid ka tabakosest, millega olime juba varem tuttavad, ja peale selle tõid veel 


kaasa ühe veidra taime bataadi —, mille mugulatel on meeldiv maitse 
ja mis võivad täielikult asendada leiba. 

Euroopas tuntud taimedest kohtame siin kõikjal | jamssi? ja pipart, mida pärismaalased 
nimetavad «ahiks» samuti ka puuvilla. Viimase kuprad ületavad oma suuruselt kaks-kolm korda 
aasia puuvilla omi ning neist saadav kiud on peenem ja õrnem. 

Sinjoore Mario leiab, et kas või ainult puuvilla kas-vatamine siin võiks Ühendatud 
Kuningriigi rikkaks 


'Chios — saar Egeuse meres, Väike-Aasla lääneranniku lähedal 
jamss- ronitaim suurte juurmugulatega, mida tarvitatakse toiduks. 
161 

teha, ent admirali mõtted keerlevad üksnes kulla ümber. 


Purjetades Banekemaa otsinguil vestsüüdvesti, randusime me mitmel korral ja lõime 
kõrgemail kohtade! maasse ristid, mis tähistasid nende maa-alade liitmist krooni valdustega. 
Ühtlasi panime meiega kaasasolnud metslased maale, kinkides neile enne seda iluasjakesi, ja 
võtsime iga kord kaasa paar-kolm uut vangi. Lõpuks võtsime kinni ja viisime endaga kaasa 
kuus meest, seitse naist ja kolm last. «Isand kavatseb neile Aotaki abiga hispaania keelt 
õpetada ja neid ristiusku pöörata. 


Ma oleksin kangesti tahtnud Orniccio juurde minna ja temaga rääkida, kuid mu sõber hoidis 
end minu suureks kurvastuseks minust eemale. Tõsi küll, ta vältis ka teisi madruseid, tõi isegi 
oma voodi tekile ja magas teistest eraldi. 

Nüüd jutustan ma teile «Pinta» kapteni Alonso Pinzoni teost. 

Pärast seda kui isand oli jõhkralt katkestanud Pinzöni tema katsel Juan Rodrigo Bermejo 
kaitseks välja astuda, hakkasin ma tähele panema, et kapten hoidub admiraliga kokku 
puutumast. Tõsi, San Salvadori saare liitmisel Ühendatud Kuningriigi valdustega sõitsid küll 
kõik kolm kaptenit koos admiraliga rannale, kuid seda tehti vajaduse sunnil. 

Sestsaadik pöördus kapten Pinzõn admirali poole üksnes siis, kui mõni pakiline asi seda 
nõudis. 

Minu arust kandis julge kapten admirali vastu salaviha ja tal oli vahest õiguski, sest isand 
solvas teda ju täiesti teenimatult. 

Kui kapten Pinzõn vajab kedagi «Santa Maria» meeskonnast, ei ilmu ta lipulaevale kunagi 
isiklikult, vaid saadab siia kas Rodrigo Bennejo või mõne teise madruse. Kõige sagedamini 
kutsub ta enda juurde Juan Yänez-Mutti, kes viimastel päevadel üllatab kõiki oma 
sõbralikkusega. Sinjoore Mario oletas koguni, et nende õnnistusküllaste saarte õhul on inimese 
iseloomu parandav toime. 

Selle päeva köidikul, millest tahan niyid jutustada, olin ma lausa rabatud, kui nägin, et 
kapten Pinzõn tuleb «Santa Maria» trepist üles. Nähtavast oli tal väga 

pakiline asi, etta nii varajasel tunnil ilmus. Ma oleksin kangesti tahtnud temalt ta 
külaskäigu põhjust küsida, kuid Pinzõn ei ole seda sorti mees, kes esimese vastutulijaga 
kõnelusse laskub. Ta seadis sammud otseteed admirali kajuti poole. 

Kuulsin sealt peagi valju kõnelust ja läksin pisut eemale, et admiral ei saaks kajutist 
väljudes mulle taktituse pärast etteheiteid teha. 

Mõni minut hiljem paiskus kajutiuks pärani lahti ning sealt ilmusid nähtavale kahvatu 
Pinzõn ja ärritusest lõkendava näoga admiral. 

«Ma juba ütlesin teile, kapten Pinzon, ja kordan veel,» pöördus admiral tema poole, «et te 
olete kauba-laeva «Pinta» kapten ja teil on õigus käsutada selle meeskonda, kusjuures te 
arusaadavalt jääte oma admirali alluvusse. Aga «Santa Maria» meeskonna eest ei pruugi te 
hoolitseda, sest selle tarvis olen mina! Ma ei tea, milleks te meenutate lugu kaardi või 


veevaadiga, mille kõik on juba unustanud. Mis aga puutub sellesse, et te soosite mässajaid, 
siis sellest me räägime veel Hispaanias!» 

Sama päeva õhtu eel pöördus Aotak admirali poole palvega lubada teda «Pintale», sest 
madrused kavatsesid sel ööl, nagu ta ütles, laevalaelt indiaanlaste kombel tõrvikute abil käiu 
püüda. Isand andis talle selleks loa. 

Peab mainima, et «Pinta» on meie väikese laevastiku kõige kiirem laev. ; 

21. novembril kella kaheteistkümne paiku öösel kadus mõlemast laevast alati ettejõudev 
«Pinta» silmist. Isand käskis hoida «Santa Maria» mastis öö läbi signaaltulesid, et Pinzõn 
meid kerge vaevaga üles leiaks. Kuid «Pinta» ei tulnud tagasi. 

See täitis kõikide südamed rahutusega, sest igaühele meenus tahtmatult, et «Pintal» 
viibivad Cristõbal Ouinterro, Gomez Rascon ja Juan Rodrigo Bermejo, samuti ka mitmed 
teised madrused, kes pärast mässu «Pintale» üle viidi. Märgati ka seda, et Juan Yänez on 
kadunud. 

Nüüd sai selgeks, rniks Pinzon mogeerlasega nii sageli juttu ajas. 

«Kuidas sa hunti ka ei toida, tema vahib ikka metsa poole,» ütles Juan Rosa. «Ma ei tea, 
miks te küll vaiki- 

site trahteripidaja käitumisest ega paljastanud admiralile tema sepitsus!.» 

Mind hämmastas Aotaki äraolek. Indiaanlane oli minusse ja Ornicciosse nii kiindunud, et ei 
oleks sihilikult meist iialgi lahkunud. Ma arvan, et Pinzon viis ta pettusega kaasa. Võimalik, 
et jutud kullamaast Banekest olid kapteni pea segi ajanud ja ta otsustas vande murda. Äotakki 
aga vajas ta kui tõlki. 

Igaüks rajas mitmesuguseid oletusi, kuid midagi kindlat ei osanud keegi ütelda. 

Ma läksin mitu korda admirali kajutist mööda ja nägin, et ta istub kurvalt käsipõsakil, ikka 
ühes ja samas poosis. 

Tema juurde ei söandanud ma minna, Orniccio hoidis minust eemale, Aotak viidi «Pintal» 
ara, sinjoore Mario korrastas saartelt kogutud kollektsioone, madrused aga sosistasid isekeskis 
mööda nurki. Ma tundsin end täiesti üksikuna ja õnnetuna. 

Nukrutsedes läksin ma rannale ning luusisin mitu tundi üksipäini. Liikumine laeval vaibus, 
pootsman vilistas õhtupalvusele, aeg oli laevale tagasi pöörduda. 

Põõsastest möödudes kuulsin ma mingisugust kähinat ja urinat. 

Ajasin kaela õieli ning kuulatasin veidi aega hinge kinni pidades. Põõsastes oli kahtlemata 
mingi elusolend. Ma kuulsin rasket katkendlikku hingamist ja luksumist või allasurutud 
nuukseid meenutavaid hääli. Mu silmad harjusid juba pimedusega ja ma eraldasin tumedas 
lehestikus heledat laiku,. Vaatasin terasemalt ja nägin oma imestuseks kössitavat inimkogu. 

Ei tea, kas tundmatu oli haige või haavatud, kuid ta istus, jalad enda alla tõmmatud, käed 
kõhu ümber ja pea maa ligi painutatud. Ta kõigutas oma keha ning aeg-ajalt ohkis ja oigas. 
Kaastundest aetuna kummardusin ma tema kohale. 

Missugune aga oli mu hämmastus, kui ma tundsin konutavas kogus ära Yänez-Muti! 

«Juan Yänez!» hüüatasin ma tahtmatult. «Tähendab sa ei sõitnudki koos kapten Pinzoniga 
minema?» 

«Pinzoni nimi olgu igaveseks neetud!» hüüdis endine trahteripidaja, painutas pea vastu 
põlv! ja puhkes nii 

meeleheitlikult nutma, et ma hakkasin endale aru andmata teda osavõtlikult rahustama. 
Ta ajas end minu käele toetudes püsti, kuid, mu jumal, kui kohutav ta välja nägi! Riided olid 
tal närudeks kistud, nägu täis siniseid laike ja verevalumeid, küüned ühel käel koos linaga 


välja rebitud. 

«Kes sind niimoodi nüpeldas?» küsisin ma õudustundega. 

Ent mogeerlane ei vastanud; hingeldades ronis ta koos minuga jalgrada mööda üles. 

Kui «Nina» ja «Santa Maria» piirjooned paistma hakkasid, langes ta jälle ahaltades maha, 
katkus oma juukseid ning kraapis maad. 

«Mind varastati puupaljaks, Ruppi, ja seda ei teinud keegi muu kui too keigar Alonso 
Pinzon, Palose rikkaim mees.» 

«Mis sa räägid, Yänez!» imestasin ma. «Oli sul siis laeval mingisuguseid väärtasju 
kaasas? Ja kuidas sai kapten Pinzon sind paljaks varastada?» 

«Häda mulle, häda mulle!» pistis endine trahteripidaja tänitama. «Mul oli ainult üks aare — 
minu kaart, ja selle pettis Pinzon mult välja!» 

Ootamatu aimdus vilksatas mu peast läbi ja ma ütle- ' sin: 

«Jäta töinamine, Juan Yänez, see ei ole mehe vääriline. Rahune ja jaga minuga oma muret, 
kui see peaks sulle kergendust tooma.» 

Vastuseks sellele pääses tema suust valla sajatuste 

*Ja kaebuste sadu. 

«Ma kaotasin kbgu vara ja maja ning tulin kerjusena mereretkele,» halises ta valjusti, 
«kuid ega ma asjata ole Alonso Yäneze poeg. Mu isa kaotas neli korda oma varanduse ja suri 
siiski rikka mehena. Juba Paloses põlesin ma soovist mahutada oma raha admirali ette- 
võttesse, kuid pärast tulekahju jäin kerjuseks. Mind ei ahvatlenud mitte arulagedad «unelmad 
Indiast, vaid kuuldused rikkast Antilia saarest, kust kuulu järgi leitakse kulda suurte 
kamakatena. See saar oli vana Calvajara kaardil ära märgitud, kuid ma ei julgenud seda 
kaarti nakkuse kartuses isegi mitte puudutada. Vanamehelt sairi ma teada, et ta olevat kaardi 
admiralile müünud ja too käskinud selle kellelgi ümber joonistada. 


165 


Kui palju vaeva ja kavalust nõudis minult selle kaardi ümbervahetamine; !» 

Ma kuulasin mogeerlast, hinge kinni pidades. Või siis seesuguse välimusega oligi ingel, kes 
isanda kaardi ara võttis! 

«Ma nägin, et admiral purjetab valel kursil, ja püüdsin meeskonda mässule õhutada,» jätkas 
kunagine trahteripidaja. «Selle eesmärgiga lasksin ma vee vaadist välja, aga need neetud 
eeslid ei tahtnud kuidagimoodi mässu tõsta. Kui ma siis kuulsin, et admiral oli Pinzöniga jõhkralt 
ümber käinud, jõudsin otsusele, et leian temas liitlase. Kuid see kaptenilurjus tõukas mu põlg- 
likult eemale ja lubas kõik admiralile ära rääkida. Mind päästis sinu isanda pikk viha, mis ei 
lasknud tal kapteni juttu isegi lõpuni kuulata. Ta ei suuda Pinzönile kuidagi andestada Juan 
Rodrigo Bermejo kaitsmist. Ta ei uskunud «Pinta» komandöri ja viskas selle oma kajutist välja. 
Siis pöördusin ma uuesti Pinzöni poole ja näitasin talle admiralilt röövitud kaarti. Ma viisin 
teda mõttele asuda omal käel otsima Banekemaad, mis võib-olla ongi Antilia saar. Just mina, 
mitte keegi teine, soovitasin tal Aotaki kaasa võtta, sest teda läheb edaspidi tarvis kui 
tõlki...» 

«Aga kus siis kaart on?» küsisin ma, hoolimata vastikusest, mida minus tekitas endise 
trahteripidaja pihtimus. 

«Kaart on Pinzöni käes!» hüüdis ta maruvihaselt. «Me leppisime kokku, et asume teele 
neljapäeva ööl vastu reedet. Kui ma kohale jõudsin, olid «Pintal» juba purjed üleval. Ma andsin 
kaardi paha aimamata Pinzõni kätte ja me märkisime üheskoos ara laeva eelseisva teekonna. Aga 
siis ...» karjatas ta raevust hingeldades, «aga siis viskasid nad mu laevalt rannakaljudele ja Juan 
Rodrigo Beranejo purustas aeruga mu sõrmed, kui ma laevale järele ujusin ja püüdsin pardale 
ronida!» 

«Aga Pinzön?» küsisin ma. 

«Neetud olgu see Pinzön! Ta karjus mulle järele: «Mine ja tee oma admiralile selgeks, keda ta 
oma ustavaks teenriks peab. Siin, «Pinta» pardal on kakskümmend kuus meest, kuid nende hulgas Vi 


leidu ühtki äraandjat.»» 


166 


«Miks sa siis nutad, Yanez?» küsisin ma. «Kas sa tõesti ei ole seda kõike ära teeninud? 
Mine otsemat teed admirali juurde, sest kõik arvavad, et sa koos Pinzöniga põgenesid.» 

«Mida pean ma admiralile ütlema?» pomises ta. «Tõtt avaldama?... Mul ei ole midagi 
kaotada.- Ja päris huvitav oleks näha selle ülbe mehe nägu, kui ta kõik teada saab.» 

Seda mõtet ei olnud mulle seni veel pähe tulnud. Ent ma kujutlesin otsekohe admirali viha, 
raevu ja meeleheidet. Kas ei kõiguta see tema uhket enesekindlust? Kas isand talubki üldse nii 
kibedat pettumust? Ei, ühelgi juhul ei tohi lubada, et see lurjus tõe päevavalgele tooks. 

«Ara ole 1011, Juan Yäfiez!» ütlesin ma. «Kui mina sind ei reeda, miks peaksid sa siis ise 
oma pea silmusesse pistma? Sa ütled, et sul ei ole enam midagi kao-tada, aga kas inimese elu 
ei ole siis kõige kallim vara? ...» 

Me ootasime Pinzoni kaks päeva. Kolmanda päeva horfimikul andis admiral käsu teekonda 
Jätkata. 

22. novembril liikus meie vähenenud laevastik edasi kagu suunas. 

Reedel, 23. novembril liginesime neemele, mida meiega kaaSasolevad indiaanlased Bohioks 
kutsusid. Ükski neist ei julgenud parda aarde minna, nad kogunesid ühte troppi nagu 
heidutatud lambakari, sest siin elutsevat nende sõnade järgi tugev ja sõjakas kanniba rahvas. 

Neeme juures sobivat ankruplatsi leidmata olime sunnitud sõitma tagasi teel märgatud lahte, 
ja see oli kõige mugavam reid, mis me seni olime näinud. 

Pühapäeval puhkasime nagu alati. Ja isand leidis kallast uurides samasuguseid kivikesi, 
nagu Orniccio ära oli visanud. See tegi admirali tuju jälle heaks, mulle aga tuletas meelde riidu 
minu armsa sõbraga. Ma nägin tema kõhnunud nägu ja nukraid silmi ning mu süda valutas, 
sest ta ei naeratanud enam mulle vastu. 

Isand jäi nüüd lõplikult uskuma, et me purjetame piki mandri rannikut. Siinseid arglikke 
elanikke ründav kanniba rahvas — need olid tõenäoliselt neilt kaugeilt ääremailt andameid 
koguvad Suure Khaani väesalgad. 

Tuulte eest varjatud mugava sadama, kus me kümme päeva ankrus seisime, ristis isand Porto 
Santoks. 

4. detsembril, ärasõidupäeval, ei pidanud ma lõpuks enam vastu, läksin Orniccio juurde ja 
ütlesin talle, et palun teda Meie lahkhelid unustada. 

«Mu sõber ja vand,» vastas ta mulle selle peale, «ma ei ole sind kunagi rohkem armastanud 
kui neil päevil.. Aga mind vaevab mure, mida ma ei saa,Ssinuga jagada, ja ma rõõmustan meie 
lahkhelide üle, sest need hoiavad sind tfninust eemale.» 

Ma kuulasin teda imestusega ja taipasin ainult seda, etta on ikka veel mu sõber. 

Sirutasin talle käe ning palusin teda kõik meelehär-mid ja solvamised unustada, kuid ta 
põrkas minust järsult eemale, otsekui tahtes end mingisuguse õnnetuse eest päästa. 


XVIL PEATÜKK 
FRANCESCO HAKKAB ÜHT-TEIST TAIPAMA JA SEE AJAB TALLE HIRMU PEALE 


Kagu pool Kuubat või Kataid (ma ei tea enam isegi, kuidas seda maad nimetada!) nägime me 
5. detsembril suurt saart, mida üks meie vangidest nimetas Bohioks, samuti nagu neeme. Selle 
nime all kandiski isand ta oma reisipäevikusse. Sinjoore Mario, olles lehitsenud minu poolt 
koostatud indiaani" sõnade registrit, juhtis mu tähelepanu sellelele et «bohio» tähendab indiaanlaste 
keeles «maja». 


Tegelikult aga oli saare nimi Haiiti, mida meil õnnestus selgitada alles pärast vangide 
põhjalikku ülekuulamist. 

Taoline saadud andmete kontrollimine kuulus minu kohustuste hulka ja sinjoore Mario 
noomis mind mu hajameelsuse pärast. 

Kuid sellel hajameelsusel olid omatu põhjused: Orniccio kummaline käitumine oli mind 
segadusse viinud ja 

ma ei suutnud enam suhtuda oma kohustustesse endise tähelepanuga. 

Minu arust viiski just see õnnetuseni, mis meid jõulude ajal tabas ja mis lasub tervenisti 
minu südametunnistusel. 

Kuid räägime kõigest siiski järjekorras. 

Bohiole-Haiitile lähenemisel me veeridusime, et see koosneb kahest saarest, mida eraldab lai 
väin. Kohalik sadam võib oma suuruse ja looduslike rikkuste poolest võistelda iga Euroopa 
sadamaga ning mahutada kuni tuhat laeva. 

Kui me «Nina» ja «Santa Maria» sellesse sadamasse juhtisime, sõelus siin üle kahesaja 
suure pärismaalaste paadi, kuid kõik nad kadusid meie ilmumisel. 

Ma kardan, et pärismaalased, keda me vabaks laseme, levitavad kuuldusi mitte ainult valgete 
inimeste kingitustest, vaid ka nende julmast kohtlemisest, sest kõik metslased, keda me rannal 
kohtasime, põgenesid meie eest kabuhirmus. 

Väinas püüdsime kirmi raikala, kelle taolisi elutseb palju Pürenee poolsaare lähistel, 
rannikul seisvad mir-dipuud aga helistasid tasa oma läikivat lehestikku, just nagu Hispaanias. 
Sarnasust täiendasid kõrged mäed, mida isegi väiksema kujutlusvõimega inimene kui admiral võis 
Kastiilia mägedeks pidada. 

Sellepärast pani isand saarele nimeks Espanola — Väike Hispaania. Sellest väinaga 
eraldatud teise väikese saare ristis isand Tortugaks. 

Rannal käies võtsid madrused kinni ja tõid siis laevale kaasa kauni noore indiaanlanna. Ta oli 
kahtlemata hirmunud, kuid käitus sellest hoolimata uhkelt ja enesekindlalt, millega ülimal 
määral erines kõikidest naistest, keda me seni olime kohanud. 

Me annetasime talle iluasjakesi, sinjoore Mario kinkis talle keebi ja Tallerte Layes koguni 
väikese hõbekee. Mind lausa rabas see rahulik väärikus, millega ta kingitused vastu võttis. Ma 
katsusin temaga kõnelda, kuid ta mõistis väga vaevaliselt sõnu, mis ma juba Guanahanil olin 
selgeks õppinud. 

Kuna naisel rippus ninas massiivne kuldrõngas, siisilmutas isand tema vastu erilist huvi. 
Ent naine näis temast veel vähem aru saavat kui minust. 

Mind pani imestama, et laevalt paati laskumise! pöördus naise tähelepanu Ornicciole, kes oma 
praeguse harjumuse järgi seisis nukrana teistest eemal. 

Ma ei tea, mis oli nende vestluse teemaks, aga ma nägin, kuidas naine oma käe ta pea peale 
asetas ja kuidas nad veidi aega omavahel rääkisid. 

Arvates, et Ornimo veider käitumine on sinjoore Mariole «märkamatuks jäänud, juhtisin ma 
kord nelja silma all sellele sekretäri tähelepanu. 

«Ma tean kõik, samuti n«agu admiral,» ütles sinjoore Mario. «Ja palun sind su enda õnne 
nimel, et sa võimalikult vähem pööraksid sellele-teiste tähelepanu.» 

Mind valdas ahastus, sest mulle tundus, nagu püüaksid kõik mulle lähedased inimesed justkui 
kokkuräägitult varjata minu eest kogu ülejäänud maailmale teadaolevat saladust. Ja see rippus 
mu kohal nagu tume pilv. 


Hoolimata rikkalikest kingitustest, mida isand naisele jagas, eesmärgiga tema kaasmaalasi 
meile soodsalt meelestada, jooksid pärismaalased endist viisi meie eest laiali, jättes maha 
isegi oma elamud. Lahkumisel süütasid nad lõkked, mis kahtlemata pidid meie ilmumisest 


kaugemalegi märku andma. 

14. detsembril võtsime suuna Tortugale ja pidasime teel kinni üksiku indiaanlase tema 
piroogis'.' Talle jagati nii ohtralt kingitusi ja teda koheldi nii armulikult, et me lõpuks oma 
eesmärgi saavutasime. 

Kui me rannale sõitsime, kogunesid saare elanikud murruna meie ümber. Need inimesed 
elasid suures linnas, mis koosnes, niipalju kui nende jutust võis, aru saada, tuhandest majast 
ja asus rannast nelja leegua kaugusel. Pärismaalased olid meie suhtes ülimal määral 
rahuarmastavalt ja lahkelt meelestatud ning käitusid suure väärikusega. 


Me nägime nende pealikut, keda nad kutsuvad kasiigiks. See oli umbes kahekümneaastane, 
ehtsalt kuningliku hoiakuga noormees. 

Indiaanlased teatasid meile, etnägid juba paari päeva eest purjelaeva ning sellel valgeid 
habemetega 

' Piroog — puutüvest õõnestatud paat Kesk- ja Lõuna-Amee-rika indiaanlastel ja Vaikse 
ookeani saarte päriselanikel. 

mehi. Habe on kahtlemata eurooplase tunnus, sest pärismaalaste näol puudub karvkate: 

Admiral taipas, et «Pinta» oli enne teda Espanola rannikule jõudnud, ning saatis kaks 
madrust ja neli indiaanlast kanuul põgenikke otsima. Kuid neli ööpäeva 
Pinzoni jälgi ajanud paat pöördus'tühjade kätega meie juurde tagasi. 

Tervet Tortuga saart katavad ülesharitud põllud. Tortuga elanikud on väga osavad 
palmilehekiududest matte punuma, nad oskavad oma puuvillakangastele värvilist kanti kududa 
ning ilmutavad isegi nägude ja ihude maalimisel head värvimeelt. 

Isand arvab, et sellest rikkast maast peab saama Kastiilia viljaait, seda asustavatest 
metslastest aga eeskujulikud teenijad, kes on otsekui loodud sõnakuulmiseks ja tööks, olgu see 
siis põlluharimine või miski muu, mida parajasti vaja. Justniiviisi väljendas ta ennast ka oma 
ettekandes valitsejatele. 

Noor kasiik Guakanagari tegi isandale tänutäheks meie annetuste eest hinnalise kingituse — 
peopesa-pikkuse, -laiuse ja -paksuse kuldplaadi. Ta lõikas selle tükkideks ning jagas need 
admirali kaaslaste vahel, kuid pärast tema lahkumist korjati kuld nende käest kokku ja pandi 
laekasse, kus hoiti monarhidele määratud väärtasju. 

Meie ülesandeks oli leida Banekemaa ja indiaanlased teatasid meile, et seesugune maa on 
tõepoolest olemas ning asub Tortugast kähe päeva tee kaugusel. Guakanagari nimetab seda 
kulla poolest rikast maad Sibaoks. Isand oletab, et see ongi Sipango. Võimalik, etindiaanlased 
on nimetust lihtsalt veidi moonutanud. 

Kuna olime võitnud indiaanlaste usalduse, siis lubati meil ka nende maju ja majakraami 
vaadata. Iirlane Larkins leiab, et see sisustus erineb vähe tema kehva maa vaeste talupoegade 
kolist. 

Siin köitsid meie tähelepanu saareelanike laste huvitavad mänguasjad. Need olid tumedast 
massist kerad, mis täiest jõust vastu maad visatult kargasid ise kaks-teist kuni kaheksäteist 
korda üles. See oli niivõrd kummaline, et me esiotsa pidasime neid elusolenditeks. Vaiku, millest 
need kerad ehk pallid valmistatakse, saadakse teatavat liiki puudest.» 

Ent peale selle nägime me veel midagi, mis kahtlemata oleks täitnud admirali südame 
õudusega, kui meie isandal ei oleks omadust mitte märgata seda, mis talle ei meeldi. 

Kaks saarlast näitasid meile nooli, millega nad olid haavata saanud võitluses kannibalide 
(kanniba rahva liikmete) vastu, samuti ka hirmsaid haavu, taida need 
inimestele tekitasid. 


Vahepeal aga oli isand nõuks võtnud korraldada kasiigile piduliku vastuvõtu, mille sihiks 


oli metslast hämmastada ja sisendada talle lugupidamist Hispaania valitsejate vägevuse vastu. 

Selleks tegime me mõningaid ettevalmistusi. Mina pidin oma parimad riided selga tõmbama 
ja toite lauale kandma. Kogu admirali kajut oli täis siia-sinna laiali pillutud kalleid 
riidekangaid. Isand ise pani endale hinnalise merevaigust kee kaela ja pidurüü selga. 

Guakanagari saabus köhale kanderaamil, ihukaitsjate ja kaaskonna saatel. Admirali kajutisse 
järgnesid talle kaks kõrges eas õukondlast. Nad istusid oma .käskija jalge ette. Indiaanlane 
sõi ja jõi, kusjuures ma pean tunnistama, etolen näinud paljusid eurooplasi, kes on laua ääres 
märksa aplamad ja räpasemad. 

Pealikut saatvad mehed ulatasid talle tema märguande peale veenõu või riidetüki, et ta 
saaks käsi ja huuli puhastada. Kui ta neile loa andis, sõid ja jõid nemadki kõike, mida neile 
pakuti. 

Lahkumisel kinkis kasiik admiralile meisterlikult vermitud kirjaga kuldvöö ja sai 
vastutasuks rohkesti . kalleid kingitusi. 


Järgmisel päeval asusime tags teele ja oleksime tõenäoliselt ka Banekemaale jõudnud, kui 
üks kohutav sündmus ei oleks meid takistanud. 

Kristuse pühal sündimispäeval, kui kõik pärast, palvust magama heitsid, jäeti sinjoore 
Mario vahikorda laeva tüüripinni' juurde. Teades sekretäri hajameelsust, tegin ma talle 
ettepaneku teda asendada, ehkki admiral ei oleks taolist asendamist iialgi lubanttd. Kuid ta ei 
teadnud, et heasüdamlik sinjoore Mario näeb pealegi 


' Tüüripinn — kang, mille abil pööratakse rooliratast. 

veel halvasti ning peab vaati või palki pimedas pahatihti inimkoguks. 

Päfast pikka veenmist jättis sekretär mind viimaks tüüripinni juurde ja läks ise magama. 

Ma seisin ja vaatlesin imekaunist lõunamaa taevast ning mulle tundmatuid helkivaid 
tähtkujusid. Vesi sulises tasa laeva parraste ääres ja magus nukrus ängistas mu rinda. 

«Orniccio ...» kordasin ma läbi pisarate. «Orniccio, mis sinuga on, miks jätsid sa mind 
oma usaldusest ilma?» 

Ma arvan, et lasksin tukkuma jäädes tüüripinni käest lahti ja magasin mitu minutit püstijalu. 
Kõhutav ragin tõi mu tegelikkusesse tagasi. Hoovuse tõttu kursilt kõr-valekaldunud laev oli 
madalikule jooksnud. Esimesena ruttas minu kisa peale köhale pooleldi riietatud admiral. 

Hirmust võbisedes teatasin ma talle juhtunust ja isandat valdas niisugune raev, et ta rebis 
mõõgarihma vöölt ning kukkus mind seesuguse jõuga rihmutama, et mu riided olid peagi 
verest märjad. Tema kännul tekile jooksnud madrused seisid hirmunult paigal, ja see kestis õige 
mitu minutit. 

Ma kaitsesin kätega nägu ja tõmbusin küüru, et võtta kõik hoobid vastu meie tugevaima 
kehaosaga — seljaga. Järsku tundsin, et admiral jättis mu rahule. Tõstsin pea ja nägin läbi 
silmi valgunud vere, et isand kargas mingisugusest tumedast kogust võpatades eemale. See 
kogu oli Ornicci0. 

«Ärge kartke mind, messeere,» ütles ta vaikse häälega, «ma ei puuduta teid. Kuid jätke see 
poiss, meeskond ootab teie korraldusi.» 

Kuigi isand oli minu vastu julm, pean ma kummatigi tunnistama, et edaspidi käitus ta nii, 
nagu admiralile sünnis. 

Meie laeval olid, küll kogenud meremehed, nagu Peralonso Nino, Tallerte Layes, iirlane 
Larkins ja teised, ent hirmu pärast kaotasid nad kõik pea, ja kui admiral nad paatidesse käsutas, 
et nad ahtrist ankru alla laseksid, sõitsid nad selle asemel kabuhirmus «Nina» juurde. 

«Nina» meeskond häbistas neid ja saatis nad tagasi, 


173 


kuid aeg oli ikkagi kaotatud. «Ninalt» lasti samuti kõik kolm paati vette, hukkuvat laeva 


abistama. 

Mast raiuti küll isanda käsu peale maha, kuid «Santa Maria» oli juba enne seda küljeli 
kaldunud, vooderdis mõranenud ja lipulaev hakkas pisitasa veega täituma. Admiral lahkus 
«Santa Marialt» viimasena. 

Mõlemad meeskonnad töötasid väsimatult mitu tundi, vedades «Santa Marialt» «Ninale» üle 
kõik väärtusliku — toiduained ja relvad. Niipea kui köitma hakkas, saime ootamatult 
abiväge:'köhale jõudis mitu piroogi indiaanlastest sõudjatega. Kasiik Guakanagari oli õn- 
netusest kuulda saanud ning saatis oma uutele sõpradele abi. 

öö möödus nagu painajalik unenägu. Kuid kõige hirmsamad olid minu jaoks sõnad, mis 
Orniccio admiralile ütles. Ma hakkasin juba üht-teist taipama ja just see täitiski mind 
õudusega. 


XVIII PEATÜKK 


ÜLESANDEKS ON HAJUTADA MASENDAV MULJE KAHEST EELMISEST PEATÜKIST 


Nii kurvalt võtsime siis vastu teist Kristuse sündimise 
püha võõral saarel, kodumaast tuhandete leeguate kaugusel. t 

Meie kõige kureni laev oli teistest reetlikult lahku löönud ja põgenenud, lipulaev kõlbas ainult 
lammutamiseks, väikesele «Ninale» aga oli võimatu mahutada mõlemat meeskonda ja ta ei 
võtnud pardale isegi kolmandikku meile vajalikust lastist. 

See viis meeleheitele kõik peale admirali, sest meie isandal on endale seatud eesmärgi 
taotlemisel üleinimlik jõud. 

Temas küpses sedamaid uus plaan: me püstitame siia, saare kõrgeimale kohale, «Santa Maria» 
jäänustest kindluse. Kuna «Nina» ei suuda meid»kõiki mahutada, siis peab osa meeskonda saarele 
jäferna; neist saab kindluse garnison. 

Mõned madrused olid juba ammu varemgi avaldanud soovi saartele jääda, seniks kui admiral 
jõuab Euroopast tagasi relvade, tööriistade, toiduvarude ja küllaldase hulga inimestega, et siin 
Hispaania asumaad rajada. 

Neid inimesi juhtisid kõige erinevamad ajed. Oli seesuguseid, kes« tundsid end palavikust ja 
väsimusest nii kurnatuna, et ei leidnud endas jõudu teekonda jätkata; teisi, nagu näiteks 
Tallerte Layes, meelitasid seiklused; mõned ihaldasid kulda, mõned aga nii seda kui teist. 

Isand ise juhatas töid. Kindluse rajamiseks määratud köha ümber kaevati kraavid. Laoti 
kivivundament. Kasiik Guakanagari tõendas meile kogu aeg oma sõprust. Kui pool «Santa 
Maria» varandusest viidi üle indiaanlaste kätega, siis veel suurema õigusega võib seda ütelda 
kindluse ehitamise kohta. 

Kõige raskema töö tegid ära meie punanahalised sõbrad. Nad tassisid omaenda õlgadel kive, 
õngitsesid lahest «Santa Maria» küljest lahtipääsenud puitosi ning vedasid paatidega 
rannale. Kivivundamendile püstitati puust bastionid.' 


Minule tegi admiral ülesandeks paari indiaanlase abiga ja sinjoore Mario juhtimisel pinnast 
uurida ning kaevud kaevata. 

Kuid mure Ormniccio pärast ei lasknud mul korralikult tööd teha. Kui jäime sinjoore 
Marioga kahekesi, ründasin ma teda otsekohe küsimustega. 

«Francesco,» vastas sekretär mulle, «sa oled vististi märganud, et hoolimata kõige 
elavamast poolehoiust teie vastu olen ma viimasel ajal sinust ja Orniceiost mõnevõrra 
eemale hoidnud. See on tingitud sellest, et ma pidin mõningaid asjaolusid sinu eest varjama, 
kuid see oli mulle raske, ehkki olin sõnaga seotud. Nüüd on kõik selgunud ja lõppenud minu 


arvates õnnelikult. Kuigi isand kavatses sind veel mõni aeg teadmatuses hoida, arvan mina, 
et su kannatust ei maksa kauem proovile panna. Minu käes on kiri, mille pean sulle edasi 
andma siis, kui jõuame avamerele. Ent ma teen seda praegu ja mõtlen, et see ei ole minu 
poolt kuigi suur patt.» 

!Bastion — kindluse kaitsetorn keskajal. 

«Kus on siis Orniccio?» hüüdsin ma. «Miks te ei vasta mu küsimusele?» 

«Sellest kirjast saad sa kõik teada,» ütles sinjoore Mario ja ulatas mulle paksu ümbriku. 

Erutusest hingeldades pugesin ma tihedasse võssa, heitsin pikali ning avasin kirja. Tähed 
tantsisid mu silme ees, ma pidin lugemise mitu korda katkestama. Suure päevaga veerisin 
järgmist: 

«Mu vend ja sõber Francesco! 

Kui sa mu kirja kätte saad, lahutab sind Ornicciost juba mitukümmend leeguat. Ma tean, et 
olen sulle viimasel ajal palju meelehärmi valmistanud, kuid usu mind, ma ise ei kannatanud 
sugugi vähem. Kõik algas tollest õnnetust hommikust, mil Aotak oma kaelakee kaotas. Kui me 
veest välja tulime, ütlesid sa mulle: «Vaata, me olime nii kaua vees, et su sõrmed on soola- 
korraga kaetud.» Ma nägin, et mu käsi kattis tõepoolest valkjas kirme, kuid see ei olnud sool, 
sest kirmet ei saanud veega maha pesta ja tal ei olnud soolast maitset. Laskmata end sellest 
häirida, tulin ma laevale tagasi. Selsamal päeval läksime me riidu, milles ma ei süüdista 
põrmugi sind, mu armas sõber. Kuid mul oli omamoodi õigus ja loodetavasti õnnestub mul 
kunagi sulle oma õigust tõestada. 

Järgmisel hommikul tundsin ma kaenalde all nõrka valu, kuid ej saanud päeva jooksul mahti 
sellele tähelepanu pöörata. Kui suur aga oli minu ehmatus, kui ma end öösel riidest lahti võtsin 
ning märkasin ähmases laternavalguses oma rinnal ja kaenalde all siniseid ja tumepunaseid 
laike! Mu peas tärkas õudne aimdus, ja kõige rohkem kartsin ma, et sina asjast teada saad 
ning hakkad endale etteheiteid tegema, pidades end juhtunus süüdlaseks. 

Kas sa mäletad veel meie jutuajamist, mu armas ja kallis veli, kui ma sulle ütlesin, et ma 
sinuga kogu aeg läbi käies ei ole pidalitõppe haigestumise eest sugugi vähem kaitstud? Mida 
ma nüüd kõik ei annaks, et neid sõnu tagasi võtta! Ma katkestasin sinuga läbikäimise. Asjaolud 
kujunesid nõnda, .et sa pidasid mu võõrdumist meie tüli tagajärjeks. 

Ma teatasin loost kõhe admiralile, eraldusin kõigist, tõin oma koi tekile ja sõin eraldi, 
nõudest. Olin väga 

õnnetu, sest mul polnud isegi võimalust sinuga oma muret jagada. 

Kui me vangistatud indiaanlanna koos kingitustega vabaks lasksime, pöördus selle 
naise tähelepanu millegipärast minule. Võib-olla sellepärast, et mu silmavalged olid juba 
täiesti tumedad nagu inimesel, kelle sapp vihast üle keeb. 

«Sa sõid guakko vilja?» küsis ta ja pani käe mu pea peale. 

Ma ei tea, mis asi on guakko, ent samas lõi minus idanema nõrk lootus. Öösel kutsusin 
ma Aotaki salamahti enda juurde. 

«Mis asi on guakko?» küsisin ma. 

Ja noormees langes jalapealt kõverasse tõmbudes tekile ning hakkas oma kõhtu 
silitama. 

«Siin väga hea,» ütles ta suule osutades, «siin maitsev ja magus kui mesi.» Ning jätkas 
kõhule näidates: «Aga siin paha, kuri, ja siin paha.» Ning kordas, tõmmates kätega üle 
rinna ja kaenalde alt läbi: «Igal pool paha, vai-vai!» 


«Vai-vai» ütles ta ka siis, kui mõõgaga sõrme lõikas. See tähendab valu. 


Siis paljastasin ma oma rinna ja näitasin seda poi-site, ning tema pistis karjuma: 

«Vai-vai, guakko, guakko!» Ja hakkas siis sõrmi üles tõstes lugema: «Üks päev paha, 
kaks päev paha, üks käsi paha, aga kaks käsi hea.» 

Meie keeles äraseletatult tähendas see, et ma kannatan üks-kaks või vahest koguni 
viis päeva» valu, kuid kümne päeva pärast on kõik möödas. Ma kartsin tema sõnu 
uskuda, sest poiss oma saarel võib-olla ei teadnud pidalitõve olemasolust ja tõlgendas 
mu haigust teisiti. Kuid minu pääsemislootus hakkas siiski tugevnema. Ma tahtsin veel 
kord Aotakiga rääkida, aga järgmisel ööl poiss kadus. 

Sõitsin rannale ja tegin end nagu oskasin arusaadavaks paljudele indiaanlastele, kes 
kõik kinnitasid Aotaki sõnu. 

Võib-olla ma sõin tõesti guakko vilja. Arvatavasti sa mäletad, et ma noppisin ahnelt 
kõiki viiju, mis meile teel ette juhtusid. Olgu kuidas oli, aga kaheksa päeva pärast ei 
olnud mul tollest haigusest enam jälgegi. Ma 

püüdsin sellest admiralile rääkida, kuid tema kartis mind isegi enda lähedale 
lasta. 

Siis jutustasin kõigest sinjoore Mariole ja sekretär võttis admiralile teatamise nüüd 
juba enda peale. 

Viimaks söandas isand minuga kohtuda. Ta uuris eemalt mu ihu ja veendus, et kõik 
haiguse jäljed on kadunud. Kuid lõplikult see tema kartusi veel ei hajutanud. Teades, et 
mind paelub elu saarel, tegi ta mulle järgmise ettepaneku: ta paneb mu fordist' nelja-viie 
lee-gua kaugusel maale, varustab riiete, toidupoolise, relva ja püssirohuga. 

Hiljemalt nelja kuu pärast tuleb ta Hispaaniast siia tagasi. Kui haigus selle aja 
jooksul enam ei kordu, korraldan ma oma saatuse tulevikus enda äranägemise järgi. 

Aga neli kuud pean ma veetma karantiinis, nii nagu genualased hoiavad katkust 
paranenud inimesi. Ma nõustusin. Täna lõpetasin juba onni ehitamise, milles kavatsen 
elada. 

Niisiis, veli, sina purjetad Hispaaniasse. Kui sul õnnestub, külasta Genuas sinjoore 
Tomasot. Minu nelja kuu palk on sinu kohvris. Anna see raha meie endisele 
peremehele. Ta on rohkemgi ära teeninud. 

Ma usun, et kui sa selle kirja läbi oled lugenud, siis ei säästa sa jõudu, et Espanolale 
tagasi tulla ja näha oma vendaOrnicciot, kes, kui jumal saadab talle õnne sinuga 
kohtuda, püüab teha nii, et me siis enam teine teisest ei lahku.» 

Pisarad tungisid nii mitu korda mulle silmi, et ma lugesin kirja üle tunni aja. Aga kui 
olin selle lõpetanud, jooksin ma viivitamatult sinjoore Mario juurde, kes oli juba jõudnud 
kaevu asukoha nööriga ümber piirata. 

«Kui te mulle kohe ei ütle, kus Orniccio on,» karjusin ma, «siis viskan end siinsamas 
paigas, otse teie silme all, kaljult merre, lömastan oma pea vastu kive või torkan ennast 
mõõgaga surnuks! ...» 

«Ikka ükshaaval, ikka ükshaaval!» ütles heasüdamlik sekretär kõrvu kirini toppides, 
sest ma tegin teda oma karjumisega kurdiks. 

Ta viis mu kõrvale ja seletas, kust Ornicciot leida. 

«Ta saab minu peale väga kurjaks, et ma tema korraldusest täpselt kinni ei pidanud, aga ta teab 


küll, kui hajameelne ma olen,» ütles tubli sekretär ja naeratas läbi pisarate. «Kuid te mõlemad 
kannatasite ju nii väga, et teid oli isegi kaugelt valus vaadata.» 

Kergel kanutil randusin ma kuulmatult, lükkasin põõsad laiali ja nägin Ornicciot juba eemalt. Mu 
sõber oli kirvega millegi kallal ametis. Erutusest ei jätkunud mul 
isegi jõudu teda hõigata. | 

Ma tormasin tema juurde. Orniccio surnukahvatu nägu pöördus minu poole. Ta viskas kohe 
kirve käest. Sõna lausumata sööstsime teineteise embusse. Ma ei olnud oma sõpra veel kunagi 
nutmas näinud, nüüd aga veeresid pisarad ojadena üle ta põskede. 

Vähe oli meil rääkimist nende minutite jooksul — või ehk olid need koguni tunnid, sest kui ma 
järsku pead tõstsin, siis nägin, et taevas on tumenenud. Sinine troopikaöö ligines hirmuäratava 
kiirusega. 

Ornicciol läks vaja palju kannatust, et veenda mind ruttu Fort Navidadi tagasi minema, sest ma 
pidin sõitma paadiga vähetuntud teed mööda ümber neeme. 

«Me lahkume ju kõigest neljaks kuuks,» ütles Orniccio. «Meie härra admirali lubadustesse ei ole 
mul erilist usku, kuid sina, Cesco, otsid mu kindlasti üles!» 

Viimast korda kaisutasin oma sõpra, ja kui ma siis J õulufordi' poole aerutasin, nägin kaldal veel 
kaua tema tumedat kogu, 


'Jõulufort— Fort Navidad (hisp. k, Navidad täh. «jõulud»). 


KOLMAS OSA 
KUS OLED SA ORNICCIO? 


| PEATÜKK 


HÜVASTIJÄTT FORT NAVIDADIGA 


Siit ülevalt paistab mullekogu imekaunis Espanola saar ja teda ümbritsev majesteetlik ookean. 

Lipp kipub end mu käte vahelt vägisi lahti rebima ja plaksub nagu puri. Et teda seesuguse tuulega 
torni tippu kinnitada, selleks oleks vaja vähemalt kaht inimest, kuid meie madrustel on nii palju 
töid ja toimetusi, et ma otsustasin äsja valminud kindlusele lipu heisata üksinda. 

Sel ajal kui ma üht otsa kinnitan, kisub tuul teise mu käest lahti ja siis ei saa ma end mõne 
minuti jooksul liigutada, sest lipp keerdub mu ümber ning ma olen käsist ja jalust mähitud nägu 
rinnalaps. 

Ma hoian end ühe käega kinni, mu jalad aga libisevad torni tipu.siledal plekil kogu aeg allapoole. 

Küll olekshea, kui see ootamatult tõusnud tuul puhuks mitu päeva ega vaibuks enne ärasõitu, 
mille isand veel nädalaks ajaks edasi lükkas. 

Ma seon lipu otsad nööriga kinni ja lipp lööb taevas uhkelt lehvima, hõljutades pärituult 
ühendatud Kuning- 

riigi krooni losse ja lõvisid. Nüüd, kus mu töö on tehtud, võin ma paremini ringi vaadata. 

Ma näen meie rohelusse uppuvat saart, millesse paljudes kohtades lõikuvad jõgede helkivad rajad. 
Näe, lõunas lamab tibatilluke järv nagu helesinine muna oma pesas. Kingu taga sädeleb Puhkuse 
laht. Kuskil seal rannatihnikutes peab asuma mu sõbra onn, kuid nii kaugelt on seda võimatu naha. 
Saarest idas, läänes, põhjas ja lõunas laotub ülevas rahus lõputu ookean. 

Järsku teeb mu süda rinnus nii tugeva hüppe, et ma äärepealt alla libisen. Kaugel läänes eraldan ma 
silmapiiril valget täppi. See on kahtlemata puri. 

«Hei, hei!» hõikan ma all seisvatele madrustele. «Kes tahab kapten Pinzöni imetleda, ronigu üles 
minu juurde!» 

Alt vastab mu hõikele mitu häält, Juan Rosa aga jätab töö sinnapaika ning tahab torni ronida. 
Akitselt jäävad kõik vait, sest kindluseesisele platsile ilmub admiral. 

«Roni alla!» hüüab ta mulle. 

Ja ta ei jõua veel kindlust läbi käia, kui ma olen end juba torni otsast alla libistanud, kivilt 
kivile hüpanud ning seisan tema ees. 

«Mida sa ookeanil märkasid?» küsib admiral mind kõrvale viies. 

Saanud teada, et nägin merel purje, annab admiral viivitamatult käsu valmistuda ärasõiduks. 

«See on kahtlemata «Pinta», mis sõidab Kastiiliasse tagasi, ja ma ei taha, et mässajad enne meid 
kodumaale jõuaksid,» ütleb ta murelikult. 


Pärast pikka ja ruumikat «Santa Mariat» näib väikesel, ilma tekita «Ninal» mulle kõik kuidagi 
veider. Ja ehkki me jätame forti kakskümmend inimest, Orniccio kaasa arvatud, tundub mulle, nagu 
oleks meie laevuke tugevasti üle koormatud. 

Ja seda ei mõtle ainult mina. Näe, sinjoore Juan de la Cosa kõnnib kartlikult mööda laeva ringi, 
kompab voo. derdist ning vangutab pead. Võib-olla just see ongi põhjuseks, miks veel 
kakskümmend inimest avaldavad sama päeva õhtu eel soovi saarele jääda. 

Nende hulgas on sinjoore Rodrigo de Escobeda, kelle 

admiral jätab saarele enda volinikuks, fordi komandör sinjoore Diego de-Arrana, iirlane 
Larkins ja mitmed teised. 

Ka seikluskirest haaratud Tallerte Layes otsustas Espanolale jääda, kuid isand lükkas ta palve tagasi. 

«Te olete tubli ja kogenud meremees,» ütles ta, «ja toote laeval rohkem kasu kui maal. Ma tõotan, 
et võtan teid kaasa meie järgmisele retkele, mis saab teoks hiljemalt nelja kuu pärast.» 

Juan Yänez-Mutt avaldas samuti soovi Espanolale elama asuda. Ma arvan, et teda ahvatlesid 
kuuldused kullast, mida levitasid jõesuudmeis luurel käinud madrused. Olen rõõmus, et mul ei 
tarvitse temaga kohtuda ja tagasisõidu ajal ta vastikut lõusta näha. 

Admiral jätab garnisoni käsutusse «Santa Maria» barkassr , mis jäi terveks, ning peale selle veel 
suurel hulgal jahu ja veini arvestusega, et neist produktidest piisaks terveks aastaks. Guakanagari, 
helde nagu ta oli, andis valgete käsutusse ka oma suguharu rikkalikud tagavarad. 

Fordi elanike hulgas leidub tohtreid, insenere, mäetööde asjatundjaid, seppi, puuseppi, tihtijaid 
ja rätsepaid. Ma arvan, et sel käputäiel mmimestel, keda me siia maha jätame, ei tule millestki 
puudust tunda. 

Mahajäänute asemel on meil nüüd võimalik Hispaaniasse kaasa võtta kümmekond indiaanlast, 
sest admiral otse põleb soovist neid valitsejaile näidata. 

Lõpuks jõuab kätte pidulik lahkumishetk. Arvatavasti ei tule mul terve eluea jooksul nii palju 
suudelda kui tollel reedel, 1493. aasta 4. jaanuaril. 

Ma rändan ühe embusest teise. 

«Nägemiseni, Jäime Rones,» ütlen ma, andes suud maraanile, kes mulle teel sageli igasuguseid 
teeneid osutas. 

Seal aga seisab galiislane Escabello, kellel ei ole oma kaugel kehval kodumaal midagi kaotada. 

«Nägemiseni, hea Escabello,» sosistan ma, tundes, kuidas pisarad mulle silmi valguvad. 

Aga mis see siis on? Ka Yäfiez Mutt sirutab mulle 


1 x 
Barkass— suur sõudepaat. 

kaisutamiseks käed! Minugipoolest, praegu ei ole aeg arveid klaarida. 

«Nägemiseni, Juan,» ütlen ma. «Loodame, et sa pesed minu tagasituleku ajauks välja rohkem 
kui ühe naela kulda.» 

Ja iga minut Puhkuse lahe poole pilku heites kordan ma endamisi mõttes: «Hüvasti, mu 


armas suuremeelne sõber ja vend Orniccio, kõik minu mõtted on nüüd suunatud sellele, et 

kiiremini siia tagasi sinu järele tulla!» 

j TEE viha kartusel keelas sinjoore Mario mul kategooriliselt veel kord oma sõpra 
ülastada. 

Lõpuks mängivad pillimehed pidulikku meloodiat. Lahkujad laeval ja mahajääjad rannal 
laskuvad põlvili, admiral loeb palve. Meid saatma tulnud indiaanlased vaatavad 
uudishimulikult rahvahulga kohale tõstetud hõberisti. 

Admiral annab käsu otsad lahti päästa. 

Ootamatult tervitatakse »meid lahkumissaluudiga «Santa Marialt» forti üleviidud suurtükist. 
Ning igasuguste soovide ja õnnistuste saatel eemaldub «Nina» pikkamisi rannast. 

Me purjetame ümber neeme. Laugjate kallaste köhal kõrguval kaljul märkavad kõik äkki 
inimkogu ja püüavad mõistatada, kes see võiks olla. Mina vaikin, kuigi tean kindlasti, et see 
on minu armas Orniccio, kes on meie ärasõidust teada saanud ning tulnud neemelt meile viimast 
tervitust saatma. 


Minu imestuseks ei karda meiega kaasatulnud metslased sugugi eelseisvat teekonda. Nad 
rõõmustavad iga uudise üle nagu lapsed. Ja missugust naudingut pakub neile hetk, mil raagus 
mastide köhal tõuseb äkitselt lendu purjede parv! Veelgi enam meeldib neile, kui nad ise 
sikutavad köitest ja kuskil seal üleval tõmbuvad purjed kokku pikkadeks palmikuteks. 

Teekonna kolmandal päeval teatab vahimadrus, et meist paremat kätt paistab merel puri. 

«Nina» kapten sinjoore Vicente Pinzon pöördub erutatult admirali poole palvega lubada 
kurssi muuta, selleks et «Pintaga» kohtuda. Ning nelja tunni möödudes tunneme me juba 
selgesti ara meie kiirekäigulise laeva kõrged mastid ja nikerdatud pardad. 

Mööduvad veel mõned minutid. Me eraldame laevalael tüürimehe ning kapteni kuju, 
kuuleme veesulpsatust, ja «Ninale» ligineb kiiresti must täpp. See on Aotak, kes ei jõudnud 
laevade kokkusaamist ära oodata ja hüppas vette. 

Siin.ta seisabki juba märjana meie laeval ja raputab end, nii et piisad igale poole laiali 
lendavad. Ma külvan ta küsimustega üle ning olen rabatud sellest, kui hästi noormees nii 
lühikese aja jooksul on õppinud hispaania keelt kõnelema. Ta pärib sedamaid Orniccio järele 
ja ma seletan talle üksikasjadesse laskumata, et Orniccio jäi Jõuluforti. 


Ma olen väga mures: kuidas möödub admirali kohtu-mine Alonso Pinzöniga? Vaatan ringi ja 
näen Vicente Pinzoni tusast nägu. Vaeseke mõtleb vist sedasama mida mina, taid, Püha Neitsi 
olgu kiidetud, kõik läheb õnnelikult. Kapten Alonso Pinzõn astub «Nina» pardale, kähmab mütsi 
peast ning raporteerib admiralile. Oma kauast äraolekut põhjendab ta «Pinta» masti murdumi- 
sega ja sellest tingitud takistusega purjede seadmisel. 

Ma keeran Aotakile selja, sest too jõllitab «Pinta» kaptenit imestunult oma suurte 
ümmarguste silmadega. 

Admiral kuulab Pinzoni seletuse külmalt ara ega esita ühtki vastuväidet. 

Ma näen, kuidas kapten Alonso Pinzoni silmad rahutult üle madruste nägude libisevad. Mulle 
paistab, nagu otsiks ta pilguga Yäfiez-Mutti. Ning ma tahaksin teda rahustada ja ütelda, et 
trahteripidaja jäi saarele. Muide, vennad jäävad kohe kahekesi ja vahetavad kindlasti uudiseid. 

Admiral kannab oma päevikusse, et sonamurdlikuit põgenenud kapten Pinzõn tuli 
esmaspäeval, 6. jaanuaril patukahetsejana tagasi ja ühines «Ninaga». 

Veel kümme päeva purjetasid laevad piki Espanola rannikut, 16. jaanuaril aga vilksatas meie 
ees saare viimane maanina ja me jõudsime avamerele. 

Neli korda käisid meie madrused rannal ja «eil oli isegi kokkupõrge sõjakate indiaanlastega, 
a kuid mina lamasin palavikuga voodis ega saa seda sündmust üksikasjalikult 

irjeldada. 

Umbes kuu aega häirisid meie teekonna üksluisust ainult ujuvad vetikad, mille hulgas 
vilksatas vahel mõne tuunikala või pelikani kogu. 12. veebruaril hakkas puhuma tugev, tormi 
ennustav tuul. Kaptenid andsid käsu purjed rehvida ja mõlemad karavellid liikusid allatuult. 

«Pinta» oma kõlbmatu mastiga kandus otsekohe põhja poole; meie väikesel «Ninal» täideti 
kõik tühjad vaadid püsikindluse saavutamiseks mereveega, kuid see aitas meid vähe. 

13. veebruaril vallapääsenud raju haaras meie laevukese oma meelevalda. Tundes, et meid 
ähvardab hukkumine, hakkasid madrused igasuguseid tõotusi andma. Ja nagu liisuheitmine 
näitas, pidi admiral pühale Guadalupe Neitsile viienaelase küünla panema. 

«Pintat» ei olnud kuskil näha. Ja kõik järeldasid, et ta on põhja läinud, kapten Vicente 
Pinzõn aga jätkas teda tabanud õnnetusest hoolimata võitlust meie meeskonna elu eest. Kolm 
päeva ei saanud me vahet teha, kus on ülemine ja kus alumine pool, kus on meri ja kus taevas 
— nii tugevasti pildusid meid lained. Karavell kaotas juhitavuse ja me eksisime kursilt, 
mille admiral oli Espanolalt teele asudes võtnud Florese laiuskraadidele. 


Talle omase veenvusega manitses isand madruseid, et nad julgust ei kaotaks, kuid ise oli ta 
nähtavasti kao-tanud juba igasuguse pääsemislootuse. Ma järeldan seda sellest, et admiral 
kutsus minu ja Juan Rosa öösel enda juurde ning käskis ühe väikese vaadi mereveest tühjaks 
teha. Ta andis korralduse, et me ülejäänud meeskonna teadmata pitseeriksime sellesse vaati 
tema aruarrde uute maade avastamise kohta. Minu arvates ajendas admirali mure, et see 
teade ka meie hukkumise korral siiski ükskord kristlikesse maadesse jõuaks. 

Aruanne oli kirjutatud pärgamendile ning mähitud vahariidesse. Salaja pitseerisime me 
selle öösel vaati, tõrvasime vaadi üle ja viskasime vette. 

15. veebruaril pärast päikese loojumist hakkas caju vähehaaval raugema; vahimadrused 
teatasid, et kuskil kaugel paistsid hetkeks maa piirjooned, ent ööpimedus ja üle taeva kihutavad 
pilved takistasid edasisi vaatlusi. 

II PEATÜKK 


KULALISLAHKUSETU RAND 


Nüüd siis viibin ma jälle kuival maal. Torm kandis meid ühele Assoori saarele. 

Savist ja õlgedest põrand ei meenuta küll sugugi läikivat parketti lossis, kus meid, nagu ma 
arvasin, auavaldustega vastu võetakse, ja Juan Rosa keep on nii lühike, et ei kata meid 
mõlemaid. Me peame end tugevasti teineteise ligi suruma, sest päevad on siin küll palavad, 
kuid ööd niisked ja jahedad. Vangla on ehitatud soise koha lähedusse, tõenäoliselt selleks, et 
riiklikke kurjategijaid timuka abita teise ilma saata. 

Mu meelekoht lõhub valutada, sest kellegi armulikust käest vangla pellide vahelt sissevisatud 
kuivanud leivakannikas tabas täpselt mu oimu. Koos Juan Rosaga sõime selle kannika ahnelt 
ara. 

Tillukesest aknast sissetungiv nõrk kuma valgustab ämuselt madruseid, kes on niiskel 
põrandal kössi tõmbunud. Paljud neist tulid laevalt maale poolpaljalt, sest olid peatust 
käsutades oma riideid pesnud. 

Ma ei ole veel siiamaani täielikult toibunud ja ootan Juan Rosa ärkamist, et temaga juhtunu 
üle aru pidada. 

Viimaks avab mu kaaslane silmad. Mul on tast kahju: ükskõik kui hirmsaid unenägusid ta ka 
ei näinud, tegelikkus on siiski veel hirmsam. 

«Noh, Francesco,» ütleb ta ja sirutab oiates oma kan-gestunud liikmeid, «mis sa arvad, mida 
need portugallastest koerad meiega teevad?» 

Tume kogu, keda ma seni ei olnud märganud, ajab end Juani kõrval püsti; ümber on tal vanad 
vastikud närud. 

«Sa küsid, mida meiega tehakse?» lausub too õnnetu käheda häälega. «Ma võin teile seda 
täpselt ütelda. Täna või homme saadetakse neid suhkrurooistandustesse, me jääme seal 
palavikku ja kärvame nagu koerad. Ainult Gineast toodud metslased suudavad sellele 
sunnitööle ja põrgukliimale vastu panna. Kui me aga tahame põgeneda, siis peetakse meile 
buldogitega jahti, sest töökaed on siin väga kallid. Karistuseks heidetakse 

meid jälle paariks-kolmeks päevaks vanglasse ja saadetakse seejärel istandustesse tagasi. Aga 
mida te siis tegite, mille eest tabas teid nii karm karistus?» 

Kõik meie kaaslased olid juba ärganud, end põrandal istukile ajanud ning kuulasid hirmuga 
tema Sõnu. 

«Mida me tegime?» kordas kibestunult üks meie madrus portugallane Joäo Ballo. «Me jõudsime 
läänepoolset teed kaudu tagasi India ja Katai randadelt. Me avastasime imeilusad saared, mida 
ümbritsevad suurepärased ookeaniveed, kus ei esine kunagi torme. Me nägime sealsete jõgede 
suudmeis kullaliiva ega kogunud seda küllaldasel hulgal ainult sellepärast, et meie admiral 
ruttas tagasiteele, rõõmustama selle teatega Hispaania valitsejaid.» 

Kuuldes mainitavat kulda, laksutas räbalates mees keelt. Kui Joäo Ballo oma jutu hetkeks 
katkestas, patsutas ta naerdes temale õlale. 

«Ma mõistan,» ütles ta, «j» võin teile nagu raamatust jutustada, mis edasi sai. Jõudnud 
Assoorideni, kohtasite te mõne kaupmehe laeva ja rikkaliku saagi ahvatlusel ründasite seda. Kuid 
kaupmehed on praegu hambuni relvastatud ja sellepärast istutegi nüüd muldpõrandal.» 

«Oh jumal!» hüüatas Rodrigo Diaz. «Me ei teinud mitte midagi säärast, millest te 


kõnelete. Kõik oma suurtükid jätsime kindlusesse, mille ehitasime Espanola saarele lipulaeva 
riismetest.» 

«See kõik on ju väga tore,» ütles räbalais mees, «aga ärgu ma olgu Vasco Nunez Balboa', kui 
ma taipan, miks teid siis lõpuks sellesse kasematti“ pisteti. Minule on see tavaline asi, sest mina 
olen oma lühikese eluea kestel teinud tutvust peaaegu kõikide Hispaania ja Portugali vanglatega. 
Ja seda sugugi mitte sellepärast, et oleksin mõni röövel või mõrtsukas. Ma olen lihtsalt vaene 
aadlik, kes sageli raha laenab, kuid seda harva tagasi maksab. Seitse korda olen ma vanglast 
põgenenud ja murran just praegu pead, kuidas teha seda kahek- 


'Balboa, Vasco Nünez (1475—1517)—vaene aadlik Jerezest, kes võlgadest vabanemise 
eesmärgil Hispaaniast põgenes. Sooritas 1501. a. esimese retke Uude Maailma, 1513. a. aga 
«ühendas» Vaikse ookeani Hispaania valdustega. 


*Kasematt — vangikong kindluses. » 

sandat korda. Kui te ei ole narrid ega argpüksid, siis mõtleme selle üle koos.» 
«Me usume, et te ei ole röövel ega mõrtsukas,» kostis Rodrigo Diaz, «kuid maksujõuetud 
võlgnikud heidetakse meie riigi seguste põhjal tavaliselt ikka vanglasse. Meie aga ei ole 
tõepoolest mitte milleski süüdi ja ma loodan, et admiralil õnnestub meid vabastada.» 

«Noh, rääkige edasi,» ütles mees, kes end Vasco Nünez Balboaks nimetas. «Egas teid ometi 
sellepärast pokri pistetud, et te Espanola saarele kindluse ehitasite?» 

Rodrigo Diaz jutustas talle, kuidas me tormi ajal antud tõotuse kohaselt patukahetsejate 
riietes rannale tulime ning võsast lagedale köhale palvetama jäime. Ta seletas, kuidas hobuste 
seljas istuvad portugallased meid ootamatult ümber piirasid ja piikidega nagu kaitsetu 
lambakarja sealt tulema ajasid, sest meil olid käes ainult palvehelmed ja -raamatud. 

«Tore lugu küll!» ütles Vasco Nüfiez Balboa. «Ja te loodate, et admiral püüab teid 
vabastada? Küllap ta on rõõmus, et pääses ise terve nahaga.» 


Kolme päeva jooksul külastas meid kaks korda vangivalvur, kes tõi vett ja keedetud ube, mis 
asendasid siin saarel kehvikuile leiba. 
Neljanda päeva aovalgel hakkasid ukseriivid lõgisema, kuid me ei oodanud vangivalvuri 
külaskäigust midagi head. Meie imestuseks astusid tema kännul sisse kolm sulgedega ehitud 
kübarais härrasmeest kirjutaja saatel. Nad ei olnud end nähtavasti välja maganud, sest 
neil olid väga vihased näod. Valvur võttis paraski ja läks naaberkongi. 

Uks härrasmeestest võttis kirjutaja käest paberi, keeras selle lahti ning hakkas meid nimepidi 
välja hüüdma. Uksteist madrust astusid kambri keskele. 

Me ei teadnud, millest see külaskäik on tingitud, ja vaatasime üksteisele kartlikult otsa. . 

«Saare kuberner, tema heldus sinjoore Castanheda, kontrollinud teie karavelli laeva- ja muid 
dokumente, arvab armulikult heaks teid veel täna, 1493. aasta kahekümne teisel veebruaril 
vabadusse lasta,» ütles paberit hoidev isand tähtsalt. 

Sel hetkel astus meie uus tuttav kähku kambri keskele. 
«Teie hiilgus,» ütles ta, «ma palun teid väga, et te nimekirja uuesti hoolega läbi 
vaataksite, sest te jätsite minu nime vist eksikombel vahele.» 
Ametnik küsis ta nime ja vaatas nimekirja veel kord läbi. 
Balboa vahetas pilgu kirjutajaga, kes seisis oma ülemusest tagapool, sulg kõrva taga. 
«See mees võeti kinni ühes teistega,» lausus kirjutaja. «Ma mäletan täpselt, et neid oli kokku 
tosin.» 
«Sellisel juhul jättis su admiral sinu nime vahele,» ütles härrasmees ning käskis samas 
kirjutajal selle lünga täita. 
i Md õnnestus vaesunud hidalgol Vasco Nünez Balboal vabaneda vanglast kaheksandat 
orda. 


II! PEATÜKK 


KUBERNER CASTANHEDA JA KUNINGAS JOÄO 


Ma ei tea, kust Assoori saared on oma nimetuse saanud; igatahes ei tundunud ei siinsed 
rannad ega siinne rahvas meile eriti külalislahkena, Assooride elanikud aga sarnanesid 
tõepoolest jahikullide' või õigemini raisakullidega. 

Portugali võimude avalik väljaastumine sõbraliku riigi alamate vastu sundis admirali esialgu 


oletama, et Hispaania ja Portugali vahel on ootamatult puhkenud sõda. 

Kui ta kuulis, et osa tema meeskonnast on vangistatud leidis ta endas mehisust pöörduda 
väärikalt kuberneri poole palvega lahendada see kahetsusvaarne aru 
saamatus. 

Ta esitas kubernerile oma admirahvolitused, miUele olid alla kirjutanud Hispaania 
monarhid ja mida tähendas kuninglik pitser. Oma keevalisest ja ohjeldamatust 


! Jahikull on hispaania keeles acor (L: assoor), 

loomusest hoolimata manitses isand kannatlikult toda nürimeelset ja upsakat meest selle teo 
tagajärgedele mõtlema. 

«Juba ammust ajast on tavaks,» ütles admiral, «et väikeste voimukandjate omavahelisest 
vaenust lõhestatud Itaalia ei kasuta ise oma kaupmeeste |j ja kaptenite avastuste vilja. Ma olen 
sünnilt genualane,» jätkas ta, «kuid pidasin oma mereretke kavandamisel vajalikuks 
pöörduda ennekõike Portugali 'monarhi poole. Ent kuningas Joao ilmutas minu suhtes 
sõnamurdlikkust, mis ei ole tema kõrge seisundi vääriline. Siis asusin ma mereretkele 
Hispaania laevadel. Enne teeleasumist anti mulle käsk suhtuda sõbralikult kõikidesse suurtesse 
ja väikestesse laevadesse, mis purjetavad Portugali lipu all. Ma arvan, et mul on õigus teilt 
samasugust kohtlemist nõuda.» 


ekspeditsiooni sekretäri kohuseid. Aii rääkis ta mulle, kui ES Castanheda end 
la. pidas, kui hooletult ta admirali dokumente vaatas ja kui lubamatul toonil läbirääkimisi 
pidas. 

Nad lahkusid teineteisest äärmiselt rahulolematutena. 

21. veebruaril sõitis «Nina» juurde paat, millest astusid välja kaks preestrit, notar ja kirjutaja. 
Nad palusid admirali esitada dokumendid ja volikirjad. Oma sammu põhjendasid nad sellega, 
et ookeanil purjetavat praegu palju võltsitud dokumentidega petiseid. Iga dokument, mille 
admiral esitas, käis mitu korda käest kätte, portugallased uurisid neid vastu valgust ja peaaegu 
et oleksid keelega proovinud. Lõpuks olid nad siiski sunnitud kõik dokumendid kehtivaks 
tunnistama. 

Olgugi et Portugali vanglas viibinud madrused ei olnud omavahel kokku rääkinud, vastasime 
kõikidele admirali küsimustele üksmeelselt, et portugallased kohtlesid meid viisakalt ja toitsid, 
hästi. Me saime aru, et teade portugallaste tõelisest käitumisest oleks haavanud selle kärsitu ja 
uhke mehe enesearmastust. 

Enne meie ärasõitu leidis aset veel üks sündritus, mis meeskonda äärmiselt lõbustas ning 
admirali vihale ajas. 

23. veebruari hommikul saabus meile Portugali võimude kaebus meie meeskonna madruse 
M Nünez 


Balboa peale. Ta olevat neli ginea neegrit oma nõusse meelitanud ja siuhkruroolaadungiga 
väikese purjeka minema viinud. 

Isand vaidles pahaselt vastu, et tema laevanimestikes ei leidu seesugust nime. Aga meie 
kõik, kes me teadsime, milles asi seisab, vaikisime ning saime sel moel tolle ettevõtliku 
hulkuri tahtmatuiks kaassüüdlasteks. 

«Tolles mehes mässab kuum veri,» ütles Rodrigo Diaz. «Ja ma ei imestaks põrmugi, kui ta 
pärast meie juttu kullast purjetab ise meie poolt viidatud suunda.» 


25. veebruaril lahkusime me Santa Maria saarelt. Jälle peksis äge torm meid kolm päeva, 
kuid mul ei ole enam jaksu sellest kirjutada. Jälle andsid madrused tõotusi, kuid maa oli nii 
lähedal, et sadamasse kogunenud rahvahulk langes põlvili ja palvetas meie pääsemise eest. 

Portugali sadam, kuhu me viimaks sisse sõitsime, kandis nime Rastello. Siit läkitas isand 
kulleri Hispaania monarhide juurde teatega meie päralejõudmisest. 

Rastellost üheksa leegua kaugusel asub väike Valparaiso linnake, kus viibis ajutiselt 
kuningas Joäo oma õukonnaga. 

Admiral saatis Portugali kuningale teate, et tema ammused unistused on teoks saanud ja 
et ta tuleb pärast seitset kuud kestnud mereretke lääne kaudu Indiast tagasi. Isand palus luba 
viia oma laev Lissaboni, kus ta võib julgem olla kui neis lagedais vetes. Admiral lisas, et 

on sunnitud seda paluma temaga kaasasoleva kulla ja väärtasjade lasti pärast. 

Kui admiral pidas kullalastiks Espaflolal väljapestud väikest liivahulka või paari 
metslastelt äravõetud kuldplaadikest, siis peab tunnistama, et isegi kõige närusem korsaar' ei 
riskiks nii tühise saagi pärast oma inimeste eluga. 

Kuid isand tegi seda erilise eesmärgiga. 


«Ma olen veendunud,» ütles ta sinjoore Mariole, «et Joäo arvab kirja lugedes Hispaania 


käsu kokku j aj närib pahameelest huuli.» 


Korsaar —mereröövel. 
194. 


Siin, Rastellos, oli mul õnn näha palgest palgesse inimest, keda ma kord pidasin 
üleinimliku vägiteo kordasaatnud kangelaseks. 

Sadamas, meie väikese «Nina» kõrval, kõrgus kuuekümne suurtukiga varustatud tohutu 
sõjalaev. Selle pardad olid nii kõrged, et me pidime neid vaadates pea kuklasse ajama nagu 
toomkirikus. 

5. märtsil sõitis selle laeva komandör relvastatud meeste saatel paadiga «Nina» juurde ning 
teatas, et tuli meie kapteni järele, kelle ta viib oma laevale, selleks et me kapten portugali 
kapteni 2 Valparaisost saabunud kuningliku ametniku juuresolekul talle oma mereretkest 
aru annaks. 

Isand vastas, et taon Kastiilia admiral ja Katairannikul hukkunud karavelli «Santa 
Maria» kapten ega kavatse, aru anda kellelegi muule kui ainult oma valitsejatele. 

Admirali väärikas vastus täitis oma ülesande, sest portugallasest komandör palus nüüd juba 
hoopis teisel toonil, et admiral esitaks oma dokumendid ja volikirjad. Nendega tutvunud, 
saatis ta seejärel oma kapteni «Ninale» teatega, et admiralile jäetakse täielik tegevusvabadus. 
Kapten saabus pasunameeste, vilepuhujate ja trummilööjate saatel, ning lärm, mida need 
inimesed tegid, tõmbas kogu sadama tähelepanu meie peale. 

«Noh, kuidas ta sulle meeldis?» küsis sinjoore Mario, kui portugallased olid ära sõitnud. 
«Ei, ma ei räägi kaptenist, vaid komandõrist, Bartolomeo Diazist!» 

Oleks see juhtunud aasta eest, siis oleksin ma südametäiega rusikaid hammustanud, et ei 
silmitsenud kuulsat portugallast lähemalt. Nüüd aga jõudsime me sinjoore Marioga kindlale 
otsusele, et Cristõbal Coloni kangelastegu jätab Diazi oma varju. 

Peab ütlema, et sadama lihtrahvas — madrused, laadijad ja taglastajad —mõtlesid ilmselt 
samuti nagu meie: ööd kui päevad tunglesid nad «Nina» kõrval kail ja ülistasid meie 
admirali, saates tema eest tänupalveid Pühale Neitsile, merede kaitsjlle. Need inimesed on nii 
või teisiti merega seotud, nende rfu on pidevalt täis ohte ja vaevu ning nad oskavad meie 
retke raskusi vääriliselt hinnata. 

Kolmandal päeval jõudis meie käskjalg Valparaisost tagasi ning tõi .admiralile kutse ilmuda 

Portugali õukonda. Koos käskjalaga saabus tema majesteedi sekretär, kelle kohuseks oli 
admirali saata ja tema reisi mugavuse eest hoolitseda. 

Admiral pani Aotakile sulgedest peakatte pähe, ehtis tema rinna kuldplaadikestesfkeega 
ning Võttis ta ihukaitsjana kaasa. Ka seda tehti Joäo õrritamise eesmärgil. 

Nad lahkusid 8. märtsil ja tulid tagasi 12-ndal. Isand, nagu näha, jäi talle osutatud 

vastuvõtuga väga rahule. Aotak kirjeldas meile üpris kentsakalt asjaolusid, mis 

kaasnesid.tema viibimisega õukonnas. Kui uskuda tema sõnu, siis olevat meie isand 

rääkinud kaunis ägedalt ja teravalt, heites kuningas Joäole ette ahnust ja sõnamurdlikkust. 

kski ajas kõhu ette, lõi pea kuklasse ja rääkis käskival toonil. Niimoodi kujutas ta 
admirali. 

Seejärel manas ta näole kohmetu ilme ning lausus kogeldes paar sõna. Kuigi meie sõbral 
jäi ag II matkimisel täpsusest vajaka, oli meil siiski hea meel, et saime portugallase üle 
naerda. 

Märksa vähem meeldis mulle see, et Portugali kuningas saatis oma inimesed «Santa Maria» 
meeskonda kuuluvate portugallaste Joäo Ballo ja Antonio Almago juurde ettepanekuga hakata 
teejuhiks relvastatud ekspeditsioonis admirali poolt avastatud maadele. 

Aga Francesco Alviedele «Ninalt» tehti koguni ettepanek võtta seesuguse relvastatud salga 
juhtimine enda peale. 

Seda kõike kuulsin ma Rodrigo Diazelt, kes on ise Galiciast' pärit ning sõbrustas seetõttu 
portugallastega. Meie seltsimeeste auks peab ütlema, et kõik kolm loobusid neile pakutud 
rahast ja auavaldustest. 

Ilmselt jagavad portugallastest madrused südametunnistuse küsimusi paremini kui härra 
kubemer või isegi Portugali kuningas. 


, Hispaania A Galicia külgneb Portugaliga; keel, mida galiislased räägivad, 
sarnaneb portugali keelega. 

IV PEATÜKK 


FANFAARID JA LITAURID 


15. märtsil. 1493. aastal heitsime ankrusse samas kohas, kust olime seitsme kuu eest lahkunud. 

Liigaastale järgnev talv on alati karm ja õnnetusrohke. Vanad inimesed vähemalt räägivad 
nõnda. Ja kõige paremat kinnitust leidis see just tänavusel aastal. Kogu Pürenee poolsaare 
läänerannikut vapustanud tormid olid Palose elanikelt juba ammu röövinud viimase lootuse 
meie õnnelikule tagasijõudmisele. 

Kuidas kirjeldada elanike rõõmu, kui paisunud purjedest ümmargune «Nina» jõesuudmesse 
sõitis! Tõsi küll, paloslased lootsid tema kännul näha veel kaht karavelli niag seepärast 
asendus juubeldamine esimestel minutitel pärast meie saabumist nukrusega: olid ju «Santa 
Maria» ja «Pinta» meeskonnad peaaegu terves koosseisus värvatud Palosest ja Huelvast. 


Aga veel enne, kui me lossimise lõpetasime, jõudis Palosesse teade, et «Pinta», mille me 14. 
veebruaril silmist kaotasime, oli tormiga kandunud Galicia rannikule ja on juba teel Palosesse. 


Kui siis admiral kõnega elanike poole pöördudes teatas: 


«Mina kui hea karjane ei kaotanud ühtki minu hoolde usaldatud lammast,» pääses rahva 
hulgas valla vali käteplagin. 


Kuuldused sellest, et kolmkümmend üheksa meest Palosest ja Huelvast jäid 
vabatahtlikult Fort Navidadi, olid juba elanikkonna kõrvu ulatunud. Nende naised ja lapsed 
tunglesid admirali ümber ning karjusid: 


«Armuline härra, võtke ka meid sellesse paradiisi-aeda kaasa!» 


Kui me avastatud maade ilu kirjeldamisega — veidi liialdasimegi, siis ei pane arvatavasti 
keegi seda meile pahaks. Viibinud — arhipelaagi vaiksetes lahtedes, ning 'võrrelnud neid 
Euroopat uhtuvate tormiste vetega, pidime tahes-tahtmata esimesele eelisõiguse andma. 

Hispaania valitseja vastus admirali kirjale saabus varem, kui me seda ootasime. Monarhid 
panid isandale ette asuda uue ekspedit- 

siooni ettevalmistamisele ja ilmuda õukonda kõigist üleelatud sündmustest aru andma. 
Hispaania rüütelkonna eliit läkitati Palosesse, et too admirali tema teel saadaks. 


Ja siis jõudis kätte lahkumistund. 

Kogu «Nina» meeskond läks maale. Me alustasime laulu, mille Orniccio juba saartel oli 
loonud, kuid mida me ohvitseride juuresoleku tõttu polnud saanud õigesti laulda. 

Kaldal seisev admiral kaisutas hüvastijätuks iga madrust, ja see oli liigutav vaatepilt. Pärast 
astusid meie juurde kaptenid, piloodid, maestrod ja kontra-maestrod. Lausuti palju 
tundeküllaseid sõnu. Ja tõepoolest, kuidas saakski ükskõikselt lahkuda inimestest, kes on sinuga 
õlg õla kõrval nii palju vintsutusi üle elanud! Tagumistes ridades aga lauldi juba: 


Me Tenerife saarel käinud t 
ja sõitnud Pimeduse merd, 

ning kes meist veel on ellu jäänud, 

see hindab ühist sõbraverd. 


Ma ei mõtle meie laevade juhtivast koosseisust midagi halba, kuid see laul ei olnud ikkagi 
nende kõrvadele määratud, ja alles siis, kui olime nendega hüvasti jätnud, laulsime seda nagu 
kord ja kõhus. 


Eeslauljaks oli meil Püreneedest pärinev bask Jerõnimo Higuaya, kellel oli naiselikult kõrge 
a laulis: 
On madrus tundnud surmakülma 
ja näinud hukku lahingus, 
ning kui ka oht on hakand hõlma, 


tal minu laul on ikka suus. 


Möödakäijad toppisid naeratades kõrvu kinni, kui 
meie hakkasime kaasa laulma: 


On meri meie rõõm ja vaev, meid kõiki sama saatus viib; me kodu uhke purjelaev ja hauaks 
merepõhja-liiv. 

Kartlikuft ringi vaadates võttis bask uue salmi üles: 
Mis kuningate käsk meil loeb, 

Kastiiliamaa lipp ja vapp? 

Me hujteas vapper iiri 

poeg ja ingmman, kes sõnanapp! 

Sa juudilt mantli alla said ... 


laulsime meie ja pisarad tungisid meile silmi, sest me tuletasime meelde oma kalleid seltsimehi, 
kes jäid Jõuluforti. 

Vett peoga tõi siis sulle 

galjeego' ja sidustju haava, 


mis uppus valutulle. 

Ja genualase käsi * 
tõmbas noole välja sust; 
riool kerge kui korgisäsi, 


kuid vihasest mürgist must. 


Kes olnud on surmateil, 
kes näinud on surnukehi, 
see tial ei unusta rneid, 
sõpru ja seltsimehi! 


Esimestena jätsid meiega hüvasti Paloses, Huelvas ja Mogueris elavad meeskonnaliikmed. 
Seejärel lahkusid ka teised. Ainult üksikud madrused, kellel nagu minulgi ei olnud ühtki sugulast 
ega tuttavat, avaldasid soovi isandaga kaasa minna. 


Peatselt tumestas minu rõõmsat meeleolu teade Alonso Pinzöni surmast. Ükskõik missugune 
ka ei olnud tema vahekord admiraliga, ta oli siiski vapper ja asjatundlik inimene. 

Isand, kes juba ammu kandis hinges tema vastu salaviha, ei võtnud Paloses ühtki tema seletust 
kuulda. Siis kirjutas Pinzon monarhidele ning palus luba orfla seletusi ja õigustusi neile isiklikult 
ette kanda. Räägitakse, et kuninga karm vastus mõjunud talle nii, et ta olevat suurest murest 
haigestunud ja hirwe heitnud. , 

Teised teated aga räägivad, et mast vigastanud tormi 


!Galjeego (hisp. k. gallego) — galiislane, Galicias sündinu. 

ajal Pinzöni rinnakorvi ja etta suri selle vigastuse tagajärjel. 

Mina pean viimast tõepärasemaks, sest Alonso Pinzön ei olnud mees, keda monarhide 
ebasoosing oleks rööpaist välja viinud. 

Pealegi oleks see ebasoosing tabanud ka tema vendi, ent Barcelonast saabunud, inimesed 
kohtasid neid õukonnas ja samuti ka mõjuvõimsa hertsog Alba juures. 

Aprillikuu keskpaiku lähenesime me Barcelonale ja siin võtsid meid vastu rahvahulgad, kes 
tulid meie kännul otse linnani välja. 

Peab ütlema, et isegi Hispaania vabanemist mauridest ei, tervitatud nii üksmeelselt ja 
pidulikult. Tõsi küll, meie isand armastas hiilgust ja toredust ning tegi kõik, mis võimalik, et 
rahvahulkadele vägevat muljet, avaldada. 

Üks saartelt kaasatoodud indiaanlane suri juba merel, kolm haigestusid raskesti ning jäeti 
meelemärkusetult Palosesse, ent kuus neist, sealhulgas ka meie armas Aotak, saatsid admirali. 

Kulla ja pärlitega ehituina sammusid nad rongkäigu eesotsas. Ehkki nad oma kodumaal ei 
näinud kulda sagedamini kui iga eurooplane, pidid nad oma välimusega siiski tõestama, nagu 
oleks see hinnaline metall neile päris igapäevane asi. 

Nende järel tulid kandjad kõiksuguste India imedega. Nad kandsid neljakümmend kirevat 
papagoid, siin tundmatute metsloomade nähku, koletisliku sisaliku topist, hiigelkilpkonna kilpi, 
taimi, kive ja teokarpe. Enamik neist haruldustest oli sinjoore Mario vaevaga kogutud ja sekretär 
kartis oma aardeid kõrvaliste isikute kätte usaldada. Sellepärast saadeti mind ja veel paar 
madrust, kellel ei olnud Paloses omakseid, kandjatena ette jalgsi käima. 

Maie kannul sõitis admiral luksusliku sadulatekiga kaetud valge ratsu seljas. Teda saatsid 
Aragoonia, Kastiilia ja Leoni aadlikud. 

Tänavad olid rahvast nii puupüsti täis, et valvuritel tuli, mõõkade ja piikidega teed teha. 
Kõige lugupeetavamad linlased ja kõige kaunimad daamid pidasid endale suureks auks', kui võisid 
admirali sadula jaluseid puudutada. Ma nägin naisi, kes viskasid rõdudelt teele 

siid- ja brokaattekke, rätte ja vaipu ainult selleks, et hiljem uhkeldades ütelda, et nendele on 
astunud Cristöbal Coloni hobune. 

Niimoodi liginesime me rahvamurru tervitushõigete saatel Calla Ancale, endisele mauri 
valitsejate alkassarile', kuhu kuningas ja kuninganna olid ajutiseks elama asunud. 


V PEATÜKK 
ADMIRALI TEINE KODUMAA 


Kaks päeva enne Barcelonasse jõudmist jäime me öömajale väikesesse Fuenjeze külla. 
Öö oli tulvil lillede hingust ja aprilliöõbikud ei lasknud meid oma laksutamisega uinuda. 


Kõrtsitoas oli kitsas ja umbne ning isand andis korralduse, et talle tehtaks voodi hiiglasuure 
loorberipuu alla. Minagi heitsin sinnasamasse puu juurde, pehmele mahlakale rohule. 

Kuuvalgus rullus elavhõbedana üle läikleva lehestiku. Lehed helisesid vaevu kuuldavalt. 

Ma lamasin tükk aega vaikides ja katsusin magama jääda, aga kui ma end lõpuks küljeli 
keerasin, kohtasid mu silmad admirali pilku. Ta oli end täies pikkuses välja sirutanud ja lamas, 
käed pea all. «Tavaline unistajate asend,» oleks sinjoore Mario ütelnud. 

«Mis viga, kas ööbikud ei anna ka sinule unerahu?» küsis isand hellalt. «Vaata seda puud, 
kui võimas ja kähar ta on. Minu jaoks kehastab ta Ühendatud Kuningriigi kuulsust! Oled sa seda 
maad terasemalt vaadelnud? Sa oled minust noorem ja näed kord kindlasti tema õitsengut. Kas 
sa oled tähele pannud, kui töökas ja toimekas on hispaania rahvas? Oo, Kastiilia ja Leon! Ma 
olen need risti ja põiki läbi rännanud, viibinud mõjukate grandide hiilgavaks õukondades ja 
kalurite kasinais osmikuis.» 


lAlkassar (hisp. k. alcäzar) — kindlustatud loss või linnus Hispaanias. 

Ma tean juba ammu, et kui isand hakkab midagi kirjeldama, puhkeb kõik tema rikkalikust 
fantaasiast kaunistatuna õitsele. Kui talle tuleks pähe kirjeldada viletsat Vico-Dritto-Ponticelli 
tänavakest Genuas, kus ta sündis, ei tärkaks kellelegi üldse mõttesse, kui räpane, järsk ja kitsas 
see tegelikult on. Ent just nüüd hakkas kaua aega rninu laugudelt põgenenud uni nagu kiusteks 
mu üle pikkamisi võimust võtma. Seepärast keerasin ma end külili ning lasksin 
südametunnistuse piinadeta kõrvust mööda SSerra Nevada mäetippude ja lõunaranniku 
apelsinisalude hiilgavad kirjeldused. 

«Kas sa oled märganud, niis Kastiilias toimub?!» hüüdis isand. (Selle küsimuse peale ärkasin 
ma võpatades üles.) «Kas sa nüüd mõistad, mispärast ma just selle oma teiseks kodumaaks 
valisin?» 

Ma mõistsin, et Portugal, kelle poole isand alguses pöördus abi saamiseks, lükkas tema 
plaanid tagasi; Prantsusmaa, kuhu ta sellesama eesmärgiga saatis oma venna Bartolome, viivitas 
vastusega ning admiralil ei jäänud muud üle kui anda end Kastiilia eestkoste alla. Aga 
hispaanlaste töökust ja südidust märkasin ma palju varem, juba siis, kui viibisin laeval. 

«Jah, messeere,» ütlesin ma. 

«Kui sul oleks juurdlevam mõistus ja terasemad silmad,» jätkas isand, «siis pärast seda 
jalamatka Palo-sest Barcelonasse mõistaksid sa mind ka ilma sõnadeta. Ja ma ennustan sulle, et 
ei Genuale, mis on kaotanud oma endise vägevuse', ega hoopiski ka Veneetsiale või 
Portugalile, vaid just Aragooniale, Kastiiliale ja Leonile on määratud saada merede 
valitsejateks. Ja mina, admiral Cristöbal Colön, toon neile selle kuulsuse. Kodusõda” lõppes 
Isabella troonileastumisega, maurid on välja aetud, maa lööb jgitsele suurte kuningate targa 
juhtimise all, Euroopa Turud ujutatakse üle hispaania nahkade, brokaadi ja veiniga, aga mina, 
kes ma allutasin India ...» . «Jah, messeere,» ütlesin ma, tundes, et jään iga hetk 


Pärast Konstantinoopoli vallutamist türklaste p.oolt 1453. a. minetas Genua oma mõju Mustal 
ja Aasovi merel ning jäi ilma oma rikastest asumaadest. 
* Isabella astus Kastiilia troonile pärast kauafjestnud kodusõda tema poolehoidjate ja Henrigue 
IV tütre Juana pooldajate vahel. 

magama, «see kõik oleks ju väga tore, aga enne tuleks kogu see õnnetute hulk hospidalidesse 
ja vaestemajadesse paigutada ...» 


«Sa oled nii rumal, nagu üks õpipoiss iganes võib ol.la!» hüüdis isand pahaselt. 
Sellega lõppes meie kõnelus. 


Teekonnal jalgsi Palosest Barcelonani oli mul tõepoolest võimalik küllaltki palju näha ja 


kuulda, selleks et mõista, mis riigis toimub. 

Juba enne Palosest ärasõitu teadsin ma, et Katoliiklase hüüdnime kandev Ferdinand' võitleb 
väsimatult meie püha usu vaenlastega. Ma teadsin ka seda, et poole kuninglikust kassast 
moodustab süüdimõistetud mauride ja juutide varanduse müügist laekunud raha. Ma teadsin, et 
kogu Kastiilias suitsevad tuleriidad, millel kõverduvad õnnetute kõrbenud kehad. Kuid tollal ei 
vaevunud ma selle üle pikemalt järele mõtlema. 

Mind on lapsepõlvest peale õpetatud, et saratseenid” purjetavad meredel ja ründavad kristlaste 
laevu, selleks et teha väevõimuga kaasaviidud vangidest oma orjad. Minu kujutluses olid nad 
toored ja õelad barbarid, kes tallavad meie püha usku jalge alla. 

Veelgi halvemal arvamusel olin ma juutidest. Kui Pisas põletati ketserit Giacomo Piandellot, 
ütlesid minu ema ja teised tema kohta: «Ta on nõid ja ketser, ja andku jumal talle andeks, ta 
käib pealegi veel läbi juutidega!» 

Sellepärast sülitasin ma juuti kohates talle vargsi järele, et see kohtumine mulle õnnetust ei 
tooks. Genuas tundsin ma üht juudisoost liigkasuvõtjat, kellelt minu peremees sinjoore Tomaso 
raha laenas. Tollel olid punased, pahempidi pöördunud silmalaud, ja raha lugedes 


Ferdinand VKatoliiklane (1452—1516) — faktiliselt esimene Hispaania kuningas; 
kui ta abikaasa Isabella sai Kastiilia valitsejaks ning Ferdinand tõusis Aragoonia troonile, 
ühendati Ara-goonia ja Kastiilia' Hispaania riigiks ning Ferdinand nimetas end Hispaania 
kuningaks. Kindlustäs koos Isabellaga energiliselt kuningavõimu ja pani aluse Hispaania 
õitsengule. 

?Saratseenid — araablaste, ka üldse muhameedlaste üldnimetus Lääne-Euroopas 
keskajal. * 

värises ta üleni ahnusest. Üheainsa inimese põhjal otsustasin ma terve rahvuse üle. 

Laeval aga puutusin ma jälle kokku juudiga — see oli sinjoore Luis de Torres, tõlk, tark, 
õpetatud ja vapper mees. Ma nägin seal ka maraani Bernal Bernäldezt, kes oli tagakiusamisest 
pääsemiseks oma usku vahetanud, ning Jäime Ronest, kes ostis end Püha Inkvisitsiooni käest 
vabaks ja läks koos admiraliga mereretkele. Mõlemad jäid Espanolale, kus võisid elada rahus, 
ilma et keegi oleks neid taga kiusanud. Nad olid üllad ja julged mejied. Ma sooviksin, et kõiki 
kristlasi võiks aususe ja õigluse poolest nende kõrvale seada. 

Nüüd mööda mauridest vabastatud maad sõites nägin ma neist mahajäänud imekauneid 
paleesid, raamatukogusid, purskkaeve ja niisutussüsteeme. Õitsev maakoht, millest me praegu 
läbi läksime, oli kunagi viljatu kõrb; inimene oma visa tööga oli seda niisutanud ja aiaks 
muutnud. 

Ent ma nägin ka mõistuse kaotanud lapsi, kelle vanemad olid nende endi silme all põletatud. 
Nägin pisaraist pimedaks jäänud emasid, peavarjuta ja nälgivaid . rauku, vapraid ja uhkeid 
"mehi, kes suudlesid vahtide käsi, paludes neilt luba oma elamule viimast pilku heita. 

Mitte iialgi ja mitte kuskil ei olnud ma näinud nii palju lombakaid ja kätetuid kui nüüd teel 
Palosest Barcelonasse. 

Lahinguis vigastatud ja tervise kaotanud sõdurid seisid jõukudena kõikidel ristteedel ning 
mangusid möödakäijailt ja -sõitjailt armuande. Nad harutasid Jahti hirmsad, lehkavad 
kaltsud ja sirutasid välja oma köndistatud käed. 

«Halastust!» karjusid nad. «Me palume halastust Granada kangelastele!» 

Terved sõdurid, kellele aastate kaupa ei makstud palka, luusisid tegevusetult tänavail ja ootasid 
riigi laekahoidja ilmumist ainult selleks, et teda sõimurahega üle puistata, sest raha nad temalt 
enam ei oodanud. 

Üks osa Hispaaniast lõbutses turniiridel ja õuepidustustel, teine osa aga vappus piinades ja 
paiskas suust needusi. Ning kõiges olid süüdi Ferdinajid Katoliiklane 
ja Kastiilia Isabella. 

Seepärast kujutlesin ma Calla Ancale lähenemisel hinge kinni pidades, kuidas need julmad 
valitsejad peaksid välja nägema. Juba Paloses ma kuulsin, et Ferdinand sarnanevat oma 
abikaasaga nagu vend õega. Mulle tundus, nagu peaks nende nägudele omane, olema too 
nürimeelne ja jõhker ilme, mida panin tähele Genua timuka Niccolo Niccoli näojoontes. 

Me liginesime Calla Ancale. Valiisejaie käsu kohaselt olid troonid asetatud alkassari õue 
uhke brokaatbaldahhiini' alla. Trooni astmeil «istus vaieldamatu troonipärija, kõhn ja roheline 
prints Juan, ümberringi aga tunglesid hiilgavais kullaga tikitud rõivais õukondlased. 


Admiral astus trooni juurde, suudles valitsejate käsi ja valmistus nende ette põlvili langema, 
kuid monarhid pakkusid talle armuliku liigutusega kohta enda kõrvale. Pärast hertsog Albat oli 
isand esimene inimene, kes sai loa valitsejate juuresolekul istuda. 

Erutatult tõstsin ma silmad kuningannale. Tumeruuged patsid põimusid Isabella peas 
säravaks krooniks, mis näis palju hinnalisem tollest rubiinide ja teemantidega ülekülvatud 
võrust, mida ta oma imekauni valge käega kohendas. 

Tema sinisilmad peatusid uudistavalt minul. See juhtus sellepärast, et just mulle oli langenud 
osaks au kända suurt kuuevärvilist papagoid ning imeilusat küünrapikkust purpurpunast teokarpi. 
Kuninganna naeratas ja ma pean tunnistama, et olen väheste juures ko-hanud nii helget ja armsat 
naeratust. Langetasin silmad ning kujutasin endale ette tuld, kõrbeva liha lenka, .purustatud 
maju ja nutvaid lapsi. Kui ma siis veel kord Isabella poole vaatasin, näis ta nägu mulle juba 
poole inetum. 

Oma jutustuse käigus osutid admiral kaasatoodud indiaanlastele, papagoidele, kividele ja 
teokarpidele. 

Kuninganna jälgis tema juttu raugematu tähelepanuga; ta hingas raskelt ja tema silmad 
särasid. Isanda jutu peale, et kui talle antaks võimalus tugeva väesalgaga tema poolt avastatud 
maa sisemusse tungida, siis 

Baldahhiin — katuse- või telgikujuline ejjiskate trooni või voodi kohal. 

loodab ta näha tuhande sillaga linna ja kuldkatustega linna, kergitas Isabella end oma 
troonil. Ta hoidis käega südant ega suutnud kuidagi erutusest võitu saada. 

Kuningas, Ferdinand ei avaldanud nii suurt vaimustust, ent temagi näol püsis kogu aeg 
heatahtlik ilme. 

Enne audientsi' lõppemist pidasid monarhid tänupalve, millest võtsid osa kõik kohalviibijad, 
ja kuningliku kapelli koor laulis seejärel «Te Deum'it»*. 

Tseremoonia lõppedes juhatati admiral eriliselt tema jaoks määratud lossi. 

Kuid veel kaua pärast keskööd leegitsesid tõrvikud, mängisid muusikandid ja kostsid rahva 
tervitushüüded. 

Viis või kuus korda pidi isand end rõdult rahvahulkadele näitama ning siis algasid taas 
tervitushõiked, paugutamine ja muusika. 

«Need ongi fanfaarid ja litaurid, millest ma lapsepõlvest saadik olen unistanud,» ütles isand 
oma uhkete eluruumide lävel sinjoore Marioga hüvasti jättes. 


VI PEATÜKK 


PÜHA INKVISITSIOONI FISKAAL° 


Oma ülimaks kurvastuseks pean ma tunnistama, et Hispaaniasse saabumisega muutis isand 
järsult oma suhtumist minusse. 

Ent mida rääkida minust, kui isegi sinjoore Mario pidi teda mitu tundi ootama, selleks et 
ettekannet teha või vajalikke juhtnööre saada. 

Sekretär ütles mulle: 


«Tuvike on nüüd Kastiilias kuningas Ferdinandi järel teine inimene. Me ei saa ometi nõuda, 
et ta lubaks en- 


 Audients — ametlik jutulevõtmine kõrge ametiisiku poolt. 

* «Te Deu m» — (lad. k. «Sind, jumal») vaimulik hümn, katoliiklaste pidulik ülistuslaul 
jumalale. 

*Fiskaal— ametnik, kelle ülesandeks on riiklike korralduste täitmise ja rahaasjade salajane 
jälgimine; nuhk, spioon. 

dale õlale patsutada. Tema seisund sunnib teda oma endistest sõpradest eemale hoidma.» 

Ma arvasin, et sinjoore Mario ei ütelnud seda täiesti siiralt, ent kui mul õnnestus admiraliga 
kokku saada, veendusin ma pärast veerandtunnilist viibimist tema toas, kui palju aega röövib 
talt ekspeditsiooni ettevalmistamine. 

Piisab, kui ütlen, et admirali saatmiseks avaldasid soovi niisugused mehed, nagu Alonso 
Mendxl1, Alonso Perez Roldan, Juan Ponce d« Leon, Pedro de Margarit, meie Cosa,kuulus 
nimekaim, kuninglik kosmograaf Juan de la Cosa, Alvärez de Acosta, Bernal Diaz, vennad Las 
Casased, Juan de Llucar ja teised. 

Igaüks neist, keda ma nimetasin, kuulus kas kõige suursugusemate aristokraatide kilda või 
käsutas tohutuid summasid, mõned aga olid end mauride vastu sõdides kuulsusesäraga 
ümbritsenud. Paljud nende seast mangusid luba admiraliga kaasa sõita nagu armuandi, 
kusjuures nad võtsid enda kända lõviosa kulutustest, ühtlasi ka oma salkade relvastamise ja 
nende varustamise teeloleku ajal. Juba enne, kui isand Barcelonast Cädizisse kolis, ulatus 
temaga kaasa sõita soovijate arv üle kähe tuhande viiesaja. 

Cädizis valmistati juba selleks ekspeditsiooniks ette tervelt seitsmeteistkümnest laevast 
koosnevat laevastikku, kusjuures ehitati spetsiaalsed väikesed, madalalt vees istuvad 
karaakad!, mis olid määratud rannikuluu-reks. 

Medina-Sidonia hertsog andis admirali kosutusse laenu näol viis miljonit maravediid, 
kuninganna aga tegi sel puhul rahaks mauridelt ja juutidelt konfiskeeritud kulla ja 
väärtasjad. Kuid isegi neist tohutuist summadest ei jätkunud kõikide esialgsete kulutuste 
katmiseks. Ja nagu kurjad keeled valtsid, heideti juba Püha Inkvisitsiooni kohtu ees seisnud 
ning õigeks mõistetud inimesed uuesti vanglaisse ja saadeti tuleriidale, nende varandus aga 
läks kuninglikku laekasse. Hea, et raha ei haise, muidu lehkaksid kõik need miljonid vere ja kõr- 
benud liha järele. 


karaaka XIV-XVI Saj. laialdaselt levinud purjelaev, kasutati nii kauba- kui sõjalaevana. 

Ekspeditsiooni asjaajamise juhtimiseks loodi India Asjade Nõukogu, mille esimeheks määrati 
Juan Rodrigo de Fonseca. 

Lõpuks andis isand mulle loa sõita Genuasse sinjoore Tomasot külastama. 
Ma olin mulle harjumatust õukonna hiilgusest ja sagedastest admirali auks korraldatavatest 
pidudest nii valinud, et astusin naudinguga feluki ebakindlale pardale. 
Mulle meenusid admirali sõnad, mis ta ütles meie tutvumise päeval: «Mina sooritan 
esimesena niisuguse teekonna ja minu kuulsuse kuma langeb ka sinu peale.» 
Nii see tegelikult juhtuski. Juba Barcelonas lähenes mulle noori aadlisoost keigareid, kes 
soovisid rainuga sõpradeks saada, Cädizis aga hakkas see mind koguni tüütama. 
Ma olen veendunud, et teistsugustel aegadel oleksid nad põlgusega suhtunud mu 
karestunud kätesse ja kehvapoolsesse riietusse, ent praegu langes minule tõepoolest admirali 
kuulsuse kuma. 

Ma kahetsesin, et siin ei olnud mu armast sõpra Ornicciot, kes oleks osanud neid logelejaid 


paremini eemale peletada. 

Ka felukil esitati mulle korduvalt küsimusi, kui saadi teada, et ma kuulun admirali 
lähikonda. Ent need siin olid omad inimesed, madrused. Tundide kaupa jutustasin ma neile 
meie mereretkest ja ajasin vist nii mõnegi hulljulge pea segi. Siinsamas felukil hakkasid mind 
kiusama ka väga mitmesugused kahtlused. 

Juba Barcelonas avaldas sinjoore Mario isanda kohta seesuguse arvamuse: «Ta väärib au ja 
kuulsust rohkem kui ükski teine. Kuid ta laulab ja joobub omaenese laulust nagu ööbik. Ma 
kardan seda.» Ehkki sekretär ei pühendanud mind lause mõttesse, mõistsin ma teda ka ilma 
selgitusteta. 

Sooritanud silmapaistvalt julge retke, riskinud sõita Pimeduse merre ja purjetanud üle 
Sargasso vetikate, avastanud uued saared ja arvatavasti jõudnud salapärase Katai rannikule, 
tegi admiral juba üksnes sellega 
oma nime kaasaegsete kujutluses ning järelpõlvede mälestuses kuulsaks. 

Kuid sellest oli talle veel vähe. Oma juttudega äsja 

avastatud maade aaretest tumestas ta ise monarhide mõistust ja muutis oma tegelikud teened 
ei millekski. Kulla kõlin ja sära pimestas ja uimastas valitsejaid, nii et nad ei olnud enam 
suutelised mõtlema millelegi muule... 

Madrustega vasteldes või oma nukraid mõtteid mõlgutades ei märganud ma õieti, kuidas meie 
laev kõigist Vahemere sadamaist möödus ja hakkas lähenema Genuale. 

Reisijatele eraldatud ruutnis oli liiga umbne ja teiste eeskujul seadsin ma end sisse tekil. 
Minuga teel sõbraks saanud madrus näitas mulle üht sinise keebiga meest. 

«Kas näed seda pikka?» sosistas ta mulle kõrva. «See on Püha Inkvisitsiooni fiskaal. 
Kahtlemata jälitab ta kedagi, sest ilmaaegu ei oleks ta seda teekonda juba ette võtnud.» 

Huviga silmitsesin ma sinises keebis hiiglast. «Oleks parem, kui ta oleks veidi lühemat 
kasvu, sest ta äratab ülearu tähelepanu,» ütlesin ma. «Inimene, kes kord on tema käppade 
vahele sattunud, tunneb teda hiljem ära igasuguses riietuses.» 

«Tema käppade vahele sattunud inimesel ei ole enam võimalik teda teistkordselt ara tunda,» 
kostis madrus. Ma laotasin keebi tekile ja heitsin pikali, silmitsedes tähti ning meenutades oma 
esimest reisi Genuast Palo-sesse. 

Ootamatult äratas kellegi vaikne jutt minu tähelepanu. 

«Ega sa ei eksi, Juanoto?» küsis keegi sosinal. «Kui sa viltu lased, oled sa autasust ilma. 
Ma ei anna sulle tagasi isegi sõiduraha Cädizist Veneetsiasse. Aga seal on meil kindlasti 
võimalus vaheltkasu lõigata, sest minu andmetel vahetas ta kogu oma varanduse väärtasjade 
vastu ja veab neid kohvriga ühes.» 

«Ma ei eksi, kavaljeero',» vastas teine. «Kas te nägite, kui osavalt ma eile talle jälile sain?» 

See öine kõnelus hakkas mind huvitama ja ma piilusin vargsi masti tagant välja. Too, keda 
Juanotoks hüüti, 


' Kavaljeero (hisp. k. caballero) — r°itel, aadlik, härra Hispaanias. 

oli lüheldane rässakas mees, kes keerles kogu aeg tekil ning tüütas reisijaid oma juttudega. 
Teine, keda Juanoto-tituleeris kavaljeeroks, oli sinise keebiga hiiglane. Asi läks juba päris 
põnevaks. Nihkusin ettevaatlikult lähemale, võtsin * mugavama asendi ja valmistusin edasi 
kuulama. 

«Sa räägid seda õunte lugu?» küsis kavaljeero põlastavalt. «Tegeled tühiste asjadega.» 

«Need ei ole tühised asjad,» jäi Juanoto enda peale kindlaks. «Kui ma igaühele korvist õuna 
viskasin, ajas tema põlved loomusunniliselt laiali, sest ta on maur ja harjunud pikka kuube 
kandma.» 

«Lollus!» ütles kavaljeero. «Sedaviisi ei teeni sa krossigi.» 

«See ei ole veel kõik,» ruttas Juanoto vastama. «Pärast jälgisin ma teda mitmel korral. Ma 


panin tähele, et ta peseb iga kord enne söömist käsi, just nagu ei viibiks me merel, vaid 
tolmuses rohtlas. Eha ja koidu ajal pöörab ta näo tingimata itta, ja kui ei sosista oma nõia- 
palveid, siis ainult sellepärast, et mina alatihti tema lähedal tolgendan. Mõttes lausub ta neid 
kindlasti. Ja kahel korral nägin ma, kuidas ta kummardust tehes ei puudutanud mütsi, nagu seda 
oleks teinud kõrgest soost hispaanlane, kellena ta esineb, vaid tõstis käe alguses laubale ja siis 
südamele.» 

Nüüd ma taipasin, kellest nad kõnelesid. See oli pikk punase keebiga isand, kes sõitis meie 
laeval Veneetsiasse. Ma ei tea, oli ta maur või hispaanlane, kuid tema nägu lausa hämmastas 
oma iluga ja rüht suursugususega. Minagi panin tähele, et ta tõstis käe laubale ja südamele, kui 
tänas mind ühe pisiteene eest. Ent ma mõtlen, et nii palju aastaid mauridega suheldes võisid 
hispaanlased neilt selle kombe üle võtta. 

«Te võite ta Genuas südamerahuga kinni nabida,» ütles Juanoto. 

«Genua kubiseb igast rahvusest kaupmeestest,» vaidles fiskaal pahaselt vastu. «Ja meie Püha 
Inkvisitsiooniga seal kuigi palju ei arvestata. Sama võib öelda ka Veneetsia kohta. Need kaks 
vabariiki mõtlevad ainult oma rikastumisele. Kuid teel peatume me Sitsiilias, kus kõige üle 
valitsevad meie pühad isad. Ja seal vangistatakse ta ilma igasuguste sekeldusteta.» 

Genua sadamasse pidime jõudma varahommikul. Laev laadib seal kauba maha ja sõidab 
aega viitmata edasi. Ning ma kujutlesin hirmuga, mis ootab õnnetut Sitsiilias. Ent kuidas saan 
ma teda hoiatada ja kas ta võtabki mind kuulda? 

Juba kaugelt silmasin ma Genua kindluse kõrget torni ja müürisakke. Veel mõned minutid, 
ja ma olengi juba kodus. Rahutult silmitsesin rahvast tekil, aga punase keebiga meest ei olnud 
kuskil näha. 

Kümned paadimehed liibusid laeva külge ning pakkusid oma teeneid. Rahvas oli ummistanud 
maabumis-silla. Ma otsisin rahvamurrust tuttavat nägu, kuid üks vanamees lihtsalt tiris mul 
asjad käest ja ma olin sunnitud talle paati järgnema. Kaldal vaatasin viimast korda laeva poole 
ning lehvitasin madrustele mütsi. 

Järsku märkasin ma mauri. Ta oli laevalt maale tulnud, seisis maabumissilla kõrval ja 
silmitses uudishimulikult Genua käratsevat inimsumma. 

Laevalt anti ärasõidusignaal. Mu kohver oli nii raske, et venitas käe välja. Sadam kubiseb 
vargapoistest, ent mul ei olnud mahti pikemalt aru pidada. Panin kohvri väikese aedviljakäru 
kõrvale ja tormasin ummisjalu sadamasse. 

Üllatatult tõstis maur oma silmad minule, kui ma teda hõikasin. 

«Järgnege mulle otsekohe, kui teile elu armas on!» hüüdsin ma. 


Ta vaatas mind umbusklikult ning heitis rahutu pilgu laeva poole. 

«Kiirustage!» ütlesin ma. 

Sel ajal ilmus fiskaal koos Juanotoga laevalaele. Meid eraldas laevast päikese paistel 
pimestavalt sätendav kitsas veeriba. Maabumissillal sõelusid kogu aeg laadungit tassivad 
madrused, kuid %aks inimest jälgisid minu kaasvestlejat nii teraselt, et mul oli tunne, nagu 
seisaksid nad meie kõrval. 

«Ma ei mõista, millest sa räägid, noormees,» lausus maur. 

«Küllap mõistate, kui ma teile ütlen, et too sinise keebiga mees on Püha Inkvisitsiooni 
fiskaal, see kõverate jalgadega aga on tema nuhk,» sogistasin ma talle kõrva. 

«Minu väärtasjade kohver jäi laevale',» ütles maur murelikult. «Seal on kogu mu 
varandus.» 

Tahtmatult vaatasin ma oma kohvri poole, kuid see seisis rahulikult käru kõrval. 

«Kumb on teile kallim, kas väärtasjad või elu?» küsisin ma kannatamatult. 

Fiskaal ja Juanoto jälgisid meid üksisilmi. Nad olid ettepoole kummargil, otsekui 


kuulaksid meie vestlust. 
Meie õnneks tulvas sel silmapilgul ärasõiduks valmistuva laeva juurde terve kohvrite ja 


kompsudega inimmurd. Ma tirisin mauri kättpidi kaasa ja me segunesime rahvahulgaga. 
Esimesse kõrvaltänavasse keeramine oli ühe minuti töö. «Mulle ei jäänud isegi raha, et 
tasuda öömaja eest,» ütles maur. 
«Raha pärast olge mureta,» kostsin mina. «Majas, kuhu ma teid viin, tasutakse teistsuguste 


müntidega.» 


VII PEATÜKK 


JÄLLE GENUAS! 


Ma hingasin sisse praetud käia järele lõhnavat söe-pannide suitsu ja jäin põksuva 
südamega seisma. Ümberringi käratses ja žestiMuleeris genualaste kirevsumm. Genua laht 
kiiskas päikesekiirtes, tornid joonistusid selgesti kirkale taevakummile. . . Mind valdas täielik 
rahu — viimaks ometi olin ma kõdus! 

Rahavahetajate tänavale jõudmiseks kulus kõigest mõni minut. Tänavanurgal seisva maja 
juures, kus olime Omniccioga nii sageli sinjoore Tomaso tagasitulekut oodanud, nõjatusin ma 
jõuetult vastu seina. Juba üle aasta ei teadnud ma oma peremehest mitte kui midagi: kas ta 
elabki veel siin, kas ta on elus ja terve? 

Jätsin mauri tänavale ning läksin joostes trepi juurde. 

Aedviljakaupmehe eesel röökis kõrvulukustavalt, paljajalu veelompides paterdavad lapsed 
kilkasid, turunaine hõikas ostjaid ligi ja seepärast sinjoore Tomaso ei kuulnudki, kuidas ma 


ukse avasin. 

Ma sööstsin selle hea inimese juurde ning haarasin ta ümbert kinni, laskmata tal toibuda. 

«Cesco, mu laps!» hüüdis sinjoore Tomaso. «Kui suureks sa oled kasvanud! Päris täismees 
juba!» 

Töökojas oli kõik vana viisi. Kergetuul õõtsutas laevamudelit ja kergitas laual raamatulehti. 
Seinal uhkeldas üks minu joondatud kaartidest. Maalimisraamile oli tõmrrratud lõuendymillele 
olid söega nõrgalt kantud inimkuju piirjooned. 

Sinjoore Tomaso lausa külvas mind üle küsimuste ja hüüatustega. Kui neid järjekorras kirja 
panna, saaksime umbes järgmist: 

«Kas jääd nüüd päriseks minu juurde? Ega sa ei sõida enam kuhugi? Aga kus on siis 
Ornicclo? Heldene aeg, sul kasvavad juba vurrud! Kus on messeere Colon? Mis naljakad 
nööbid su kuuel ees on! Kas sa pidasid reisipäevikut? ...» 

«Mu kallis peremees,» katkestasin ma teda, «siinsamas tänaval ootab üks inimene, kes 
vajab teie kaitset. Püha Inkvisitsioon ajab teda taga. Ja ma mõtlen, et ei eksinud, kui lubasin 
talle meie majas varjupaika.» 


Sinjoore Tomaso läks kohe mauri tuppa kutsuma. 
«Astuge rahumeelega sisse,» ütles ta. «See majake on küll kitsas ja vaene, aga oma elu 


pärast ei pruugi te siin karta. Mina ise olen nõrk ja tähtsusetu inimene, kuid mind 
ümbritsevad vahvad ja mehised sõbrad, kes viivad teid inkvisitsiooni kartmata ükskõik kuhu. 
Aga teile peab ju süüa pakkuma. Olete reisilt tulles kindlasti näljane!» hüüdis sinjoore 
Tomaso seda järsku taibates ja tahtis samas askeldama hakata. 

Ma peatasin ta otsekohe. 

Töökoja peal asuvast pööningukambrist leidsin ma naela otsast oma põlle, panin selle ette 
ja hakkasin viivitamatult toitu valmistama, peremees aga kuulas sel ajal jutustust mauri 


õnnetutest seiklustest. 


Mu peremehe kasinad tagavarad ütlesid mulle kohe, et tema käsi ei käi kuigi hästi. Ent 
minul oli raha küllalt. Ja ma asusin Genuas, kus võib paigast liikumata kõike osta, alates 
küüslaugumugulaist ning lõpetades kolmemastilise laevaga. 

Pool tundi hiljem oli lõuna valmis. Senjoore Tomaso maitses mõnuga minu meisterdust. 
Jätkasime laua 

ääres vestlust. Ma rääkisin peremehele, kuhu ja milleks me Orniccio maha jätsime, kirjeldasin 
talle imekaunist Guanahani saart ning meie armast Aotakki. Peab ütlema, et viimastel 
päevadel olin oma punanahalist sõpra üsna harva näinud, sest tema taibukusest võlutud kroon- 
prints Juan võttis ta ajutiselt oma ihukaitsjaks. 

Selgub, et teade meie tagasitulekust jõudis Genuasse märksa varem kui mina. 

Meie saabumise ajal Barcelonas viibinud firentslane Annibal lanuarius kirjutas meie 
avastustest oma vennale Firenzesse ja tema kiri rändas kogu Itaalia läbi. Veel paremini 
toimis Gabriel Sänchez, kellele admiral teatas kirja teel kõigest, mis ta läbi oli elanud. Ta las- 
kis selle kirja mitmesajas eksemplaris ara trükkida ning levitas seda Itaalias, Prantsusmaal ja 
Inglismaal. 

Tuleb tingimata märkida, et Hispaanias endas ei levinud teated meie avastustest sugugi nii 
hõlpsasti, sest Ferdinand kartis Portugali konkurentsi ja varjas uudiseid retkeist läänemeredele. 

Sinjoore Tomaso oli vahepeal mauri jutustuse ära kuulanud ja pöördus lõunalauas minu 
poole: 

«Sinjoore Albujaro on palju viletsust tunda saanud. Ta vahetas usku ja võttis vastu ristiusu, 
milleks teda sundisid Hispaania monarhide ahnus ja inkvisitsiooni julmus. See lõpetas ajutiseks 
tagakiusamise ning andis talle võtmaluse rahulikult oma asju ajada. Kuid ahned Hispaania 
valitsejad vajavad raha ja tahavad teda uuesti Püha Inkvisitsiooni vangikongi heita, 
süüdistades teda selles, et ta salaja ikka veel oma usukombeist kinni pidavat. Sinjoore 
Albujaro oleks võinud ammu Hispaaniast lahkuda, aga seal viibib tema mõrsja, samasuguse 
õnnetu mehe tütar nagu tema ise. Seepärast on ta teel Veneetsiasse, kus doodž' Dandolo lubab 
talle eestkostet ja paavsti kaitsekirja, millega ta võib juba rahulikult Hispaaniasse tagasi 
pöörduda. Kui oled midagi alustanud, siis pead selle ka lõpule viima. Veel täna tuleb otsida 
purjekas, mis viiks ta otseteed Veneetsiasse, ilma peatusteta Sitsiilias ja Naapolis, kus inkvi- 
sitsioon võib oma ohvri kinni võtta.» 

'Doodž— riigipea nimetus Vwieetsia ja Genua vabariigis keskajal. 

Nende kahe päeva jooksul, mis ma Genuas viibisin, sain ma väga vähe aega pühendada 
oma heale peremehele, sest esimene pool päeva kulus Albujaro abistamiseks, pärastlõunal aga 
ajasin admirali asju Genua pangas. 

Meiega hüvasti jättes tänas sinjoore Albujaro meid pisarsilmil temale oÄtatud teene eest. 

«Ma tulen veel Cädizisse tagasi,» ütles ta mulle. «Ja sinu kõhus on mind üles gtsida, sest 
täiesti arusaadavail põhjustel ei ole mul endal võimalik sinu järele pärida.» 

Kui me sinjoore Tomasoga juba kaugelt üle kesköö lahku läksime, ei olnud me jõudnud veel 
pooligi uudiseid teineteisele ara rääkida. 

Vanade mälestuste järgi läksin ma magama töökoja peal asuvasse kambrisse. Kaks voodit 
seisid otsekui meie tagasituleku ootel. 

Ma ei suutnud tagasi hoida pisaraid, sest mulle meenus, kui julmalt mind mu sõbrast 
lahutati. «Omiccio, kas sa mõtled minu peale? Kuidas sa küll elad seal, oma saarel?» 

Suure vaevaga avasin väikese lagunenud akna. Kitt lendas tükkidena laiali ja klaasid ei 
püsinud tõukudest auklikuks puretud raamides. 

Lahes värelesid hiiglasuured tähed. Ma hingasin endasse kodumaa õhku. Kähe käega oleksin 


tahtnud emmata kogu seda rikast ja imekaunist linna tema laevadest kihava sadamaga, tema 
turgude, umbtänavate ja kassidega. 

Järgmise päeva veetsime sinjoore Tomasoga lahutamatult koos. Raha, mille Orniccio talle 
saatis, olin ma juba eelmisel päeval Genua panka sinjoore Tomaso nimele kandnud. See pidi 
talle jääma mustadeks päevadeks. 

Rannaäärsest poest ostsin ma kalevit ja sametit ning andsin Genua parima rätsepa Orlando 
Baccioli kätte, et too õmbleks peremehele korralikud riided. Vanad olid tal juba nii ara kantud, 
ettalle hakati viltu vaatama ja ta kaotas sellega palju tellijaid. Peale selle ostsin talle veel 
igapäevased ja pidulikud kingad. 

Ma kittisin uuesti akna- ja ukseklaasid, parandasin 

raamid ning tegin üles viivale trepile uued käsipuud. Seda kunsti olin õppinud laeva 
puuseppadelt. 

Ma ostsin kokku nii palju kruupe, jahu, rasva, soolaliha ja veinimet sellest oleks piisanud 
väikese purjelaeva meeskonna toitmiseks. Kõik need toiduained paigutasin niiviisi sahvrisse ja 
keldrisse, et nende kättesaamine ja tarvitamine sinjoore Tomasole raskusi ei teeks. Ja 
kummatigi tundsin ma lahkudes tema pärast muret, sest see mees on abitu nagu laps. 

Ta saatis mu sadamasse ning tuli koguni mööda maabumissilda laevalaele. 


VIII PEATÜKK 


ROOSID JA OKKAD 


Täiesti asjata kiirustas isand mind tagasi jõudma. 

Tõsi küll, ratsanikel ja käsitöölistel, nende hulgas ka minul, oli kästud ilmuda Sevillasse 
20. juuniks ning olla valmis Cädizisse saatmiseks, kuid tegelikult sõitis meie laevastik merele 
märksa hiljem. 

Väga palju aega kulus monarhidelt admiralile kingitud õiguste vormistamiseks. Admiral 
tellis oma vapi parimalt hõbesepalt ning käskis graveerida kilbile Orniccio väljamõeldud ja 
monarhide poolt heakskiidetud deviisi: 

Por Castilla e por Leon 

Nuevo Mundo hallo Colon. 


Admirali õigused aga, mis annetati talle juba enne reisi algust, kinnitati nüüd kuningliku 
käsukirjaga. 

Isand käskis sinjoore Mariol ja minul selle käsukirja tema jaoks neljas eksemplaris ümber 
kirjutada, mida me ka tegime. Tänu sellele avanes mul võimalus lugeda seda «Cristobal Colonile 
tiitli annetamise» atestaati, millele olid alla kirjutanud kuningas ja kuninganna. Sinjoore 
Mario, kes teab juba ammu, et ma pean meie mereretke päevikut, soovitas mul ka selle atestaadi 
oma päevikusse kirjutada. Seda suurt vaeva nägema õhutas sekretär mind järgmistel 
kaalutlustel: 

«Võib-olla on järeltulevad põlved sulle kunagi tänulikud nii tähtsate andmete eest admirali 
eluloos.» 

Järeltulevate põlvede tänu ma ei looda, kuid kuningliku dokumendi teksti kirjutasin siiski 
päevikusse, ehkki mitte täielikult: 

«Don Fernando ja donja' Isabella, jumala armust Kastiilia, Leöni, Aragtoonia, Sitsiilia, 
Granada, Toledo, Valencia, Galicia, Mallorca, Sevilla, Sardiinia, Cordoba, Korsika, Murcia, 
Jaeni, Algarve, Algecirase, Gibraltari ja Kanaari saarte kuningas ja kuninganna, Barcelona 


krahvid, Biskaia ja Mölina senjöörid, Ateena ja Neopatria hertsogid, Roussillöni ja Serdania 
krahvid, Oristano ja Gaciani markiid: kuivõrd teie, Cristöbal Colõn, lähete meie käsul meie 
laevade ja inimestega avastama ja omaks tegema mõningaid saari ja mandrit ookeanis ning 
kuivõrd me loodame, et mõningad neist saartest ja mander eespool mainitud ookeanis isiklikult 
teie poolt ja tänu teie ettevõtlikkusele jumala abiga avastatakse ja omaks tehakse, peame me 
õiglaseks ja arukaks autasustada teid vaeva eest, mida te meie teenistuses näete. Ning soovides 
teile kõige ülalnimetatu eest osutada väärilist austust ja armulikkust, väljendame me oma tahet 
ja heldust alljärgneval viisil.» 

Siinkohal kaldun ma kuningliku üriku tekstist, pisut kõrvale, et rääkida meie jutuajamisest 
sinjoore Marioga, mis leidis aset pärast käsukirjaga tutvumist. 

«Küll on tore!» hüüdsin ma. «Ilma selle paberita ei olekski ma teada saanud, et Kastiilia ja 
Leoni kuningatele kuulub veel nii palju maid ja isegi Ateena, mida ma arvasin hoopis teises 
riigis asuvat!» 

Sinjoore Mario vaatas mulle tähelepanelikult otsa. 

«Cesco,» tähendas ta, «sinu trotsliku märkuse järgi võiksin ma peaaegu kujutleda, et minuga 
räägib meie armas Ornicc10, aga mitte malbe ja kuulekas Francesco Ruppi.» 


Ja see oli kõik, mida sinjoore Mario minu mgrkuse peale vastas. 

Nüüd aga jätkan üriku teksti: 

«Pärast seda kui teie, ülalpool nimetatud Cristöbal Colön, olete avastanud ja omaks teinud 
needsinased 

Donja (hisp.k. dofia) — aadlisoost daam, proua Hispaanias. 

saared ja mandri ookeanis või mõne muu maa nende hulgast, saagu teist meie admiral 
nende saarte ja mandri üle, mida te avastate ja omaks teete. Ning saagu teist sel kombel 
avastatud ja omaks tehtud maade admiral, asekuningas ja kuberner. Ning nüüdsest peale ja 
alati võite te ennast nimetada ja tituleerida don Cristöbal Colöniks, aga teie pojad ja järglased 
võivad neid arrieteid ja teenistuskohuseid täites samuti kanda doni, admirali ja nende maade 
asekuninga ning kuberneri nime, tiitlit ja aukraadi. Ja te võite pidada ja täita neid-sinaseid 
admirali, asekuninga ning kuberneri ameteid neilsinaseil teie või teie asetäitjate poolt 
avastatud ja omaks tehtud saartel ja mandril, ühtlasi ka arutada ja lahendada kõiki kriminaal- ja 
tsiviilkohtuasju, millega teil ülalnimetatud admirali, asekuninga ja kuberneri ameteis 
kokkupuutumist tuleb, vastavalt sellele, kuidas teie seaduspäraseks peate ja kuidas neid 
tavaliselt lahendavad meie kuningriikide admiralid. Ja teie võimuses on kurjategijaid nuhelda 
ja karistada. Ja teie ning teie asetäitjad admirali, asekuninga ja kuberneri ameteis omate ning 
käsutate kõiki eelisseisundeid, mis nende ametite juurde kuuluvad või mis igaühele neist eraldi 
omistatakse. Ja teil on õigus saada ning te saate sissetulekuid ja palka kõikidelt neiltsinastelt 
ametitelt ja igaühelt.neist eraldi, samamoodi ja samal kombel, nagu on tavaliselt saanud ja 
saavad neid sissetulekuid ja palka meie Kastiilia kuningriigi peaadmiral ning meie 
kuningriikide asekuningad ja kubernerid.» 

Sinjoore Mario loal jätan ma vahele siinkohal ära-toodud üksikasjaliku loetelu printsidest, 
hertsogitest, prelaatidest', markiidest ning mitmesugustest suurtest ja väikestest ametnikest ja 
ametiisikutest, kellel, nagu ürikust nähtub, tuleb: 

«Arvata ja pidada teid nüüdsest peale edaspidi — kogu teie eluajal, aga pärast teid ka teie 
poja ja pärija eluajal, ja nii pärijalt pärijale igavesti ja jäädavalt — meie ülalmainitud 
ookeani admiraliks, aga ühtlasi ka asekuningaks ja kuberneriks neilsinaseil saartel ja mandril, 
mida te ookeanis avastate ja omaks teete, kui see on kinnitatud meie või meie poolt selleks 
volitatud 


iPrelaat— kirikuvürst, kõrgeim katoliku vaimulik. 

isiku allkirjadega ja tõestatud piduliku vande all, nagu taolistel puhkudel nõutakse; ja 
pidada õigeks, et teie või teie asetäitjad, kes on määratud eespool nimetatud admirali, 
asekuninga ja kuberneri ameteisse, täidavad neis ameteis kõiki neid kohuseid, mis sinna 
juurde kuuluvad. Ja teile peab makstama rendist, tulu ja kõike muud, mida te oletw 
õigustatud saama teie tegevusringi kuuluvaist ja mahtuvaist ameteist. Ja teie kohus on 
kinni pidada kõigist auavaldustest, autasudest, armuosutustest, vabadustest, eelistest, 
eesõigustest, eranditest, immuniteetidest' ning kõigest muust ja igast loetletust eraldi, mis 
teile nendesinaste admirali, asekuninga ja kuberneri kohuste täitmise tõttu kuuluvad, 
ning teie kohus olgu neid käsutada ja kaitsta.» 

Edasi järgnes vali hoiatus isikutele, kes kavatsevad vastselt ülendatud admirali õigusi 
milleski kärpida, ja anti käsk kinnitada pitseriga seesinane «Ümmargune Privileegia — 
kõige kindlam ja tugevam käsukiri, mis on täielikus vastavuses teie palvete ja 
vajadustega». 

Kuninglik ürik lõppes sõnadega: 

«Ja ärgu ei ühed ega teised seadusemehed või ametiisikud püüdku milleski muuta 
käsukirja teksti: selle eest ähvardab meie viha ja 10000 maravedii suurune trahv, milline 
summa läheb meie Palati? kasuks ja mida tasub igaüks, kes sellest käsust üle astub. Ning 
peale selle käsime me inimest, kes esitab selle käsukirja ametiisikuile või notaritele, anda 
neile edasi, et nad ilmuksid tollesama karistuse ähvardusel hiljemalt 15 päeva pärast 
Ümmarguse Privileegiaga meie õukonda, ükskõik kus me ka ei viibiks, ja et selleks 
kutsutaks kohale ametlik notar, kes kinnitaks tunnistust oma allkirjaga, sest me soovime 
teada, kuidas täidetakse seda, mida meie oleme käskinud. 

Välja antud meie Granada linnas aprillikuu kolme-kümnendal päeval 1492. aastal 
pärast meie lunastaja Jeesuse Kristuse sündimist. 

Mina, kuningas. Mina, kuninganna. 

Juan de Coloma, sekretär.» 


iImmuniteet — riigis eriseisundit omavate isikute vabastamine mõningatele 
seadustele allumisest. *, 
*Palat — siinkohal mõeldakse HispaaniaTrörgemat ametiasutust. (Tõlkija.) 

Sinjoore Mario sõnadest teadsin ma juba, et Ümmargune Privileegia oli erilise 
tähtsusega krooniürik, millele kuningliku allkirja alla joonistati ring, kuhu vajutati 
kuninglik pitser. Ümberringi aga olid kuulsatest rüütlitest ja prelaatidest ametiisikute 
ning tunnistajate allkirjad. 

Ma ei ole õigusteadust õppinud ega ole ka kuigi suur asjatundja härrade advokaatide 
vigurite alal, ent mulle tundus, et kui nemad kõrgused oleksid vähem toonitanud mu 
isand admirali kohustust pidada ja kaitsta kõiki neid õigusi ning eeliseid, mida monarhid 
talle annetasid, ei oleks keegi mõtelnudki, et neile õigustele ja eelistele võiks vastu vaielda. 

Niisiis oli isanda auahnus nüüd täielikult rahuldatud. See väärib seda enam imestust, et 
enne meie retke ei olnud mu isandal monarhide silmis mitte mingeid teeneid ja ta oli 
Kastiilias täiesti tundmatu. Aga kui tundmatu hullumeelse nõudmised aasta tagasi ainult 
naeru ja kaastunnet esile kutsusid, siis nüüd nägid paljud nimekad hispaanlased tema 
isikus kardetavat auahnurit, kes ilmselt ähvardab nende õiguste ja eeliste kallale kippuda. 

Leidus hulljulgeid, kes kuninganna tahtest hoolimata püüdsid kuningliku üriku 
juriidilist seaduslikkust kahtluse alla seada. 

Seesuguste inimeste hulka kuulus ka India Asjade Nõukogu juhataja, Sevilla 
ülemdiakon' sinjoore Juan Rodrigo de Fonseca. 

Kui tal ei läinud korda kuninglikku ürikut halvustada, asus ta asja kallale teisest 
otsast. Viidates laevastiku varustamise tohututele kuludele, nõudis ta visalt, et monarhid 
kärbiksid admirali isiklikku teeni-jaskonda. Olid ju isanda nõudmised vaese villavatkuja 


poja jaoks tõepoolest ülemäära suured. 

Fonseca niisugune tegevus oleks muidugi võinud peatada ükskõik keda, ainult mitte mu 
isandat, admirali. Ta pöördus kuninganna poole palvega tema koosseisu mitte vähendada, 
vaid viastuoksa — veelgi suurendada. 

Põhjenduseks tõi ta tungiva vajaduse sisendada 


»Diakon-abivaimulik kreeka- ja rooma-katoliku kirikus. 

avastatud maade valitsejatele austust Ühendatud Kuningriigi rikkuse ja vägevuse 
vastu. 

Kuna Isabella täitis kõik admirali nõudmised peaaegu järelemõtlematult, siis rahuldati ka 
seekordne palve. Fonseca näol aga sai isand endale õelaima vaenlase. 

Nõnda hakkas admirali roosidest ülekülvatud teele ilmuma ka okkaid. 

Ekspeditsiooni varustamine oli usaldatud Giovanni Berardi kaubamajale ja tema 
kompanjoröle Amerigo Vespuccile. Ja kui siis ilmnes, et veinivaat on halvasti pitseeritud või 
soolaliha ussitanud, vihjasid admirali vaenlased sügavamõtteliselt ' sellele, et Berardi on 
itaallane ja et admiral on valmis kaasmaalastelt roiskunud toiduaineid vastu võtma, kui ta 
vaid saaks hispaania kaupmehi teenistusest ja kasudest ilma jätta. 

Ekspeditsiooni relvastamiseks avati riiklik arsenal ning kogu lahingumoon, mis oli pärast sõdu 
mauride vastu unustusse jäetud ja Alhambrasse' paigutatud, anti admirali käsutusse. Isand 
eelistas vanemaaegseid kergeid arkebuuse” hiljuti käsutusele võetud rasketele musketitele”, ja 
sellestki püüdsid tema vaenlased välja lugeda, et admiralil pole tahtmist Hispaania relvadele 
kuulsust tuua. 

Kuid igaüks, kes on näinud kariibi-indiaanlasi, nõustub, et kaugele laskvaid musketeid 
vajatakse Euroopas, kus vastane kasutab samu relvi, aga vibude ja ambude vastu kõlbavad 
väga hästi kerged arkebuusid. 

Kuninganna auks peab ütlema, et ta tegi lõpu juttudele admirali alamast päritolust. 
Hetkegi kõhklemata võttis ta oma õukonda tema mõlemad pojad — Diego esimesest ja 
Ferdinandi teisest abielust. Diegost sai kroonprints Juani paaž. 

Süüdistused isanda erapiolikuses itaallaste suhtes kummutas ta sellega, et käskis oma 
juristidel tõendada, et nii pikka aega Sevillas elanud firentslasi Berardisid 


'Alhambra —nuistne tsitadell Granadas, mauride viimases tugipunktis Pürenee 
poolsaarel. 

?Arkebuus — XV—XVI saj. käsutatud vanemaaegne püss, toetati käelt laskmisel 
erilisele harkjalale. 

*Musket — tahi abil süüdatav suur püss, mis asetati laskmise ajal alusele. Musketid 
lasksid arkebuusidest kaugemale, kuid olid tunduvalt raskemad. 

võib juba hispaanlasteks pidada. Mis aga puutub halvakvaliteedilistesse toiduainetesse, 
siis tehti sinjoore Fonsecale ettepanek luua India Asjade Nõukogu juurde varustuse 
järelevaataja koht. 

Kui meie esimesest mereretkest teadsid Euroopas kuulu järgi vaid üksikud geograafid- 
õpetlased, siis teise ekspeditsiooni vastu tundis huvi kogu kristlik maailm. 

Katoliku usu levitamiseks uutes maades määras paavst Aleksander VI Borgia, kelle 
nime itaallased omal kombel hääldavad, oma asemikuks benediktlase' paater Boüli 
ning andis tema käsutusse veel üksteist munka. Nii et, nagu ütles sinjoore Mario, 
meie sõbrad indiaanlased ei saa nuriseda jutlustajate vähesuse üle. 

Täiesti arusaadav, et Coloni avastused teise võimsa mereriigi — Portugali — 


valitsejad tõsiselt rahutuks tegid. Ja õige pea saadi teada, et Portugali kuningas 
Ferdinand kavalust kasutada. 

Ta saatis Portugali Lõpe de Herrera, targa ja ettenägeliku inimese, kes oli kogu oma 
diplomaatiakunsti ammutanud Itaalia väiklastes ja reetlikes õukondades. Talle tehti 
ülesandeks saavutada Joäo II-It lubadus, et ükski Portugali laev ei sõida ookeanile enne 
pühale isale auku pähe, 
et see toetaks Ühendatud Kuningriiki Portugali nõudluste vastu, ja minu isand, admiral, sai 
ettekirjutuse kiirendada laevastiku kordaseadmist. 

Kuningas Joäo taipas seda kavalust liiga hilja. 

Diplomaatilised läbirääkimised Portugali õukonnas venisid kolmele ja poolele 
kuule. Paavst jõudis selle aja jooksul välja anda oma viimase demarkatsiooni- 
bulla?, mis lõplikult kinnitas Ühendatud Kuningriigi 


'Benediktlane — pühakuks ja imetegijaks peetud üksiklase Benedictuse poolt 
Itaalias VI saj. rajatud katoliikliku munga-ordu liige. 

?Vatikan — kirikuriik,-paavsti residents Roomas. 

Katoliku kiriku pea, Rooma paavst, puristas demarkatsiooni-bulla väljaandmisega 
Hispaania ja Portugali vahel maad, mida kristlikud kuningad ei olnud veel aijastanud ja 
isegi veel mitte avastanud. 

õigused Ferro saarest lääne pool laiuvatele maadele; kõik meie seitseteist laeva aga seisid 
täiesti sõiduvalmis. 

Mina taipasin õukondlikest kavalustest muidugi vähe ja annan kõiki ülalkirjeldatud fakte 
edasi sinjoore Mario sõnade järgi, kes oli nii hea, et ei pidanud paljuks kõiki Hispaania ja 
Portugali poliitika peensusi mulle selgeks teha. 

Ühtlasi selgitas Ta mulle, mispärast mereäärsete linnade vaesem rahvas admiralisse ja 
tema kaaskonda vaenulikult suhtub, ehkki mu isand kohtles väga heas tujus olles 
armulikult isegi kõige viimast kerjust. 

Asi seisab selles, et meie alatised jutud kullast ning määratu suure hulga toiduainete ja 
kaupade ülesostmine ekspeditsiooni tarvis olid viinud niikaugele, et raha hakkas Ühendatud 
Kuningriigis oma väärtust kaotama. Inimesed, kes lootsid ookeani tagant piiramatul hulgal 
kulda leida, prassisid ja raiskasid olemasolevaid rahasid muretult söömingute peale, tekitades 
sellega pahameelt ja vihavaenu neis, kes hankisid raha ränga tööga. 


IX PEATÜKK 
MUSTLANNA ENNUSTUS 


Näiliselt kerge vaevaga hajutas kuninganna küll kõik admirali pea kohale kogunenud 
pilved, ent siiski röövis ühtede kadedus ja teiste õelus mu isandalt sageli rahu. 

Kuna admiralil oli palju vaenlasi, siis pidi ta kõiki ekspeditsiooni ettevalmistustöid 
isiklikult kontrollima. See nõudis palju aega ja tervist. 

Teda hakkasid jälle pimama unepuudus ja tugevad peavalud, seepärast hulkusime me 
tihtilugu öösiti linnatänavail, selle asemel et magada. 

Kui erinevad olid need rännakud meie jalutuskäikudest Genuas sinjoore Tomaso seltsis! 
Sarnal ajal kui mu hea peremees püüdis kogu oma vaba aega käsutada minu mõistuse 
valgustamiseks, ei osutanud härra admiral mulle kunagi seesugust au. 


Kõige tavalisem lause tema suus*bli: «Sa oled alles 

noor ja rumal ega saa sellest aru,» või «Egas sinul, lihtsa talumehe pojal, tarvitse selle kallal 
pead murdafi» Ja mõelda ainult, et seda ütles vaese vanutaja poeg! 

Ööl vastu 15. septembrit admirali lossi tagasi tulles märkasime me trepil inimkogu, kes 
eemalt räbalapundart meenutas. Lähemale jõudes silmasime noort mustlannat, kes oli pea 
marmorastmele pannud ja magas. 

Meie sammude kajast ärganud õnnetu naine kargas püsti ning tahtis põgeneda, sest mustlasi 
jälitatakse Kastiilias praegu võrdselt mauride ja juutidega. 

Võib-olla oli see naise kaunis nägu, mis isandat köitis, igatahes pidas ta tema kinni, esitas 
mõned küsimused ja viskas talle hõberaha. 

Tänupuhangus kähmas mustlanna admirali käe, kattis selle suudlustega, karjatas siis äkitselt 
ning näitas talle vagudena üle tema peopesa jooksvaid jooni. 

«Sa saad kuulsaks ja rikkaks!» hüüdis ta, vaatas targu ringi ja lisas: «Sa oled suuremeelne ja 
helde, mu härra. Ja vaata, moreena! ennustab sulle krooni. Tõota siis, et sa eales ei aja oma 
valdustest välja vaeseid mustlasi, kelle ainus süü seisab selles, et nad armastavad rohkem 
laulda ja tantsida kui umbsetes kirikutes jumalat paluda.» 

«Ma tõotan seda sulle!» ütles isand tähtsalt. «Ja kui su ennustus täitub, otsin ma su üles, 
ükskõik kus sa ka ei viibiks, ning tasun sulle kuninglikult.» 


Järgmise päeva hommikul kutsus admiral mu oma tuppa. 

«Kas sa kuulsid mustlasnaise ennustust?» küsis ta. 

Ma tahtsin talle juba vastata, et moreena sõnu ei maksaks tõsiselt võtta, sest see peaks küll 
haruldane ennustaja olema, kes temale raha kinkinud inimesele igasuguseid hüvesid ei tõota, 
kuid olin targu vait. 

«Ma olen juba ammu tahtnud lasta endale horoskoopi? koostada,» jätkas isand. «Kõik 
kiidavad väga 


'Moreena (hisp. k. motgnä) — tõmmu naine, kreool; antud juhul mustlanna. 

*Horoskoo p —inimese sünnimomendil taevakehade seisu märkiv tabel, mida keskaja 
astroloogid koostasid saatuse ennusta miseks. 

ümberristitud mauri Algisidecit Patukahetsejate tänavalt. Sa lähed veel täna ümberristitute 
linnaossa, otsid tema maja üles ja kuulad järele, millal ta saab mind vastu võtta ja kui palju 
ma pean taile horoskoobi koostamise eest maksma.» 

Õhtu eel, kui majapidamistööd olid tehtud, seadsin ma sammud mauride linnaossa ja leidsin 
erilise vaevata üles Älgisideci mlrja, millest isand rääkis. 

Minu koputamise peale avas ukse väike paljajalgne tüdruk ja juhtis mu jahedasse siseõue. 

Ma tõusin püsti, kui nägin auväärset pika habemega rauka noorukese naisteenija kannul õue 
astuvat. 

«Rahu olgu sinuga, auväärt rauk,» ütlesin ma ning tegin talle sügava kummarduse. 

«Ja sinuga samuti, noormees,» vastas tema, «kui sa vaid tuled heade kavatsustega. Mida 
otsid sa Älgisideci majast?» 

Rutakalt kandsin ma isanda ülesande talle ette. 

«Sa oled eksinud, noormees,» ütles maur kulmu kortsutades. «Algisidec ei tegele nõiakunstiga 
ega koosta horoskoope. Kui Püha Inkvisitsioon sind saatis, siis sattusid sa valesse kohta, kui 
aga tulid teadmatusest, siis ära asjatult aega raiska.» 

Ma nägin, et mul ei ole siin midagi teha, jätsin mauriga hüvasti ja lahkusin tema majast. 

Mõitteisse süvenenult lonkisin ma noruspäi mööda tänavat. Minu ebaõnn tegi mind kurvaks. 
Mu isand admiral ei armasta, kui tema plaanid segi aetakse. Ja praegu, kus ta peaks 


ettevalmistustöödega kiirustama, rakendab ta kahtlemata kogu oma energia selleks, et oma 
saatust teada saada. 

Ootamatult tõkestas kellegi vari mu tee ning ma oleksin äärepealt kokku põrganud 
pikakasvulise, valgeid riideid kandva vanamenega. Vilkad mustad silmad vaatasid mind huviga 
hallide kulmude alt. 

Ma vabandasin ja tahtsin edasi minna, ent vanamees pani käe mu õlale ja ütles: 

«Sa siis ei mõtlegi oma lubadusi täita, noormees? Inimene, kelle sa surmasuust päästsid, 
viibib juba mitmendat päeva Cädizis, sina aga ei tunne muretki selle pärast, kuidas teda üles 
otsida.» 

Hämmeldunult kuulasin ma tuttavat häält, kuid si1l- 

mitsedes vanameest, tema lumivalgeid juukseid. ja habet ning tõmmut, peaaegu oliivpruuni 
nahka, ei suutnud ma kuidagi meelde tuletada, kus ja millal ma teda olen näinud. 

«Te vist eksite, härra, ja'hpeate mind kellekski teiseks,» ütlesin ma. «Cädizis viibin ma 
kõigest mõned päevad ja selle aja kestel ei ole mul küll juhust olnud teile mõnd teenet osutada.» 

«Kahekordselt õnnis on see, kes on heateo teinud ja selle esimesena unustab,» ütles võõras. 
«Kuid mulle teeb rõõmu, et sa ei tunne ära Albujarot, kelle sa päästsid. See annab mulle 
kindlust, et ka inkvisitsiooni nuhid minust mööduvad.» 

Nüüd meenus mulle, kus ma seda häält olin kuulnud. 

«Härra Albujaro!» hüüatasin ma ja silmitsesin hämmastusega tema nägu. «Aga kuhu on siis 
jäänud teie ilus must habe, valge nägu ja kitsad kulmud? Kas mured ja tagakiusamine on teid 
tõesti niivõrd lühikese aja jooksul nii vanaks teinud? Ja kas see, et ma näen teid Kastiilias, 
tähendab seda, et teil läks korda õnnelikult Veneetsiasse jõuda ja saada eestkostet, mida te 
sealt otsisite?» 

«Issanda koerte» ehk inkvisitsiooni poolt tagakiusataval inimesel on väga raske kaitset 
leida,» sosistas maur. «Ja kuigi Veneetsias muretseti mulle paavsti kaitsekiri, olin ma siiski 
sunnitud nime vahetama. Maurid teavad paljusid salarohte ja mu sõbrad andsid mulle salve ja 
vedelikke, mis muutsid mu mustad juuksed halliks ja valge naha oliivpruuniks.» 

«Aga teie mõrsja, härra Albujaro?» küsisin ma erutatult. «Kuidas te küll julgesite end 
niimoodi moondada lasta, kui ise teadsite, et kohtute siin temaga?» 

«Ära minu pärast muretse, mu kallis sõber,» ütles maur naeratades. «Inimesele mürki andes 
on araablasel alati varuks vastumürk. Ja mu arst ei oleks minust rauka teinud, kui ta ei oleks 
teadnud, et suudab mulle nooruse tagasi anda. Aga kuidas sina elad, noormees, sina ja su 
kuulus admiral? Kas sa ei tunne millestki puudust ja kas ma ei saa sulle kuidagi kasulik olla?» 

«Tänan teid, mu härra,» vastasin mina, «kuid ma ei vaja mitte midagi.» 

Me hakkasime kahekesi admirali lossi poole minema. 

«Aga mida otsisid sa sellest ümberristitute linnajaost?» küsis minult maur. 

Ma jutustasin talle, kuidas mul admirali ülesande täitmine nurja oli läinud. 

«Ma arvan, et tohin sinuga täiesti avameelne olla,» ütles maur mõtlikult. «Algisidec oleks 
muidugi võinud su isandale horoskoobi koostada, aga kas sa tead, kui palju on vaestel 
ümberristitutel vaenlasi? Kui sageli on juhuseid, kus mõni kristlane pöördub salateadusi tundva 
mauri poole ja annab ta hiljem inkvisitsiooni kätte ainult selleks, et kümnendikku tema 
varandusest endale saada! Aga miks see ebaõnnestumine sind nii väga kurvastab?» 

Erutatult rääkisin ma talle, et mu elava kujutlusvõimega isand koondab tähelepanu ühtelugu 
ikka uutele asjadele: kord meeldib talle ülemdiakon Fonseca vastupanu murda, teinekord paelub 
teda mõte hiilgavast saatjaskonnast. Nüüd aga on ta seadnud endale eesmärgiks oma tulevikku 
teada saada ega tagane enne, kui on selle saavutanud. 

«Kuid samal ajal,» jätkasin ma, «ootavad meid kaugel saarel nelikümmend inimest. Ja iga 
viivitatud päev valmistab neile ülearust muret.» 

Maur kuulas minu jutustust osavõtlikult ja tähelepanelikult ning ma otsustasin temaga ka 


oma isiklikku muret jagada. Ma kõnelesin talle oma sõbrast, keda saatus minust lahku viis, 
admirali lubadusest nelja kuu pärast saarele tagasi pöörduda ning sellest, kuidas au ja kuulsus 
on admirali pea pööritama pannud ja ta oma lubaduse on unustanud. 

Maur esitas mulle mõned küsimused admirali elust ja iseloomust. 

«Niipalju kui ma sinu jutust aru sain,» ütles ta mõtlikult, «on su isand auahne, kiiresti 
süttiv ja kergeusklik. Kui sa minu abist ei keeldu, siis võin ma sulle osutada väikese teene, 
mida muidugi ei saa vähimalgi määral pidada tasuks sinu heateo eest, kuid mis aitab sind 
vahest siiski oma sõbraga kiiremini kohtuda.» 

Ma olin valmis siinsamas tänaval tema ette põlvili langema, ent maur hoidis mind tagasi, 

«Sinu isand, admiral, saatis su horoskoobikoostaja juurde, et oma saatust teada saada,» 
ütles ta. «Horos- 


228 


koobikoostaja seisab siin, sinu ees, ja sul jääb vaid üle admiral täna öösel minu juurde tuua. 
Ennustus, mille ta saab, sunnib teda viivitamatult asuma sinu sõpra Ornicciot otsima, mina aga 
olen rõõmus, kui suudan teie lahusolekut kas või pisutki lühendada. Vaata hoolega, see on minu 
maja. Täna pärast kella kahtteist öösel, peate te sellest uksest sisse astuma. Teid juhatatakse 
saali, kus ma admiralile tema saatust ennustan. Oleks väga hea, kui su isand lubaks ka sind 
seal juures viibida.» 


Ma jätsin mauriga hüvasti, et rutata admiralile rõõmu valmistama. 
«Francesco Ruppi,» ütles maur mulle hüvastijätul, «kui sa admirali minu juurde tood, siis 
pikenda sihilikult teed, tule siia igasuguseid kõrvaltänavaid kaudu ja ära talle minu nime 


nimeta. Võib-olla on see ettevaatus ülearune, kuid inimene, keda on kaua aega taga kiusatud, 
jääb eluks ajaks umbusklikuks.» 


X PEATÜKK 


VÕLUKRISTALL 


Kell kaksteist öösel astusime admiraliga, keebihõlmad tugevasti vaheliti ja kübarad 

sügavalt silmile tõmmatud, mauri maja trepist üles. 
eenija võttis meid vastu aupakliku kummardusega ning juhatas hiiglasuurde, 

sumedalt valgustatud saali, kus palus peremeest oodata. > 
..Maur tuli mõne minuti pärast. Ent kui uhkeid rõivaid ta kandis! Ohuke siidpluus 
liidus ta piha ümber, rikkalikult Ai tikitud keep lohises mööda vaipa, 
kaelas sätendasid rubiinid ja teemandid. Rubiinide ja M 
teemantidega oli kaunistatud ka tema juukseid hoidev kuldvõru. 

Tahtmatult tõusis mu isand admiral talle aukartlikult vastu. A 

AL sa tahad oma saatusest teada, mu poeg?» pöördus peremees tähtsalt tema 
poole. 


229 


Ma olin üllatatud, kui kuulsin admirali häält maurile vastamisel värisevat. 

«Mulle räägiti,» ütles ta, «et sa koostavat väga hästi horoskoope.» 

«Horoskoop tuleb tingimata koostada sinu tähele soodsal kuul Ka äsja tapetud mullika 
sisikonna järgi võin ma sinu tulevikku lugeda, kuid selleks on tarvis valida sobiv aeg. Praegu 
aga, kui sa soovid, ütlen ma sulle, missugused kivid toovad sulle õnhe, missugused inimesed ja 
loomad ...» 

«Kui sa nimetad mulle mõned sündmused minu minevikust,» lausus admiral tasa, «usaldan 
ma sinu ennustusi ja järgin su nõuandeid.» 

«Tulevik, minevik ja olevik on saladusse pühendatu silmadele ühtviisi avatud!» sõnas 
peremees pidulikult. «Soovid sa, et ma jutustaksin sulle sinu elust selle noormehe juuresolekul, 
kes on sulle kahtlemata midagi rohkemat kui lihtne teener?» 


Ma võpatasin ootuses, et admiral mauri sõnad silmapilk ümber lükkab, kuid isand vaatas 
mind üürikest aega mõtliku pilguga ja ütles minu imestuseks: 

«Jajah, me oleme koos nii palju läbi elanud, et ta võib end vist tõesti juba millekski rohkemaks 
pidada kui lihtsaks teenriks.» Laskis siis silmadel rahutult libiseda üle hämara saali, 
salapäraste kirjadega kirevaks maalitud seinte, retortide ja kolbide, mille all põlesid sinkjad 
tulukesed, ning küsis kogeldes: «Lubad sa mul seda noormeest enda juurde jätta, sest õel 
podagra piinab mind ja ma vajan juba ammu tema toetust?» 

Ma olen näinud admirali tormi ajal, jälginud teda, kui ta kõneles vaenulikult meelestatud 
madrustega, kuulnud, kuidas ta tema kuningliku kõrguse ees kummutas kõik vaenlaste 
laimujutud, — tema rahulik näoilme loovutas köha ainult raevule või põlgusele. Praegu aga 
köitsid mu tähelepanu ta värisevad käed ja ekslev pilk. 

Kahtlemata tundis mu isand, ookeani admiral, India kuberner ja asekuningas, selles 
toredas ja salapärases saalis seistes kõige ehtsamat hirmu, just nagu üksinda pimedasse tuppa 
jäetud laps. 

«Jäta noormees enda juurde, kui pead seda tarvilikuks,» ütles maur. «Sa tahad teada 
sündmusi oma möö- 

dunud elust?» jätkas ta ning eemaldas nurgas väikesel laual seisvalt kõrgelt esemelt 
kallihinnalise katte. «Vaata siia.» 

Me pöörasime pead ja meie silme ees lõi sügavais ja müstilistes helkides sätendarria tohutu 
suurt kristalli meenutav kivirahn. 

«Pööra oma silmad võlukristallile,» ütles maur. «Ja ma jutustan sulle, mida näen sinu 

minevikust.» 

Rahnu kõrvale seadis ta liivakella. Helitult voolav liivanire, vilkuv kristall ja ümberringi 
valitsev vaikus mõjusid mulle nii, etmu silmad hakkasid rammestunult kinni vajuma. Ent 
mauri hääl peletas mu une. 

«Ma näen mereäärset linna ja tänavat täis laste kära,» alustas ta. «Ma näen poissi, kes 
hoidub kõrgilt kõikidest teistest eemale. Temas tormitsevad auahned mõtted, käsitöölise saatus 
tundub talle liiga alandavana.» 

Innukalt püstakil kuulas admiral tema sõnu. 

«Siis näen ma teda juba noorukina. Ta viibib pinkidega täidetud suures saalis. Ta astub 
vaidlusse vanemate inimestega ja need kuulavad teda heatahtlikult. Noormees on juba 
üliõpilane ja vestleb professoritega. Aga nüüd on ta teadlase kabinetis. Ahnete kätega sorib ta 
kaarte ja raamatuid. Ta on kahvatu, tema silmi ümbritsevad tumedad rõngad, seljataga on tal 
unetud ööd, ees alandustest ja katsumustest täidetud päevad. Kuid nüüd on ta ilmselt juba 
oma eesmärgil. Ma näen teda kalleis rõivais. Ta seisab trooni juures. Tema ette tahvlile on 
kinnitatud määratu suur kaart, ta libistab seda mööda kepiga ja annab kuningannale 
mingisuguseid seletusi...» 

«Küllalt!» karjatas admiral. «Ma usun sind... Japalun, et sa kirjeldaksid mulle minu 
tulevikku niisama täpselt, nagu rääkisid praegu minu minevikust.» 

Maur kattis kristalli kattega ja plaksutas. Sisseastunud teenija ulatas talle kandikul 
maiustusi ning külma vett. 

«Karastage end vee ja šerbetiga',» ütles peremees. «Ma jätkan kohe.» 


Serbett — idamaine karastusjook puuviljast ja suhkrust. 

Kate on taas üles tõstetud ja kristall helgib meie ees oma salapärases säras. Kuskil kõrval on 
nähtavasti süüdatud mingisugused suitsutamispannid, sest üle saali hõljuvad pikad lõhnavad 


suitsujoad. Liivakell jätkab hääletult oma tööd. 


«Ma näen laggu,» ütles maur, «ja ookeani ääretut pinda. Laevad randuvad saarele. Need 
paigad ei sarnane maadega, mida ma tunnen. Imelised puud õõtsutavad oma sulgjaid latvu, 
õhku täidab mulle tundmatute lillede aroom. Ma näen sedasama noorukit, kuid temast on 
saanud juba mees. Ta habemesse on siginenud halli. Ta kannab kallist sõjameherüüd, tema 
õlgadele on visatud keep. Ta sõidab läbi tohutud maa-alad, otsib midagi... Ent nüüd ilmub tema 
teele noormees. Too võtab ta hobuse valjaist kinni... Tule lähemale,» pöördub maur minu poole, 
«ja ütle, mida sa kristalli sisemuses näed.» 

Ma vaatan kristalli. Nõrku tulukesi peegeldades ja neid korrates on ta üleni otsekui 
valgussoomuste kammitsais ning tema saladuslikku sisemusse oleks nagu tardunud suitsjas 
pilv. 

Ma kissitan silmi ja mulle näib, nagu lendaksid tema tahkudest sisinal laiali pikad sädemed, 
kuid rohkem ei näe ma midagi. 

Segaduses kummardun ma kivi kohale, kuid samal ajal kostab minu selja tagant admirali 
hääl. 

«Ma näen,» hüüab ta erutatult, «jah, ma näen iseennast saare rannal! Kui kummaline ja 
imeline! Edasi... mis ootab mind edasi?» 

«Ma näen pikki rännakuid, sõdalasi ratsude seljas, metslaste toredaid kogusid — nad käivad 
ihualasti...» kõneleb maur. 

«Aga kuld?» katkestab teda admiral. «Kas sa kulda ei näe?» 

«Ma näen lahinguid ja võite,» lausub maur pikkamisi. «Sul seisab ees palju raskusi, sa satud 
ohtudesse ja jääd haigeks, sind ähvardab surm. Kuid ära karda, sest vaata, jälle ilmub 
noormehe kuju. Ta käib su järel nagu heaingel.» —— » 

«Kas ei ole see mitte Francesco?» küsib admiral mõtiskledes ning vaatab vilksamisi minu 
poole. 

«Tal on suured silmad ja sirged mustad juuksed,» kostab maur. «Ta juhib metslaste nooled 
sinust kõrvafe, ta kaitseb sind hädaohus.» 

«Kes ta siis on?» hüüatab admiral läbematult. 

«Otsi teda saarelt. Ta ei ole siin, ta on kuskil kaugel. Otsi ta üles, sest sinu saatus on 
lahutamatult seotud tema saatusega; ta toob sulle kuulsust ja rikkust.» 

«See on Orniccio!» hüüab admiral äkki. «Kindlasti on see tema! Egas ma asjata kogu aeg 
tema puudumist tunne.» 

«Vaata siia,» ütleb maur. «Mida sa kristalli sees näed?» 

«Orniccio!» hüüab admiral. «Jah, see on kahilemata tema. Aga mida ta käes kannab? See 
on midagi rasket ... Ta läheb hobuse seljas istuva mehe juurde ... Taevane arm, mina ise 
istungi ju hobuse seljas! Ta ulatab mulle midagi. Kui pimestavalt see päikese käes hiilgab! 
On see tõesti tõsi ja moreena ei valetanud mulle? ... Francesco, tule siia! Minu elu kõige 
salajasemad soovid lähevad täide... Tule siia. Näed sa, mida su sõber mulle ulatab?» 

Külm kristallipank särab mu ees sinkjas valguses. Tema tahkudest mitmekordistatud ja 
moonutatud kujul näen ma selles admirali valget kätt. Oma koh-metuse*varjamiseks 
kummardun sügavalt kristalli köhale. 

«Ma näen,» pomisen vaevaliselt, «ta ulatab teile midagi suurt ja rasket. Kui pimestavalt see 
päikese käes hiilgab!» kordan ma segaduses admirali sõnu. 

«See on kroon! See on kroon, Francesco! Orniccio ulatab mulle krooni!» karjub admiral. 

Äkitselt ma tunnen, et minu õlale toetunud käsi muutub minu jaoks liiga raskeks. Ma pööran 
pead ja näen, kuidas värv admirali näost silmanähtavalt kaob ning ta hakkab suuga õhku 
ahmides vaibale vajuma. 


233 


XI PEATÜKK 


KORDUVAD ESIMESE MERERETKE SEIKLUSED 


Meie ärasõit Cadizist oli esialgselt määratud 6. oktoobrile, ent pärast mauri ennustusi 
hakkas isandal ettevalmistustega niisugune rutt, et hiivasime ankrud juba 1493. aasta 25. 
septembril. Meie laevastiku koosseisu kuulus suur admiralilaev «Maria Galante» (ehk 
«Margilanta», nagu madrused seda kutsusid), neli vähemate mõõtmetega kaubalaeva ja 
kaksteist väikest karaakat. Meie parimate laevade kapteniteks määrati Alonso Mendel, 
Alonso Perez Roldan, Bartolomeo Perez ja Perez Nino. 

Palju igasuguseid inimesi tungles ärasõiduhetkel» meie laevade pardal, aga veelgi rohkem 
mahajäänuid saatis õnneseeni kadestavate pilkudega. Peale madruste, jala- ja ratsaväelaste, 
käsitööliste ja põllumeeste asus koos meiega teele terve trobikond seiklusteotsijaid, kes lootsid 
Uues Maailmas kerget teenimisvõimalust ja meelelahutust leida. 

Märksa kõrgemaist eesmärkidest innustatud inimestest võin nimetada Diego Colõni, kes tuli 
Hispaaniasse oma kuulsa vennaga mereretke raskusi jagama, sin-joore Juan de la Cosat, 
kosmograafi, isa Antonio Morachenat, kes oli tuntud oma töödega Maa uurimise ja 
kirjeldamise alal, ning Sevilla arsti doktor Chancat. 

Mul on võimalus neid loetleda, sest need mehed sõidavad meiega lipulaeval; mis aga 
toimub teistel laevadel, selle kirjeldamist ei julge ma enda peale võtta. Ma tean vaid, et kogu 
meie laevastik on koormatud hobuste, koduloomade, -lindude, põllutööriistade, seemnete, 
viljapuuistikute ja mitmesuguste, indiaanlastega vahetamiseks määratud kaupadega. 

Meie tublit Aotakki ei ole meiega. Prints Juan jättis ta oma paažiks, seniks kui me 
Euroopasse tagasi jõuame. 


Oöl enne ärasõitu, kui kõigil meeskonnaliikmeil oli juba keelatud laevadelt lahkuda, hõigati 
meid väikeselt 

galeerilt' ning nõuti trepi allalaskmist. Et kõik meeskonnaliikmed pidid juba oma kohtadel 
asuma, keeldusid tunnimehed seda nõudnist täitmast. 

Kära peale väljunud admiral käskis uustulnukad vastu võtta ning mõni minut -hiljem täitus 
terve laevalagi relvade välgatuste ja tärinaga. Tõrvikute punane leek väreles raudrüüdel ja 
sulgedega kiivritel. Ma tahtsin lähemalt silmitseda väesalga ülemat, kelle pärast mu range 
isand omaenda käsust üle astus. 

Mulle näidati noort meest, peaaegu poisikest, kellel oliilus kahvatu nägu ja vilkad mustad 
silmad. Ta seisis oma kasvu kohta liiga pika mõõga najal ning jälgis väesalga majutamist. 


See oli kuninga kauge sugulane don Alonso de Hojeda, kes hiljem määrati ühe meie karaaka 
kapteniks. 


Silmapiiril jooksis väike kollane pilveke ja ligines laevale. Ootamatult sööstis üle vee tugev 
tuuleiil. Ta tõstis õhku terve pilve peenikesi piisku, ja kui me ei oleks viibinud merel, 
oleksin ma võinud vanduda, et see oli tolm, mida kuum siroko” suvel teedelt üles keerutab. 

Kogenud meremehed vaatasid kartlikult ringi. Paistis, et läheneb torm. 

Olime just asja lõuna poolt ringi sõites õnnelikult möödunud Sargasso merest. Kogu aeg 
puhus pärituul ja meie laevastik ei olmfd teel põrmugi kannatada saanud. Purjed ja taglas nägid 
niisama värsked välja nagu ärasõidupäeval. 

Sellepärast rahustasid komandörid vilumatuid ning veensid neid, et meie laevad taluvad 
ka kõige tugevamat tormi. 

Oli püha Simeoni päeva laupäev ja 1sa Antonio de Morachena tegi ettepaneku selle pühaku 
auks palvust pidada, et too õnnetuse meist eemale hoiaks. 


Ent õhtu e1,olnud veel käes, kui raju sihukese jõuga 


! Galeer — 16—25 paari aerudega ja purjedega 2-mastiline sõjalaev keskaja!. 
?Siroko— sageli tormine kuufti kägu- ja edelatuul Vahemeremaades. 

meie kallale sööstis, et «Maria Galante» «Carderale» küljelt sisse lõikus ja tema eestäävi' 
maha lõi. 

Torm oli küll tugev, kuid kestis lühikest aega — kõigest neli tundi. Selle vastu valmistudes 
paigutas admiral laevastiku niimoodi, et väikesed laevad asusid suurtest moodustatud 
ristküliku keskel, kuid tugev tuul pillutas laevastiku igasse külge laiali. 

Munk tegi teist korda ettepaneku kõigevägevamat paluda, et see meid päästaks, kuid 
pagifi rebis tal palveraamatu käest ning virutas seesuguse jõuga tema vastas seisvale 
ohvitserile näkku, et raamatu lukud tugevasti viimase nahka kriimustasid. 

See oli midagi kujutlematut. Eelmisel reisil tabas torm meid Assoori saarte lähedal, ent 
tookord ei olnud rneie meeskonnas peale minu ja Orniccio ühtki kogenematut algajat. Praegu 
aga tõstsid need õnnetud sihukest kisa, et neid oli õudne kuulata. Kui lisada sellele 
röökimisele veel hirmunud loomade ammumine ja hirnumine trümmis, plankude ragin ja 
purjede plaksumine, siis saab selgeks, kui raske oli madrustel käsklusi jälgida. 

Ainult omastest eemalekistud talupojad olid ühe reelingu ääres kobaras koos ning ootasid 
nurinata paratamatut hukkumist, sest nood inimesed hindavad vähe oma ränka ja rõõmutut 
elu. 

Taevas oli lauspilves ja öö laskus ootamatult. Tõrvikud, mida lained iga minut üle ujutasid, 
kustusid visinal. Laterna klaasid olid purunenud. Äkitselt osutas admiral valju hüüatusega 
masti tippu. Selte köhal rippusid ümbritsevat pimedust lõhestades kaks kurrrtnulikää-natud 
karikaga sarnanevat tuluköst. 

«Need on püha Elmo tuled?!» hüüdis admiral. «J ulgust, mu sõbrad, sest me oleme 
päästetud!» 

Tõepoolest, peaaegu kohe hakkas rajuhoog raugema, lained vajusid ajapikku alla ja 
merepind muutus klaassiledaks. 

Kuid veel palju tunde kulus meil tormi tekitatud kah- 


! Eestääv — laeva ninas kulust tekini ulatuv tugev puu või raud. 
Püha Elmo tuled — elektri aluimulatsioonist tekkivad tulukesed. Meremeeste seas oli 
levinud ebausk, nagu vaigistaksid püha Elmo tuled tormi. 

justuste parandamiseks. Taglas oli sassis ja rebenenud, mõned puitosad murdunud, mitmed 
karaakad lekkisid. Ent päike säras nii sõbralikult ja ookean küütles nii õrnas sinas, et meie 
puusepad ja tihtijad rõõmuga tööle asusid. 

Juba kakskümmatid päeva viibime pärast Ferro saarelt lahkumist ääretul ookeanil. 

Cädizist Gomerale jõudsime seitsme päevaga, samal ajal kui me oma esimesel retkel 
kulutasime selle vahemaa läbimiseks kaks korda rohkem aega. Üksnes meie kohmakas 
admiralilaev pidurdas mõnevõrra laevastiku kiiret ja kerget liikumist. 

5. oktoobril randusime juba Gomerale. Lihtsalt hämmastav, kui tugev on inimese ärivaim. 
Seal, kus me aasta eest nägime vaid laudadest rohmakalt kokkuklopsi-tud vaiehitusi, kõrgusid 
nüüd kaupmeeste ja laevaomanike kaunid majad. Kanaari saartest on juba saanud suur 
kaubanduskeskus ning siinsetel kaupmeestel on agendid kõigis Euroopa mereriikides. 

Varusime siin vett ja kütust ning täitsime vabad köhad trümmides uute eluslindude ja - 
loomadega, seemnete ja puudega. 


« Sealpool Ferro saart laius piiritu ookean, mis uustulnukaid ahvatles ja ühtlasi ka hirmutas. 

Admrral võttis kursi Espanolale, kuid selle täpset asukohta ei teadnud keegi, sest kõikidest, 
kes varem saartel käisid, oli ainult Alonso Pinzön teekonnakaardi koostanud ja selle 
saladuse nüüd endaga hauda kaasa viinud. 

Admiral lootis enne Espanolale jõudmist kohata sellest lõuna pool asuvaid kullasaari, 
samuti ka Amatsoonide saart, millele me ei pääsenud «Santa Maria» hukkumise tõttu. Kursi 
muutmine ja ootamatult vallapääsenud torm olid meie liikumist veidi pidurdanud ja me 
hakkasime magedast veest puudust tundma. Esmakordselt merd sõitvate inimeste meelest oli 
see suur viletsus ning admiral pidi oma kõneosavuse mängu panema, et toetada vaimult 
nõrku. 

Mulle meeldis väga don Alonso de Hojeda käitumine. Saanud oma meeste jaoks vähesel 
huiga” vett, käskis ta selle sõdurite vahel ara jagada, ise aga loobus oma 

osast. Ta näitas end palju mõistlikumana kui Makedoonia Aleksander, kes vee maha valas. 

Ma pidasin seda meest silmas ka tormi ajal. Nagu selgus, oli ta kogu oma lühikese eluea 
istunud hobuse seljas, nägemata kordagi merd. Kuid tema ei haaranud vantidest ega 
mööduvate madruste kätest kinni, nagu teised seda tegid. Ta hoidis oma keha pesuehtsa 
meremehe kombel jalgu hargitades tasakaalus ning ainult tema näole ilmus kangekaelne ja kuri 
ilme, justkui ei seisaks praegu tema ees mitte ookean, vaid ta õelaim vaenlane. 

Laupäeval, 2. novembril käskis admiral kõikide laevade kapteneid võrrelda läbitud tee 
pikkuse arvestusi. 

Sinjoore Mario juhtis mu tähelepanu sellele, kui erinevaid meetodeid kaptenid selleks 
käsutasid. Näiteks Perez Nifiole piisas üle parda sülitamisest, selleks et tema vilunud silm 
ütleks talle otsekohe vajalikud andmed. Isand aga viskab laastu üle parda ning rajab oma 
arvestused selle möödumisele laevast, kasutades sealjuures liivakella. «Carderal» on veekell, 
«Ninal» aga põletatakse rasvalampi ja määratakse aega väheneva rasvahulga järgi. Kõige 
kiiremad laevad läbivad tunnis soodsa külgtuule korral harva üle nelja itaalia miili, mis teeb 
välja ühe leegua. 

Kuid väikesed lahkuminekud on meie arvutustes alati võimalikud. Seepärast selgus pärast 
andmete kõrvutamist, et oleme «Cardera» andmeil purjetanud kaheksasada leeguat, «Gallejo» 
andmete järgi seitsesada üheksakümmend, «Margilanta» arvutused aga näitasid 
kaheksasada kümme leeguat. Ma ei arva, et admiral või mõni kaptenitest läbisõidetud teed ka 
seekord teadlikult pikendab või lühendab. 

Olgu sellega kuidas oli, aga isand teatas, et me jõuame kõige lähemal ajal maale. 

Järgmisel päeval tegi admirali vilunud silm vee muutunud värvuse järgi kindlaks, et me 
ligineme maismaale, ja andis käsu purjed rehvida. 

Tahtmatult pean ma imetlema isanda oskust teha üsna tähtsusetute andmete najal suuri 
üldistusi. 

Isa Antonio de Morachena ja, sinjoore Juan de la Cosa on admiralist märksa 
asjatundlikumad kosmograafid 

ning «Gallejo», «Cardera» ja «Nina» kaptenid märksa kogenumad meremehed, ent kui nende 
teadmised mõnigi kord vaka alla jäävad, oskab admiral oma teadmisi ja, veelgi enam, oma 
ettenägemusi enda käsuks pöörata. Sinjoore Mario de Campanilla ütleb,, et kui usulised kaa-lutlused 
isandat just kõrgemaisse sfääridesse ei meelita, siis hämmastab tema mõistuse loogika oma 
selguse ja lihtsusega. 

Hommikul nägime tõepoolest ees imeilusat saart, mille taolisi olime kohanfld kümnete kaupa juba 
oma esi-mesel retkel. Selle ümber mustendas, punas ja haljendas hulk teisi saari ning laeva 


meeskond avaldas samasugust vaimustust nagu meiegi omal ajal, kui jõudsime õnnistusrikka San 
Salvadori kallastele. 


XII PEATÜKK 


INDIAANLASTEST, KELLE KÄTTE EI OLE HEA VANGI LANGEDA 


Esimese saare, mille me avastasime, ristis admiral Dominicaks', sest see juhtus pühapäeval. 
Sellest järgmine ristiti admiralilaeva auks Maria Galanteks, ja seejärel avastasime veel Desiderada. 
Kõik need kolm saart olid tiheda, läbipääsmatu metsaga kaetud ning asustamata. Viimane sellest 
rühmast ületas oma mõõtmeilt kolme eelmist. Isand oli Guadalupe püha Maria munkadele juba 
ammu andnud lubaduse pühendada mõni saar nende kloostrile, ning saare imekaunis taimestik, 
tema mäed ja jõed meenutasid nii elavalt seda Estremadura provintsi, et ta nimetaski saare 
Guadalupeks. 

Mehed lausa põlesid soovist kaldale sõita,. Sellepärast andiski isand, kui oli silmanud lahest 
veidi eemal pärismaalaste palmilehtedega kaetud onne, väikesele salgale loa saare sisemusse 
luurekäigule minna. Sinjoore Mario läks relvastatud salgaga kaasa. Mina sei- 

' Dominica — pühapäev (hisp. k.). 

sin parda ääres ning jälgisin nukralt, kuidas sõdurid -paatidesse istusid. Minust mööda minnes 
patsutas dön Alonso Hojeda mulle õlale. «Karga mulle järele, poiss,» ütles ta. «Te arvasite ara mu 
kõige palavama soovi, sinjoore,» vastasin ma, «kuid minu isand, admiral, tegi mulle ülesandeks 
abistada tema auväärsust sinjoore de Morachenat saare kaardistamisel.» 

«Sa tead palju indiaanikeelseid sõnu,» ütles rüütel, «ja oled meile saarel hulga kasulikum kui 
siin, laeval.» Ja kuna sinjoore de Morachena tema sõnu naeratades pealt kuulas, lisas ta: «Aga 
auväärset isa Antoniot palume oma kaitseingliks admirali ees.» 

Ma kartsin kangesti admirali viha, ent kiusatus oli nii suur, et hüppasin paati. Me asusime 
aerudele, lõime laulu lahti ja mõne minuti pärast lõikus meie julla kõigist teistest ette jõudes 
rannamudasse. 

Kaldale sõitsime me 4-ndal, tagasi aga jõudsime 7-ndal novembril. Ja vaat mis meiega nende 
päevade jooksul juhtus. 

Esimene küla, kuhu me läksime, oli elanikest hüljatud. Indiaanlased põgenesid nii varmalt, et 
kolm-neli põngerjat oli maha unustatud. Me jagasime lastele kirevaid riidehilpe ja ehteasjakesi 
ning nad saatsid meid meelsasti majast majja. Onnid, arvult umbes kolmkümmend, asetsesfd 
sirgetes ridades. Küla keskel asus mängude ja lõbustuste väljak, mida piiras kõrge tara ja 
ümbritsesid piklikud ehitused. Peaaegu igas majas kõrgus sissepääsu lähedal oskuslikult puust 
nikerdatud mao kuju. Sinjoore Mario oletas, et need on pühakujud. 

Peale mattide, hamakkide, savist ja kõrvitsatest nõude, mida me indiaanlaste onnides tavaliselt ka 
varem olime kohanud, tundis don Hojeda huvi vibu ja noolte vastu. See oli esimene indiaanlaste 
relv, mida ma lähedalt nägin, sest ei Guanahani ega Espanola indiaanlased ei käsutanud seesugust 
riistapuud. Alles Haiitilt lahkumisel tekkis meie meestel kokkupõrge relvi omavate kariibi-dega, 
kes asustasid üht väiksemat saart. 

Don Hojeda oli selle kokkupõrke üksikasjadest väga huvitatud, kuid mina ei saanud kahjuks 
tema uudishimu rahuldada, sest ma olin tookord pärast Ornicciost lahkumist nii halvas tujus, et 
ei sõitnud tagasiteel kordagi 

rannale. Ainus, mida ma teadsin, oli see, et ükski meie meestest ei saanud haavata. 
Don Hojeda võttis vibu, sihtis ühe oma sõduri pihta, pingutas kõigest jõust nööri ja 
laskis selle siis lahti. Vilinal tungis nool sõduri turvistiku, rõngaste vahele. 
«Tühipaljas mängukann,» ütles rüütel põlastavalt. 
«Ettevaatlikuma]| härrased!» karjatas äkki sekretär. «Ma kardan, et need nooled on 


mürgitatud.» 
Ta osutas piki luust otsikuid kulgevaile kitsastele sisselõigetele, mis olid täis vaiku 
meenutavat kleepjat massi. 


Don Hojeda sundis sõdurit turvistikku kõhe seljast ära võtma ning uuris tema rinda. 
Õnneks oli nool rõngaste vahele kinni jäänud, kriimustamata isegi nahka. 

«Mina kardan hoopis midagi muud,» ütles don Hojeda meie poole pöördudes ja midagi 
ümarikku käes hoides. Me karjatasime hirmust ja vastikusest, kui olime seda eset lähemalt 
vaadelnud. See oli inimese pea, mida peremehed olid kavatsenud asja köide köhal suitsutama 
hakata, kuid meie lähenemist kuuldes sinnapaika jätnud. 


«Hoidke end,» lausus don Hojeda, «siinsed asukad ei sarnane põrmugi paradiisielanikega, 
kellest admiral rrtonarhidele jutustas. Nad oskavad relvi käsutada ja nende kätte ei ole hea 
vangi langeda, sest nad suitsutavad meid nagu sinki.» 

Siitsamast onnist leidsime puuvillaseid riidetükke, niidikerasid ja matte. Onni taga aedikus 
hulkus terve kari välimuselt meie hanesid meenutavaid lindei okstel aga lendlesid 
parvedena taltsutatud papagoid. 

Ehitusest, mis nähtavasti oli indiaanlaste laoks, leidsime me terved hunnikud sibulat, ja 
küüslauku, samuti ka bataadimugulaid, mida sjpägime juba oma esimesel reisil. Liival 
lebasid takjasarnase taime viljad, millest levis ümberringi otsekui lillelõhna. Arvestades 
seda, et , madrused, kes paari päeva eest käisid ühel injmtühjal saarel, olid söönud 
mingisuguseid vilju ja haigestunud samuti nagu Orniccio, keelas don Hojeda neid vilju puu- 
dutada. 

Sõdurid vaidlesid vastu, et viljad on »kõikide tundemärkide järgi otsustades just 
söömisas korjatud, aga meie kannul kuuri lipsanud indiaani lapsed lahendasid 

vaidluse piltlikult, murdes viljade küljest tükikesi ning süües neid koomiliste 
vaimustusgrimassidega. Nad kutsuvad neid vilju kohalikus murdes «jajamaks», hispaanlased aga 
tegid selle sõna omamoodi ümber ja nimetasid neid «ananassideks». 

Meiegi otsustasime neid maitsta ning veendusime, et maitse poolest meenutavad neid 
kaugelt ainult kõige õrnimad melonid, aroomi poolest aga ei saa neid võrrelda ühegi teise 
vilja või lillega. 


Kui küla oli tähelepanelikult läbi uuritud, liikusime edasi. Metsaveerel ehmatasime üles 
terve trobikonna indiaanlasi. Don Alonso de Hojeda kahetses, et me ei istunud hobuste 
seljas, sest siis oleksime nad ümber piiranud. 

Põõsastest tabasime mõned naised ja nooruki, kes meenutas väga Aotakki. Jagasime neile 
kingitusi ja lasksime nad vabaks, tegemata neile vähimatki viga. 

Tagasiteel külast läbi minnes veendusime, et kõik lapsed olid sealt kadunud. Ilmselt olid 
vanemad meie äraolekul neile järele tulnud. 

Laevale jõudsime kolmanda päeva õhtul. Minu rõõmuks ei heitnud admiral mulle sõnagagi 
ette mu sõnakuulmatust, sest tal oli muud tegemist. Pärast meie maaleminekut oli laevale 
liginenud mitu naist, kes selgitanud »märkide abil, etnad paluvad varjupaika ja kaitset. 
Admiral võttis nad vastu ning jagas neile harjunud kombe järgi kingitusi. Naised seletasid 
talle, et nad elavad Guadalupest põhja pool asuval saarel, aga on vangistatud siin eluneva 
sõjaka suguharu poolt. Ka rääkisid nad admiralile, et siinsed elanikud söövad inimliha, ent 
isand ei söandanud neid kuidagi uskuda. 

Meie äraoleku ajal leidis aset veel üks sündmus: ühe karaaka kapten ja kaheksa madrust 
palusid admiralilt luba maale minna. Nad olid juba teist päeva ära, kuid see ei teinud 
kedagi eriti rahutuks, sest siin leidus palju huvitavat, mis võis nende tähelepanu köita. 

Kuid pärast naiste juttu, mida kinnitasid ka meie tähelepanekud, hakkas isa«d väga 
muretsema. 


Ta andis don Hojedale käsu minna neljakümnemehelise relvastatud salgaga saarele 
kadunuid otsima. Sarvepuhuja sõitis igal hommikul ja õhtul rannale ning pu- 

hus signaali, et meie seltsimeestele, juhul kui nad on ara eksinud, märku anda. 


Mõni päev hiljem pöördus don Hojeda ekspeditsioon pärast asjatut otsimist laevale tagasi. 
Oma teel olid nad kohanud mitut küla, mille elanikud nende ilmumisel põgenesid. Rüütli sõnade 


järgi tuli neil ületada kakskümmend kuus jõge. Kogu saarel leidub ülikülluses lõhnavaid'puid, 
maitsvaid vilju ja kireva sulestikuga linde. 


Kuna ka siin, Guadalupel, said mõned inimesed tundmatute marjade söömise läbi kannatada, 
andis admiral laevade meeskondadele kõige rangema käsu, et nad ei 


sööks ühtki vilja peale meile juba tuntud ananasside. Sellest käsust üleastumine ähvardas 
ohvitseri trahviga ja madrust, sõdurit või käsitöölist ahelaisse neetimisega. See korraldus oli 


väga ettenägelik, sest ei ole kuigi mõistlik kaotada inimesi sellel võõral ja ohtuderikkal 
maal ainuüksi nende ohjeldamatuse pärast. 


Kadunute otsimine ei andnudki tulemusi. Admiral otsustas varuda magedat vett ja jätkata oma 
teekonda. Me seisime juba sõiduvalmis ning üksnes paadid sõelusid lahel edasi-tagasi, tuues 
laevadele puuvilja ja vett, kui metsaserval ilmus nähtavale kadunud madruste salk. 

Selgus, et nad olid metsa ara eksinud ja neil ei olnud võimalik suunda määrata. Puukroonid 
olid nii tihedad ja mets liaanidest nii läbi põimitud, et isegi päikesekiired ei tunginud tema 
võlvide alla, öösel aga oli võimatu tähti näha. 


Selle juhtumi põhjal andis admiral välja teise käskkirja: trahvi ja aresti ähvardusel keelati 
meeskonnaliikmetel sügavale metsa minna. Kui selleks aga peaks tekkima äärmine vajadus, 
tuleb puudele teha märgid, mille järgi igaüks oskab tagasiteed leida. 


XIII PEATÜKK 


KES OTSIB, SEE LEIAB 


Naised, keda me päästsime, teatasid, et nende kodusaar Boriken asub siit kirdes. 
Nad andsid isandale mõista, et seal leitakse suurel hulgal” kulda ja pärleid. 

Ning sellest oli küllalt, et ta unustaks meid Jõulufordis ootavad kaaslased. Tema soovi 
Borikenile jõuda jagas ka seikluste järele janunev don Hojeda. 

«Ma tahan lõpuks kariibe näha,» ütles ta. «Minu sõdurid vaevlevad tegevusetuse 
käes ja lähevad varsti omavahel kaklema.» 

Kuid kes otsib, see leiab: veel enne Borikenile jõudmist kohtasime mitut saart, 
millised isand liitis tavaliste tseremooniatega meie monarhide valduste külge, ja 
indiaanlannade jutu järgi elunesid siin kõikjal sõjakad kariibid. 

Me heitsime ankrusse Püha Risti saare mugavas lahes ja lasksime paadid vette, et 
täiendada jõesuus joogivee tagavarasid. Naised abistasid meid agaralt. Nende tu- 
gevate lihaste järgi otsustades arvan ma, et nad töötavad oma saarel meestega 
võrdselt. Erilise osavuse ja rammuga paistis silma üks neist, keda madrused kut- 
susid donja Catalinaks. A 

Oma tugevate kätega hoidis ta üleval vaati, mida mina veega täitsin. Akitselt 
jättis ta vaadi kus seda ja teist ning sööstis ujudes laeva poole. 

Vaatasin selja taha ja nägin, et meie paatidele sõidavad risti teele ette 
indiaanlaste kanuud. Ilma igasuguse hoiatuseta külvati meid järsku noolterahega 
üle. Mulle turgatas pähe, et madrused peaksid nagu sõduridki olema raudrüüdega 
kaitstud, sest metslastele ei saa keegi öelda: «Ara teda lase, taonmadrus.» =» 

Biskaiast pane madrus «Carderalt» sõudis rahulikult, hädaohtu aimamata, ja sai 
ootamatult kaelast haavata. Nool tungis nii sügavale, et ta selle väljatõmbamise 
katsel puruks murdis. Doktor Chancal läks küll kähe tunni pärast korda nool 
eemaldada, ent mürk oli nähtavasti oma mõju avaldanud, sest õnnetu oli juba 
meelemärkuseta ja üleni tursunud. 


Ent kuidas pidin ma oma mõtet admiralile avaldama, kui isegi don Hojeda, kes 


alati oma inimeste eest hoolitses, katkestas mind poolelt sõnalt. | 

«Raudrüüd maksavad kallist raha,» ütles ta, «ja õiguse järgi peaks sõdur viis = 
korda surema, selleks et tema peale kulutatud raha tasa teenida. Võib-olla soo-vid 
sa koguni, et relvastaksime kõik talupojad ja käsitöölised, keda me uutele maadele 
viime,» lisas ta.nae- 

ruga, «aga see on ju täiesti võimatu. Kohusetunne ja sõjaväeline distsipliin on nendele 
inimestele võõrad ja nad võivad oma relvad isandate vastu pöörata.» 

Mul seisab kogu aeg silme ees biskaialase noor naine, kes oli tulnud oma kähe lapsega 
Cädiziss.e, et mehega hüvasti jätta. Ja keegi ei suuda mind veenda selles, et inimelu on rauas! 
ja vasest odavam. 

Metslased, kellega me võitlesime, olid teinud kõik; mis võimalik, et endale 
hirmuäratavat,.välimust anda. Ja nad saavutasid oma, eesmärgi: nende silmade ümber on 
veetud punased rõngad, näod kõhutavate ja eemaletõukavate joontega kirjuks võõbatud, aga oma 
niigi arenenud lihaseid suurendavad nad kunstlikult sel moel, et tõmbavad need nööridega 
kokku. 


Me võtsime mõned metslased vangi ja heitsime nad ahelaisse needitult trümmi. Need olid 
vaprad mehed, sest kui me nende paadi kummuli käänasime, jätkasid nad võitlust vees. 


Andnud haavatud biskaialase sinjoore Mario ja doktor Chanca hoole alla, käskis admiral 
laevastiku edasisõiduks valmis seada. 


Oma teel kohtasime hulgaliselt maalilisi kaljuseid saari, millele admiral pani nimeks 
Üheteistkümne Tu,hande Neitsi arhipelaag. Nende tagahaljendas Borikeni, ehk nagu isand 
selle ristis, Puertoriikö saar. See oli meie naisvangide kodumaa. Need, kes seda tahtsid, 
panime me saarele maha, kuid donja Catalina ja veel viis naist avaldasid soovi meiega edasi 
sõita. 

Borikeni elanikud olid oma eluasemed maha jätnud ja me ei kohanud mitmekümne leegua 
ulatuses ühtki indiaanlast. Isand, kedainnustasid jutud kullast, mõtles siia pikemaks ajaks 
ankrusse jääda. 


«Kas saaimad, Orniccio, kui lähedal me sulle oleme?» 


17. novembri hommikul ronisime me don Hojedaga trümmi vangidele toitu viima, sest 
madruste käest keeldusid nad seda vastu võtmast. Mina hoidsin tõrvikut, mu kaaslane aga 
kehutas märkide abil üht metslast sööma. Sel hetkel rebis teine indiaanlane, hiiglaslikku kasvu 
mees, seesuguse jõuga oma ahelaid, et tiris need koos lauaga vaheseinast välja ning tõstis 
raevunult don Hojeda kohale. Rüütli pea oleKs järgmisel hetkel 

lömastatud, kui mina ei oleks tõrviku abil sundinud metslast nurka tagasi kargama. 
Madrused jooksid kära peale kokku ja vang paigutati jälle oma kohale. Me ronisime laevalaele. 

«Sa oled vapper ja otsustusvõimeline poiss!» ütles don Hojeda. «Ja ma vannun sulle, et kui 
jõuame Eurooppsse tagasi, tasun ma sinule selle eest rikkalikult.» 

«Egas ma metslast sugugi selleks eemale peletanud, et autasu saada,» vastasin ma. 

«Kas sul siis tõesti ei ole ühtki soovi, poiss?!» hüüdis rüütel. «Pea meeles, et minu suguvõsa 
on varsti Aragoonia omast mitte ainult kuulsam, vaid ka rikkam, nii et päralejõudmisel võin ma 
su kullaga üle külvata.» 

«Kui see on võimalik, siis palun mind mitte kunagi enam poisiks nimetada,» ütlesin ma ja 
tundsin samas, et lähen kõrvuni punaseks, «sest ma sain viis päeva tagasi juba 
kuueteistkümneaastaseks.» 

Siinsamas laevalael tahtis don Hojeda kuulda minu elust veidi lähemalt. Ning ma ei suutnud 
jätta talle rääkimata Ornicciost ja sellest, kuidas ma kiiremini Navi-dadi igatsen, et seal oma 


sõpra köhata. 

Ma ei tea, missugused argumendid don Hojeda ette tõi, ent pärast temaga kõnelemist andis 
admiral 19. novembril käsu ankrud hiivata ja Jõuluforti teele asuda. Kurss võeti Navidadile 
huupi, sest keegi ei teadnud täpselt, missuguses suunas saar asub. Admiral arvas, et me 
möödusime Puertoriikole sõites Espanolast lõuna poolt ega tundnud seetõttu ara tema veerjaid 
kaldaid, liginedes talle nüüd põhja poolt. Alles kolmandal päeval, kui jõudsime jõesuhu, kus 
aasta eest olime vett varunud, saime aru, et oleme oma reisi eesmärgil. Kuidas suudaksin ma 
kirjeldada mind vallanud rõõmu! Ühe lahe kaldale matsime oma vaese biskaialase. 25. 
novembril jõudsime Espanola lähedal asuva väikese Monte Cristo saareni, 27. kuupäeva õhtul 
aga heitsime ankrusse Fort Navidadi vastas, rannast ühe miili kaugusel. Veealuste karide 
kartusel ei söandanud isand laevu rannale, lähemale viia, kuid käskis anda suurtükkide 
kogupaugu, etseltsimeestele meie saabumisest teatada. 

Fordielanikega kuhtumiseks valmistudes seadsime neile kodumaalt saadetud kirjad ja 
kingitused käe- 

pärast, isand aga käskis avada vaadi kõige paremat veini. 


Ma olin nii erutatud, et pillasin lauda kattes alatasa ühe või teise eseme käest maha. 

Ent asjatult puurisime me silmadega saare piirjooni — ühtki tulukest ei säranud meile sealt 
vastu. 

Me kordasime kagupauku. Signaalkorvis seisev madrus vehkis nii agaralt tõrvikuga, et 
kõrvetas endal kulmud ja habeme ara, kuid sellegipoolest ei järgnenud kaldalt ühtegi vastust. 

Oli juba ligi keskööd, kui admiral viimaks andis korralduse magama heita. Ta arvas, et 
fordielanikud on oma paadid mingil eesmärgil teisele poole viinud ega saa jiüüd meile vastu 
sõita. 

Võimalik, et nende püssirohutagavara oli vahepeal otsa lõppenud ja seepärast ei 
vastanudki nad meile lasuga. 

Sinjoore Mario hajutas meie kahtlused. 

«Öö on pime,» ütles ta. «Fordis muidugi teatakse laeva saabumisest, kuid nad ei ole 
kindlad, kas just meie siia neile järele tulime, ja sellepärast otsustasid, et ei vasta meie 
laskudele enne koitu.» 

Don Hojeda tegi ettepaneku väikese salgaga aega viitmata kaldale luurekäigule sõita, kuid 
isand pidas paremaks hommikut oodata. 


XIV peatükk 


KÕIGE PIKEM ÖÖ ELUS 


Ajapikku jäi laeval kõik vaikseks. Uni põgenes mu laugudelt ja ma läksin tekile. Puurisin 
silmadega pimedust, nii et meelekohad hakkasid tuikama, kuid eraldasin vaevu raasid meie 
laeva masti küljes. 

Äkitselt kuulsin ma aerude tasast solksumist. Minu peas sähvatas mõte, et see võib olla 
Orniccio, kes otsustas meid teiste teadmata vargsi külastada. Kummardusin vee köhale ning 
vahtisin püüdlikult pimedusse. 

Ka tunnimees oli nõrka müra kuulntfd ja hüüdis: 

«Hei, kes seal paadis on?» 
Täiesti ootamatult kerkis pilkasest pimedusest mitiu kõrvale tume kogu ja vastu laeva parrast 


põrkas indiaanlaste känuu. Põlema süüdatud tõrvikute valgusel nägime me nelja indiaanlast. 
Nad tervitasid meid vigases kastiilia murdes. 

Indiaanlased teatasid, et kasiik Guakanagari rõõmustab oma valgeid sõpru nähes ja saadab 
kingitusi, mis neil kästi admiralile isiklikult üle anda. 

«Admiral magab,» ütlesin mina. «Andke need kingid minu kätte. Ärge kartke, ega asjad ara 
ei kao.» 

Mdiaanlane tõstis käe kingituste kaitseks ning kostis 

põiklevalt: 

«Valged inimesed armastavad palju kulda. Ärata admiral üles, ma annan tema kätte.» 

Ma punastasin häbist ja pahameelest. Meie eelmise külaskäigu ajal piisas sellest, kui 
indiaanlane asetas rohukõrre ukse ette, ning admirali käsule alludes ei söandanud ükski meist üle 
läve astuda. Nähtavasti olid indiaanlased kümne kuu jooksul tutvunud valgete inimeste 
teistsugustegi iseloomujoontega. 

Alles siis, kui admiral kesk-ülatekile ilmus ja latern tema nägu valgustas, julgesid metslased 
laevalaele ronida. Nad tõid Guakänagarilt andamiks kaks kuldmaski Ja mõned kullast taotud 
kannud. See oli tõeliselt kuninglik kink, mis valmistas admiralile suurt rõõmu. Sellest nähtus, et 
sõprus Jõuluiordi ja indiaanlaste vahel ei ole seniajani kätkenud. 

Me kõik suisa põlesime soovist kiiremini kuulda Navi-dadi elanikest, ent admiral, kes teadis, et 
indiaanlaste tava kohaselt ei tohi kõnelust alustada küsimustega, kuulas nende tervitussõnad ara 
ning saatis kasiigile omalt poolt palju tänu ja häid soove. Alles pärast seda asus isand 
küsimuste juurde. Guakanagari saadik seisis kaunis ja uhkes poosis; teise indiaanlase, nähtavasti 
oma teenri õlale nõjatudes kuulas ta admirali juttu ja tema nägu ei väljendanud mitte midagi- 
peale püüu leida vastuseks võimalikult täpseid hispaaniakeelseid sõnu. Ta sirutas käe ranna 
suunas välja ning ütles: «Öö varjas sinu eest tõde, sest forti ei ole enam seal, kust sina teda 
otsid.» 

Kui selgest taevast oleks kärgatanud kõu, ei oleks see meid tugevamini vapustanud kui too 
ootamatu uudis. 


Kuna indiaanlasele sadas käela küsimusterahe, ootas ta rahulikult, kuni kära vaibunud, ja 
jätkas alles siis oma juttu. 

Ta ütles järgmist: 

«Valged inimesed olid palju haiged. Neid valdas koduigatsus ja nad hakkasid üksteist tapma. 
Mõnikord käisid nad mööda metsi ja tapsid indiaanlasi. Kõige arutumad lahkusid kullajahil 
fordist ja läksid Sibao mägedesse. Ka seal kohtlesid nad indiaanlasi toorelt. Nad võtsid neilt 
ara kulla, toidu ja naised. Selle maa kasiik Kaonabo, kes oli nende tegude üle pahane, tungis 
neile kallale ja tappis kõik viimseni. Pärast seda tuli ta alla orgu, ründas forti ja põletas 
selle maha, aga kui Guakanagari valgete kaitseks välja astus, pistis Kaonabo ka tema küla 
põlema. Guakanagari on haavatud ega ilmunud seepärast admirali tervitama.» 

Isand pigistas oma käed nii tugevasti kokku, et need kangestusid, ja doktor Chancal läks 
alles paari tunni pärast suurte raskustega korda tema sõrmed lahti kan-gutada. 

Ükski laeval ei saanud enam kuni aohakuni silma kinni. 

Päike ei olnud veel tõusnud, kui me juba nelja paadiga kaldale sõitsime. Laht, mis aasta 
tagasi kanuudest lausa kubises, oli nüüd nukker ja mahajäetud. Künkal mustendasid Navidadi 
söestunud varemed. Hauavaikuses astusime kaldale. 

Ma mõtlesin õilsale Diego de Arranale, kellel niisiis ei õnnestunudki fordis distsipliini 
säilitada ja kes kaotas siin oma uhke pea; ma mõtlesin Bernal Bernäldezele ja Jäime Ronesele, kes 
põgenesid sna inkvisitsiooni tuleriitade eest; sügava kurbusega loendasin ma mõttes kõikide 
seltsimeeste nimesid, kes olid kodumaast kaugel kuulsusetult hukkunud. 

«Orniccio maja asub fordist tükk maad eemal,» ütlesin ma endale, «ning on pealegi väga 
hästi bambuse-tihnikutesse peidetud. Ja verejanuline Kaonabo võib-olla ei teadnudki selle 
olemasolust.» 


Admiral otsekui oleks mu mõtteid lugenu 

«Erancesco,» ütles ta erutatult, «Omniccio on kahtlemata elus! Saadame kohe mehed teda 
otsima. Kuid enne seda peame tingimata fordi varemed läbi uurima.» 

Me hulkusime asjata söestunud palkide vahel, astusime üle purustatud nõude ja 
mööbliriismete — ei kohanud me fordi mahajäetuses ühtki elusolendit. 

Kui me oma esimesel retkel Navidadist lahkusime, andis admiral korralduse, et kuld ja 
väärtasjad 'mõne õnnetuse puhul kaevu peidetaks, aga kuna me sealt midagi ei leidnud, siis 
võis arvata, et rünnak tuli neile täiesti ootamatult. 

Teisi ara ootamata võtsin ma kerge paadi ja sõitsin Puhkuse lahte. Aerutasin küll kõigest 
väest, ent sellegi-, poolest näis mulle, nagu ei lõikaks paat küllalt kiiresti vett. Ma tõusin täies 
pikkuses püsti, panin käed ruuporina suu juurde ning hüüdsin: «Orniccio! Ornicci0!» 

Kuid üksnes kaja rullus mööda randa ja hirmutas lendu terve kirevate papagoide parve. 

Randumiskoha lähedal rebisin ma nii jõuliselt aere, et paat krigisedes üle rannaklibu sõitis. 
Sidusin paadi kähku kinni ja tormasin joostes künkale. 

Orniccio onn seisis küll puutumatuna, ent ümberringi valitses mingi eriline, ängistav vaikus. 

Valge tuvi patseeris läve eest mööda, surudes oma koralliväfvi jalgu tugevasti vastu maad. 
Ma katsusin ust ja see avanes minu ees käratult. 

«Francesco!» hüüdis summutatud hääl kuskilt põrandalt. 

Ja kuna ma kujutlesin, et mu sõber lamab vahest haigena või haavatuna nurgas, siis tormasin 
ummisjalu hääle poole. 

Onnis valitsev hämarus sundis mind kaua põrandal ringi tuhnima, enne kui leidsin kobamisi 
pehme kitse-naha, mis asendas Ornicciole sängi. Sellel ei olnud mitte kedagi. 

Pimedusega harjudes hakkasid silmad pikapeale eraldama üksikuid esemeid. Kesefonni paksu 
tolmukorraga käetud rohmakas puulaud. Riiulil kuivanud leivakannikas ja pigem kivi meenutav 
juust. Oma silmi uskumata tuhnisin ma iga nurga käsikaudu läbi. Onnis valitsev 

laokilolek kõneles sellest, et siin ei ole juba pikemat aega elatud. Mingisugune lind, 
arvatavasti toosama tuvi, lendas vurinal unkast sisse ja riivas sealjuures tiibadega mu nägu. 


Ent kes siis hõikas mind nimepidi? Kas.ma tõesti hakkan murest mõistust kaotama ja mulle 
viirastuvad igasugused hääled. 

Ma väljusin onnist. 

Padrikus sõi väike valge kitseke, kes oli nii taltsas, et ei kartnud minu ilmumist. Künka 
alla oli kaevatud kaev, mille köhal kõlkus puuämber. Maja taga soolvee-vaadis ligunes 
mingisugune karvadest .puhastatud loomanahk. Ma tundsin ara oma sõbra heaperemeheliku 
korraarmastuse. 

Kuid teda ennast ei olnud kuskil näha. 

Üle nelja tunni hulkusin ma Puhkuse lahe kaldal ning kutsusin oma sõpra. Siia tulles 
olin mütsi kuruga maha unustanud ja nüüd kõrvetas päike nii tugevasti mu pead, et süda hakkas 
pööritama ning silme ette kerkisid punased ja rohelised laigud. 


Kurnatuna jõudsin ma rannale ja istusin puhkama, pea kätele toetatud. 


«Ornicc10,» hüüdsin ma pisarsilmil, «kus oled sa, mu armas sõber?» 


«Kus oled sa, mu armas sõber!» kordas keegi mu pea köhal. 


Imestusega vaatasin enda ümber, kuid ei näinud kedagi. Mis minuga on? Mu pea käis ringi 
ja valutas, jalad nõtkusid, suus oli vase maitse. 


Vaevaliselt päästsin ma paadi lahti ja hüppasin selle sisse. Heitsin veel viimast korda 


pilgu Orniccio majakese poole. 


«Francesco Ruppi, Francescõ Ruppi!» hüüdis kellegi kile hääl nii selgesti, Ä see ei saanud 
olla kujutluse mäng. 


Kargasin uuesti paadist kaldale. Mingisugune tume kogu viskus mu jalge ette. Jumal, mis 
minuga küll toimub, see on ju lihtsalt minu enda vari! 


Mu kõrvad kumisesid. Hingeõhk tungis vilinal rinnust. 


Iga minut niisutasin oma kuwanud huuli, kuidneed kattusid silmapilk jälle otsekui 
mingi koorikuga. 

Vaarudes astusin ma mõned sammud. Toetusin aeru najale, kuid see libises mu higiste käte 
vahelt välja. «Orniccio elab! Orniccio elab!» kõlas järsku otse mu pea kohal. 

Ma tundsin vasakul pool rinnas tugevat valu, haarasin aeru käest lastes südame köhalt kinni 
ning prantsatasin rannaäärsetesse põõsastesse, tajudes veel, kuidas okkad valusasti mu nägu 
kriimustavad. 


NELJAS OSA 


AADLIKE TEE 


| PEATÜKK 


TAGASIPÖÖRDUMINE ELLU 


Vaevaliselt kergitan ma lauge. 

Tuba on nii pimestavalt valge, et pisarad tükivad mulle silmi. Ma katsun end liigutada, kuid 
mu pea tundub nagu tina täis olevat, nii raske on ta. Ja minu käsi, mis teki peal lamab ... Küll 
see on peenike, valge ja õrn! Kui palju aega oli vaja selleks, et mu peopesadest ja sõrmedelt 
kaoksid käredad rakud? 

Üle lae libiseb kiiresti kolmnurkne vari: keegi möödub aknast. Ma teen katset teda hüüda ega 
tunne ise oma häält ära. 

Uks lükatakse irvakile ja prao vahelt piilub sisse Juan Rosa ehmunud nägu. 

«Rosa, mis minuga on?» küsin ma ja mu peenike hääl teeb mulle endalegi nalja. 

Ma pahvatan naerma ja naeran seni, kuni köhahoog mulle peale tuleb. Juan Rosa vaatab mind 
ikka veel ehmunult. 

«Tule siia, Juanoto,» kutsun ma. «Mida sa kardad?» 
Äkitselt tärkab mu peas kõhutav aimdus ning ma 

uurin oma käsi, jalgu ja rinda. Ei, nahal ei ole mitte mingisugust löövet ega laike. 

«Jeesus, Maria, Joosep, Joakim ja Anna!» karjatab Rosa üheainsa hingetõmbega. «Sa tundsid 
mu ara, Francesco? Sa siis» ei torma enam inimeste kallale ega näri kätki nööre, millega sind 
kinni seotakse?» 

Ma tahaksin kätt tõsta ja näidata, kui valge ja õrn see on, just nagu suursugusel senjoriital', 
kuid ma ei jaksa end liigutada. 

«Aga milleks mind kinni siduda?» küsin ma ja jälle kipub mulle peale põhjusetu naer. 
«Vaata, ma laman ka ilma nöörideta nagu kinniseotult.» 


«Jumal tänatud, järelikult hakkad sa juba terveks saama!» ütleb Rosa kergendustundega ning 
tihkab mulle läheneda paari sammu kaugusele. «Aga alles viis päeva tagasi sonisid sa palavikus 
ja tormasid teistele-haigetele kallale. Doktor Chanca käskis sind kui hullumeelset kinni siduda 
ja sahvrisse lukutada. Aga vaata, kas see on mõni sahver? Esialgu hoitakse siin tagavarasid, aga 
üldiselt saab sellest admirali maja. Ma ise valgendasin selle toa sinu jaoks, sest varöm roomasid 
kivide vahelt välja skolopendrid? ja sajajalgsed.» 

Jõuetult sulen ma silmad. 

«Mis sul viga on?» küsib Juan Rosa. 

«Juanoto,» vastan ma kaeblikult, «kui õudseid unenägusid ma nägin!» 

«Rumalus,» ütleb tema vastu, «sa sonisid.» 

Jah, muidugi, kõik need õudused — hävitatud fort, rännakud kõrvetava päikese käes —, kõik 
see viirastus mulle sonimise ajal ... 

«Ma nägin unes, et meie kaunis Navidad on hävitatud. Kas kuuled, Juanoto?» küsin ma 
haledalt. 

«Sa ei tohi veel nii palju rääkida,» vastab Rosa. «Las ma panen su parem istuma, siis näed 
taevast ja merd.» 

Avatud aknast kandub sisse vaikset nukrat laulu. Ma sulen silmad ja kuulan. 

«Indiaanlased laulavad,» ütleb Rosa. 

Ta klopib õled kohevaks ning seab mu istuma. Ta 


Sen joruta (hisp.k. seiiorita) — preili. Skolopender *— mürgine soojarnaine 
ööloom sadajalgsete rühmast. 

kohtleb mind nagu last ja ma kuulan alandlikult tema sõna. Kuid ma ei näe aknast merd. Mu 
silme ees laiuvad ülesharitud põldude lõputud ruudud ning nendel siin-seal mustendavad 
inimkogud. 

«Noh, aga nüüd jää magama,» ütleb Rosa, «ja püüa kiiresti terveks saada.» 


Ma õpin uuesti käima nagu lapsepõlves. Juan Rosa toetab mind ja ma astun vaevaliselt, 
jalgu haiguri kom-bel ettepoole visates. 

«Täpselt samuti kõnnib ka admirali sekretär sinjoore Campanilla,» ütleb Rosa, «tema tõusis 
kähe päeva eest. Aga haigeks jäi ta sinult hiljem.» 

Minu tähelepanu pöördub Rosa sidemes käele. 

«Selle väänasid ju sina mul välja, Cesco,» lausub ta naerdes. «Egas ma eile ilmaaegu nii 
kartlikult sulle ei lähenenud. Kuid pole viga, see vabastas mu neljaks päevaks töölt. Või arvad 
sa, et mind muidu oleks lubatud siin istuda ja lulli lüüa?» 


Me astume terrassile. Admirali tulevane kõdu ei ole veel valmis, kuid välimuselt on ta juba 
praegugi väga ilus. 

Nagu admirali maja, nii on ka kirik ja linna ladu kividest laotud. Ülejäänud hooned 
ehitatakse puidust. Müürsepad töötasid 6. jaanuaril öö läbi, kuid see-eest peeti 
kolmekuningapäeval kirikus esimene pidulik jumalateenistus. 

Seda kõike seletab mulle Juan Rosa, samal ajal kui ma tema toetusel majas ringkäiku teen. 

«Admiral ise on praegu haige,» räägib Juanoto, «kuid ta andis korralduse, et teda viidaks siit 
laoruumi. Kas sa näed seda pikka hoonet? Sinna asutati nüüd laatsaret.» 

«Ons Navidadis nii palju haigeid?» küsin mina. 

«Meie kolooniat nimetatakse Isabellaks,» vastab Juan Rosa parast mõnehetkelist mõtlemist. 
«Varem või hiljem saad sa seda nagunii teada: Jõulufort on hävinud ja kõik selle elanikud 
hulkunud ... peale Orniccio!» lisab ta kärmelt. 

Ta jälgib ärevalt minu näoilmet, ent ma kuulan teda rahulikult. Tähendab see ei olnud 
unenägu. Järelikult 

hulkusin ma ilmsi mööda söestunud varemeid. Kuid Orniccio elab ... 

Ühtäkki meenub mulle Puhkuse laht, tühi onn ja omaenda meeleheide ... Kuid jumalale tänu, 
Orniccio elab! 

«Rosa,» küsin ma, «nfiks sa arvad, et Orniccio koos teistega ei hukkunud? Kas sa tead, 
millest minu haigus alguse sai? Ma kavatsesin juba tagasi sõita ja läksin paadi juurde, kui 
kuulsin selgesti oma pea köhal hääli. Nad hüüdsid mind nimepidi. Ka nemad kinnitasid, et 
Orniccio on elus ...» 

Rosa pöördub minu poole. Ma näen tema silmis õudust. 

«Vaiki!» sosistab ta. «Admiral ei lubanud sellest rääkida. Kõik, kes on Puhkuse lahes käinud, 
on neid hääli kuulnud. Ja nüüd on madrused parema meelega-nõus mägedest kive tassima kui 
sinnapoole minema. Need on koolnute hääled. Me leidsime fordi ümbrusest üksteist laipa ja 
matsime nad,ristiusu kombe kohaselt maha. Aga Sibao mägedes otsasaanute hinged uitavad 
seniajani saarel ringi. Sa kuulsid nende hääli.»» 

Ma püüan pealetulnud hirmust võitu saada. 

«Aga sa ei lõpetanud ju oma juttu Ornicciost,» ütlen ma väriseval häälel. 

Rosa jutustab, et varemeist leiti raudlaegas don Diego de Arrana paberitega, nende hulgas ka 
kõikide omavoliliselt fordist lahkunute.nimekiri. Orniccio nime nende seas ei olnud. Ei olnud 
teda ka nende üheteistkümne hulgas, kes fordi lähedal maha maeti. Ehkki nad olid üle kolme 
kuu lahtise taeva all lamanud, võis igaüht ara tunda, kui mitte habemest, siis riietest ja 
ehetest... 

«Ja tead, kes oli Sibao mägedesse läinud mässajate nimestikus see kõige esimene?» küsib 
Rosa. «Eks ikka meie vana tuttav Juan Yänez, rahu ta patusele põrmule! Nähtavasti ei anna 
tema kuriteod talle rahu ja ta kar-jub kõige valjemini...» 

«Rosa,» ütlen ma hirmust hambaid lõgistades, «Rosa, mismoodi ma jään nüüd üksinda 
sellesse tühja majja?» 

«Näe, siia rajatakse juurviljaaiad,» lausub Rosa, «aga kogu see maalahmakas seal haritakse 
põldudeks...» 

Vaene mees, ta ,on ise rõõmuga nõus lõpetama juttu koolnutest. Ka mina kardan selle 
juurde tagasi pöörduda. 

«Kui seda palavikku ei oleks,» jätkab ta, «siis oleks siin tõeline maapealne paradiis. Meie 
puuviljaseemned tärkasid juba viis päeva pärast külvamist, juurvili aga kasvab kaheksa 
Däevaga suuremaks kui Hispaanias kahekümnega. KüFvaesel rahval oleks siin alles põli, kui ei 
oleks murrki ega isandaid, ja siis veel seda palavikku! Kuid terve hulk inimesi aeti jälle 
mägedesse. Tunned sa sinjoore Alonso de Hojedat — sihuke lüheldane ja tõmmu? Tema 
käsutusse andis admiral kakskümmend meest, rüütel Gorvalanile veel kümme, ja kõik nad 
läksid kulda otsima. Just nagu ei oleks kuld seesama maa ise, mis loob lausa imesid!» 

«Nii arvame meie,» vastarrmina, «sest me oleme ise talupojad, kes on harjunud maad 
sonkima. Aga kas siis jõukad ja nimekad sinjoored selleks siia sõitsid?» 

Salkkond indiaanlasi tuleb künkalt alla ning möödub admirali majast. Neid saadavad neli 
hobuste seljas istuvat valget. See sarnaneb konvoiga, sest nii veetakse Hispaania ja Itaalia 
teedel süüdimõistetuid. 

Indiaanlased tulevad kurbade nägudega, käed abitult külgedel rippu. Kuid nad ei ole seotud. 

«Mida need inimesed on teinud?» küsin ma. 

«See on tööliste vahetus. Järelevaatajad toovad kohe teise partii. Aga miks vaatad sa neid 
nii kaastundlikult?» pärib Rosa järsku ärritatult. «Kui sa vaid näeksid meie ümberasujaid 
Kastiiliast või Biskaiast! Mina meelitasin oma onu üle ookeani sõitma, aga vaeseke katkub nüüd 
oma juukseid. Ka talupoegi koheldakse nagu loomi või indiaanlasi.» 

«Nagu loomi või indiaanlasi!» kordan ma meelekibedusega. 

Ma meenutan puhtaid külakesi, hamakke ja oma lõbusaid punanahalisi sõpru. Esimest korda 


kogu selle aja kestel olen ma rõõmus, et Aotak jäi prints Juani juurde. 

Aga mis see siis on? Järelevaataja annab ratsapiitsaga märku ja indiaanlased alustavad 
venitades laulu. Laul on nii kaeblik ja pikaldane, et viib hinge seest ära süüa. Indiaanlased 
liginevad ning ila kuulen selgesti iga sõna. 

Mind paneb imestama, kuidas järelevaatajad küll lubavad seda laulda, eriti veel admirali maja 
juures. 

Ilmselt ei mõista need ratsamehed sõnagi indiaani keelt, muidu läheks vaesekestel räbalasti. 

Mdiaanlased laulavad: 

«Paks munk seadis kaldale risti. Põgene, indiaanlane! Ta ütles: «Palu minu jumalat!» Siis 
puudutas ta kuld-pulgakest mu kõrvas ja võttis selle endale. Põgene, indiaanlane! Ta astus mu onni 
ja võttis mult naise. Ta võttis minu lapsed. «Nad on suured ja tugevad,» ütles munk, «nad 
hakkavad minu heaks tööd tegema.» — «Anna mulle palju kulda,» ütles munk, «ja sajääd ellu.» 
Põgene, indiaanlane!» 

Iga minut hingetõmbamiseks seisatades väljun ma admirali majast. Nüüd saan ma läbi juba 
ilma Rosa abita ja vaene mees läks jälle tammi ehitama. 

Minu esimeseks tööks on haigete külastamine. Pikk laohoone on laatsaretiks muudetud. 
Laudadest vaheseinad eraldavad tuba, kus lamavad suursugused isandad, admiral aga asub eraldi 
toas, mille aken avaneb merele. 

Ma läbin pika ruumi; põrandale laotatud õlgedel visklevad reastikku lamavad haiged. Ma lähen 
ridade vahelt läbi ning otsin tuttavaid nägusid. Haigus on nad kõik ühesuguseks teinud. Siin 
lamab kaheksateistkümne-aastane Estaban Rilla, tema kõrval aga kuuekümneaastane vanamees 
Jose Diaz. Mõlemad on kõhnad ja kollased, aukuvajunud silmadega. Ja kui ei oleks Diaze põski 
katvat halli habemetüügast, ei riskiks ma ütelda, kumb neist on vanem. 

Ühtelugu tõuseb siin või seal nõrk käsi ning saadab mulle tervituse. Need on «Margilanta» 
madrused. Ma käin read läbi ja teretan oma seltsimehi. Meie esimesel retkel admiraliga 
kaasaskäinud inimestest asus teistkordselt Cädizist teele kõigest kuus. Neist ainult kolm 
lihtmadrust: Juan Rosa, Joaguin Casca ja mina. Kiitus Pühale Neitsile, Cascat ei näi nende 
kurnatud nägude rivis olevat. Järelikult on see neetud palavik talle armu heitnud. Hispaaniasse 
tagasi jõudnud, võttis ta naise ning asus uuele reisile, et rohkem raha teenida. 

Ruum on umbne, õhk higihaisust ja õnnetute halvast hingeaurust läbi imbunud. Saja 
kuuekümne haige kohta on kõigest neli tervet; needki püsivad hädavaevalt jalul ega suuda 
vajalikku puhtust hoida. 

Härrastele määratud barakis on tunduvalt valgem ja puhtam. Nende jaoks on meisterdatud 
midagi naride taolist. Ma otsin silmadega sinjoore Mariot, ent ohvitser Tordallo teatab, et 
sekretär läks täna esmakordselt välja värske õhu kätte. 

Ma seisatan admiralile eraldatud toakese ukse ees. Sellest väljub doktor Chanca. 

«Astu sisse, Ruppi,» ütleb ta lahkelt. «Su isand on juba mitu korda sinu järele pärinud.» 


II PEATÜKK 
IMEKAUNIS 


ESPANOLA SAAR 


Ma astun sisse ja teen sügava kummarduse. Admiral on poolistukil patjade vahel, teravad 
põlvenukid teki all nurkadena püsti. Voodile on laotatud paberid ja isand sorteerib neid 
oma kõhnaks jäänud sõrmedega. 

«Tere, härra pujään!» ütleb ta. «Me mõtlesime, et sa ei tulegi enam mõistuse juurde ... 


Hea, et sa terve oled. Sinjoore Mario pidi mulle juba appi tulema, kuid ta käed värisevad ja 
otsaesine läheb higiseks. Just nagu võiks palavik töötegemist takistada!» lisab ta halvaks- 
panevalt. 

Ma vaatan seda meest ja olen hämmastatud tema vastupidavusest. Ta sarnaneb kooljaga, kuid 
sellegipoolest ei katkesta viivukski oma toimetusi. Ma võtan sule ja tindipoti ning nihutan 
väikese laua tema voodi äärde. Mu käed värisevad nõrkusest, higi tungib alatasa laubale ja ma 
kardan, et admiral seda märkab. 

Aknast viiakse mööda linaga käetud kandera'mi ja samas tormab tuppa tüse benediktlane. 

Ta hingeldab ning kuivatab otsmikku. 

«Täna juba neljas inimene!» ütleb ta. «See ei ole sugugi õiglane, härra admiral. Miks ühed 
võivad rahulikult missat' pidada või saarel tähtsale isandatena 


Missa — katoliiklik jumalateenistus. 

ringi sõita, aga mina pean üksinda kõiki sakramendi-talitusi' täitma?» 
«Millest te räägite, isa Bernal?» küsib isand rahulikult. 


«Iga päev sureb kuus-seitse inimest,» vastab munk. «Kell ei ole praegu vedi kaksteist, aga 
ma matan juba neljandat surnut. Väga hästi oleks võinud nad ju kõik kirikusse viia ja korraga 
maha matta ... Noh, kas või see Joaguin Casca: tema põrm oli juba nii lagunenud, et seda saadi 
hädavaevalt raamile tõsta.» 

Sulg kukub mul käest. Pisarad kerkivad silmi. Vaene, vaene Joaguin Casca!... 

«Te mõtlete, et olete siin ainus peremees, härra admiral,» ütleb munk, «aga, nagu näete, ka 
palavik peremehetseb omamood..» 

«Süüdi ei ole siin mitte palavik, vaid inimeste endi piiripidamatus,» kostab isand 
jahedalt. «Näe, mina põen juba mitmendat päeva, aga kuna ma olen mõõdukas ja kannatliku 
meelega, ei joo veini ega söö palju puuvilja, siis loodan, et jumal pikendab mu elupäevi veel 
muudeks ettevõteteks ... Kirjuta, Francesco,» pöördub ta minu poole. «Ma jäin peatuma 
sõnadele «nagu teie kõrgused» ...» 

Munk seisab üürikest aega, kehitab siis pahaselt õlgu ning väljub. 

Mu silme ees püsib kogu aeg Joaguin Casca nägu. Ma tahaksin küsida, mida on kuulda 
Ornicciost, kuid ei julge admirali mõttelõnga katkestada. 

«Nagu teie kõrgused juba teavad,» dikteerib admiral, «on see helde looduse ja imehea 
kliimaga saar asumiseks igati sobiv. Marmor- ja jaspissängides voolavad jõed kannavad puhast 
ja joogiks kõlblikku vett. Kogu oma siinviibimise ajal ei ole ma neis metsades ühtki 
kahjulikku madu ega kiskjat looma kohanud. Loodusliku ilu poolest aga ei saa seda maad 
võrrelda ühegagi, mida olen seni näinud. Kui tema kõrgus proua kuninganna suvatseks neil 
siledatel teedel, meeldivalt lõhnavais metsades ja lokkavail aasadel ratsa sõita, siis otsustaks ta 
kahtlemata'juba ette, et sellest paigast saab ajapikku. 


' Sakrament — «kiriklik armuvahend (ristimine, salvimine, püha õhtusöömaaeg jt.). 

rikas ja tugev koloonia, meie kuulsa kuningriigi tugi .. .» 

Nõrkuse tõttu lähevad read mu silme ees segi ja ma pean sõrmega järge vedama. 

«Sa muidugi pead nagu minagi soovist oma sõpra leida?» küsib admiral äkki hellalt. «Kui 
kaua sa põdesid?» 

«Kuu ja kümme päeva, messeere,» vastan ma. 

«See ei tähenda midagi,» pomiseb ta endamisi. «Maur ei võinud eksida. Orniccio kas ei 


leidnud metsas kodu-teed või jäi haigeks. Metsloomi siin ei ole, indiaanlased aga on helded ja 
külalislahked. Küll me ta üles otsime, sest maur ei võinud eksida ... Kirjuta edasi. Selle 
imeilusa maa elanikud tunnevad hästi rohtude ja puude raviomadusi, mis annab meile edaspidi 
võimaluse mitte koormata Hispaaniast saadetavaid laevu arstirohtudega, vaid käsutada neid 
tulusamal otstarbel. Metslastel on oma usk, kuid tooreid ja loomalikke pruuke ei ole ma nende 
hulgas märganud ning loodan, et aasta lõpuks õnnestub mul nad kõik meie pühasse katoliku 
usku pöörata. Helde loodus, mis ei nõua hoolitsemist homse päeva eest, on arendanud neis 
külalislahkust; eranditult kõikidel indiaanlastel, keda olen siin kohanud, on heasüdamlik ja 
järeleandlik loomus ning ma arvan, et neid on kerge uute isandate heaks töötama õpetada .. 
>» 

Mulle tuleb meelde indiaanlaste nukker laul. Kuidas küll isand sellesse suhtuks, kui ta seda 
kuuleks? Ma olen veendunud, etindiaanlasi on hakatud nii karmilt kohtlema alles admirali 
haiguse ajal. Kui tema voodist üles tõuseb, küllap teeb siis kõik oma äranägemise järgi ümber. 

«Aga mis puutub kulda, kalliskividesse ja lõhnaainetesse,» jätkab admiral oma kirja, «siis ka 
nende poolest ei ole see paik vaeslapse ossa jäänud ja on igati yäärt, et teda maapealseks 
eedeniks' nimetataks. Siinsete jõgede suudmed on täis kullaliiva, mägedes aga leidub 
indiaanlaste jutu järgi kulda tervete kamakatena; eheda kulla otsimiseks saatsin ma välja 
läks ekspeditsiooni 


' Eeden '— paradiis, piiblilegendi järgi esimeste inimeste elupaik enne jumala keelust 
üleastumist. 

rüütel Gorvalani ja teie auväärse sugulase don Alonso de Hojeda juhtimise all.» 

Ma tunnen, kuidas mind valdab niisugune nõrkus, et sulg tahab iga hetk sõrmede vahelt 
välja libiseda. Ma vaatan admiralile otsa. Ta nägu on veelgi kahvatum, silme alla aga on 
tekkinud just nagu sinise värviga maalitud rõngad. 

«Noh, tänaseks aitab,» ütleb ta oigega patjadele vajudes. «Sa oled füüsiliseks tööks alles 
liiga nõrk ja seepärast tuled homsest alates iga päev kell kuus hommikul minu juurde, seni 
kui sinjoore Mario on kosunud. Mine puhkama!...» 


Ma jõudsin vaevalt ukseni, kui admiral mind hõikas. 

«Oled sa midagi kuulnud surnute häältest?» küsis ta mulle ainiti otsa vaadates. 

«Mulle kõneldi, et meie madrused olevat Puhkuse lahe kaldal mingisuguseid hääli kuulnud,» 
vastasin mina. 

«Aga sa ise — sind leiti ju lahe kaldalt —, kas sa ise ei kuulnud midagi?» usutas mind 
admiral. 

Ma taipasin, et võin takistada oma sõbra otsimist, ning vastasin põiklevalt: 

«Ma hulkusin saarel neli tundi ilma mütsita ja päike kõrvetas mu pealage. Kui ma 
kuulsingi mingisuguseid hääli, siis võis see pigemini olla algava palaviku tundemärk.» 

«Vaata mulle silma, Francesco Ruppi,» ütles admiral karmilt, «ja vasta otsekoheselt: kas sa 
kuulsid Puhkuse lahe ääres surnute hääli või ei kuulnud?» 

Admrrali leegitsevad sinisilmad vaatasid mulle otse südamesse ning ma sosistasin, 
suutmata tema eest tõtt varjata: 

«Jah, ma kuulsin neid, mu isand!» 


Milline rõõm! Kümnikud kuulutasid täna koloonia elanikele, et Sibao mägedesse luurele 
saadetud, rüütel Hojeda tuli tagasi heade uudistega ning kõik käsitöölised, sõdurid ja madrused 
vabastatakse sel puhul pooleks päevaks töölt. Keskpäeval peetakse kirikus pidulik missa, seejärel 
aga'kuulame me rüütlizenda suust jutustust tema seiklustest. Mulle avaneb soodus juhus kõigi 

oma sõpradega kohtuda ning ma hakkan kannatamatult peorõivaid selga tõmbama. Ent kui 
kahju: riided ripuvad mul seljas lausa kotina, just nagu kuuluksid nad võõrale — nii kõhnaks, 
olen ma haiguse ajal jäänud. 

Päike seisab juba kõrgel ja ma torman uisapäisa ukse poole. Kuid keegi on selle juba enne 
mind lahti tõmmanud ja ma lendan täie hooga vastu pikka köhin a k a.t kogu. Me põrkame 
peadpidi kokku, kargame üks ühele, teine teisele poole, ja alles nüüd tunnen ma ära oma armsa 
sinjoore Mario. 

«Kuhu sa nii kiiresti tõttad, Francesco Ruppi?» küsib ta haiget saanud laupa hõõrudes. 

Ja ma viskun mõtlematult tema suletusse, unustades sootuks, et olen vaid pooleldi madrus, 
pooleldi teener, tema aga on õpetatud mees ja admirali sekretär. 

«Ma tõin sulle rõõmusõnumi,» ütleb ta. «Sinjoore Hojeda leidis mägedest kulda. Ma kasutasin 
admirali head tuju jarääkisin talle augu pähe, et ta sind retkele kaasa võtaks, sest ta kavatseb 
isiklikult luurele minna... Aga ma kardan, et kiirustasin asjata,» lisab ta ja silmitseb mind 
kahtlevalt. «Sa näed välja nii kõhn, kollane ja nõrk, et oled teel ainult koormaks.» 

«Ega te ometi mõtle, et olete ise priske ja roosa?» ütlen ma tema käsi suudeldes. «Hea, et 
Isabellas ei leidu peegleid. Tüsedad ja punapalgelised võivad siin olla vaid hidalgod ja 
mungad, kes palvetavad ja puhkavad, sellal kui meie töötame.» 


Sedasama ütles mulle täna Juan Rosa. Ma juhtusin temaga kokku kirikusse sisse minnes. Ja ta 
näitas mulle, kuhu istuda. 

«Praegu on igaühe riided nii ara kantud, et nende järgi on võimatu talupoega hidalgost 
eraldada,» ütles ta, «aga kui sa täidlast ja roosat nägu näed, siis tea, et see on kas paater' võt 
aadlik. Admirali käsust hoolimata hiilivad nad tööst kõrvale, meie aga liguneme tammi ehitusel 
kuusteist tundi vees ja pärast vähkreme palavikus maas.» 

Tõtt öelda ei vähkre küll meie iksi palaviku käes. 


Paater — katoliku preester, eriti preestriks õnnistatud munk. 

Haiglas nägin ma palju paatreid, hidalgosid ja ohvitsere; haigus niitis inimesi nende 
seisusele või päritolule vaatamata, kuid preestrid, mungad ja nimekad isandad püüdsid tõepoolest 
igal ettekäändel keelduda neile admirali poolt pealepandud ühiskondlikest töödest. 

Aga admirali käskkiri, mis seintel rippus ja mida iga päev kirikus kantslist ette loeti, kõlas, 
muuseas järgmiselt: 

«Mina, Cristobal Colön, ookeani peaadmiral, Aasia ja India saarte ning mandri asekuningas 
ja kindralkuberner, 

käsin: 


kõikidel hidalgodel, preestritel, ametnikel, ohvitseridel, sõduritel, madrustel, käsitöölistel ja 
põlluharijatel, kes elavad meie ookeanitaguses Isabella koloonias Espanola saarel, hoolimata 
nende east, auastmest, suursugusest päritolust, varanduslikust seisust ja teistest teenetest ning 
arvestades töökäte vähesusest tingitud ajutist raskusi, kanda eranditult igaühel ühtviisa ühiskond- 
likku teenistust, mis seisneb elamiskõlblike hoonete ehitamises, viljaaitade püstitamises ning 
kallaste kindlustamises tammide ja muldvallidega, samuti ka veskite, veinikeldrite ja muu taolise 
ehitamises.» 


Il PEATÜKK 
BERNAL DE PISA 


JA FERMIN CADO 


Kuna kirik oli ainus hoone, kuhu kõik koloonia elanikud ara mahtusid, siis kasutati seda 
tihtipeale ühtede või teiste käskude ja korralduste väljakuulutamiseks. 

Tänagi ei läinud me pärast missat kõhe laiali, vaid tahtsime kuulda, mida rüütel Hojeda 
meile oma edukast luurekäigust pajatab. 

Meie isand, admiral, viis ta käe alt kinni hoides üles kantslisse ning! lausus vaikseks jäänud, 
aupaklikult rahvahulga poole pöördudes: 

«Vaadake, teie ees seisab üks Kastiilfa suursuguse- 

maid hidalgosid, inimene, kes ei petnud teie monarhide ega admirali usaldust. Kuulake teda!» 

Kantslisse astudes tõmbas Alonso de Hojeda oma pika mõõga tupest välja ning asetas selle 
puldile. Seejärel tõid kaks sõdurit tema märguande peale sisse mingisuguse rätikusse mässitud 
raske eseme ning panid selle mõõga kõrvale. 

«Ma nägin rohkesti jõgesid, metsi ja mägesid,» ütles rüütel kübarat peast võttes ja sellega 
tähelepanelikult kuulava rahvahulga poole tervituseks viibates, «kuid nende kirjeldamine jääb 
hiljem muidugi õuelaulikute ülesandeks. Mina ei ole munk ega advokaat ja ei oska seepärast 
ilusaid sõnu teha,» jätkas ta ning tõstis rätti mähitud eseme suure vaevaga üles, «kuid ma teatan 
teile, et olin kaks nädalat ära ja tõin oma salga tagasi väga heas seisukorras. Minu mehed on 
reipad ja värsked, hobused rammusad, relvad korras, ja seejuures hankisin ma nii palju kulda,» 
ütles ta enda ees seisvalt esemelt rätikut eemaldades, «et sellest piisaks viiesaja-mehelise 
regulaarväe ülalpidamiseks kolme kuu vältel...» 

Elanike hulgas liikusid juba kuuldused rüütli poolt kaasatoodud kullast, ent kõik ahhetasid, 
kui nägid puldil lebavat kullakamakat. 

Minagi upitasin end teiste eeskujul oma köhalt püstakile, aga kui tahtsin uuesti istuda, 
selgus, et naabrid on pingi enda alla võtnud. Sättisin end siis mugavalt seina aarde ning olin 
valmis rüütli juttu edasi kuulama, kuid nägin imestusega, et ta on kübara pähe surunud ja tuleb 
mõõka tuppe pistes kantslist alla. 

Võib-olla leidus veel teisigi peale minu, kes tahtsid Alonso Hojedalt kuulda põhjalikku 
jutustust tema seiklustest, kuid enamik sõdureid, madruseid ja käsitöölisi arutas vaimustusega 
tema sõnu. 

«Niisugusel puhul ei pruugigi palju ilusaid sõnu teha!» ütles mu naaber keelt laksutades. «Alles 
kolm päeva tagasi olime pahased, et meilt tema pärast töökäsi ara võetakse, nüüd aga ladus ta 
välja mitukümmend untsi' kulda ja kõikide suud jäid lukkut» 


1 Unts— vana apteegikaaluühik, võrdne 29,86 grammiga. 

Juttu ajades ning oodates, millal härrased kirikust välja jõuavad, ei pööranud me tähelepanu 
ukse all tekkinud trügimisele ja segadusele, arvates, et see on nii suure rahvahulga kogunemisel 
tavaline. 

Äkitselt köitsid meie tähelepanu valjud hüüded. Me pöördusime ümber ja nägime, kuidas 
nüüdsama kirikust lahkunud don Hojeda sõitis hobuse seljas ja ülestõstetud mõõgaga peaaegu 
kiriku eeskotta. ' 

«Admirali nimel,» hüüdis ta, «minu juurde, mu sõdurid!» 


Ei möödunud paari minutitki, kui rüütli ümber keerlesid juba hobuste seljas tema uljaspead, 
vehkides mõõkadega ja sõites rahvahulgale peale. 


«Reetmine! Admiral on hädaohus!» karjus don Hojeda. «Minu juurde, mu sõdurid!» 

Keegi ei teadnud, mis lahti on, kõik tormasid väljapääsu poole. Ja minut hiljem oli kogu 
kirikuesine plats rahvast tulvil. Vastamisi hõigeldes pärisime üksteiselt, nis on juhtunud, aga 
keegi ei osanud midagi ütelda. Kulutulena levisid kuuldused õhkulastud kaitsetammist ja veega 
üleujutatud ladudest. 

«Minu juurde, mu vaprad mehed!» kisendas Hojeda. 

Ja kõik trügisid talle lähemale. Kuskilt toodi relvad ling rüütel jagas neid igaühele, kes tema 
juurde astus. Mina seisin esiridades ja esmakordselt elus sain endale pihku suure, raske mõõga. 

Rüütel tundis mu rahvasummas ära ja noogutas nulle julgustavalt. 

«Sõdurid, minu järel!» ütles ta teda ümbritsevatele iljaspeadele. «Me vahistame äraandjad. Aga 
sina,» jöördus ta minu poole, «mine salgaga admirali maja kaitsma.» 

Millestki aru saamata hakkasime nõutult admirali naja poole liikuma, Alonso Hojeda aga 
kappas oma töörasel ratsul tänavat pidi alla. 

Tund aega hiljem, kui ma veel admirali maja juures v'ahipostil seisin, traavisid meist mööda 
kaks sõdurit, kes ajasid piikidega enda ees kaht kinniseotud verist meest. 

«See on kontaador' Bernal de Pisa,» ütles minu kõr- 


Kontaador — (hisp. k. contädor) — arveametnik, raamatupidaja. 

val seisev sõdur neid teraselt silmitsedes, «aga too lüheldane, armiga, on kuninglik 
kullaproovija Fermin Cado.» 

Alles hilisööl võitis Alonso de Hojeda Isabellas ringsõitu tehes kõik ülteseatud valvepostid 
maha. Järgmisel hommikul tenti elanikele heeroldi kaudu teatavaks, et kaks kurjategijat — 
Bernal de Pisa ja Fermin Cado — olevat sõlminud tema kõrgeaususe admirali vastu salanõu, 
mille, eesmärgiks oli häirida koloonia heaolu, jätta vaesed ümberasunud ilma peavarjuta ning 
hävitada kõrgest soostisandad nälja abil. Nurjatud lootsid kuninglike kõrguste silmis õigustust 
leida, kuhjates admirali peale terve rea süüdistusi, sealhulgas ka justkui et vähese kullasaagi 
Espanolal. Bernal de Pisa jämeda kepi seest leiti kiri, milles ta valitsejatele teatas et admiral, 
võtnud metslastelt ara aastakümnete jooksul kogutud kulla, näitas seda kui ühepäevast 
sissetulekut ja et riigi tulud sel kombel edaspidi mitte ei suurene, vaid vähenevad. 

Arvatavasti ei olnud Bernal de Pisa ainus, kes niimoodi mõtles, kuid Alonso de Hojeda väike 
ekspeditsioon kummutas need süüdistused nii veenvalt, et neist 
ei tasu enam rääkidagi. 

Reeturid ja mässajad süüdistasid admirali ebaõigete andmete läkitamises Euroopasse. Heerold 
kinmtas et see olevat mässajate vale ja väljamõeldis, mille abil nad tahtsid võimu enda kätte 
haarata. 

Mulle meenus väike haigetuba ning admiral, kes palavikuhoogude vaheajal dikteeris kirja 
Espanola «tervislikust» kliimast. Õnneks ei söandanud ma oma mõtteid kellegagi jagada. 

Mõlemad mässulised niisiis vahistati ja saadeti kontumõistmiseks Hispaaniasse. 

Selleks avanes soodne võimalus, sest isand oli ammugi nõuks võtnud saata neli laeva Alonso 
de Torrese juhtimisel Hispaaniasse, et tuua sealt tagavarasid ja arstimeid, millest koloonias juba 
suurt puudust tunti. 

Muu hulgas tegi admiral agaralt ettevalmistusi ekspeditsiooniks, mis pidi suunduma sisemaale 
kulda otsima. 

Märtsikuu esimestel päevadel kogus te kokku nelisada hästi relvastatud ja väljaõpetatud 
sõdurit, neist sada viiskümmend ratsaväelast. Peale selle pidid koos 

meiega teele asuma töölised, kaevurid ja käsitöölised, samuti ka mitmesuguse varustusega 
koormatud kandjad, sest hobuseid oli meil vähevõitu ja neid kasutati üksnes sõjaliseks 
otstarbeks. 

Niiviisi koosnes meie salk juba enam kui tuhandest inimesest. Kõik vajalikud ettevalmistused 
olid viimaks lõpetatud ja 12. märtsi aovalgel marssisime me lippude lehvides trummipõrina ja 
pasunahelide saatel fordist välja. 


See oli tore vaatepilt. Isand käskis mind oodata, kuni kõik, iga viimane kui tööline, on alla 
orgu jõudnud, ja teatada sellest siis temale väe etteotsa. 

Väesalga ees sammusid muusikandid. Taoti trumme ja litaure, kurdistavalt käikusid 
pasunad. Tuul rebis värvilisi lippe; ma loendasin neid kokku kakskümmend kaks, sest siin 
viibivad rüütlid kuulusid Ühendatud Kuningriigi koorekihi hulka ja igaüks neist oli oma lipu 
kaasa toonud. Ma nägin võitlevaid karusid, kalu, haigruid tapvaid kotkaid, lihtsalt haigruid, 
tähti ja päikest, ent üle kõige lehvisid pikkade varraste otsas Kastiilia ja Leoni lõvid ja lossid 
ning valitsejate nimetähti kandvad rohelised lipud. 

Läikima nühitud soomusrüüd hiilgasid päikesepaistel nii, et silmadel valus hakkas; sõdurite 
järel tulid kirkade ja labidatega kaevurid, saagide ja kirvestega käsitöölised, pampudega 
koormatud kandjad ning kõige taga ilmatu hulk indiaanlasi. 

Pika läikiva maona lookles väeüksus soomuste sädeldes orgu. Fordi väravad langesid kinni, 
ma kargasin hobuse selga ja kappasin admirali juurde. 

Mul ei lastud aga kõrgel hobuse seljas kuigi kaua uhkeldada. Admiral käsutas rnu sealt 
otsekohe maha ja oma köhale rivis. 

Isand kirjutas kuningannale selle maa imeheadest siledatest teedest, ent orus, kust me läbi 
läksime, ei olnud isegi jalgradu. Kõrge ere-smaragdivärvi rohi, mida me jalgadega sõtkusime, 
ajas end kohe jälle sirgu ja ma mõtlesin hämmastusega, et siit läheb küll läbi üle tuhande 
inimese, aga sellele tugevale mahlakale rohule ei jää neist jälgegi. 

Kuid ümber vaadates nägin ma, et ääretule sametro- 

helisele vaibale, sinna, kust sõjavägi üle tuli, oli siiski juba tekkinud tume sissetallatud riba. 

Tasandik oli inimtühi. Ainult kireva sulestikuga linnud lendasid lõikavate” karjetega üle 
meie peade ning harva roomas üle tee mõni pikk, kummalist värvi sisalik. Minu kõrval kõndiv 
sinjoore Mario kummardus ühtelugu — kas siis mõnd haruldast lille murdma või liblikat 
püüdma. 

Sama päeva õhtuks jõudsime üle tasandiku ja asusime laagrisse kõrgete, tiheda metsaga 
käetud mägede jalamile. 

Süüdati lõkked. Mehed kogunesid tulede ümber, õhus helisesid lõbusad laulud ja naer. Märksa 
meeldivam oli ju lokkavas orus liikuda kui tammil töötada või raskeid kive tassida ja keegi ei 
kadestanud kindlusse jäänuid. 


IV PEATÜKK 


AADLIKE TEE 


Hommik võttis meid vastu mägedest puhuva healõhnalise, karastava tuulega. Unest 
värskendatult kargasime püsti; ohvitserid hakkasid sõdureid üles rivistama, kümnikud tegelesid 
töölistega. 

Meie isand, admiral, võttis mütsi peast ja sõitis oma suurel valgel hobusel rivi etteotsa. 

«Härrased aadlikud,» ütles ta, «ette saadetud piilurid teatasid mulle, et need imekaunid mäed 
algavad ligipääsmatute järsakutega, mida katab läbipääsmatu mets. Inimese jalg ei ole siin 


veel astunud. Tõestagem siis, härrased aadlikud, et jumala nime appi võttes on meil rammu 
tungida kõige metsikumatesse paikadesse ja et meie mõ5k ei jää sel juhul alla müürsepa 
kirkale ega puuraiduri kirvele. Edasi, härrased aadlikud, vallutame need karmid mäed 
tormijooksuga, niisamuti nagu meie isad ja vennad mauride kindlusi ründasid, kuninganna nimi 
huultel.» 

Otsekohe astus väike salk suursuguseid sinjoore admirali üleskutsest innustatuna ette. 

Nende ees sätendasid päikese käes kaljud — kõvad 

ja seninägematud kivimid — ning mustendas liaanidesse põimunud läbipääsmatu mets. 
Mida kaugemale, seda tihedamalt seisid puud, ja kakskümmend viis sammu edasi liikunud 
kihupead jäid seisma ning vaatasid rahutult tagasi. 

Ma panin tähelef kuidas rüütel Hojeda nägu tõmbles, kui ta nägi oma mehi kõhklevat. 

«Edasi, aadlikud!» hüüdis ta. «Ärge vaadake tagasi talumeeste ja käsitööliste poole! Teile 
kuulub au esimestena neisse ürgmetsadesse teed rajada; ärge siis loovutage seda au mitte 
kellelegi!» 

Ja ta tormas oma hirmsat kaheteralist mõõka kõrgele tõstes lõvi möirgamist meenutava 
kärjega edasi ning viis teised endaga kaasa. 

Me nägime, kuidas mõõgad kerkisid ja vajusid, kuulsime murtavate okste raginat ja langevate 
puude prant-satusi, veeretatavate kivide kõlinat ja terase helinat. Ent rohkem kui tunni aja 
möödudes ei olnud sellele imelikule rünnakule sööstnud salk viitkümmend sammugi edasi 
nihkunud. 

Kivilt kivile hüpates, okstest ja juurtest kinni haarates ning kaljudest üles ronides trügisin 
ma esiridadesse, kus välkus Hojeda lai mõõk. Kübar oli rüütlil peast maha kukkunud, kätel 
paisunud hirmsad sooned nagu köied, märjad juuksed kleepusid põskede külge, kuid ta jätkas 
oma tööd. 

Päike loojus ja tõusis jälle, salk aga ei olnud pool-teisesaja sammugi võrra edasi liikunud. 
Kuid ka sellel lühikesel jalgteel, mille nad olid rajanud, võis sõjavägi liikuda vaid pikas 
ahelikus, kahe-kolmekaupa reas, mis oleks võtnud palju aega. 

Nähes, et härraste jõupingutused ei anna märgatavaid tulemusi, andis admiral järgmise päeva 
õhtul korralduse, et mägedesse saadetaks müürseppade, mullatööliste ja puuraidurite salgad. 

Ma ei tea, kas isand tahtis kosutada kuuvalgust ja jahedust või mõtles ta varjata aadlike 
lüüasaamist, kuid töölised said käsu töötada ainult ehast koiduni. 

Nende poolt rajatud teele aga pani admiral nimeks «El puerto de los hidalgos» («Aadlike 
tee»). 

Ma ei tea, kuidas härrad aadlikud selle vastu võtsid, aga meie hulgas tekitas säärane nimi 
nalja ja pilkeid. 

Veel kaua aega pärast seda ei unustanud me tee rajamisel silmapaistnud müürsepa Tarjeto 
poole pöördudes tema nimele lisida sõna «don». 


Raske mäkketõus jäi seljataha. 

Lõpuks avanes meie silmadele lopsakas org, kus asetsesid laialipillatult pärismaalaste onnid. 

Püstitanud ühele asja ületatud mägede kõrgemale tipule risti, nimetas isand need mäed 
Santa Cerroks, meie ees avaneva oru aga Vega Realiks (Kuninganna oruks). 

Mürast ja relvade tärinast ligimeelitatud oruelanikud kogunesid jõukudesse ja tervitasid 
meid kui taeva-elanikke. Sõdurite hobused olid nagu ratsanikudki.soomusesse rüütatud ning 
indiaanlased pidasid inimest ja hobust üheks olendiks. Oleks pidanud nägema nende 
hämmastust, kui sõdur nende nähes esimest korda ratsu seljast maha ronis! Nende vaesele 
mõistusele paistis, nagu jaguneks üks elusolend kaheks. 


Nippasjakeste ja helmestega ülekülvatud indiaanlased võtsid meid lahkelt vastu ja toitsid 
kaks päeva tervet meie hiiglaslikku väge. Uletanud seejärel jõe, seisime me oma unelmate 
objekti ja eesmärgi — Sibao mäestiku karmide harude jalamil. 


Meil seisid ees suured raskused, sest Sibao mäed olid äsja,ületatuist tunduvalt kõrgemad ja 
neile oli veelgi raskem ligi pääseda. 

Admiral ei lootnud enam aadlikele, vaid saatis nüüd ette terve armee mullatöölisi, kes 
pingutasid kõigest väest, et meie ülesminekut kergendada. 

Meie ees kõrgusid paljad viljatud mäetipud, kuid kivimite värvusest tegi isand järelduse, et 
neis mägedes peab leiduma suurel hulgal kulda, vaske ja lasuriiti. 

Raskesti ligipääsetavad mäed viisid teda mõttele rajada siia fort. Isand valis tohutu 
kaljurünka jalamil välja väikese nõo, mille kohal kõrgus küngas, ja käskis siia kindluse 
ehitada. Väikesest jõest otsekui vallikraavist ümbritsetud madal küngas oli selleks otstarbeks just 
rtagu looduse enda poolt määratud. 

Rajatavale kindlusele pandi nimeks Püha Uskmatu Tooma fort selle mälestuseks, kuidas 
paljud tõusu ras- 

kustest heidutatud kaaslased olid admirali kehutanud tagasi pöörduma ja kahelnud meie 
ettevõtte õnnelikus kordaminekus. 

Laager löödi ialamaid üles ja, ümberkaudsetest küladest hakkas meie juurde kokku voolama 
metslasi, kes tõid rikkalikult kulda ning soovisid saada vastutasuks ehteasjakesi või muud pudi- 
padi. 

Kogu sel moel hangitud kuld maksis meile väga vähe, ent admiral ei olnud ikka veel rahul. Ta 
lootis saada suuri kullakamakaid, taolisi, nagu tõi rüütel Hojeda. 

25. märtsi õhtul kappas fordi juurde ratsanik vahust valgel hobusel, järgmisel hommikul aga 
saime teada, et admiral oli pärast käskjala jutu ärakuulamist kiiruga Isabellasse tagasi sõitnud. 

Püha Tooma fordi ülemaks jättis ta kuulsa kataloonia hidalgo Pedro de Margariti, keda 
kuninganna ise oli talle soovitanud. 

Kuna sinjoore Mariol oli palavikuhoog, siis pidime temaga veel kuueks päevaks uude 
kindlusse jääma, mis andis meile võimaluse veidi kohapealset elu jälgida, ohvitser sinjoore de 
Lujänile aga jättis piisavalt aega admiralile ettekande koostamiseks, milles ta juhtis täheje- 
panu meie sõdurite ohjeldamatusele. Sinjoore de Lujänil oli täiesti õigus. 

Valgete nõudlikkus ületas igasugused piirid: ümberkaudsete indiaanlaste õlgadele laotati 
kõik rasked tööd, aga peale selle nägin ma oma silmaga, kuidas sõdurid indiaanlaste onni 
läksid ja sealt peremeeste protestidest hoolimata kõik välja tirisid, mis kätte juhtus. 

... 4. aprillil jõudsime me Isabellasse tagasi ja teatasime admiralile teda üpris kurvaks 
tegevaid sõnumeid: kulda ei näinud me teel peaaegu üldse, Püha Tooma fordis valitseb mässule 
lähedane lodevus. Ka koloonias endas leidsime eest suuri korratusi. 

Euroopast toodud provianti ei hoitud vajalikujioolega; jahu oli niiskeisse ruumidesse puistatud 
ja hallitas. Peale selle olid isandale Kastiilias muretsetud toiduained väga madala kvaliteediga: 
vein oli hapu ja vaadid, milles seda veetu lasksid Avilla tünderseppade süü tõttu läbi. Meid 
kõiki ähvardava ilälja ärahoidmiseks olid ühiskondlikud ehitustööd katkestatud ning kolonistid 
veskitesse uudsevilja jahvatama saadetud. 

Sellest jahust küpsetatud leib kerkis halvasti ja oli süües nätske. Juba raugenud 
palavikuepideemia puhkes uue jõuga. 

Keegi ei tahtnud enam uskuda, et uus koloonia võiks Ühendatud Kuningriiki rikastada ja 
kas või ühtainsat inimest õnnelikuks teha. 


Aravõitu Diego Colõn ei tulnud toime ninakate aadlikega, kes admirali äraolekul keeldusid 
töötamast ning yeetsid aega saarel ringiratsutamise, jahilkäikude ja joomingutega. 


«On olemas ainult üks abinõu, millega härraste kahjulikke mõtteid eemale peletada,» ütles 
don Hojeda. «Tuleb kiiresti koguda kas või väikegi väesalk ja minna saare sisemusse 
luurekäigule.» 

See oli ehk õige abinõu küll, kuid ikkagi kähe teraga mõõk. Härrastel ei olnud tõepoolest 
mitte midagi sõjaretke vastu, mis näis raskustest hoolimata siiski ahvatlevam kui alandavatest 
«töödest koormatud üksluine elu koloonias. Ent samal ajal nõudis toosama sõjakäik ka suurel 
hulgal sõdureid, moona ja relvi? aga töölisi kolooniast ära viia ning neid logeleva laagrieluga 
harjutada ei olnud admiralile kuigi kasulik. 

Hoiatav eeskuju oli omast käest võtta: Isabellas palehigis tööd rühmanud inimesed kaotasid 
Püha Tooma forti sattudes armastuse rahuliku elu vastu. Nad luusisid, relv käes, ümbruskonnas 
ringi, ründasid rahumeelseid indiaanlasi, võtsid neilt ara kulla ja peremehetsesid nende 
majades nagu oma kõdus. 

Indiaanlaste õiglase pahameele ärahoidmiseks oli tarvis midagi ette võtta. Sinjoore Mario tegi 
ettepaneku süüdlasi sõdureid karmilt käristada, kuid isand eelistas rakendada don Hojeda 
plaani. 

«Pedro Margarit ei oska oma salka ega ka ümberkaudseid elanikke sõnakuulmises hoida,» 
ütles Hojeda. «Indiaanlased ei tohi hetkekski kahelda valgete kõikvõimsuses. Sellepärast peab 
indiaanlane, on ta süüdi või rnitte, alati mõtlema, et valgetel on õigus.» 

Isand kogus jälle kokku väesalga, mis koosnes kuuesajast mehest, ning saatis selle don 
Hojeda juhtimisel Püha Tooma forti. Margaritile aga anti käsk oma volitused don Hojedale üle 
anda ja saare sisemusse kulda otsima minna. Peale selle pidi Margartt kas jõu või 

kavaluse abil kinni võtma vaenuliku kasiigi Kaonabo,. kelle nimi fordi elanikes 
tänapäevani ärevust tekitab. 

Sinjoore Maria ütles mulle, et admiral saatis Pedro Margaritile erilise instruktsiooni. Selles 
soovitati kõhelda indiaanlasi ettevaatlikult, äratamata neis raevu, indiaanlased aga pidid 
muretsema Margariti sõdureile kõik, mis elamiseks vaja. 

Seesama instruktsioon kohustas sõdureid ja ohvitsere lõpetama indiaanlastega igasuguse 
eraviisilise kauplemise ning andma ükskõik millisel teel saadud kulla tervenisti riigikassasse. 

Ma kuulsin hiljem, kuidas Püha Tooma garnisoni sõdurid olid seda käskkirja kuuldes 
naernud. Tõepoolest, mis kasu on käskkirja väljaandmisest, kui sul puudub võimalus selle 
täitmist kontrollida! 

Kuid sama päeva õhtul avanes mul juhus selle instruktsiooniga lähemalt tutvuda. 

Parem polekski see üldse mu silma alla sattunud! Sinjoore Mario andis ta minu kätte ümber 
kirjutada. Seejuures panin ma tähele, et sekretär seisab vaevu jalul. Tema nägu oli 
kollakasroheline nagu pooltoores sidrun. 

«Kui te tahate sellest dokumendist kiiremini ärakirja saada,» ütlesin ma, «siis oleks parem, 
kui te seda mulle dikteeriksite.» 

«Sellest saab ärakirja ärakiri,» selgitas sinjoore Mario tasa. «Ma kasutasin admirali 
usaldust kurjasti ja tegin sellest dokumendist enda jaoks ärakirja. Sa ei pruugi seda ju sõna- 
sõnalt ümber kirjutada, ainult ma palun sind, et sa kannaksid oma päevikusse kohad, mis 
eriliselt su tähelepanu köidavad;» 

«Ja seda tuleb teha nii kiiresti?» küsisin ma vastumeelselt. 

«Jah,» vastas sinjoore Mario. 

«Õpetuseks järeltulijaile?» pärisin ma naljatlevalt. 

«Jah,» vastas sekretär jälle. 
Ma kordan, et parem poleks see paber mu silma alla sattunud. 


Loetledes abinõusid, millega Pedro Margarit võib indiaanlastelt oma sõduritele toitu 
muretseda, soovitab admiral Püha Tooma kindluse komandöril võtta vaja- 

minev proviant indiaanlastelt «kõige väärikamal kombel, nii et indiaanlased rahule 
jääksid». 

Ma ei tea, kas on võimalik väärikalt röövida ja kas paljaksröövitud inimene saab sellega 
rahule jääda?! Kuid see kõik oli tühine, võrreldes sellega, mida ma edasi lugesin: 


«Ja kuna teel, mida mööda ma Sibaosse tulin, esines juhtumeid, etindiaanlased meilt 
midagi varastasid (ja ma karistasin neid), siis peate ka teie, kui selgub, et keegi neist on 
midagi varastanud, karistama süüdlast tema nina ja kõrvade äralõikamisega, sest neid 
kehaosi on võimatu varjata.» 


Ma ei hakanud tervet instruktsiooni täielikult ümber kirjutama, kuigi see võib-olla osutaks 
meie järglastele teene, selgitades neile, kuidas tuleb uute, vallutatud maade elanikke kohelda. 


Kirjutasin välja veel ainult ühe köha, kus admiral õpetas Margariti, missuguseid kavalusi 
rakendada kasiik Kaonabo kinnivõtmiseks: «Abinõu, mhia Kaonabo kinnivõtmiseks tuleb 
käsutada, olgu järgmine: ülalnimetatud Conteras» (see oli ohvitser, kelle hooleks Margarit pidi 
tolle räpase teo usaldama) «püüdku Kaonaboga sagedamini läbi käia ja kasutagu juhust, mil 
Kaonabo tuleb teiega läbirääkimisi pidama, sest sel moel on teda hõlpsam tabada. Aga kuna ta 
käib alasti ja niisugusel kujul on teda raske kinni võtta — tal pruugib ju end vaid vabaks 
rabelda ja plehku pista, kui teda on juba võimatu näha ja tabada, sest ta tunneb ümbrust —, 
siis kinkige talle särk ja peakate ning sundige teda nii üht kui teist selga panema, samuti 
andke talle veal keep, peakott ja vöö, siis on teil võimalik teda kinni püüda ja ta ei pääse teie 
käest.» 

Sinjoore Mario, kes kunagi ei püüa isandat minu silmis alandada, oli nüüd ometi sellest 
dokumendist koopia teinud ja soovitas ... ei, ei soovitanud, vaid koguni käskis mul seda oma 
päevikusse ümber kirjutada.. 

Mina aga istun selle kallal juba mitmendat tundi ning aina loen instruktsiooni ja oma 
ülestähendusi päevikus. 

Lõpuks kargan ma püsti ja jooksen kahest majast mööda lattu, kus sekretär praegu elab. Tema 
ukse alt immitseb nõrka valgust, järelikult on ta ärkvel, aga 

isegi kulata magaks surmaund, ausõna, mul jätkuks jõudu teda äratada! 


Ma tormasin tuppa ja ulatasin sekretärile tema ärakirja. 

«Mis sul viga on, Cesco?» küsis ta tasase häälega. «Miks sa südaöösel poolalasti ringi 
jooksed? Kas sa ei tea, kui salakaval on siin palavik?...» Jajäi vait, sest ma torkasin paberi 
talle otse nina alla. 

Mu süda tagus nagu sepahaamer, kui sinjoore Mario kõike luges, mida olin temast ja 
admiralist kirjutanud. Aga ma ei teinud endale oma kibedate sõnade pärast kordagi 
etteheiteid. Ka sinjiore Mario ei laitnud mind. «Nõndaks,» ütles ta ja onkas nii, nagu oleks 
tohutu koorem tema õlgadelt maha langenud, «nüüd tead ka sina kõik, Cesco! Ütle mulle, mis 
admiraliga toimub? Meil sinuga, .on ju mõlema retke ajal võimalik olnud Tuvikest hästi 
tundma õppida. Jah, ta on edev, auahne, upsakas, mõnikord — kui kujutlusvõime teda kaasa 
kisub — on ta suuteline luiskama, aga kas ta on kunagi astunud sinu või minu ette nii alatuna 
ja julmana?» Ma tuletasin sekretärile meelde juhtumit Trianast pärit Juan Rodrigo Bermejoga. 

Või kas admirali suhtumine Ornicciosse ei anna tunnistust tema halastamatusest? 

«Ei, Cesco, ma ju ütlesin juba, et admiral on edev ja auahne, ja juhtum Bermejoga ainult 
kinnitab seda. Ornicciot meenutab admiral nii ööl kui päeval, ent ko-loonia asjad ei luba tal 
sinu sõpra otsima minna. Julmust ja alatust, ma selles siiski ei näe. Ütle ometi, Cesco, mis 


admiraliga toimub?» 
«Teie teate minust rohkem,» kostsin ma, «ütelge teie mulle, mis admiraliga toimub?» 
Sekretär istus tükk aega vaikides, peopesad vastu meelekohti surutud. 
«Tuvike tuleb ilmtingimata Alonso Hojedast lahutada,» ütles.ta korraga. «Sestsaadik kui 
too mees tema teele ilmus, on ta tundmatuseni muutunud.» 
Tema sõnad ajasid mind vihale. 
«Mis te nüüd räägite, sinjoore Mario! Meie isand on admiral, temale alluvad siin kõik, nii 
valged kui indiaanlased. Hojeda aga. on üks tema kõige harilikumaid 

alamaid. Isegi rohkem — ta on tema alama Pedro Margariti alam!» 


«Arme asjata vaidleme,» ütles sekretär väsinult. «Muidugi, paberil andis kuninganna 
Tuvikesele laialdased volitused. Kuid arutame asja lähemalt... Monarhide nõudmiste 
täitmiseks vajab admiral hädasti tema ettevõttest huvitatud inimeste toetust. Aga kus on need 
inimesed? Noh, adelantaado' — Diego Colön. Ehkki mulle paistab, etta ei ole pooltki nii 
energiline kui tema vend. Veel on Tuvikese kõrval suurepärane inimene, fra? Bartolome las 
Casas, peale selle mõned lihtmadrused ja sõdurid, kuninglik sekretär, sinjoore eskrivaano, kes 
on huvitatud tema ürituse kordaminekust. Ja see olekski vist kõik. Noh, siis veel mina, kuigi 
minust on vähe käsu ... Sina ... Kahju, et Ornicciot siin ei ole. Kui vei-. der see ka ei tundu, aga 
ma mõtlen, et temal oleks admirali peale suurem mõju. Tuvike räägib temast nii ühti...» 

Mul tärkas mõte, et ma peaksin sekretäri pühendama minu ja sinjoore Albujaro 
vandenõusse, ent ma kartsin heale inimesele meelehärmi valmistada. 

Kumbki meist ei lausunud hulk aega sõnagi. 

«Suur inimene ei tohi alatuid tegusid teha ...» ütles sekretär viimaks. 

Selle lausega meie jutuajamine lõppeski. Alles järgmisel hommikul, kui nägin sekretäri 
laual Pedro Margariti instruktsiooni peenikesteks tükkideks kistuna, söandasin ma küsida: 
«Mispärast te siis andsite selle mulle ümber kirjutada? Vahest peaksin ka mina kaks 

viimast lehte oma päevikust välja rebima?» 

«Nagu soovid,» vastas sekretär. «Ma püüdsin mitu korda sinuga sellest häbiväärsest 
instruktsioonist juttu teha, kuid ei suutnud... Sa ei oleks mind niikuinii uskunud. Seepärast 
andsin ma selle sulle ümber kirjutada.» 

Tõepoolest, ma ei oleks teda uskunud. Aga viimaseid lehekülgi ma pma päevikust siiski 
välja ei rebinud. 


!Adelantaado (hisp. k. adelantado) — kuberner. 
* Fra (lühend itaaliakeelsest sõnast frater — vend) —katoliku munga nime ees tarvitatav 
sõna Itaalias. 

VPEATÜKK 
OFIIRIMAAD OTSIMAS 


Rusutuna viimastest sündmustest ja teadete puudumisest oma sõbra kohta, kaldun ma arvama, 
et ei näe teda enam iialgi. See röövib minult hea tuju, ja töö, mis mulle teha antakse, tundub 
nüüd jumala karistu-sena, hoolimata sellest, et kasvasin üles perekonnas, kus kõik töötasid käsi 
rüppe panemata ja kus sõna «laiskvorst» peeti kõige rängemaks solvamiseks. 

Ma ei hiili küll oma kohustustest kõrvale nagu teised, vaid lähen iga päev lattu, kus me vilja 
ümber kühveldame, ning töötan kümme tundi järjest, lämbudes kopsudesse tungivast tolmust ja 
hallitusest. 


Kui on tarvis, saadetakse keegi veskist mulle järele ja ma laadin seal vilja maha või tõstan 
jahukotte vankritele. 

Kui sinjoore Mario mulle vastu tuleb, saadab ta mind pilguga ja vangutab kaastundlikult 
pead. Ta leiab, et mul on haiglane ja kurnatud välimus, kuid nii näeb praegu välja neli 
viiendikku kogu elanikkonnast. 

Teadetes, mis Püha Tooma fordist meieni jõuavad, on samuti vähe trööstivat. Fordi sõdurite 
röövlikombed viisid ümberkaudsed indiaanlased endast välja ning 11. aprillil langesid kolm 
hispaanlast teel Isabellasse terveindiaani suguharu kallaletungi ohvriks. Üks sõdureist peksti 
kakluses läbi, teiselt võeti ära kogu varandus, mis tal kaasas oli. 

Juhtunust teada saanud don Hojeda kihutas indiaanstele viivitamatult järele, vangistas selle 
suguharu kasiigi koos tema perekonnaga ning lõikas hispaanlast 
röövinud indiaanlasel nina ja kõrvad ara, ehkki nii kannatada saanud sõdur ise kui ka tema 
kaaslased kinnitasid, etindiaanlane võttis hispaanlaselt ära airtult 
temalt endalt varem riisutud vara. Pedro Margarit ja ta alluvad olid admirali instruktsiooni hästi 
kätte õppirrud! 

Üheksa indiaanlast saatis Hojeda raudus Isabellasse, et admiral ise nende üle kohut mõistaks. 

Monarhidelt saadud volituste põhjal oli isandal uues 


283 


koloonias kohtumõistmise õigus, ent siiani ei olnud ta seda õigust käsutanud. 

Kuidas ma rõõmustasin, et rüütel Hojedat ei olnud Isabellas! Ma istusin saalis ja kuulasin 
kogu istungit algusest lõpuni. Valgete vastu mässutõstmise eest mõis- |teti indiaanlased surma. 
Kuid isand teatas siinsamas kohtus, et sõbralike kasiikide pealekäimisel antakse neile armu. 
Kui me koju läksime, olid nii minul kui ka sinjoore Mariol liigutuspisarad silmis. 

Kuid meie suurimaks kurvastuseks oli see viimane juhus, kus indiaanlastele armu anti. 

Hojeda sõdurid, kes oma ülemuse julmusest,eeskuju võtsid, sisendasid neid ümbritsevatele 
indiaanlastele ilma vaevata hirmu ning isand jõudis järeldusele, et kõiki ümberkaudseid 
suguharusid saab sõnakuulmises hoida ka praegusest poole väiksema armeega, ülejäänud 
inimesed aga võib käsuga rahulikule tööle suunata. 

Ent need arvestused osutusid paraku ekslikuks. 


Sidunud rahulolematute härrade tähelepanu eelseisva sõjaretke ettevalmistustega, tagandanud 
tahtejõuetu Margariti ja pannud Hojeda tema asemele ning ajanud sel viisil Isabella ja Püha 
Tooma fordi asjad joonde, otsustas isand ise asja avastatud maade uurimist jätkata. 

Eelkõige mõtles ta korraldada luurekäigu Kuubale, mis talle teadaolevail andmeil ei 
kujutanud endast midagi muud kui mandri rannikuala. Erilist lootust pani ta inglase Tallerte 
Layese tunnistusele, keda ta teisele retkele siiski kaasa ei võtnud. 

Andnud kõik saare valitsemise volitused üle oma vennale Diegole (admiral määras ta enda 
poolt asutatud hunta' esimeheks), hakkas isand ise uurimisreisiks ettevalmistusi tegema. 
Huntasse kuulusid paater Boil, Pero Hernändez de Coronel, peaalguassiil” Alonso Sänchez de 
Corvajal ja Juan de Lujän. 

Kui sinjoore Mario mu enda juurde kutsus ning teatas, et oli pika mangumise peale saanud 
admiralilt minu 


1 Hunta (hisp. k. hunta) — ühendus, kogu. 
>A1 guassiil (hisp. k. alguacil) — politseikapten, korravalvur. 

jaoks loa ekskursioonile piki Espanla ja Kuuba rannikut kaasa sõita, ei avaldanud ma selle üle 
vähimatki rõõmu. Mul ei olnud jõudu, ma ei jaksanud isegi sõrme liigutada. Heasüdamlik 


sekretär hakkas mulle auku pähe rääkima: mu tervis tulevat tagasi, niipea kui ma sellest 
tervisele kafrjulikust soisest paigast lahkun, ja kuidas ma küll kõlbavat haigest peast Ornicciot 
otsima! Alles pärast seda otsustasin ma retke kaasa teha. Ja niisiis sõitsime 1494. aasta 23. aprillil 
«Ninaga» ja kolme spetsiaalselt rannaluureks määratud väikese karaakaga merele. 

Kaks päeva purjetasime piki randa läände ja jõudsime kolmandal päeval selle koha vastu, 
kuhu kunagi rajati Jõulufort. 

Ja siin, Puhkuse lahe lähedal, tärkas minus äkitselt uuesti lootus ning elutahe. Ma jutustan teile 
kohe üksikasjalikult, kuidas see juhtus. 

25. aprillil sõitsime Jõulufordi lahte. Kuna meie laevadel oli kaunis madal süvis, siis ei 
pruukinud me peatuda kaugel reidil, nagu tegime varem, vaid võisime sõita üsna ranna 
ligidale. 

Ei tea, kas tuule, vihma või inimeste purustav jõud oli Navidadi varemete kallal vaeva näinud, 
igatahes ei olnud neist enam peaaegu midagi järel ja kogu see paik rabas meid oma 
mahajäetusega. 

Madrused hakkasid neile paikadele liginemisel rahutuid pilke vahetama, ja kui admiral käskis 
paadid vette lasta, saadeti tema juurde kolmest mehest koosnev delegatsioon palvega 
mitte häirida surnute hingi, mis siinse lahe ääres hulkuvat. 

Admiral, kes oli lootnud siin kohata kasiik Guakanagari alamaid ning taastada temaga 
sõbralikud suhted, kuid ei näinud lahes ühtki paati ega kaldal ühtki elavat hinge, otsustas edasi 
sõita, et mitte asjatult oma meeskonda üles ärritada. 

Minus aga tärkas Navidadi varemete nägemisel mõte veel kord Puhkuse lahe ääres käia ja 
oma sõbra onni külastada. Kaaslaste manitsusi kuulamata võtsin ma 
paadi ning sõudsin üksipäini neisse armsaisse ja kurbadesse paikadesse. 

Ma randusin, sidusin paadi okkalise põõsa külge ja 

tormasin joostes mööda jalgrada üles. Minut hiljem seisin juba Orniccio onnis. 


Ühestainsast «pilgust piisas mulle veendumiseks, et keegi on selles veel pärast minu 
siinviibimist peremeest mänginud. 

Kitsenahka ei olnud enam põrandal, riiul oli seinalt maha võetud ning laua vastu 
naaldatud. Laua külge oli kahe puutiku abil löödud koltunud paberilipakas. Erutusest võbisedes 
kähmasin ma paberitüki ja sööstsin sellega ukse juurde. 

Kas oli seda põhjustanud laest läbitilkunud vesi või oli paber juba iseenesest 
kasutamiskõlbmatu, ent punakaspruuni värviga kirjutatud lühikesest kirjast oli võimatu aru 
saada. 

Ma keerutasin paberitükki igapidi silme ees, kuni mulle lõpuks näis, eteraldan sõnu: «Ma olen 
elus. Ornicc10.» Ent juba järgmisel hetkel leiutasin ma teisi sõnu ja laialivalgunud tähed 
reastusid minu soovi järgi kuulekalt ükskõik missuguseks lauseks. 

Olgu kuidas tahes, aga kui Orniccio pärast mind siin käis, siis on ta kahtlemata elus. Mida 
muud võisin ma veel soovida? Temaga kohtuda? Aga kui mu armas sõber elab, kohtun ma ju 
temaga veel tingimata. 


Mitte mingisugused surnute hääled ei oleks mind nüüd enam kõhutanud. Ja ma tormasin onni 
ümbrust läbi otsima, lootes, et see annab mulle mingeid andmeid Orniccio kohta. Ent mu 
otsingud jäid tagajärjetuks. Valge kitseke ei luusinud enam maja taga, kadunud oli ka 
puuämber kaevu köhalt ja vaat soolatud nahaga. Nähtavasti oli mu sõber mujale elama asunud, 
kui ta vaevus oma kasinat majapidamist siit kaasa võtma. 

Mu süda ähvardas rinnust välja kärata. Kes teab, võib-olla astus mu sõbra jalg siin vähem 
kui kuu, vähem kui nädal või isegi päev tagasi. Admiral oli mind ainult lühikeseks ajaks maale 


lubanud ning ma hakkasin pikkamisi jalgrada mööda rannale laskuma. 

«Francesco Ruppi!» hõikas minu köhal järskii kile hääl, ja see tuli nii ootamatult, et ma 
oleksin äärlpealt kalda-st alla kukkunud. 

Mind haaras õudus. Kas need õnnetud hinged tõesti veel siin ringi rändavad ja 
muldasängitamist paluvad? 

Ja kas mitte hirm nende ees ei sundinud mu sõpra oma vana eluaset nii kiiresti maha jätma? 

«Kuuba! Kuuba!» hüüdis sama hääl läbilõikavalt mu pea kohal. 

Ma tõstsin süsaad ning langesin korraga taltsutamatus naeruhoos jnana. 

Või siis see ajaski meie hulljulgetele madrustele hirmu nahka ja röövis admiralilt rahu! Minu 
pea kohal puuoksal istus ilus hallikaspunane papagoi. Ta puhastas jalaga jämedat nokka ja 
vaatas mulle otsa, välgutades seejuures oma kollakat, otsekui klaasist silmakest. 

«Orniccio! Orniccio! Kuuba!» kriiskas ta, tõusis siis lendu ning kadus hääletul tiibu 
lehvitades puuderohelusse. 

Miks ma seda kiledat häält kuuldes kõhe ei taibanud, et lind hüüab? Miks ma, olles sinjoore 
Tomaso majakeses iga päev näinud rästast, kes «tere tulemast» ütles, või kuldnokka, kes väga 
hästi meie nimesid hääldas, juba varem ei mõistnud, et toosama Orniccio ka neid troopilisi 
linde rääkima õpetas? Ent mispärast hüüdis papagoi sõna «Kuuba»? 

Ma tõmbasin laialivalgunud kirjaga paberi sedamaid taskust välja ning teenistusvalmid tähed 
hakkasid nüüd täiesti selgelt kujundama uut lauset: «Ma olen Kuubal. Orniccio.» Et ennast 
kontrollida, valisin ma veel igasuguseid lauseid: «Ma olen Hispaanias», «Ma leidsin kulda» ... 
Ja otsisin laialivalgunud kriipsudes ning punktides kõiki selleks vajalikke tähti. Ei, kiri muutus 
muidugi täiesti segaseks. Tema nüüd küll ei näita, kust ma pean oma sõpra otsima. 

Kui ma laeva juurde sõudsin, vaatasid mitmed äre-vad näod mulle sealt vastu. 

«Noh, Francesco, kuidas läks?» kuulsin ma korraga mitut häält. 

Ma tahtsin neid veidi narritada, pöördusin kõrvale ja hüüdsin papagoi kombel kriiskavalt: 

«Orniccio! Kuuba! Orniccie elab!» 

«Ptüi sirid, issand hoidku!» ütles Hernando Diaz. «Täpipealt nagu need hääled, mida me saarel 
kuulsime!» 

«See oli papagoi, see oli papagoi,» hüüdsin ma laevalael ringi tantsides, «aga mitte surnute 
hääled, te rumalad mehed!» 

«Millest saräägid?» küsis tekile ilmunud admiral. 

Olles kuulnud minu jutustust lindudest ja Orniccio jäetud sedelist, asus ta otsekohe seda 
hallikaspruunide laikudega käetud kollast paberit uurima. 

«Mul on meie armsast Ornicciost väga kahju,» ütles admiral viimaks. «Kuna tal ei olnud 
tinti käepärast, siis avas ta endal soone ja kirjutas verega — sellepärast ongi kiri 
laialivalgunud. Kuid ta ei õpetanud linnule asjata sõna «Kuuba». Kas see ei tähenda, et ta 
läks omal käel Kataisse? Kui sageli toovad linnud inimestele häid sõnumeid! Kes teab, kas 
papagoi viimati ei ennusta meile kohtumist Orniccioga.» 

Madruste seas tekitas teade Ornicciost suure segaduse. 

«Jah, õige küll, pagan seda teab,» arvas Juan Rosa unistavalt. «Vahest on Orniccio juba 
terve kullamäe kogunud.» 

Ent mina kujutlesin kohtumist oma sõbraga ja mõtlesin seejuures muidugi kõige vähem kulla 
peale. 


VI PEATÜKK 


TEE KULDSESSE HERSONESOSESSE 


Pühapäeval, 1. mail astusime siis lõpuks Kuubal maale. Meie ilmumine peletas minema 
indiaanlased, kes olid end seadnud rannale pidu pidama. 

Meiega Isabella lähedalt kaasatulnud indiaanlane püüdis kuubalasi veenda, et nad valgeid 
inimesi ei pelgaks, ent mitte mingisugused veenmised ei aidanud. 

Kuna olime kõik väga näljased, siis ei jäänud meil muud üle kui pidusöögi jäänuseid 
käsutada, ning me vitsutasime oma kõhud täis käiu ja imehäid lõhnavaid puuvilju. 

Pärast seda panime rannaliivale pärleid, helmeid ja kuljuseid ning jäime ootama, mis edasi 
saab. 

Nähes, et meil ei ole vaenulikke kavatsusi, hakkasid indiaanlased vähehaaval ligemale 
tulema. 

Indiaanlasest tolgi kaudu tegimey neile selgeks, et 

meie kingitused on neile tasuks söödud lõuna eest, ja nende rõõmul polnud piire. Seejärel tegi 
isand tõlgile ülesandeks indiaanlaste käest küsida, kas nad ei tea midagi valge nahaga 
inimesest. Meie imestuseks osutasid kõik indiaanlased sedamaid läände. 

Meie tõlk valdas kuubalaste keelt küll halvasti, aga kui ta neist õigesti aru sai, siis pidi 
Orniccio otsimTst kroonima edu. Ja kuna admirali kavandatud tee viis samuti läände, siis 
tõstsime purjed üles ja sõitsime edasi, hoidudes ranna lähedusse. 

Kordagi veel ei olnud me nii meeldivat merereisi teinud. Pärismaalaste jutud meie heldusest 
meelitasid meile vastu kümneid paate kohalike elanikega, kes varustasid meid külluses kala ja 
puuviljaga. Rõõmsa meelega jälgisin ma admirali lõbusamaks muutunud nägu. Kui vähe 
sarnanes tema suhtumine kuubalastesse tolle julmusega, mida ta ilmutas Espafiola põliselanike 
kohtlemisel! Kas ta mitte sellepärast ei ole nii leebe, et meiega ei ole kaasas kärsitut ja sõjakat 
rüütel Hoje-dat?. 

Kuuldused nähtud valgest inimesest saatsid meid kogu aeg, aga 2. mail teatasid kuubalased 
tõlgile, et Kuubast lõuna pool asetseb suur saar, kust leitakse hulgaliselt kulda. See oli liiga 
ahvatlev ja 3. mail võtsimegi kursi otse lõunasse. 

Mägine saar, mida me kohtasime, oli tihedasti asustatud ja metslaste elamud ulatusid rannal 
peaaegu veepiirini. 

Kohalikud asukad ei sarnanenud karvavõrdki Espanola või Kuuba heasüdamlike elanikega. 
Juba esimesel maabumiskatsel võttis meid vastu noolterahe. Kümned paadid välimuselt 
kentsakate metslastega tõkestasid ähvardavalt meie väikese flotilli tee. Metslased loopisid meid 
viskodadega ning panid õhu sõjakisast rõkkama. See meenutas meile kariibe, keda kohtasime 
oma esimese retke ajal. 

Kuna isand pidas vajalikuks siin maale minna, siis tegimegi seda bombardi' kaitse all. Jose 
Hernändez pani ette käsutada indiaanlaste hirmutairliseks meil kaasas- 

'Bombard XIV-XVI saj. pommiheitja, algeline suurtükk Euroopas 

olevat koera, kes oma valju haukumise ja metsiku lõustaga ajas kohalikud elanikud tõepoolest 
korrapealt põgenema. Selle piirkonna kasiik, olles veendunud meie jõus ja arvukuses, saafis 
järgmisel päeval oma saadikud annetustega isanda juurde. Admiral omakorda kinkis 


indiaanlastele iluasjakesi ja helmeid ning seejärel vahetasime metslastega veel kolm päeva 
vastastikuse sümpaatia ja sõpruse avaldusi. Siinsamas öeldi meile ka selgesti, et siinsel rannikul 
olevat nähtud paati, milles istusid kolm indiaanlast ja üks valge. 

Isand ristis selle saare püha Jakobi auks Sant lagoks, pärismaalased aga nimetasid saart 
Jamaikaks. 

Saabumisel torkas meile otsekohe silma jamaikalaste erinevus kõigist seni nähtud 
indiaanlastest. Nad olid Espanola ja Kuuba elanikest märksa sõjakamad ning 
eranditult vilunud meremehed. Siin kohtasime esmakordselt purjede kasutamist. «Nende ühes 
tükis punasest puust väljaraiutud paadid küündisid taoti üheksa 
kümne kuue jala pikkuseni. 

Kuna me ei silmanud Jamaika elanike juures kullast ehteid ega osatud kulla kohta meile siin 
ka midagi teatada, siis otsustas isand Jamaika idapoolse tipuni jõudes minu rõõmuks Kuubale 
tagasi pöörduda. Ja 18. mail olimegi jälle Kuuba rannikul. 


Kuubalased võtsid meid kõikjal vastu nagu häid sõpru ja me ei tarvitsenud vajalike toiduainete 
saamiseks neile isegi enam nippasjakesi kinkida. 

Kurss oli meil nüüd läände ja isand oli veendunud, et jõuame niiviisi Katai rikastele aladele. 

Peatselt sattusime roheliste saarte arhipelaagi, millele admiral pani nimeks Kuninganna Aiad. 

Hoolimata sellest, et siinsed veed ähvardasid veealuste karide ja leetseljakutega, või õigemini 
just nimelt sellepärast, otsustas isand oma laevad siia juhtida. Marco Polo ja Mandeville'i 
kirjelduste järgi ennustab just saarte, karide ja leetseljakute rohkujp Kataile lähenemist, 

22. mail purjetasime asustamata saare juurde. 

Järgmisel päeval edasi-sõites kohtasime kanuud käiu püüdvate metslastega. Huviga 
silmitsesin*ma nende nägusid ja otsisin neist veneetslase kirjeldatud iseära- 


290 


susi, ent ei märganud kuskil ei kollast nahavärvust ega viltusi pilusilmi. Oma juuksed 
põimisid nad patsi ning keerasid selle pealaele kokku. 

Meie tähelepanu köitis nende kalastainisviis. Metslased kasutasid selteks suurt eriliiki kala, 
samuti nagu Euroopas kasutatakse jahil pistrikke. Kala lasti nööri otsas vette. Ta haaras teisi, 
palju väiksemaid käiu suhu ja tõmmati seepeale koos saagiga paati. 

Eranditult kõik asukad, keda kohtasi-me, kinnitasid, et Kuuba rand ulatub lõpmatuseni läände, 
ja pärast seda ei kahelnud isegi kõige umbusklikumad enam, et asume mandri rannikul. 

Miks ei pidanud ma selle avastuse puhul admirali vaimustust jagama! Mõelda vaid, tema 
unetute ööde unistused on viimaks ometi täitunud! Ükski õnnetus ega häda ei saa neid nüüd 
segadusse viia. Mässaku pealegi Espanola rahutu elanikkond — admirali suur avastus sunnib 
tema vastased vaikima. Võib-olla saab admiral nüüd, kus ta oma õigsust ja jõudu tunnetab, 
tagasi oma vankumatuse ja veendumuse ning tagandab neetud Hojeda kindluseülema kohalt? 

Kuna me juba 11. mail saime rannale sõites usaldatavaid andmeid neljast inimesest — 
kolmest indiaanlasest ja ühest valgest —, kes liikusid paadiga piki Kuuba 
rannikut läände, siis avanes admirali unistustele seesugune pilt: me jõuame Kataisse, ka 
Orniccio on juba kuskile siia elama asunud ning kohalike elanike usalduse võitnud; tema 
vahendusel sõlmime me nendega sõbralikud suhted. Me esitleme end Suurele Khaanile endale 
ning too teeb meile ülesandeks vallutada mõni kaugel asuv, rikas ja sõnakuulmatu piirkond. 
Me läheme Espa- 
nolale tagasi, kogume suure sõjaväe, ründame sõnakuulmatuid ning allutame nad uuesti khaani 
võimule. Autasuks kingib ta need maad admiralile ja ei keegi muu kui Orniccio ulatab talle 
kuldkrooni. 

«Maur ei või eksida!» ütles Äand. 

«See kõik on liiga ilus, et tõeks minna,» mõtlesin ma, ent pikapeale hakkas mullegi 
näima, nagu ei oleks admirali unistustes mitte midagi võimnatut. 

Me jätkasime oma teekonda läände. Pärismaalaste keel oli meie tõlgile nüüd juba 


arusaamatu ja «kõnelu- 

sed» kohalike elanikega andsid meile väga nappe andmeid selle kohta, mis meid ees ootab. 

Ranna ilme muutus peagi hoopis teiseks. Tihedate metsadega kaetud mägiste nõlvade asemel 
avanesid meie silmadele nüüd tohuta laiad, nukrad jainimtühjad leeted. Vesi oli neis paigus nii 
madal, et laevad riivasid iga minut põhja või veealuseid kive, mille tõttu pidime sageli 
maabuma ja karavelle parandama. 

Meie tõrvatagavarad olid vahepeal otsa lõppenud, siin aga ei leidunud puid, millest tõrva 
ajada. Seepärast hakkasid laevad alatasa lekkima, teemoonaks kaasa-võetud kuivikud said märjaks 
jaläksid hallitama, muud toitu aga me ei näinud. 

Madrused ei pöördunud enam toidukoormatega laevale tagasi. Maal luurel käies ei leidnud 
me enam värske vee allikaid. Hea joogivee ja puuvilja puudumine viis selleni, et meeskonna 
hulgas puhkes skorbuut. 

Kuna olime näljased, siis pidime käsutama toiduks kilpkonni, ehkki need on räpased 
loomad, ja samuti katuvisid, kuigi seda püha lindu on keelatud süüa. Admiral ütles, etjumal 
andestab meile selle patu, sestasjaolud sundisid meid selleks. 

Madalal niiskel rannal ei kohanud me mingeid elumärke, kuid kaugetes mägedes võis 
eraldada tulesid, suitsu ja liikuvaid kogusid. Ent mäed asusid üsna kau-gel ning madrused 
olid näljast ja haigustest liiga nõrgad, et taolist retke ette võtta. Rannajoon pöördus silma- 
nähtavalt edelasse. 

«Kus Aasia rannajoon edelasse pöördub,» on öeldud Mandeville'i märkmeis, «seal algab 
antiikrahvaste Kuldne Hersonesos, mida tänapäeval nimetatakse Malaka poolsaareks.» 

Veel veidi pingutamist, ja me saavutame kuulsuse, mille ees portugallaste nigelad 
avastused kahvatavad. Maale minnes nägime rannal tuleaseme jäänuseid, liival agaselgeid 
jalajälgi. Jäljed viisid maa suunas; paistis, nagu oleks lohistatud üle liiva mingisugust rasket 
eset, võib-olla paati. Neid jälgi mööda minnes oleksime kahtlemata Ornicciole järele jõudnud. 

Kaldal kohtasime metslast, armetut, kidurat olendit, ning saime teda märkide abil kõnetades 
teada, et kohalikud elanikud söövad mererohtu ja meritigusid ning et 

siit on läbi läinud neli inimest paadiga. Üks neist olnud naine ja üks valge nahaga mees. 
Nägime indiaanlasega kaunikesti vaeva, enne kui tema käest selgust saime. 

Metslane tõi meie juurde oma naise, samasuguse lühikest kasvu, põdura olevuse, ja too tõendas 
märkide abil, et siin maale tulnuk inimesed võtnud paadi õlgadele ning läinud kaldast üles 
mägede poole. 

Kui admiral oli indiaanlase seletusi kuulnud, võttis ta nõuks saata jalamaid salga Ornicciot 
otsima, kuid meeskond oli näljast ja haigustest nii vaevatud, et hale vaadata. 

Sama päeva õhtul kutsus admiral mu enda juurde kajutisse. 

«Francesco, armastad sa õrna sõpra niivõrd, et võiksid üksinda teda otsima minna?» küsis ta. 

Mõte, et peaksin ihuüksi neis metsikuis paikades viibima, ajas mulle esimesel hetkel hirmu 
peale, kuid ma vaikisin ja ootasin, mida admiral veel ütleb. 

«Mitme inimese maaleminekut ei kavatse ma kange-kaelselt nõuda,» jätkas ta. «Need mehed ei 
tea ega taipa, mida Orniccio meile tähendab. Nad leiavad täiesti põhjendatult, et ühe inimese 
pärast on mõttetu tervet salka hukutada. Ja tõepoolest, nad on palavikust ja, skorbuudist nii 
kurnatud, et siinsed niisked aurud hävitavad nad lõplikult. Pinnas on siin soine ja tüma, aga kus 
terve salk võib sisse vajuda, sealt pääseb üks inimene kergesti läbi. Sulle võin ma veidi kuivikuid 
kaasa anda, kuid mitut inimest toidumoonaga varustada on peaaegu võimatu. Mina ise pean 
tingimata randa edasi uurima, sest me ei pöördu enne Isabellasse tagasi, kui ei ole jõudnud 
kindlale veendumusele, et asume Katai ranniku lähedal. Ega ma ei hakka sulle peale käima, kui 
sa ei julge üksinda kaldale minna,» lisas admiral, «ent siis on raske oletada, et me sinu 


sõbraga veel kunagi kohtume.» 

«Maur ei võieksida,» vastasin ma lausega, mis oli admiralile viimasel ajal kõnekäänuks 
saanud. «Ma asun kindlasti teele, messeere admiral, aga kui peaksin hukkuma, siis teatage 
Ornicciole, et ma mõtlesin tema peale kuni surmani.» 

«Milleks peaksid sa hukkuma?» küsis lisand hellalt. «Rahvas on siin arg ja kartlik; kui 
jõuad mägielanike 

juurde, võetakse sind vastu sõbralikkuse ja külalislahkusega, mille poolest kõik Kuuba 
elanikud silma paistavad. Meie laevastik liigub kogu aeg pikkamisi edasi ja sina lähed 
samas suunas, ainult maismaad mööda. Kui 
meil rohkem õnne on ja me Ornicciost midagi enne sind kuuleme, antakse sulle bombardilasuga 
sellest otsekohe märku, meile järelejõudmine aga ei tekita sulle erilisi raskusi.» 


VII PEATÜKK 


MAUR VÕIB EKSIDA 


Natuke märgunud kuivikuid kotis ja kerge arkebuus igaks juhuks õlal, astusin ma kurel 
sammul teele. 

Maapind lirtsus mu jalge all ning taha vaadates nägin ma oma pikka jäljerida, mis oli vett 
täis valgunud. 

Ainus mure, mis mind rõhus, oli see, et ma siin palavikku ei nakatuks, ja ma saatsin 
jumala poole kirgliku palve, et ta mu jõudu toetaks. 

Alles õhtuks jõudsin väikesesse indiaani külla. Aeg-ajalt mõnele kõrgemale köhale tõustes 
nägin merel veidi eespool minuga ühes suunas liikuvat väikest laevastikku. 

Külaelanikud võtsid mu lahkelt vastu ning kostitasid kividel küpsetatud kaladega. Kuid 
valgetest inimestest ei olnud nendesse üksildastesse paikadesse ulatunud ühtki teadet. Ma 
puhkasin veidi ja asusin jälle teele. 

Ka teise ja kolmanda päeva liikusin vahetpidamata edasi, aga neljanda päeva hommikuks 
olid mul kõik tagavarad otsas. Orust põhja pool mustendas mets, kus kindlasti leidus palju 
ulukeid, ent ma ei julgenud teelt kõrvale põigata: laevastik liikus küll minuga ühes suunas, 
kuid meie vahemaa suurenes iga päevaga, sest kiiruses ei suutnud ma ju võistelda purjede 
jõul liikuva laevaga. 

Viiendal päeval keerasin nälja sunnil viimaks siiski teelt kõrvale, lasksin maha ühe 
papagoi ja kustutasin nälga toore lihaga. Vesi allikas, millest ma jõin, oli mõrusoolane ja 
lehkas kibedalt. 

Siinsamas allika ääres otsustasin ma puhata, ethiljem uue jõuga teekonda jätkata. 

Varavalgel äratas mind ümberkaudseis mägedes vastulajatav lask. Ronisin hõreda 
põõsastikuga käetud künkale ning nägin oma suureks imestuseks laevastikku mulle juba 
vastu kihutamas. 

Esimesena kargas mulle pähe mõte, et mingisugune ootamatu õnnetus takistas mu kaaslasi 
teekonda jätkamast, ent samas heitsin ma selle kõrvale. 

Isand lubas mulle ju lasuga märku anda, kui kohtab Ornicciot. Vahest oli temal tõesti 
rohkem õnne kui minul? 

Ülepeakaela pistsin ma ranna poole jooksma. 


Meri, mis kõrgelt künkalt vaadates nii lähedal oli paistnud, otsekui taganes kogu aeg mu 
silme all jatunni aja möödudes pidin ma juba jooksu aeglustama, sest möödavilksatavad 
puud hakkasid üheksainsaks lausmüüriks kokku sulama ning silme ees ujusid tulekerad. 

Ma laskusin allapoole ega näinud enam merd. Mu jalad vajusid pahkluuni mudasse ja 
see takistas suuresti' jooksmist. 

Lõpuks jõudsin jällegi murdlaineist kokkukantud kõrgele liivapeenrale ja nägin mulle 
vastusõitvaid laevu. 

Ruttasin kaldast alla ja sööstsin vette. Külm vesi torkis valusasti kogu keha, ent ma 
lõikasin kõigest väest laineid. Heatahtlikud käed tirisid mu veest välja ning tõstsid 
laevalaele. Mõni minut lamasin ma lahtise suuga nagu liivale visatud kala. 

«Kus on Orniccio? Miks me tagasi sõidame? Miks tulistati? Kui kaugele te sõitsite?» 

Ma oleksin veel tuhat küsimust esitanud, kui Diego Mendez ei oleks ütlema tulnud, et 
admiral kutsub mind enda juurde. 

Taarudes ja madruste õlgadest kinni hoides tõusin ma püsti ning seadsin sammud 
admirali kajuti poole. 

«Te andsite korralduse Espanolale tagasi pöörduda?» küsisin ust pärani lükates. 

Isand oli kummargil laua köhal ja uuris enda ette laotatud suurt paberilehte. 

«Jah,» ütles ta mulle hajameelselt otsa vaadates, «kas sa siis meie signaali ei kuulnud?» 

«Kas leidsite Orniccio üles?» hüüdsin ma. «Tuhat tundemärki ütlevad, et ta on kuskil 
lähedal.» 

«Vaata, mis siia on kirjutatud,» ütles admiral mulle paberit ulatades. 

Maheitsin sellele põgusa pilgu ning tundsin ara meiega igaks juhuks reisile kaasavõetud 
kuningliku notari käekirja. See dokument huvitas mind praegu vähe. 

«Me läheme Ornicciot otsima, eks ole, messeere?» küsisin ma erutusest hingeldades. 

«Ei,» vastas admiral, «me läheme Espanolale tagasi.» 

Veri kõhises mul kõrvus, ma hingasin nagu äraaetud hobune. 

«Aga mis saab siis Ornicciost?» pomisesin ma, tundes, et jõud minust lahkub. «Tuletage 
meelde, mauri ennustust, isand. Võib-olla on selle täitumise tund lähedal.» 

«Meeksisime,» ütles admiral rahulikult, närides küüsi. 


Selle inimese rahu sütitas minus äkilise vihapurske. 

«Kas ei korranud te vahetpidamata,» karjusin ma. unustades enda ees oleva mehe tähtsuse, 
«kas ei kinnitanud te ühtelugu: «Maur ei või eksida»?!» 

«Keegi ei ütlegi, et maur eksis,» vastas admiral jahedalt. «Meie sinuga eksisime.» 

Ma jäin talle tummalt otsa vaatama. Arvatavasti oli mul nii äravaevatud ilme, etisand ütles 
ootamatult maheda häälega: 

«Kuula mind, ja sa mõistad korrapealt, et mul on õigus. Istu siia, minu kõrvale.» 

Isanda kõrval istumine oli suur au. Kuid tol hetkel pingile laskudes ei mõelnud ma sellele. 

«Tuleta meelde, mida maur ütles,» lausus admiral veelgi mahedamalt. ««Sinu saatus on 
lahutamatult seotud mustctsilmalise» noormehe saatusega: tema hoiab 
sind õnnetuste eest, tema päästab sind surmast ja tema ise paneb sulle krooni pähe.»» 

«Aga miks ei rutta te siis temaga kokku saama?» küsisin ma ärritatult. «Kas teie tulevik teile 
tõesti nii vähe korda läheb?» 

«Ma ruttangi temaga kokku saama,» vastas admiral pidulikult. 

Ja minu südames tärkas nõrk lootusesäde. Vahest oli ta saanud teateid, et Orniccio on juba 
Espanolale tagasi läinud? 

«Kuid me sinuga eksisime, Francesco,» ütles admiral pikaldaselt, just nagu kõneleks iseendaga, 


«jah, muidugi me eksisime, sest see noormees ei ole Ornicci0.» 

Ma lõin hämmastusest käsi kokku. 

Minu žestile tähelepanu pööramata jätkas admiral: 

«Inimene, kelle saatus on lahutamatult seotud minu omaga, ei ole muidugi mitte Orniccio, 
vaid don Alonso Hojeda. Ainult pime ei saa sellest kohe aru. Kas mitte tema ei päästnud mind 
vandenõulaste käest? Kas mitte tema ei ole mind pidevalt aidanud? ... Aga sinu sõber on 
elus,» ütles ta ja pani käe mu Õlale. 

Täiesti endast väljas, raputasin tema käe õlalt maha. Ma ei tundnud selle mehe ees ei hirmu 
ega aukartust. 

«Aga teie teine lubadus, isand,» ütlesin ma, tundes,-et veel hetk, ja ta käsib mind vaikida. 
«Miks te tagasi pöördusite? Te tahtsite ju saada käegakatsutavaid tõendeid, et oleme jõudnud 
Katai rannikuni, nüüd aga toimite nagu arutu laps, kes heidab kõrvale teda tüüdanud 
mängukanni.» 

Minu imestuseks ei teinud admiral mu jõhkrast toobist väljagi, vaid ulatas mulle sõna 
lausumata paberi. 

Viha- ja meeleheitepisarad tungisid mulle silma. Ma mõtlesin sellele, et olin tahtnud pettusega 
sundida admirali Ornicciot otsima, ent nüüd pöördus see pettus minu enda vastu. 


Vaatasin mulle ulatatud paberit, nägin kunirtgliku notari toekaid pitsereid, mitmdd allkirju 
ja nende all loendamatul hulgal riste. 

Mu pea käis ringija maei andnud endale aru, mida teen. 

«Kas lugesid selle dokumendi läbi?» lüüsis admiral end uhkelt sirgu ajades. 

«Ei,» ütlesin ma ja vaatasin teda vihavaenuga, «kuid 

ma näen siin palju riste. Ilmselt on selle paberi koostanud kirjaoskamatud jnimesed.» 

«Ahastus pimestab sind,» ütles admiral talle mitteomase leebusega. «Vaata seda paberit, ja 
sa mõistad, miks ma lahkun sellelt rannikult niisuguse rahu ja kindlustundega.» 

«See on notariaalne tõend,» laususin ma. Raev lämmatas mind ja ma ei suutnud oma keelt 
talitseda. «Võibolla otsustasite te sõlmida hankelepingu ja saada nende viljakate maade 
pärisomanikuks?» küsisin ma, tehes liigutuse nukrate ja viljatute leedete poole. 

Kajutisse tuli «Nina» komandör ja sai admiralilt käsu laev avamerele juhtida. 

«Noh, kas lugesid juba dokumendi läbi?» küsis isand veel kord. 

Mu silmad olid pisarais, tähed tantsisid ja valgusid laiali. 

Admiral võttis minu käest paberi, tõstis selle pea köhale ning lausus pidulikult: 

«Loe seetähelepanelikult läbi, Francesco Ruppi. See dokument tunnistab, et kogu meie 
laevastiku meeskond, eranditult kõik kaheksakümmend inimest — komandörid, ohvitserid ja 
madrused — kinnitavad notari ees vande all, et oleme pärast pikaajalisi hädasid ja katsumusi 
jõudnud lõpuks Kataisse, mida neis paigus nimetatakse Kuubaks, ja et võiksime soovi korral 
pöörduda Hispaaniasse tagasi maismaa kaudu ... Nagu näed,» lisas admiral rutakalt, «on siin 
tingimuseks seatud, et igaüks, kes mõtleb end oma notariaalselt kinnitatud sõnadest lahti ütelda, 
maksab kümme tuhat maravediid trahvi, kui ta on ohvitser, aga kui ta on madrus, siis saab ta 
sada piitsahoopi, mille järel tal keel suust välja kistakse ... Selle dokumendi saadan ma Hispaa- 
niasse,» jätkas admiral. «Ja eks katsugu nüüd laimajad nende kõrguste aujärje ees mind 
valetamises süüdistada.» 

Ma vaikisin. Ma ei olnud seesugustest notariaalsetest dokumentidest veel iialgi kuulnud. 
Oleksin tahtnud piitsahoopidele ja keele väljakiskumisele vastu vaielda, kuid pöörane väsimus 
aheldas kõiki mu ihuliikmeid. 

Lõppude lõpuks, egas admiral ometi saanud kaheksat-kümmend inimest vägisi sundida sellele 
dbkumendile 

alla kirjutäma, pealegi viibis seal juures kuninglik notar, kes tunneb seadusi paremini kui 
mina. 

Ent äkitselt kujutlesin ma oma tublisid seltsimehi, 
kes võisid teadmatusest niisugusele paberile alla kirjutada, ja mure nende pärast hiilis tahes- 
tahtmata mu südamesse. 

«Kas need inimesed teadsid, millele nad allkirja andsid?» küsisin ma. «Ja kas nii 
silmanähtava tõsiasja kinnitamiseks oli vaja rakendada nii äärmusiikke abinõusid?» 

«Sa targutad just nagu advokaat,» ütles admiral, ning silmitses mind rahulolevalt. «Ammuks sa 
olid alles üsna väike, nüüd aga on sinust saanud täismees, ja seda kõike otse minu silma all! Kuid 
ära muretse, see dokument loeti kolm korda valjusti ette, enne kui nad sellele alla kirjutasid. Kõik 
need inimesed peavad meie saabumist Kataisse käegakatsutavaks tõsiasjaks, aga mina vajan seda 
must-valgel, paberile panduna. Ma näitasin sihilikult ara karistusabinõu oma sõnadest 
lahtiütlemise eest,» lisas ta, «sest mõned madrused hakkasid pärast nende jaburate indiaanlaste 
loba hoopis teist juttu ajama.» 

«Missuguste indiaanlaste?» küsisin ma, vabanedes mind vallanud tardumusest. «Mina ei tea 
neist midagi ...» 

«Indiaanlaste, sinu sõbra Orniccio saadikute,» vastas admiral kohmetu naeratusega. «Kas 
sulle neist ei räägitud?» 

«Orniccio!» karjatasin ma. «Te teate midagi Ornicciost? Rääkige siis mulle temast kiiremini!» 

«Pärast seda kui sa maale läksid,» ütles admiral, «muutus mul õige raskeks võidelda 
meeskonnaliikmete sooviga Espanolale tagasi pöörduda. Maabumine Suure Khaani valdustes ei 
ahvatlenud neid. Sa mõtle ainult: me võiksime Euroopasse tagasi minna mööda maismaad, läbi 
Suure Khaani valduste ja metsikute russide maa ...» 

«Edasi, isand,» palusin ma läbematult. «Te tahtsite mulle Ornicciost rääkida.» 

(Küll admiral on täna heatahtlik ja vastutulelik, justkui ümber vahetatud. Mõnel muul ajal 
oleks ta mind kõrgilt katkestanud, praegu aga kuulab aga minu märkust.) 

«Küllap jõuan ka Orniccioni,» ütles takannatlikult. «Sa lahkusid üheksandal juunil, 
kaheteistkümnendal aga tõstis meeskond nurinat ja ma olin sunnitud nende palveid kuulda võtma. 
Need inimesed on palavikust ja koloonias üle jõu käivast tööst nii kurnatud, et ma ei leidnud 
endas mehisust oma nõudmise juurde jääda.» 

«Ahaa, te olete juba valmis seesuguste ülestunnistusteni laskuma!» mõtlesin ma talle otse 
silma vaadates. 

«Selsamal päeval, kaheteistkümnendal' juunil, ilmus kaldale gruppindiaanlasi, kesandsid meile 
märku. Lasksime paadid vette ja tõime nad pardale. Selgus, ei need on Orniccio saadikud. Neid 
oli kolm, üks neist naine. Nad rääkisid väga heas kastiilia murdes ja ma sain hakkama ilma 
tõlgita.» 

«Need olidki needsamad, kellest indiaanlased meile rääkisid!» hüüdsin ma. «Aga kuhu jäi 
siis Ornicci0?» 

«Nad teatasid mulle, etIsabella kolooniat ja Püha Tooma forti ähvardab jõhkrast kohtlemisest 
meeleheitele viidud indiaanlaste ülestõus. See oli samuti üks põhjus, mis sundis mind tagasi 
pöörduma...» 

«Aga Orniccio? Mida nad Orniccio kohta ütlesid?» karjusin ma. «Mis temaga on? Kus ta on? 
Tuleb ta meie juurde tagasi? ...»puistasin ma admirali küsimustega üle. 


«Ta olevat vist väga haige ...» ütles isand kohmetult. «Selle kohta ei tea ma sulle midagi öelda 
.. Ma kihu-tasin need inimesed minema.» 
«Kuidas?!» karjatasin ma püsti karates ja oma kõrvu uskumata. «Kuidas te ütlesite?» 


«Need rumalad indiaanlased julgesid väita, et Kuuba on saar,» vastas admiral kohmetult. «Ma 
ei tahtnud, et nad mu meeskonna oma arulageda jampsiga segadusse ajaksid, ja andsin 


viivitamatult korralduse kõik kolm kaldale viia.» 
«Ma lähen neile järele!» hüüdsin ma kajutist välja tormates. 


Madrused olid admirali kajutist kostnud valju kõnelust ärevusega pealt kuulanud ja piirasid 
mu otsekohe + ümber. 


'«Kuhu sa lähed?» küsis Juan Rosa ning osutas meid rannast eraldavale veevälja.le. «Me 
purjetame juba ava- . merel.» 

Kuna ma tekile kumnuli langesin ja omariideid rebisin, seisid need inimesed osavõtlikult mu 
ümber, pakkusid mulle vett ja kuivikuid, millest nad ise suurt puu-dust tundsid, ning trööstisid 
mind nagu oskasid. 

«Ega tea,» arvas Juan Rosa, «võib-olla tuli Orniccio Espanolalt Kuubale sooviga admiralile 
järele jõuda? Kust ta muidu nii hästi teab olukorda Isabellas ja Püha Tooma fordis? Ja vahest 
sõitis ta juba ümber Kuuba teist teed kaudu Espanolale tagasi?» 

«Mis sul hakkas, Rosa?» peatas teda Jose Diaz. «Kas sul tuli kange tahtmine kuningliku 
timuka piitsa mekkida? Sa ise kirjutasid ju dokumendile alla, et Kuuba on Katai mander, nüüd 
aga ütled, et võib ümber selle sõita, just nagu oleks see saar.» 

«Tasem!» ütles Juan Rosa. «Me oleme omade keskel, aga ma pean tunnistama, et need 
indiaanlased viisid mind tõepoolest segadusse.» 


VIII PEATÜKK ÖINE KÕNELUS 


Rosa lohutused ei olnudki nii paikapidamatud, nagu see mulle algul näis. Kui Orniccio oleks 
alaliselt siin elanud, mispärast nähti siis tema kaaslasi paati kandmas? Miks kasutasid nad 
admiralile järelejõudmiseks paati, kas poleks neil lihtsam olnud tulla maismaad kaudu? Ja 
tõepoolest, kust oleks Orniccio Kuubal elades võinud teada uudiseid Püha Tooma fordist ja 
Isabellast, kui need ei olnud isegi veel meieni jõudnud? 

Tagasisõiduks Jamaikale kulus meil kuu ja kaksteist päeva. «Nina»-taolisel väikesel laeval oli 
kahel inimesel väga raske teineteisest eemale hoiduda, kuid ma püüdsin võimalikult harva 
admirali silma alla sattuda. Temagi oleks nagu mind vältinud. Võib-olla kahetses ta juba, et oli 
minu suust jämedusi talunud, aga võib-olla valdas tema uhket südant haledus ja ta süüdistas 
iseennast, et ei olnud Orniccio kohta üksikasjalikumaid andmeid hankinud. Meie reisiga 
kaasnesid nüüd suured raskused, sest 

alatasa hakkas üks või teine laev lekkima, mis sundis meid sageli kaldale minema: 
sagedaste kuhtumiste tõttu saime väga lähedasteks siinset rannikut asustavate indiaanlastega, kes 
abistasid meid meelsasti töös ja muretsesid meile puuvilja. 

Muud söödavat ei olnud siit võimalik saada ning mee igapäevane toiduportsjon koosnes 
hallitanud leivatükist japuuviljast. 

Jõudnud 7. juulil mugavasse sadamasse, läksime maale, püstitasime risti ja pidasime missat. 
Jumalateenistus meelitas kokku ilmatu hulgaindiaanlasi. Kui 
missa lõppes, astus meie juurde üks auväärne hallipäine indiaanlane ning esitas küsimusi meie 
usu kohta, kusjuures ta püüdis meile selgitada ka oma usulisi tõekspidamisi. 

Me katsusime talle tõlgi kaudu selgeks teha ristiusu aluseid ja olime rabatud, kui selgesti 
kujutab see metslane ette tulevast elu ning tasu heade ja halbade tegude eest. 

«Minu usk käsib mind nõrkade kaitseks välja astuda,» ütles ta ja lisas admirali poole 
pöördudes: «Ara tee kunagi ülekohut endast väetimale!» 

Isand oli rauga jutust väga liigutatud, ent mina kuulasin teda, hambad ristis. Kui mu isand 


halastuse seadusi nii hästi mõistab ja neid austab, miks me siis seal, Isabellas, ei teinudki 
muud kui nõrgematele ülekohut? 

Lõpuks jäid Kuninganna Aiad selja taha ja me jõudsime Jamaikale. 

Kuulsus meie lahkusest oli levinud üle kogu ranniku ning meie juurde tuli hulgaliselt 
kokku toitu ja teeneid pakkuvaid metslasi. 

Meie tõlk kirjeldas indiaanlastele elu Euroopa maades nii põhjalikult, et lõunakaldal ilmus 
me juurde kasiik koos oma pidurõivaisse riietatud naiste ja kodakondse-tega ning palus neid 
kõiki meie rikkale ja kuulsale kodumaale kaasa võtta. 

Teistsugusel ajal oleks admiral vaevalt jätnud käsutamata seesugust juhust oma kuulsuse 
suurendamiseks aga praegu tundsime me metslaste annetustest hoolimata kogu aeg suurt 
puudust toiduainetest ja meie laevadel oli nii vähe ruumi, etisand oli sunnitud pealikule ara 
ütlema, lubades täita tema palve mõni teine kord. 

23. augustil jõudsime tundmatule rannale, mida admiral pidas Espanola edelatipuks. 

Juba korduvalt on kogenud lootsid ja laevakaptenid minu nähes adimraliga vaidlusse 
astunud meie laevade täpse asukoh' suhtes, kuid isandale jääb alati õigus. Nii ka seekord: 
veetnud öö selle maa ranna ääres, teadmata, kus me asume, veendusime hommikul, et admiralil on 
Õigus. 

24. augustil laskus mägedest rannikule uhkest saatjaskonnast ümbritsetud kasiik ning tervitas 
meid, puistates oma kõne sekka ohtrasti kastiilia sõnu. Ta kinni-tas admirali arvamust ja ütles, 
et me jõuame piki randa sõites Isabellasse. 

Pärast seda jätkasime oma teekonda paljude raskuste ja peatustega, sest iga tunni järel hakkas 
mõni laev lekkima. 

Mõni päev hiljem ajas ootamatult tõusnud torm «Nina» naabruses asuva väikese kaljusaare 
vastu, ülejäänud laevad aga kihutas ulgumerele. Teades, kui halvas seisukorras nad on, kaotasime 
me juba lootuse nende tagasitulekule, ent paari päeva pärast ühinesid nad meiega ja me 
jätkasime teekonda. 

Madrusekohuste täitmisel püüdsin ma, nagu juba öeldud, admiraliga vähem kokku puutuda. 
Aga kuna isand oli mu ka isiklike teenete tarvis kaasa võtnud ja podagra röövis temalt viimasel 
ajal täielikult võimaluse oma paremat kätt käsutada, siis pidin ma teda kord päevas aitama 
riidesse panna ja teine kord riidest lahti võtta, samuti oli minu kohustuseks logiraamatusse 
sissekandeid teha. 

Varem kasutasin ma isanda head tuju nähes iga sobivat momenti selleks, et temaga, vestelda. 
Nüüd aga lahkusin kajutist otsekohe pärast ülesannete täitmist. 

Ühel õhtul aitasin ma admiralil lahti riietuda, tegin ta haigele käele sideme, kraamisin veidi 
kajutjt ning küsisin siis, kas ta saab täna«ilma minuta hakkama. 

«Edaspidi kavatsen ma hoopis ilma sinuta hakkama saada!» ütles admiral teravalt. «Isiklik 
teener peab hoolitsema oma isanda hea tuju eest, sinu tusane nägu aga äratab minus alati halbu 
mõtteid. Juan Rosa ei ole vahest nii taiplik kui sina, ent mulle on meeldivam teadmine, et tema 
peab talle osutatud au kalliks, sina aga 

oled nii ara hellitatud, etvõtad kõiki tähelepanuavaldusi endastmõistetavana.» 


«Tähendab mul ei pruugi enam hommikuti teie juurde tulla?» küsisin ma jategin talle sügava 
kummarduse. 


Ta tõmbas mind järsku oma terve käega enda ligi ja vaatas mulle otse silma. 
«Francesco,» küsis ta, «mispärast sa omaisandast eemale hoiad?» 


Admrral pidi end küll päris üksildasena tundma, kui ta minusuguse tühipalja madruse 
poolehoidu otsis. 
«Messeere,» vastasin mina, «mis kasu on teil minu juuresolekust, kui ma ööd ja päevad 


mõtlen oma hüljatud kaaslasele ega suuda rääkida mitte millestki muust?» 


«Meie katsumused hakkavad lõppema,» jätkas admiral, kui oli sängist tõusnud ning astus 
laua juurde. «Näe,» ütles ta tugitooli istudes ja kaarti laual lahti lüües. «See on Toscanelli 
visand ja need Behaimi joonised. Ma olen alati rääkinud, et maa on väike, et ei ole vaja viit 
kuudki, selleks et sõita piki ekvaatorit umber maakera ja jõuda teisest küljest kodumaale 
tagasi. Ma tegin Behaimi kaardile paranduse. Näed, siia on kantud uued saared, aga see siin 
on Kuuba ehk Katai, nagu seda rannikut õigesti tuleks nimetada. Minu avastus paneb mu 
vaenlaste suud lukku. Kui jõuan Isabellasse tagasi ja loon seal korra majja — mu vend 
Diego ei ole muidugi suutnud ohje kindlalt peos hoida —,, siis asun oma kavatsusi teoks 
tegema. Mul on mõnesuguseid plaane meie armee ümberkorraldamiseks. Ma sean oma paberid 
korda, saadan valitsejatele kõikide meie avastuste kohta ettekande ja pärast seda jääb mul veidi 
rohtem vaba aega. Ja siis, ma tõotan sulle, relvastan ma väikese salga ja lähen sedamaid 
Ornicciot otsima.» 

«Minu sõber ja mure tema pärast on minul esimesel, teil aga viimasel köhal, messeere,» 
ütlesin ma jonnakalt. «Sellest ma järeldan, et pidevalt teie silma all viibides äratan ma teis 
liigset pahameelt, ja te teete hästi, kui vabastate teenri, kes on teid ära tüüdanud.» 

«Nurjatu poisiklutt!» hüüdis admiral näost punaseks tõmbudes ja käega lauale põrutades. 
«Kuidas sa julged omaisandaga sel viisil kõnelda! Matirisin su porist 

välja, lähendasin sind oma isikule. Kõige suursugusemad Hispaania grandid peavad auks 
minuga kõnelda, tema kõrgus kuninganna jätab kõik oma toimetused sinnapaika, et mind ära 
kuulata, mul on luba valitsejate juuresolekul istuda! Sa olid minuga esimesel mereretkel kaasas 
ja nägid, kuidas ma Euroopasse tagasi jõudsin. Sa sammusid minu hobuse ees, kui kõige 
lugupeetavamad hispaania daamid oma keebid mu teele laotasid. Ent mis loeb mulle selle 
maailma vägevate soosing! Kas pole sa olnud tunnistajaks, kuidas jumala käsi mind 
väsimatult juhib ... «Kuhu pean ma minema sinu vaimu eest,»» hüüdis admiral, ««ja kuhu 
põgenema su palge eest? Kui ma astuksin taeva, sus oled sina seal. Kui ma peaksin aseme 
tegema surma valda, vaata, siis oled sina seal. Kui ma võtaksin koidu tiivad ja elaksin 
viimases mere otsas, siis sealgi su käsi mind juhataks ja sinu parem käsi peaks mind kinni!»» 

See oli Taaveti laul, mida isand oma öiste ärkvelole-kute ajal sageli kordas. 

«Vaeseke, vaeseke!» lisas ta pilku minu poole pöörates. «Kuidas sa küll ei mõista, et mind on 
valitud suurteks tegudeks ja ei ole kuigi tark mind ühe poisikese pärast neist eemale kiskuda! ... 
Kas ei viibinud sa mauri ennustamiste juures ega näinud krooni, mis on määratud minu pead 
ehtima? Aga kaardilt kadunud jooned? Kas sellest tõesti ei piisa sinu veenmiseks, et jumala 
vaim minu ümber lehvib? Miks tahad sa siis, et ma juhiksin oma mõtted tühiseimast tühiseima 
poisi kanna-tustele? Kas oma rasket astumist astuv elevant saab mõtelda sipelgale, keda ta oma 
võidukäigus võib-olla laiaks litsub?!» 

Admrrali sinistes silmades süttis endine tuli. Ta ajas keha sirgu ja heitis pea uhkelt kuklasse 
ning hakkas niiviisi jälle sarnanema admiral Cristöbal Coloriiga, keda ma tundsin enne, kui 
palavik temalt jõu röövis ja kõrvetav päike ta ara kuivatas. 

«Pean ma teist nõnda aru saama, isand,» küsisin ma. «et suured teod ei jäta teile aega 
hoolitseda selle eest. kes oli valmis teie heaks oma ei ohverdama?» 

Minu väljakutsuvad sõnad pühkisid admirali näolt otsekohe heasüdamliku naeratuse ja ta 
ütles süngestudes: 

«Mida ma edaspidi ka ei mõtleks või ei kavatseks ette võtta, sinule ei hakka ma oma mõtetest ja 
tegudest aru andma. Mis ühist on mul Orniccio, sinu ja veel sadade teietaoliste eluga! Sul on 
õigus, nii hellitatud teener ei suuda enam hästi oma isandat teenida. Homme saadad Juan 


Rosa minu juurde. Kahju, et Juan Yänezt siin ei ole. ..» 


Oleks isand need viimased sõnad ütlernata jätnud, oleksin ma võib-olla rahulikult kajutist 
välja läinud. Ent Yänez-Muti meenutamine ajas mind lausa marru. Ma seisatasin uksel ja 
kuulsin, kuidas ma süda vasardab kuskil kurgus. 


«Juan Jänez oli eeskujulik teener!» ütlesin ma. «Ja kuigi surnuist ei räägita halba, võiksin 
mateile temast pajatada väga palju. Nii kaardist, mille te mul Paloses käskisite ümber 
joonistada, nii merehoovuste kadumisest kui ka kuldkroonist, mida maurteile ennustas. Kui peate 
seda minu poolt lugupidamatusaks, siis käskige mind jalamaid vaikida.» 


Adniralile pilku heites ma nägin, kuidas veri silmapilkselt tema näost kadus ja siis uuesti 
tagasi valgus, värvides põsed tulipunaseks. 
«Räägi,» sõnas ta. 


«Kui isand laseb oma teenri ametist lahti,» jätkasin ma, mõistes väga hästi, et ei tohiks 
seda ütelda, «siis loeb ta üles kõik tema eksimused, kõik lõhutud nõud, kaotatud asjad ja 
lohakalt täidetud ülesanded. Teie olite nii suuremeelne, isand, etei teinud minu vallandamisel 
mu eksimuste kohta ühtki märkust. Kuid minu enda südametunnistus ei luba mul teie juurest 
lahkuda, enne kui ma ei ole pihtinud teile oma eksimusi. .. Kasräägin edasi?» 


«Räägi!» käskis admiral ning tema pilgus vilksatas midagi armetut ja ärevat. 

Ma tundsin südames ängistust, higi kerkis mu laubale. Küll oleks hea, kui admiral mu peale 
jalgu trambiks ja mu kajutist välja viskaks! 

Kas mul ei oleks parem tema jalge ette langeda ja andestust paluda? On mul õigust häirida 
selle ülla hinge rahu?... 


Ent suudab siis vilets sipalgas kas või hetkekski häirida talle pealeastuva elevandi rahu? 

«Millest ma peaksin alustama?» küsisin lootuses, et isand käsib mind otsekohe vaikida. 

«Sa mainisid Calvajara kaarti,» ütles admiral. «Seleta, mida sa sellega mõtlesid?» 

«Isand,» alustasin Vna, «Paloses käskisite te mul ühe kaardi ümber joonistada. See kuulus 
pidalitõbisele .. .» 

«Jah,» katkestas ta mind, «ma tean, et olen sinu ees süüdi. Kuid suudad sa üldse mõista 
põhjusi, mis mind ajendasid?» 

Ta võttis laualt meiereisi kaardi ja notariaalse dokumendi ning tahtis mulle nähtavasti 
midagi selgeks teha. «Selle kaardi varastas teilt Yänez-Mutt, keda te nii truualamlikuks teenriks 
pidasite,» ütlesin ma. «Ta asendas selle teisega, millel ei olnud merehoovusi ega pikkus- ja 
laiuskraade. Ka puudusid sellel saared, mida ma nii suure hoolega teie kaardile maalisin ... 
Ma ei usu, et Mutt ise tolle teise kaardi joonistas, kuid kes see ka iganes ei olnud, ta tegi seda 
selleks, et teid õigelt teelt kõrvale juhtida. Teie aga pidasite seda jumala näpunäiteks.» 

«Edasi!» sõnas admiral. «Räägi suurest kristallist.» Ma kartsin talle otsa vaadata. 

«Teel Genuasse,» jätkasin ma, «oli mul õnnelik juhus osutada teene ühele maurile, kellelt mul 
hiljem oli õigus abi otsida. Teades teie kiindumust ennustustesse, palusin ma teda teile 
kinnitada, et teie saatus on lahutamatult seotud Orniccio saatusega. Ma tegin seda selleks, et 
kiiremini oma sõpra leida.» 

«See on vale!» käratas admiral käheda häälega. 

«Ma nägin ise kristalli sees kõike, millest sa kõneled.» 

«Mina vaatasin otse kivi südamesse,» vaidlesin matalle vastu, «ja nägin ainult tahkude 
sätendamist ja tumedaid soonekesi, teie aga nägite seda, mida maur teile ette ütles ja mida mina 
tahtsin .. .» 

«Edasi!» ütles isand. «Aga kroon? Aga rüütel Alonso Hojeda?...» , 

Otsekui jõulisest käest kuristikku visatud kivi, ei suutnud ma enam peatuda. 

«See kõik oli mauri väljamõeidis, mille eesmärgiks oli teid õhutada Ornicciot otsima,» 


vastasin ma. Ta pomises midagi ja ma tõstsin silmad tema poole. Mulle vaatas otsa oma 
liikumatuses õudust tekitav 

ebainimlik mask — elutute aukuvajunud silmadega lumivalge nägu, sinised varjud silmade, 
nina ja suu ümber. Paber libises tema sõrmede vahelt välja ning langes põrandale. 


Ma tahtsin seda uuesti tema kätte anda, kuid ta isegi ei pööranud silmi minu liigutuse 
suunas. 

«See notariaalne dokument; ütlesin ma, «ei too teile samuti kuulsust, sest madrused 
kirjutasid sellele alla ainuüksi soovist vabaneda .. .» 


Admirali rinnust tungis äkki võigas, südantlõhestav karjatus. 


Ma ei ole iialgi kuulnud meest nõnda kisendavat. Kui Francesco Urbani kahe galeeri vahele 
jäi ja tema rinnakorv sisse muljuti, karjus tema ema Catarina Urbani niimoodi ta puusärgi 
kohal. 

See pöörane kärje sulatas kohutava jääpanga, mida ma juba paljude nädalate kestel oma 
südame asemel tundsin. 

Ma sööstsin admirali poole, aga kuna laud takistas mind temale lähenemast, siis roomasin 
põlvili tajuurde, haarasin tema käe ning katsin selle suudlustega. 

«Andke mulle andeks, isand!» hüüdsin ma. «Need lämmatavad aurud ja see hirmus päike 
muudavad inimesed nõdrameelseks. Unustage mu sõnad, kui see on võimalik, aga kui ei ole, 
siis pange mind raudu ja heitke vanglasse, et ma kogu,eluaeg nuttes kahetseksin oma süüd 
teie ees! ...» 


Ma tundsin, kuidas admirali keha mulle peale vajub, ja kargasin püsti, et teda toetada. 
Õudne kramp moonutas tema nägu ja linnuküünistena könksutõmbunud sõrmed kangestusid. 


IX peatükk 


TAGASI ISASELLASSE 


Ma tõstsin tema hiiglasliku keha üles, olles rabatud selle kergusest, ja panin voodisse. 
Avasin ta kaeluse ja vöö, et tal oleks lahedam hingata, kuid tema näolt ei kadunud sinkjas 
laibavarjund. » 

Ma niisutasin veega ta meelekohti, ent seegi ei aidanud. Siis läksin üles ning kutsusin arsti 
sinjoore Riego, doktor Chanca abi. 

Too askeldas ülemelja tunni, pani siis kõrva admirali rinna vastu ja lausus lõpuks: 

«Jumal tänatud, süda lööb rahulikult. Admiral sai rabanduse, kuid ta jääb ellu.» 

Hilisest ajast hoolimata tunglesid «Nina» meeskonna liikmed ehmunud nägudega kajutiukse 
juures. 

Ma jäin admirali juurde valvama, kuid istusin peatsi taha, et minu nägu talle halbu 
mälestusi ei meenutaks, kui ta meelemärkusele tuleb. 

Istusin mitu tundi, vahetasin iga natukese aja tagant külmi kompresse tema pea peal ning 
kuulasin ta nõrka hingamist. 

«Minu kaitsja, püha Assisi Franciscus,» palvetasin ma, «kui mu isand ellu jääb, lähen ma 
pärast Euroopasse tagasijõudmist otsekohe palverännakule Biskaiasse Püha Neitsi juurde ega 
mõtle enam eales merereisidele ja rännakutele, sest näe, milliste tagajärgedeni viis mind mu 
hukatuslik kirg. Ma jätsin maha kõige parema inimese — sinjoore Tomaso, hoolimata tema 
palvetest ja keelitustest, ma ahvatlesin Ornicciot sellele retkele, mis sunnib teda praegu hulkuma 


metsikute indiaanlaste seas, oma kodumaast kaugel. Õel päike küttis mu aju tulikuumaks ja 
meeletushoos andsin ma mõistmatu sõnaga oma üllale isandale surmahoobi.. .» 

«Francesco!» kõlas äkki admirali hädine hääl. 

Oma kõrvu uskumata ja rõõmust lämbudes sööstsin ma tema juurde. 

«Sa oled siin?» küsis ta, kui leidis kobamisi mu käed. «Ära jäta mind üksi. Kui halvasti ma 
näen! Mis on minuga juhtunud?» 

Ta pani pea mu rinnale ja puhkes korraga trööstimatult nutma nagu väikene laps. 

Ma ei suutnud seda taluda. Mu süda lõhkes haledusest. Nuuksetest lämbudes silitasin ma 
tema juukseid ja nimetasin teda kõige hellemate nimedega. 

«Rahustuge, isand,» ütlesin ma, tuletage meelde kuulsust, mis teid ootab! Mõtelge oma 
poegadele, kuningannale, kes ootab teilt teateid ...» 

«Las ma nutan end tühjaks,» ütles isand kaeblikult, ja 

kuna ma murelikult tema nägu silmitsesin, lisas ta: «Vaata, vaata, egas iga päev saa näha, 
kuidas India asekuningas ja ookeani admiral nutab! . .. Mis asi see on?» pöördus tema 
tähejepanu põrandal vedelevale notariaalsele dokumendile. «Võta üles!» käskis ta. 

Ehmunult tahtsin ma paberit kõrvale panna, et see ei meenutaks isandale minu julmi sõnu, 
ent ta võttis selle samas mu käest ära. 


Ta keeras dokumendi lahti ning hakkas seda teraselt vaatlema. 


«Kui halvasti mu silmad mind teenivad!» ütles ta padjale tagasi laskudes. «Kuid selle 
tunnistuse tekst on mul nii hästi meeles, et võin seda igal ajal korrata, olgu ööl või päeval,» 
jätkas ta uhkusega. «Aga miks ma sängis laman?» küsis ta rahutult ning vaatas enda ümber. 

«Te tundsite väsimust, ma riietasin teid lahti ja panin voodisse,» vastasin ma kärmetft. 

«Sina oled mu ustav teener,» ütles isand liigutatult, «ja kui me Kastiiliasse tagasi jõuame, 
annan ma sulle kuningliku tasu. Ah jaa, millest me siis kõnelesime? Ma kordan sulle, et kui 
olen oma asjadega valmis saanud, lähen otsemaid Ornicciot otsima.» 

Mu isand, admiral Cristõbal Colon, oli teda tabanud löögist vapustatuna unustanud kõik, mis 
meie vahel siin, selles väikeses kajutis juhtus. 


Veel üle kuu aja tuli meil hirmsat vaeva näha, kui olime ümber saare lõunaneeme sõitnud ja 
püüdsime Isabellasse jõuda. 

Kohutav raju lahutas laevad ja paiskas nad kõik kaugele tagasi. Rabandusest toibunud isandal 
ei olnud siiski veel jõudu oma kajutist välja tulla. Tema silmad olid märksa töntsimaks jäänud 
ning jalad keeldusid sõna kuulamast. Parem käsi läks podagrast paiste ja ta oli sunnitud seda 
sidemes kandma. 

Aga vaim,oli sellel inimesel nii tugev, et kui raju meid ühe lahe ranna aarde ajas, leidis 
ta endas jõudu kuuvarjutust käsutades välja arvutada meie asukoha pikkuskraadid. 

Arvutusi tehes vajus ta meelemärkusetult teda toetavate madruste kätele. 

29. septembril sõitsime Isabella sadamasse. Admiral lamas oma kajutis tahtetus tardumuses, 
peaaegu meelemärkusetult, pilk segane. 

Laevastik purjetas sadamasse Diego Mendeze juhtimisel. 

Sellal kui meile vastutulnud muusikandid tervitasid meid kaldalt pasuna- ja 
fanfaarihelidega, kanti lapsena abitu admiral kätel laevalt maale. 

Kõik olid isanda seisundist rusutud ja keegi ei teadnud aimatagi, kui suur rõõm teda 
siinsamas ka.ldai ootab. 

Mina, Juan Rosa ja veel kaks madrust hoidsime parajasti admirali kanderaami, kui meile 


vastutormanud pikk rühikas mees pidi meid äärepealt jalust maha jooksma. . 

Võõrast silmates ajas admiral end valju hüüatusega kanderaamilt püstakile. See mees oli 
isanda vanem vend, sinjoore Bartolome Colön, keda ta polnud juba üle kümne aasta näinud. 

Laevad, millega sinjoore Bartolome siia sõitis, olid relvad ja varustuse Espanolale maha 
laadinud ning pöördusid nüüd juba tagasi Kastiiliasse. 

Sinjoore Bartolome oli Prantsusmaal viibides kuulnud admirali edukast mereretkest ja 
rutanud Cädizisse, et venda kohata, kuid meie olime selleks ajaks juba oma teisele reisile 
asunud. 

Talle niisuguse ebaõnne pärast kaasa tundes oli kuninganna teinud ettepaneku, et ta võtaks 
kolme — kolooniasse = saadetava laeva - juhtimise enda peale. Torrese - neli 
karavelli pidid neile järgnema. Minu arust on sinjoore Bartolome väga hea meremees, kui ta 
laevad Isabella sadamasse tõi, omamata sealjuures ühtegi kaarti. Ta võis ju tugineda üksnes 
madruste vastukäivatele tunnistustele, aga kulutas selleks reisiks kaks korda vähem aega kui 
härra admiral. 


Nõrkusest hoolimata tõusis isand oisekohe kanderaamilt üles ning läks jalgsi oma majja, 
toetudes ühelt poolt sinjoore Diego ja teiselt poolt sinjoore Bartolome 


käele. Meie väikese rongkäigu teed palistas rahvasumm. 

Kõik hüüdsid hurraa ja loopisid mütse õhku. Hulga seas tundsin ma korrapealt ära 
sinjoore Mario rõõmsa näo. Tema kõrval seisis noor ilus indiaanlane, kes vaatas 
uudishimulikult enda ümber. 

Vähem kui poole tunni pärast olime juba teel sekretäri majja. Ma teadsin, et sinjoore 
Mario oli korduvalt keeldunud indiaanlast teenijaks võtma.st, ehkki see oli kolonistide 
hulgas tavaks saanud, ja ka noormehe majesteetlik hoiak viis mind segadusse. Seepärast 
küsisin ma märkide abil, ise silmadega meie teekaaslasele osutades, mida see tähendab. 
Kuid sekretär läks muiates ees ega vastanud mu sõnatule küsimusele. 

Sinjoore Mario maja juures karjatasin ma vaimustusest. Harilikult kolonistide maju ehtiva 
laudkatuse asemel oli sinjoore Mario katnud oma onni indiaanlaste eeskujul palmilehtedega. 
See kaitses majas elavaid inimesi kurnava kuumuse eest. Ka toa sisustus meenutas 
indiaanlaste onni. Voodite asemel kõikusid postide külge kinnitatud hamakid, põrandaid 
katsid palmikiududest punutud matid, lihtne majakraam koosrfes indiaanlaste värvitud 
savinõudest, seinu kaunistasid lilled, mis levitasid meeldivat ja värskendavat aroomi. Kui ei 
olnuks aknaile ja rohmakalt kokkuklopsitud värvimata lauale laotud paberipatakaid, oleks 
võinud arvata, et siin elavad indiaanlased. 

«Ega te ometi kavatse naist võtta, sinjoore sekretär?» küsisin .ma lilledele ja 
lauanõudele osutades. «Ja milleks vajate te kolme hamakki?» 

«Üks hamakk on sinu, teine minu ja kolmas Guatukase jaoks, keda palun armastada ja 
austada,» vastas sinjoore Mario noormehe Šlale patsutades. «Aga naise võtaksin ma hea 
meelega,» lisas ta, «ainult et see tütarlaps ei taha minust välja teha . . . Kas pole tõsi, 
Guatukas?» 

Indiaanlane sai meie jutust nähtavasti väga hästi aru, ja kui ei sekkunud kõnelusse, siis 
ainuüksi sellelt rahvale omasest tagasihoidlikkusest. Sinjoore Mario embas indiaanlast 
õlgadest ning jätkas: 

«Jajah, sinu ees seisab Guatukas, Guatukase poeg ja Haiiti kõige kaunnna neiu Taiboki 
vend.» 

Indiaanlane läks terrassile, tuli samas tagasi ja riputas mulle selja tagant lähenedes 
kaela raske sinis- 

test kividesl kee. Pärast seda surus ta mu pihku raske kuldkäevõru. 

«Mis see on?» küsisin ma hämmeldunult. «Ja miks sa need mulle kingid?» 

«Need kingib sulle minu rahvas,» vastas ta, «ja kutsub sind meie vigvamitesse. Meie ei 
ehita onne, nagu tehakse siin, vaid elame telkides — vigvamites, sest meil tuleb alatasa 
ühest kohast teise kolida.» 

«Ega sa ei eksi?» küsisin ma. «Ons need kallid kingitused tõesti mulle? Mispärast just 
mina niisuguse au osaliseks sain?» 

«Sa oled meie armsa venna vend,» kostis Guatukas, «ja niisiis ka meie vend.» 

Ma pöördusin seletuse saamiseks sinjoore Mario poole. 

«Kui sa oleksid täitnud oma lubaduse,» ütles sinjoore Mario naeratades, «jutustaksin ma 
sulle otsekohe kõigest, aga kuhu jäid siis kilpkonnad, liblikad ja lehed?» 

Alles nüüd meenus mulle, et olin sekretärile sõna andnud, kuid sootuks unustanud 
täiendada tema kollektsiooni kilpkonnade, sisalikkude ja lilledega. 

«Karistuseks sinu hajameelsuse eest piiname sind kuni õhtuni,» ütles sinjoore Mario. 

«Mu vend käskis mul need kingitused sellele noormehele üle anda,» lausus indiaanlane 
tõsiselt, «aga tema piinamisest ei rääkinud sõnagi. Ta armastab seda inimest ja ma ei hakka 
temale kurja tegema.» 

«Noh, kuidas Orniccio saadik sulle meeldib?» küsis sinjoore Mario muigega. 


X PEATÜKK 


SÕNUMID ORNICCIOST 


Juba Guatukase esimesed sõnad sütitasid mu südames mingi meeletu lootuse, kuid ma 
olin nii palju kordi ja nii kibedalt pettunud, et kartsin nüüdki iseennast uskuda. 
Ma seisin vaikides ja vaatasin kord sekretärile, kord indiaanlasele otsa. 

«Mis sul viga on?» küsis sinjoore Mario. «Varem pani üksnes Orniccio nime mainimine sind 
punastama ja kähvatama, nüüd aga seisab su ees inimene, kes sinu sõbraga kõigest paar päeva 
tagasi kõneles, ja sina eitaha talle küsimusigi esitada.» 

Guatukas mõistis mu seisukorda paremini kui sinjoore Mario. 

«Joo agaavimahla,» ütles ta ning ulatas mulle lõhnava vedelikuga täidetud kannu, «karašta 
end ja rahune. Pärast vastan ma kõikidele sinu küsimustele kas või hilisööni. Kui Orniccio 
sinust rääkima hakkab, poeme me varju kõrvetava päikese eest, ja kui ta oma jutu lõpetab, 
mähime endale mantlid ümber, sest öö on juba käes.» 

«Guatukas tuli siia, et sind kaasa võtta,» ütles sinjoore Mario, «kuid ta sai oma onult, 
kasiik Vetšiolt, veel ühe ülesande, mis puudutab admirali. Ma lähen 
kohe praegu Tuvikese juurde ja palun teda, et ta noormehe jutule võtaks. Teie aga rääkige 
seni vabalt kõigest, mis sind huvitab.» 

Ent kui sinjoore Mario kahe tunni pärast tagasi tuli teatega, et admiral on oma vendadega 
nõu pidanud ja kutsub nüüd meid enda juurde, ei lasknud ma Guatu-kast ikka veel ära, vaid 
puistasin ta üle küsimusterahega. 

Ma sain teada, et Orniccio oli pärast Navidadi hävimist leidnud varjupaiga Guatukase isa, 
kasiik Guatukase valdustes. Noor Guatukas kaotas samal aastal oma isa, kelle asemele astus 
Guatukase onu Vetšio. Kaonabo on abielus Guatukase lihase tädi Anakaonega ja seetõttu 
valitsevad nende kahe suguharu vahel sõbralikud suhted. 

Vetšio maad asuvad kaugel ja teade meie laevastiku saabumisest jõudis sinna kõige 
hiljem. Ehkki Orniccio siis kohe viibimatult teele asus, et meid näha, sai ta Isabellasse jõudes 
teada, et me olime purjetanud Kuuba poole. 

Mures teadete üle, mis kõnelesid indiaanlaste rahutustest, suundus mu sõber meile järele. 


Teel jäi ta haigeks ning oli sunnjtud Haragvasse tagasi pöörduma, kuid saatis Guatukase 
Isabellasse admirali hoiatama, et indiaanlaste seas on käärimas ülestõus. » 

See teade vapustas mind sügavalt. «Kuidas?» hüüatasin ma. «Teades, et me oleme kuskil siin 
lähedal, leidis Orniccio endas siiski jõudu meist eemale minna?» 

Guatukas vaatas mulle teraselt otsa. «Orniccio on valge,» ütles ta, «ja ka Isabella elanikel on 
valge nahk. Samuti Püha Tooma fordi elanikel. Nende soontes voolab üks veri. Aga minu rahvas 
on punane. Nii Kaonabol, Guarionehhil kui ka Vetšiol on punane nahk ja meie soontes voolab 
samuti üks veri.» Nähes, et ma ei saa temast aru, püüdis ta selgitada: «Kaonabo ässitas oma 
sõdurid valgete vastu üles, aga tema naine Anakaone on minu isa õde ja Vetšio õde . ..» 

«Sa tahad ütelda, et Vetšio julgeb Kaonaboga ühes mestis välja astuda?» küsisin ma. 
«Kuidas on see võimalik? Kas Vetšio siis ei saatnud sind kingitustega admirali juurde?» 

«Kui sinu sõber seal on,» vastas Guatukas, «siis kuulab kasiik tema sõna ning käsib oma 
sõjameestel maad künda ja kalu õngitseda. Aga kui talle räägitakse indiaani lastest, keda 
valged on hobustega surnuks tallanud, vaatab ta ringi ja otsib vibu.» 

Noormehe sõnadest taipasin ma, et Ornicciol tuleb sõjaka Vetšio palge ees kogu aeg oma 
valgete vendade eestkostjaks olla. Selleks et juhtida kasiigi tähelepanu kõrvale sündmustest 
Isabellas, otsustas mu sõber paluda admirali, et too ehitaks Haragva mägedesse kindluse Vetšio 
inimeste kaitsmiseks kariibi sõjameeste vastu, kes aeg-ajalt Haiitile maabuvad. Selle ülesandega 
Jäkitatigi Guatukas admirali juurde. 

Noormehelt ma kuulsin, etmu sõber kannab indiaani rõivaid ja et ta on õppinud mängima 
indiaanlaste ühe-keelelist muusikariista — guajaarat. 

«Ta loob meie keeles laule,» ütles Guatukas uhkelt, «laulud aga elavad inimesest kauem.» 

Ent kogu tema jutust hämmastas mind kõige rohkem teade, et mu sõbrale on kasvanud 
väike must habe. Kuidas ma ka ei püüdnud, ei suutnul ma siiski Kujut 
leda Ornicciot habemikuna. 

Guatukas teatas mulle, et tema suguharu indiaanlased olid väga ehmunud, kui kuulsid 
valgete tagasitule- 

kust, sestnad eitahtnud mõteldagi sellele, et Orniccio nende juurest lahkuks. 
«Võib-olla hoitakse teda nende juures vangis?» küsisin ma rahutult. 


Sinjoore Mario ja Guatukas vahetasid selle peale pilke ning pahvatasid naerma. 

«Sinu vend on minu maal tähtis pealik!» ütles noormees uhkusega. «Temale allub suur 
indiaanlaste väesalk. Orniccio õpetas indiaanlasi ambu käsitsema ja Vetšio rahvas alistab 
nüüd kõik oma vaenlased.» Viimane teade üllatas ja ühtaegu kurvastas mind. 

«Espanola indiaanlased ei osanud siiani relvi kasuiada,» ütlesin ma. «Ja kas mitte Orniccio 
ise eirõõmustanud varem, et nad on nagu lapsed, kes ei tea mõõga või rapiiri otstarvet? Miks 
püüab ta siis nüüd ise seda nende paradiislikku seisundit hävitada?» 

«Seda indiaanlaste paradiislikku seisundit on püütud hävitada juba enne teda,» kostis 
sinjoore Mario mõrult. «Võta seinalt saare plaan,» pöördus ta minu poole. «Sulle on tarvis 
asjade tõeline seis selgeks teha?» 

Espanola-Haiiti plaan on mee ette lauale laotatud ja sinjoore Mario veab seda mööda 
sõrmega. 

«Relvade kasutamist ei tundnud, näe, nende piirkondade elanikud,» räägib ta. «Vaata, siin 
on meie sõbra Guakanagari valdus Marien. Ka kasiik Guarionehhi inimesed ei ole sõjamehed. 
Lõunast kõrgmägedega kaitstuina ei ole nad tunda saanud õelate kariibide rünnakuid ega ole 
nende vastu võideldes oma iseloomu karastanud. Helde loodus, mis neid oma andidega lausa 


üle külvab, on arendanud neis muretust ja laiskust. Aga neist lõuna pool, Sibao mägedes, 
eluneb Maguana käskija kasiik Kaonabo suguharu, veel kaugemal asub kasiik Katanabani maa 
Giguei, edelas aga Haragva-maa, mida valitseb Vetšio. Näed nüüd, kui pika tee pidi meie sõber 
ara käima, ja täiesti asjata! 

Haragva, Giguei ja Maguana rahvas on pidevalt sunnitud oma elu ja varandust kariibide eest 
kaitsma ning see on kasvatanud neist vaprad ja südid inimesed. g 

Guakanagari või Guarionehhi argade alamatega kokku puutudes oli hispaanlastel 
võimalik nendega tali-iada oma heaksarvamise järgi, sisendades metslastele ainult austust 
või hirmu. Ent kui Margariti sõdurid 

hakkasid Kuninganna orus peremehetsema, harjusid neid algul rõõmuga vastuvõtnud 
indiaanlased pikapeale nägema neis vaenlasi, kes erinesid kariibidest üksnes sellega, et 
nad oma vange ei söönud.» (Muide, sinjoore Mario ei usu siiamaani, etkariibid on 
inimesesööjad.) 

«Vaeste metslasse kannatusekarikas sai pilgeni täis janad hakkasid tohututesse massidesse 
koondudes oma vara kaitsma, taoti koguni hispaanlaste väesalku ründama. 

Teated sellest jõudsid Isabellasse. Talle mitteomase rangusega nõudis sinjoore Diego 
Margaritilt, et too admirali korralduse täidaks. Kõik kokkuröövitud kuld kästi tal tuua 
koloonia laekahoidja kätte, endal aga minna mägedesse uut kulda otsima. 

Kuid kerged võidud indiaanlaste üle panid Margariti pea pööritama. Ta uhkustas oma 
suursuguse päritoluga ja tunnistas isegi meie isandat, admirali, veel vaevu oma ülemaks. Aga 
Diego Colöni, kellel eiolnud kuninglikke volikirju, pidas ta isehakanuks ja tõusikuks. Diego 
käsk solvas tema uhkust ning ta asus koos paater Bolliga mässajate etteotsa. Paater Boil aga 
oli too tüse ja laisk benediktlane, kes lootis, et siin saarel hakkavad praetud kanad talle ise suhu 
lendama. Kui Hispaaniast jõudsid kohale laevad, mis tõid siia Bartolome Colöni, ei suutnud 
nõrgaloomuline Diego kuidagi takistada mässajaid koos nende mõttekaaslastega samadel 
laevadel kodumaale purjetamast.» 

«Miks see teid siis nii väga kurvastab?» hüüdsin ma. «Mässajad lasksid Isabellast jalga ja 
vaesed indiaanlased võivad lõpuks ometi vabalt hingata.» 

«Margarit sõitis küll ära, aga oma sõdureid kaasa ei võtnud,» vaidles sinjoore Mario vastu. 
«Ja nood on omapead jäetuna lausa röövlijõuguks muutunud. Indiaanlaste külasid riisudes 
ja põletades onnad selle kunagi õitseva maakoha täielikult laastanud ...» 


Uksele koputati ja sinjoore MSrio laskis sisse sõduri, keda admiral oli saatnud meid 
kutsuma. 

«Ka härra admirali mõlemad vennad on seal,» (ütles sõdur,» ja ootavad teid, härra sekraär, 
koos kõikide dokumentidega, sest admiral tahab asja saabunud sinjoore Bartolomed koloonia 
asjaajamisega tutvustada.» 

Ohates heitis sinjoore Mario pilgu tohututele paberivirnadele, mis olid üle terve toa 
laiali. 

«Ma aitan oma valget sõpra,» ütles Guatukas teovalmilt. 

Igaüks meist võttis kimbu pabereid õlale ja me väljusime sekretäri kannul. 

«Teie teener on virk ja püüdlik,» ütles sõdur peaga Guatukase poole viibates, «ta on 
hoopiski erinev kõigist neist laiskelajatest.» 

Noormehe uhke ja kaunis hoiak seostus nii vähe sõnaga «teener», et me kõik tahtmatult 
muigasime. 

«Sa lasksid viltu, poja,» pöördus sekretär sõduri poole. «Guatukas ei ole minu teener, vaid 
sõber. Pealiku poega, pojapoega ja pojapojapoega on raske teenriks muuta.» 


Ent sellest päevast ei möödunud kolme kuudki, kui ma nägin pealikute poegi, pojapoegi 
ja pojapojapoegi nagu kariloomi laevatrümmidesse aetavat ning ahe 
laisse needituina Andaluusia turgudele müügile saadetavat. 


XI PEATÜKK 


HIRMUS KASIIK KAONABO 


Jalgrada viib meid mägedesse. Me peatume ja heidame käänakul viimase pilgu Isabella 
fordile. 

Ma võtan mütsi peast ja hõikan hüvastijätutervituse. mille kaja kõminal ümberkaudsetele 
kaljudele laiali kannab. 

Guatukas vaatab mind nukralt. Ta ei täitnud Vetšio ülesannet ja kardab nüüd kasiigi 
viha. 

«Ara kurvasta, mu vend,» ütlen ma talle. «Mina olen pealiku ees tunnistajaks, et sa 
rääkisid väga hästi. Ei ole sinu süü, et admiral praegu teistsuguseid plaane peab — saadab 
laevu Euroopasse ja ajab koloonia asju.» 

Pikisilmi oodatud laevad olid Antonio Torrese juhtimisel lõpuks Isabellasse jõudnud. Nad 
tõid ravimeid, toiduaineid ja püssirohtu. 

Monarhid saatsid Torresega isandale kirja. Nemad , kõrgused kirjutasid oma admiralile 
heatahtlikult, kuidas tema avastused neid rõõmustavad, sest nad nägevat neis tema geeniuse 
ja visaduse tõendit. Kolonistidele saadeti teine kiri, milles pani Isabella elanikele 
südamele, et nad kõikidele admirali nõudmistele ja korraldustele alluksid. 

Tark ja kogenud Antonio Torres aga teatas admiralile omalt poolt, et õukonna kuluaarides 
ollakse mures suurte kulutuste pärast, mida koloonia nõuab. 

Berardi kaubamajaga sõlmitud lepingu põhjal maksab laadungi iga naela vedu üks 
maravedii. Seepärast läks Kastiilias kolmekümne viie maravedii eest ostetud farneega' nisu 
Isabellas maksma sada ja kümme. Tagasi sõitsid laevad aga enamasti üksnes ballastiga. 
Isabellas hangitud kuld ei olnud veel kordagi hüvitanud ekspeditsiooniks tehtud» kulutusi. 
Isanda vaenlane ülemdiakon Fonseca puhub osavalt lõkkele rahulolematust, kusjuures ta 
kasutab rikaste vendade Pinzõnide, paater Bolli ja Margariti toetust. Hispaaniasse kohtu 
alla saadetud Fermin Cadole ja Bernal de Pisale mõisteti vaid lühiajaline vanglakaristus, 
sestnende poolt palgatud advokaadid tõestasid kuningliku kohtu ees, et nende süü ei olnud 
sugugi nii ränk. 

Kuningas Ferdinand teatas oma kirjas admiralile sõbraliku kokkuleppe sõlmimisest 
Portugaliga. See pidi isandat rahustama, sest kõige enam häirisid teda portugallaste 
nõudlused avastatud maadele. Paavsti tungival pealekäimisel otsustasid mõlemad 
naaberriigid saata köhale oma esindajad — geograafid ja diplomaadid — ning taastada 
demarkatsioonijoon. . Arvates, et see läbib ühe Pimeduse mere saartest, palusid kuningad 
admirali jätta ajutiseks oma toimetused koloonias ja tulla sellele nõupidamisele. 

Kuid tervis ei lubanud admiralil nii pikka reisi ette võtta ja ta otsustas saata enda asemel 
Hispaaniasse Diego Colöni. 


' Farneega (hisp. k. farnega) — omaaegne kuivainete mahuühik; farneega nisu kaalub 
umbes 30 kg. 

Admiral oli parasjagu ametis kõikide nende küsimuste arutamisega, kui Guatukas tema poole 
pöördus palvega, et ta Vetšio valdustesse kaitseks kurjade kariibide eest fordi ehitaks. Sellest 


kõigest rääkisingi ma Guatukasele. kui me koos temaga mägirada mööda üles ronisime. 

Kuid noormeest lohutades ei andnud ma admirali kõnelust vendadega päris täpselt edasi. 
Nad vestlesid ladina keeles, etindiaanlane neist aru ei saaks. 

«Divide et impera,»' ütles sinjoore Bartolome Colon. «Ma ei näe vajadust fordi ehitamiseks 
indiaanlastele indiaanlaste vastu. Kas tapavad nemad Vetšio alamaid või õiendavad 
viimased arveid ründajatega — nii ühtede kui ka teiste kuld jääb meile. Saarel rahu 
säilitamiseks on kindlasti vaja üksikute indiaani hõimude vahel vaenu alal hoida.» 


Tee mägedesse on vaevarikas ja me peatume mitu korda päevas, selleks et hinge tõmmata. 

Oma häbiks pean ma tunnistama, et väsin märksa rutem kui Guatukas. Ja noormehe 
heasüdamlikkus paneb mind lausa hämmastama. Kui ta märkab, et ma ei suuda enam 
väsimusest liikuda, jääb ta seisma ning ütleb põlvi hõõrudes kaeblikult: 

«Tarvis on puhata, jalad valutavad.» 

Esimesel päeval möödusid meist mitmed väikesed indiaanlaste salgad, kes vastasid Guatukase 
tervitusele ja läksid kitsast jalgrada mööda kõrgemale. 

«Kust nemad siia said?» küsisin ma Guatukaselt imestusega. «Varem ei olnud selles kandis 
ühtegi inimest.» 

Hiljem, kui taolisi salku hakkas ikka tihedamini meie teele ilmuma, ei imestanud ma enam. 

Kõik indiaanlased, keda ma nägin, olid minu meelest omavahel väga sarnased ja alles päeva 
lõpuks õppisin ma Guatukase abiga neid üksteisest eraldama. 

«Need palmitud juustega indiaanlased torkavad oma patsi sisse haigrusule,» ütles mu 
teekaaslane. «Vaata, nad ei oska punast värvi valmistada ja värvivad nägu ainult mustaks ja 
valgeks. Nood aga ehivad päid sulekroonidega ja sulerida ulatub neil ka mööda selga alla. 


' Jaga ja valitse (lad. k.).' 

Seda on nad õppinud kariibidelt. Need on Kaonabo mehed.» 

Julma pealiku nimetamine pani mind võpatama. 

«Aga näe, need seal kannavad õlgadel kitsenahku, nad on kaugelt tulnud. Need on kasiik 
Katanabani alamad.» 
«Mis sundis neid siia tulema?» imestasin ma endamisi. 
Ööseks seame end põlispuude alla. Sellel õnnistusrikkal maal ei ole röövloomi ega 
kardetavaid madusid ja me võime rahulikult magada, ilma et meil tarvitseks lõket süüdata. 

Mu silmalaud jõuavad vaevalt kinni vajuda, kui ma juba magan. Mind äratab koidueelne 
jahedus, ma mähin end tugevamini keebi sisse ja näen hahetava taeva taustal Guatukase 
tumedat kogu. 

«Miks sa ei maga?» küsisin ma. «Meil seisab ees pikk leekond, miks sa ei taha puhata?» 
«Kaks ja viis ja üks,» ütleb ta midagi sõrmedel loendades. «Sinu vend Orniccio õpetas mulle 
arvutamist,» lisab ta uhkusega. Tema sõnad ajavad mind naerma. «Ja sellepärast sa ei maga?» 
hüüan ma. «Mis veel siis saab, kui sa õpid sajani kokku arvama?» 

«Tss!» hüüatab ta sõrme huultele pannes. «Veel üks. Seni kui sa magasid, möödus siit üheksa 
indiaanlaste salka. Palju Guarionehhi mehi, palju Katanabani mehi, palju Kaonabo mehi. 
Kõik noored sõjamehed. Ma ei märganud nende hulgas ei rauku, naisi ega lapsi. Kas sul ei 
oleks parem Isabellasse tagasi minna?» lisab ta ühtäkki. 

«Mis juttu sa ajad, Guatukas,» vaidlen ma pahaselt vastu, «ma pean oma sõpra nägema! 
Just selleks tulin ma saarele tagasi ning sain nii palju vaeva ja viletsust tunda. Kas sa tõesti 
tahad, et ma nüüd, kus mu katsumused hakkavad lõpule jõudma, loobuksin temaga 
kokkusaamisest?» 

«Lähme,» sõnas Guatukas lühidalt.|'<Ainult et *me ikeerame sellelt rajalt kõrvale. Selle on 
tallanud indiaani sõjamehed ja meil ei ole hea nendega kohtuda.» 

Tõus muutus aina järsemaks ja tee veelgi raskemaks, sest nüüd pidime me puude ja põõsaste 


vahelt läbi pugema ning kätega liaane puruks rebima. Okkad torkisid meie jalgu, mu särk 
leemendas higist, käed ja jalad valutasid väsimusest. 

Kuid seevastu paistsid siit kõrgelt selgesti ümberkaudsed mäed. Ja igal pool, kuhu silm 
ulatus vaatama, venisid pikad inimread Kuninganna oru poole. Indiaanlasi ruttas sinna põhjast, 
idast, lõunast ja läänest. 

Äkitselt kuulsime me kuskil all, siinsamas lähedal, murduvate okste praginat. 

Ma piilusin põõsa tagant välja ning nägin metslase pronkspunäst nägu. Oimudelt lõuani 
jooksid tal mustad ja punased triibud, raskete ränipulkade abil pikaks venitatud kõrvalestad 
ulatusid õlgadeni. Mustad ja punased rõngad silmade ümber tegid need süngeks ja suureks. Ta 
oli teda ümbritsevatest sõdalastest tervelt pea jagu pikem. 

«See on kasiik Kaonabo ise!» sosistas Guatukes mulle kõrva. 

Tihe tihnikumüür varjas meid pealiku pilkude eest, kuid ta tõstis pea ja tõmbas ninaga 
õhku. Ma nägin, kuidas tema rind paisus just nagu sepalõõts. 

Ma pöördusin Guatukase poole, et talt midagi küsida, kuid noormees andis mulle märku 
vaikida jatiris mind kättpidi ülespoole. Siin oli kalju sees midagi koopataolist, mille 
sissekäiku varjasid ülalt allarippuvad pikad taimeväädid. 

Kaonabo lausus mõned sõnad ja otsekohe näis mulle, nagu oleksid meid ümbritsevad 
põõsad hakanud elama. Ma nä'in, kuidas tõmmud käed lükkasid oksi laiali, kuidas siin ja seal 
vilksatasid peakatete suled. Guatu-kas pigistas tugevasti mu kätt ja me hoidsime hinge kinni, 
kartes tõmmata endale indiaanlaste tähelepanu. 

«Mida nad otsivad?» küsisin ma. 

«Nad otsivad meid,» sosistas ta mulle kõrva, kui sõjamehed olid meie koopast eemaldunud. 
«Kaonabo haistis valge inimese lõhna. Parem on talle vastu minna.» 

Ma ei' teadnud, mida teha, kuid ma ei tahtnud, et Guatukas kahtlustaks mind arguses, ja 
pealegi lähenesid Kaonabo käskjalad juba jälle meie koopiale. 

Roomasime koopast välja ning jooksime künkast alla. Olles jõudnud põõsastesse, mis meid 
Kaonabo eest varjasid, lükkasima, oksad laiali ja seisimega suure kasiigi ees teel. 

Guatukas tegi aupakliku kummarduse ja tervitas pealikut, too vastas rahulikult tema tervitusele. 

Siis kummardasin mina omakorda ja ta pööras oma õudse näo minu poole. 

«Tere, suur pealik!» ütlesin ma Guakanagari rahva keeles. «Mul on rõõm teid oma teel 
tervitada.» 

«Miks kõnnib Haragva suguharu indiaanlane valge tapja kõrval?» küsis Kaonabo 
Guatukase poole pöördudes. «Või on Vetšio inimestest, samuti nagu Marieni rahvast, saanud 
juba valgete koerte orjad?» 

«Sa eksid,» ütlesin ma, «halbu inimesi leidub nii valgete kui ka punanahkade hulgas ja neid 
nimetatakse röövliteks ja mõrtsukateks. Ma tulin hiljaaegu Kuubalt; küsi sealsetelt inimestelt, 
nad ei kuulnud minu valgete vendade käest midagi peale lahkete sõnade.» 

Kaonabo andis märku ja indiaanlaste hulgast astus välja üks mees. Ma võpatasin õudusest, 
kui nägin tema nägu: see oli ümmargune nagu ketas, sest ta nina ja kõrvad olid puhtalt ara 
lõigatud. 

«See sõjamees tahtis valgetelt omaenda varandust tagasi võtta,» ütles Kaonabo, «ja vaata, 
mis nad temaga tegid ...» 

«Nii toimivad kurjad valged,» ütlesin ma, «ja neid peab karistama.» 

Pealikuga kõneldes imestasin ma ise, miks ei pan-inud selle hirmsa inimese välimus minu 
keelt suulae külge kleepuma. Kaonabo nägu oli valge ja punase värviga kirjuks maalitud. Pikad, 
nimme teravaks ihutud kihvad ulatusid üle alahuule ja andsid talle kiskja ilme. Kasvult oli ta 
minust poolteist korda pikem ja temaga rääkides pidin ma pea kuklasse ajama. Ta juuksed olid 
pealaele puntrasse seotud ning neid kaunistas sookure sulg; kätel ja jalgadel paisusy rihmadega, 


kok-kutõmmatud hirmuäratavad musklikimmud. 
«Sa oskad hästi minu rahva keelt,» ütlis Kaonabo, «kuid kaua ei tule sul seda enam rääkida.» 
Ta andis käega märku, kaks indiaanlast haarasid mu kätest kinni ja ühe hetkega olin ma üleni 
rihmadesse 

mähitud. Seejärel hakkas salk edasi liikuma. Mind tiriti ettepoole, ja selja taha vaadates nägin 
ma, kuidas Kaonabo ees seisev Guatukas osutas minu poole ning püüdis teda milleski veenda. 

Me jõudsime jalgraja käänakuni. 

Ma vaatasin veel kord tagasi ja nägin, kuidas Guatukas käed ehmunult näo ette tõstis. Samal 
momendil tundsin, et mu jalad kerkivad õhku, kaljud ja põõsad sööstsid mulle vastu, hirmus valu 
otsekui lõikas mu pooleks ja ma kaotasin teadvuse... 

«See olen mina, mu vend,» lausus Guatukase hääl minu kohal. 

Ma avasin silmad. Noormees seisis mu ees ning vabastas rihmu, millega mu käed ja jalad olid 
kokku tõmmatud. Minu viimane tunne oli olnud, nagu lendaksin ma alla, põhjatusse sügavikku, 
sellepärast liigutasin nüüd imestusega oma käsi ja jalgu — need olid terved ja vigastamata. Ent 
valu ümbritses mind endist viisi vööna ega möödunud isegi siis, kui Guatukas oli rihmad valla 
päästnud. 

«Mulle tundus, nagu oleks mind kuristikku visatud,» ütlesin ma. «Nägin selgesti kive ja põõsaid 
endale vastu lendavat.» 

Guatukas kompas hoolikalt mu roideid. 

«Kondid on sul tugevad, mu vend,» ütles ta. «Sind heideti kuristikku ja sa nägid kõike, mida 
näeb inimene eluga hüvasti jättes. Kuid pealik käskis su enne rihmapidi kalju külge siduda ja sa 
jäid selle rihma otsa rippuma. Sul on tugevad luud ja lihased. Paljud inimesed surid veel enne, kui 
nad kuristikku jõudsid. Kaonabo kinkis sulle elu, selleks et sa läheksid oma isanda juurde tagasi ja 
räägiksid talle indiaanlaste vägevusest. Loendamatud indiaani suguharud põhjast, lõunast, idast 
ja läänest on üles tõusnud. Ja oleks parem, kui valged laevadele istuksid ning oma maale 
sõidaksid.» 

«Aga Ormccio?» küsisin ma. «Kas ma tõesti teda enamei näe? » 

«Ma ei tea,» vastas noormees nukralt. «Praegu pead sa Isabellasse tagasi minema. Ma lubasin 
seda kasiigile.» 


XII PEATÜ KK 


VÕITLUS KUNINGANNA ORUS 


Admiral oligi juiba saanud teate indiaanlaste väljaastumisest ja viis ise nende vastu väikese 
sõjaväe, mille oli suutnud nii lühikese ajaga püssi alla kutsuda. 

Veel enne Isabellasse jõudmist nägime me kõrgelt mägedest, kuidas raudrüüsoomustest helkiv 
ussike liikus vastu indiaanlaste ääretule malevale. Hispaanlased tulid neljakaupa reas. Ridu oli 
kokku kaheksakümmend, Kaonabo jõud aga küündisid mitme tuhande meheni. 

«Indiaanlased löövad nad pinuks ja põrmuks,» ütlesin ma Guatukase kätt pigistades, «nad 
pühivad valgete väesalga maa pealt ara! Mu jumal, ja mina ei pääsegi sinna, et neid peatada või koos 
nendega hukkuda!» 

Otsekui vastuseks minu sõnadele eraldus sõdurite rivist hobuse seljas istuv kogu ning lähenes 
kapates indiaanlastele. Mees hoidis käes parlamentääri' valget lippu. Metslased, kes ei mõistnud 
tema ilmumise põhjust, tõstsid oma vibud, ja ta kukkus, läbistatuna mitmekümnest noolest. See oli 
lahingu algussignaaliks. 

Jalaväelaste paremat tiiba juhatas Bartolome Colõn, vasakut admiral; ratsavägi oli Alonso 
Hojeda käsutuses, kes oli edukalt tagasi tõrjunud indiaanlaste rünnaku Püha Tooma fordile. Need 
kõik olid julged ja uljad sõjamehed, ent mida suutsid nad teha indiaanlaste tohu-, tute väehulkade 


vastu? Aga sellegipoolest pidin ma siit, kõrgetest mägedest, saama tunnistajaks kõhutavale 
tapatalgute, mille taolist inimesed ei mäleta Aleksander Suure aegadest saadik. 

Kuninganna orgu viival juurdepääsuteel sööstsid indiaanlased kisaga hispaanlastele kallale. See 
oli tehtud läbimõtlematult, sest esimesest kokkupõrkest võttis osa väike arv indiaanlasi. Nad sõtkuti 
tuhatnelja kihtrtama aetud hobuste kapjade alla ning Hojeda raudrüütlid lõikusid indiaanlaste 
segipaisatud ridadesse. 


'Parlamentäär — läbirääkija, ühe sõdiva poole volitatu teise poolega läbirääkimiste 
pidamiseks lahingutegevuse piirkonnas. 

Orgu valitseva kõrgendiku vallutanud Alvärez Acosta seadis sinna üles suurtükid ja 
bombardid. 

Kaonabo oli toonud kaasa sõdalasi saare kaugemaist paikadest, lootes nende metsikule 
vaprusele. Kuid nendel inimestel ei olnud hobuste olemasolust aimugi ja soomusrüüdes 
loomade nägemine ajas neile hirmu peale. Selle asemel et oma viskodasid ja nooli lendu 
lasta, sirutasjd nad käed taeva poole, ja langesid ratsanike ette põlvili. 

Siis andis Kaonabo hispaanlastele paremalt tiivalt löögi oma viiesaja sõjamehega, kes 
olid läbi proovitud võitlustes kariibide vastu. 

Mitte midagi inimlikku ei olnud selles röögatuses, millega nad otsekui laviin 
hispaanlaste poole tormasid. Ent nad ei jõudnud veel jalaväe esiridadeni, kui 
Alvärez Acosta oma suurtükid ja bombardid käiku laskis. 

Esimestena lõid vankuma kasiik Guarionehhi sõdalased. Jalaväel ei tulnudki lahingusse 
astuda. Paanilisel põgenemisel tallasid indiaanlased üksteist jalge alla, neile järelejõudnud 
ratsanikud aga tegid mitmest tuhandest inimesest üheainsa verise massi. 

Hojeda pealekäimisel lahingusse kaasavõetud kakskümmend hiiglasuurt verekoera viisid 
alustatud tapatalgud lõpule. Nad jälitasid punanahalisi põgenikke tohutute hüpetega, 
said nad kätte ja paiskasid maha ning lõid hambad neile kõrri. 

Lahingu üksikasju jälgides ma kord tardusin hirmus köhale, kord viskusin Guatukase 
käest kinni kahmates ettepoole. 

Mägede jalamile jõudsime me just hetkel, mii Hojeda põgenevat Kaonabot taga ajades 
meist mööda ratsutas, ülestõstetud mõõk peos. 

Rüütli näol mängles ülbe naeruvine, üle lauba jooksis vaenlase noolest saadud verme. Ta 
käed olid verised, verd nirises laialt mõõgapidemelt, ja ka hobune oli tal kõhust saadik 
verega koos. 

Ma keerasnn sellele õudsele inimesele selja. 

Guatukas puudutas mind õlast. 

«Jääme hüvasti, mu vend,» ütles ta, «sest ma pean oma rahva juurde tagasi minema. 
Igaüks peab oma rahva juurde tagasi minema...» 

Ma ei pööranud tema sõnadele vajalikku tähelepanu, sest mu mõtted olid parajasti 
mujal. 

Meist kanti mööda kanderaam, millel puhkas kaamena ja elutuna armas sinjoore Mario 
de Campanilla. Parlamentääri valge lipp lebas tema kõrval. Vaesed metslased! Oma 
sõgedas vihas ei suutnud nad aru saada, kui ausa ja suuremeelse inimese vastu nad relva 
tõstsid. 


Niikaua kui mägitee seda võimaldas, liikus sõjavägi hargrivis. 

Ees sõitis isand valge hobuse seljas. Talle järgnes Alonso Hojeda, kes hoidis Rihmade 
otsas viit hiiglasuurt koera. Inimverd maitsnud loomad kippusid edasi ja seetõttu jõudis 
rüütli ratsu admirali hobusest alatihti poole pea võrra ette. 


Pasunad tuututasid ja trummid põrisesid, ent kõrv ei tabanud selles muusikas mitte 
mingisugust kindlat meloodiat, kõik segunes põrgulärmiks. Laenanud indiaanlastelt selle 
vaenlaste hirmutamise viisi, oli admiral andnud muusikantidele korralduse mängida ükskõik 
mida. 

Kui teel mõni indiaanlaste onn ette juhtus, andis Alonso Hojeda pöördudes märku ning 
otsekohe jooksid rivist välja kaks meest vastavalt varutud ja õlis immutatud takkudega. 

Nad süütasid takud põlema ja viskasid need siis onni katusele või seadsid seinte ümber. 
Kuiv puu võttis kor-rapealt tuld ja meie teed tähistasid kas onnide leegitsevad tõrvikud või 
söestunud tukid. 

Ma pigistasin silmad kinni ja hoidsin vaevu nuukseid tagasi. Kuid ma pidin Orniccio 
üles leidma ja tingimata admiralile järgnema. Üksiku valge inimese käsi oleks praegu 
mägedes halvasti käinud. 

Vahetevahel lasksin ma pilgul üle sõdurite jidade libiseda ja nägin kahvatuid 
kaskendunud nägusid. Millele need mehed mõtlesid? Võib-olla meenutasid nad oma 
mahajäetud kõdusid? Võib-oUa lõhkesid nende südamed kurbusest, kui nad nägid minna ja 
hävingut, mida me külvasime? Kuid Alonso Hojeda andis käega märku ning taas jooksid 
kaks meest rivist välja ja taas lõõmasid indiaanlaste onnid. 

XIII PEATÜKK 
RÜÜTEL HOJEDA 


PUNANE ULUK 


Pärast lõunat jõudsime mäekuruni. Siit viis alla ainult kitsuke jalgrada ja admiral andis käsu 
sõdurid kahekaupa ritta seada, kuid isegi kaks jalameest mahtusid vaevu kitsale rajale 
kõrvuti, rääkimata juba ratsanikest. 

Tuul puhus selja tagant, kandes meile ninna suitsu ja kärsahaisu. 

Alonso Hojeda oli oma toredal ronkmustal märal tardunud mäeharjale tumeda siluetina, 
mida ümbritses leegitsev taevariba. 

«Must rüütel!» mõtlesin ma. 

Musta rüütliga hirmutati minu armsal kaugel kodumaal sõnakuulmatuid lapsi. See kuri 
mees oli oma hinge kuradile müünud ja tegi nii palju paha, et igal pool, kuhu ta jalg astus, 
tungis veri maa seest välja. Jah, küllap varsti purskub veri maa seest ka seal, kuhu astub don 
Alonso Hojeda. 

Rüütli tigedad koerad ajasid oma koonud järsku ühe-aegselt õieli ning tormasid siis, ninad 
maas, otsekui käskluse peale edasi. Nende peremees keerles sadulas ja suutis neid vaevu 
hoida pinguletõmmatud rihmade otsas. , 

«Punane uluk!» hüüdis ta naeratades ja oma valgeid hundihambaid näidates. «Edasi, härrad 
aadlikud! Sihukest jahti ei ole te oma metsades ja lagendikel veel näinud!» 

Ning» otsekohe liikus tema sõdurite salk talle järele, kusjuures igaüks neist hoidis rihma otsas 
üht või kaht koera. 

«Jumala nimel, edasi!» käratas rüütel. 

Ja nad kihutasid kapates minema. 

Õudusega vaatasime me neile järele. 

Ma märkasin Diego Guerra sünget nägu. Pärast seda, kui olin näinud teda väljumas 
lõõmavast indiaanlaste onnist, rriuutus see mees mulle vastikuks. Tema saak ei olnud tookord 
kuigi rikkalik: ta surus pihku tühist kuldripatsit. » 


328 


«Millega sa rahul ei ole, Guerra?» küsisin ma. «Kui rüütel veel paar indiaanlast koertega 
surnuks ajab, annab ta nende onnid teie käsutusse .. .» 

«Sinu rüütel käjgu kus kurat!» pomises sõdur. «Teda vaadates võiks mõelda, et tema juhib 
siin kõike, aga mitte admiral. Eks sa näe, admiral on ju täielikult selle põrgulise pihus.» 

Ma pöörasin pead. Isand oli pärast rabandust kaota-nud oma majesteetliku hoiaku. Ainult 
harva ajas ta end nüüd sirgu ja heitis pea endiselt kuklasse, kuid see elavnemine möödus õige 
varsti. Ka praegu istus ta sadulas kühmus seljaga ja tema valge hobune, kes otsekui tunnetas 
oma isanda seisundit, seisis noruspäi, käel ripakil ja jalad harkis. 

Nähtavasti olid minu sõnad Diego Guerrat riivanud. Ta kõndis natuke aega vaikides mu 
kõrval ja ütles siis: 

«Nojah, rrfe riisusin onne. Meie ülemad lubasid seda meile. Igaüks riisus ja mina olen 
samasugune nagu kõik teised. Kuid seal ei olnud elavaid inimesi. Jaindiaanlasi olen ma tapnud 
üksnes ausas võitluses. Kui need ulguvad saatanad oleksid sinule kallale tunginud, tükki kümme 
ühe vastu, oleksid sinagi neid oma elu päästmiseks maha nottinud. Aga praegu see jaht — eks ta 
või küll olla ilus aadlikkude meelelahutus,» jätkas ta, «ent mina seda enam ei seedi, pärast 
seda kui meie isand, krahv Basgueda, mu odra maha tallas. Ma olen ise pool aastat jäägrina' 
teeninud, kuid ei ole iialgi näinud, et koertega elusaid inimesi taga aetakse.» 

Vali hõige tõmbas meie tähelepanu Hojeda salgale. Mäenõlvalt allakapanud rüütel seisis sügava 
lõhe äärel, mille püstloodsed nõlvad tegid edasiliikumise võimatuks. 

Me nägime ülevalt, kuidas rüütel kõik oma mehed kokku kutsus, kuidas nad veidi aega nõu 
pidasid:ja seejärel kätega kogu aeg alla jiäidates kuristiku serval tõuklesid. Ning äkitselt 
tardus mu süda hirmust. 

All, otse kuristiku põhjas, voolas väike mäestikujõgi. Selle köhal rippusid päratu suured 
kaljurünkad ja just ühe rünka all silmasime me armetut inimsalka. 


Jääger — elukutseline kütt. 

Raske öelda, kuidas nad sinna said, ent järskudest nõlvadest kaitstuna lootsid õnnetud siin 
ilmselt oma jälitajate käest pääseda. 

Idast ja läänest kõrgusid kuristiku kohal täiesti püstloodsed seinad, põhjast tõkestas tee 
kõhutava jõuga allapaiskuv kosk, neljandast küljest, lõunast, oleks hulljulge inimene võinud eluga 
riskides teha katset üles ronida, kuid selle väljapääsu kuristikust oli hõivanud rüütel Hojeda. 

«Edasi, härrad aadlikud!» hüüdis ta ja vajutas kännused oma musta mära külgedesse. Loom 
lingutas kõrvu ja hirnus, kuid ei liikunud paigast. 

«Hobustelt maha!» röögatas Hojeda siis, kargas ise hobuse seljast ja sidus ratsu kinni. 
«Ronime ükshaaval alla. Kui need metslased siit alla läksid, võime meie järelikult teha 
sedasama.» 

Ent rasketes raudrüüdes ja saabastes sõduritel oli raskem liikuda kui mäestikuradadega 
harjunud poolpaljastel indiaanlastel. 

«Noh, kastiillased, noh, julged baskid, näidake teistele eeskuju!» hüüdis rüütel meie poole 
pöördudes. 

Kuid meie sõdurid seisid liikumatult, pead maas. 

Hojeda mehed hakkasid kuristikku laskuma. Kivid varisesid nende jalgade alt sügavikku 
ning nad olid sunnitud roomates ja väljaulatuvaist taimejuurtest kinni haarates edasi tungima., 

«Edasi, edasi!» ergutas neid ülem, ent kui rüütel Gorvalan ei jaksanud end enam kinni hoida 
ning alla veeres, pöördus Alonso Hojeda ara ja lõi risti ette. 

Kuristik oli nii sügav, et alles tüki aja pärast näitas veeplartsatus meile kohta, kuhu õnnetu 
kukkus. 

«Laskumine jalamaid lõpetada!» kostis Hojeda käsklus. «Härrad arbaletikütid', ette! Me 


kõmmutame nad maha nagu jänesed!» 

Seda väikest inimrühma ei olnud tegelikult sugugi nii kerge jänestena maha kõmmutada, sest 
nad peitsid end kaljurünka nuki alla. 

Ent meie nägime ülevalt seda, mis rüütlil kahe silma vahele jäi. 


' Arbalett — vanaaegne laskerelv, mis koosnes vibust ja laest; arbaletist lasti noolte või 
kuulidega; võimaldas täpselt ja kaugele lasta. 

Põhja pobol moodustasid kosest uhutud nõlvad kummalisi astanguid,, mis üleval kokku 
jooksid, jättes vabaks väikese, vähem kui kähe sülla laiuse lõhe. Ja ehkki tõus oli siin 
kardetavam kui kuskil mujal, sest kähe sammu käidusel ulja ronija selja taga kõhises kosk, 
märkasime me siiski tumedat kogu ülespoole ronivat. 

«Üles on sealt hõlpsam ronida kui alla,» sosistas Guerra mulle kõrva. «Kui neil oleks köis, 
oleksid nad päästetud.» 

Ah, rumal metslane! Miks valis ta just selle nõlva? Isegi kui ta üles jõuab, saavad Hojeda 
mehed ta hobustel otsekohe kätte. 

Metslane ei olnud siiski nii rumal. Vasakpoolne nõlv oli täiesti ligipääsmatu, mööda 
parempoolset aga, ehkki uskumatute raskustega, ronis inimene üles. Ilmselt asetas ta jala meile 
nähtamatutele eenditele ja mõnikord vinnas end üles käte abil. 

Ma panin käe päikesevarjuks silmade köhale ning jälgisin hulljulget tarduva südamega. 

«Mis sa teed!» sosistas Guerra mul käest kinni haarates. «Näe, too punapea vahib siiapoole.» 

Kuid oli juba hilja. Minu liigutus äratas ohvitser Tordallo tähelepanu ja ta märkas julget 
meest, kes oli juba peaaegu oma eesmärgil. 

«Hei, arbaletikütid,» karjus Tordallo, võtke see sisalik sealt maha!» 

Arbaletikütid astusid ette, mitu noolt tungis vilinal läbi õhu. Ma peitsin näo käte vahele. 
«Mööda!» hüüdis Guerra. 

Ja kergendustundega vaatasin ma kuristiku poole. Ehtsa indiaanlasliku rahuga vinnas uljas 
metslane end jälitajatele tähelepanu pööramata käte abil üles Ja oligi lõhest väljas. Seejärel 
nägime, kuidas ta end täies pikkuses püsti ajas ja midagi õhku viskas. 

Me ei taibanud, mida ta teeb — kas viskab midagi või lihtsalt annab kellelegi märku. 

Äkitselt pigistas Guerra mu kätt. 

«Tubli poiss!» sosistas ta. «Viskas rihma või köie üle kuristiku.» 

Ei minu ega Guerra silin oleks suutnud köit nn kaugelt eraldada, kuid indiaanlase 
liigutustest sain ma 

aru, et sõduri oletus on oige. Metslane laskus põlvili ja sidus midagi kivinuki külge. Ja siis 
nägime kõik, kuidas ta sammus, käed laiali, kindlalt kuristiku köhale. Ülevalt näis meile, nagu 
kõnniks ta õhus. 

«Tulistage, mehed!» harjus Tordallo. 

Ent ükski sõdur ei rutanud tema käsku täitma, sest metslase julgus vapustas neid 
südamepõhjani. 

Tordallo hõige äratas don Hojeda tähelepanu. Mu jumal, nad kargavad uuesti hobuste selga 
ja kihutavad üles! 

Jumal tänatud, üks hobune kõmistas ja kukkus koos ratsanikuga tagasi. See peab neid väheke 
kinni. 

«Tulistage!» karjub ohvitser Tordallo, haarab siis ühe sõduri käest arkebuusi ja sihib ise. Kuid 
püss ei ole rüütli relv, ohvitser oskab mõõga või rapiiriga paremini 
ümber käia. Ja kuul ei taba indiaanlast. 


Käed laiali, kõnnib too õõtsudes mööda köit. 

Tordallo laeb arkebuusi uuesti ning valmistub veelkordselt laskma. 

«Issand halasta!» kuulen ma tagantpoolt valju hõiget. «Pidage, sinjoore Tordallo!» 

Ma pöördun ja näen Juan Rosat. Ta on surnukahvatu, tema huuled võbisevad. 

«Ärge tulistage,» hõikan nüüd mina omakorda, «halastage sellele vaprale metslasele!» 

Ohvitser sihib püssiga hulljulgele indiaanlasele pähe. 

«Püha Neitsi!» karjub Juan Rosa. «Ärge tulistage, see ei ole indiaanlane, see on meie sõber 
Orniccio! .. .» 

Mu jumal, aga muidugi, see on õige! Kuidas ma seda varem ei taibanud! Tema 
indiaanlaseriietus viis mind eksitusse. Kuid kas ei kõndinud ta täpselt samuti köiel, mis olf 
visatud «Ninalt» «Santa Mariale»! 

Kaitstes silmi päikese eest, uurin ma teraselt tumedat kogu. No muidugi, see on tema, 
Orniccio! 

Tordallo laeb arkebuusi ja suunab selle veel kord alla. Ma torman ohvitseri juurde ja kisun 
relva tema käest ara. Tuline raud põletab mu käsi. 

Seal all lõikab juba kuristiku ületanud inimene köie läbi. Tarm jumalale, ta on pääsenud! 
Nüüd jääb tal vaid üle mägedesse minna — kuristik kaitseb teda jälitajate eest. 

Mäekuru harjale ilmuvad hobuste vahused koonud ja hetk hiljem jõuavad Hojeda 
kuumaksaetud ratsanikud teele. 

Alonso Hojeda liigub ülestõstetud mõõgaga kuristiku poole. 

«Jookse, Orniccio!» hüüan ma. «Jookse, jookse, Omiccio!» 

Kuid mida see siis tähendab? Ta ei mõtlegi põgeneda. Ta seob köie ühte otsa pidi kinni ja 
viskab teise otsa kuristikku. 

Hojeda juuresolekust tiivustatuna võtab Tordallo jälle sõdurilt arkebuusi. 

Inimene kaljuharjal on jalad tugevasti vastu maad toetanud ja sebib kiiresti-kiiresti 
kätega. 

AII nööri otsas ripub tume kogu. See on naine, ma näen tema lehvivaid juukseid. Ta kerkib 
ikka kõrgemale ja kõrgemale. Nüüd haarab ta kaljuharjast kinni ja Orniceio aitab tal üles ronida. 

Tordallo laskub ühele põlvele ja sihib silma kissita-des. 

Ta ei ole üksi. Neli Hojeda aadlikku on hobuste seljast maha tulnud ja asuvad tema selja taha. 
Nood kaks seal kaljul aga just nagu ei märkakski neid ähvardavat ohtu. Nad lasevad köie uuesti 
kuristikku. 

Äkitselt kuulen ma metsikut karjatust. See on Rosa, kes rabeleb, vaht suu ümber, teda 
kinnihoidvate sõdurite käte vahel. Ta ei talunud seda õudset vaatepilti ja tahtis kinnisilmi 
kuristikku tormata, kuid kaaslased hoidsid teda tagasi. 

«Mõrtsukad!» karjub ta. «Olge te neetud! Hispaanlased, mis te vahite, siin tapetakse ju 
naisi!» 

«Pange relvad ära!» kuulen ma järsku kõlavat häält ega usu oma silmi: end sadulas sirgu 
ajanud, majesteetlik ja noorenenud admiral ratsutab sõdurite keskele. 

«Jätke need inimesed rahule,» ütleb ta Hojetia poole pöördudes. «Need on Vetšiö 
indiaanlased. Nemad ei võtnud osa saja kasiigi lahingust. Aga teile, ohvitser Tordallo, määran 
ma omavolide tegutsemise eest kümme päeva aresti.» 

Hojeda sõdurid taanduvad sõimusõnu pomisedes. Kõige viimasel hetkel, kui oleme juba 
valmis edasi liikuma, panen ma tähele, kuidas üks sõduritest ulatab 

rüütel Hojedale arkebuusi. Ma kargan rüütli juurde, kuul kõrvetab mu põske, kuid ma näen 


selgesti, et kuristiku vastasserval haarab Orniccio vaarudes endal rinnust kinni ja vajub 
siis*aeglaselt-aeglaselt teda toetava naise kätele. 


XIV PEATÜKK 
, HAAVU RAVIV" JA 
«UNENÄGUSID 


SISENDAV" 


Seesuguses olukorras juhtis siis jumal mind Orniccioga kokku. 

Teeloleku kuuendal päeval jõudsin ma mahajäetud külla. Mu huuled pakatasid janust ja ma 
ei leidnud kuskil varju päikese eest. Kõik majad olid purustatud. 

Küla teises otsas märkasin pooleldi kokkuvarisenud onni. Selle üks sein oli auklik ja sisse 
latigenud, kuid katus seisis omal köhal ja ma astusin selle õndsaliku varju alla. 

Juba ligi kuu aega tagasi jätsin ma oma isandaga hüvasti ja hulgun nüüd sellel maal, 
kus ei näe muud kui ainult rususid ja varemeid. Hüvastijätul vannutas admiral mind, et 
ma üksinda teele ei asuks, kuid indiaanlased, kes Orniccio keha kaasa viisid, olid suun- 
dunud mägedesse, ja kuidas sain siis mina paigale jääda! Kummatigi ei läinud admirali 
kartused täide; keegi ei pidanud mind teel kinni ja ma olin juba ammu kaotanud lootuse 
näha kuskil kas või ühtainsat elavat hinge. 

Aga kui nüüd minu ilmumisel kaks tumedat kogu mu eest onni kaugemasse nurka 
kargasid, võpatasin ma kaise ootamatusest. 

Vana hallipäine indiaanlane tõstis värisevad käed kohe pea kohale. Niisuguse žesti olid 
kohalikele elanikele õpetanud Hojeda sõdurid. See pidi tähendama, et indiaanlane on 
rahulik ega tõsta valge vastu relva. 

Väike paljas indiaanlaspoiss puudutas hirmust silmi pungitades arglikult mu kätt. 
Peopesal ulatas ta mulle mõned kullaterad. Ma lükkasin ta käe eemale. 

Ainult üks naine ei liigutanudki end minu ilmumisel. Taistus onni põrandal ja kummardus 
mingisuguse kaltsupuntra köhale. Hämaras ei näinud ma, mida ta teeb. 

Põrandani ulatavad pikad mustad juuksed varjasid inueest tema" nägu. 

«Võta kuld ja mine,» ütles rauk maneni keeles, ainsas, millest eurooplased veidigi aru 
said. «See on kõik, mis meie onnis leidub.» 

«Ma ei otsi kulda,» kostsin mina. «Olen seitse päeva ja ööd vahetpidamata teel olnud ja 
nõrken janust.» 

«Anna talle juua, Taiboku» ütles rauk 

Taiboki?! Ainsa hetkegi oli kõik mulle selge. Ühe hüppega kargasin ma onni keskele. 
Naine sirutas käed laiali ja varjas minu eesträbalahunnikut. Sellellamas kärbeste eest 
keebiga kaitstud inimkogu. 

Keepi kõrvale heites nägin ma kaamet nagu, mille tundsin kohe ära, ehkki tihe must habe 
seda tugevasti moonutas. Silmad olid suletud. 

«Orniccio mu vend, Orniccio, mu sõber!» sosistasin ma põlvili laskudes. «Ma olen siin, 
Francesco on siin. Ornicc10, vaata mulle otsa!» 

Naine ei olnud põrmugi üllatatud, vaid nihkus veica eemale, et mulle ruumi teha. 

«Ta kutsus sind unes ja sa tulid,» ütles ta hispaania keeles. 


Ta asetas Orniccio pea oma põlvedele ja seda tasakesi kiigutades tõstis pilgu minule 
Esimesel hetkel ma ei taibanudki, kui kaunis ta on. Alles hiljem hakkasin nägema tema 
kitsaid kulmukaari, pikki ripsmeid ja õrna suud. Praegu aga rabasid mind tema silmad. 


Need olid tumekollased nagu kassil või linnul ja neis otsekui väreles raske leek. 

«Ma tunnen sind, Taibeki,» ütlesin ma. «Mulle rääkis sinust Guatukas, su venil...» 

«Häda mulle!» hüüdis rauk, «Valged panid selle noore sõjamehe raudu ja viisid ära oma 
maale!» 

Ma vaikisin pea maas, sest see oli tõsi. Kui Guatukas tuli Kaonabo eest lunaraha 
pakkuma, võeti ta kinni ja pandi ahelaisse. 

«Ka mina tunnen sind, Francesco Ruppi,» ütles Taiboki. 

Rauk astus oma peenikestel kuivatanud jalgadel kõikudes minu juurde. . 

«Aga kas sa mind ei tunne, valge härra? Ei, sa ei või mind tunda. Kunagi oljn ma tugev ja 
võimas ja mind hüüti Vetšioks, kuid nüüd on mu nimi Tau Tarnas — Murede Poeg.» 

Kaastundlikult silmitsesin ma seda kunagi võimsat ja lugupeetud pealikut. 

«Kuula,» ütles Taiboki minu kätt Orniccio rinnale pannes, «ta hingab kergemalt. Kiidetud 
olgu sinu tulek. Satõid talle tervenemise!» 


Orniccio jäi ellu. Neliteist päeva vähkres ta sonides ja neliteist päeva istusime me tema 
juures, vahetades-ta laubal külmi mähiseid. Kui ta silmad avas, konutas mind tema hõõguv, 
palavikuline pilk. Teadvusetus olekus võttis ta mõnikord minu yõi Taiboki -käe ja asetas oma 
kuumavale otsaesisele. 

«Ma kuulen tema mõtteid,» ütles neiu sel puhjil. 

Iga päev Ornicciole sidet tehes nägime, kuidas tema haav vähehaaval kinni kasvab. 

«Aga kus on siis kuul?» küsisin ma rahutult. «Kui kuul tema rinda jäi, siis ta küll kaua ei 
ela.» 

«Mind kutsutakse Taibokiks,» vastas neiu, «aga teisiti hüütakse mind Tarautiks. Sa räägid 
marieni rahva keelt ega mõista sellepärast nende nimede tähendust. Taiboki tähendab «unenägusid 
sisendav», Tarauti aga «haavu raviv». Ma avasin ta rinna ja lükkasin lihased laiali. Ta karjus 
nagu naine, aga ma tõmbasin kuuli sõrmedega haavast välja.» 


Orniccio ei tulnud meelemärkusele. «Ta on veel elus,» ütles Vetšio, «kuid tema hing uitab juba 
surnute riigis ...» 
«Ta jääb elama!» vaidles Taiboki vastu. 


Orniccio toibus viieteistkümnendal päeval. Ta avas silmad; tema silmavalged olid klaarid ja 
pilk arukas. Ta kergitas end, kuid vajus samas asemele ja suikus sügavasse unne. 

Taiboki võttis mu käe ja pani oma rinnale. 

336 


«See süda kuulub sulle!» ütles ta. Seadis siis Orniccio pea oma põlvedele ja äiutas teda nagu 
last. Oma väikesel vennal käskis ta tuua kaks kannutäit vett. ,, 

Ornicciot põlvedel kiigutades valas ta vett ühest kännust teise. Vesi voolas vaikse sulinaga. 

«Vaata, su sõber naeratab,» ütles ta. «Ta kuuleb vee sulinat ja näeb unes merd, mida ta nii 
väga armastab. Just sellepärast kutsutaksegi mind Taibokiks — «unenägusid sisendavaks». Sina 
armastad samuti merd, Francesco,» jätkas ta tõustes, «ja ma sisendan ka sulle imeilusaid 
unenägusid. Ma armastan sind, mu vend, ja tahan, et sa alati naerataksid.» 

Meistusime läve ees. Vetšio õpetas väikest Daukast võrke punuma. Taiboki noppis villu. 
Minu abiga oli ta hommikul niitnud väikest valget kitsekest, terava noaga osavalt villa lõigates. 

Orniccio magas, onnis ning me katkestasime iga minut oma jutu, et kuulata tema hingamist. 

Õudusega meenutasin ma sõjaretki, lahinguid ja verd, aadlike ja munkade nägelemisi, Hojeda 
julmust ja admirali jõuetust. Kui kaugel oli see kõik minust praegu! 

Mu sõber paranes. Haiiti kõige kaunim neiu ütles mulle asja, et armastab mind. Ma olin 
õnnelik. Minus pakitses soov rääkida ka temale oma armastusest, ent mul oli raske seda 
sõnades väljendada. 


Ma võtsin tema juuksed käte vahele ja peitsin nendesse oma näo. Oleksin tahtnud nutta ja 
naerda. 

Taiboki jättis villade noppimise ja vaatas mind oma hämmastavate silmadega. 

«Taiboki,» ütlesin ma, «ma näen, kui hea ja tark sa oled. Mulle meeldib osavus, millega sa 
mu sõpra põetad. Sa oled aupaklik üUa Vetšio ja hea oma väikese venna vastu, aga kui sa 
minuga kõneled, siis näib mulle, nagu suhtuksid sa näinusse isegi paremini kui vennasse.» 

«Jah,» ütles tema. «Kui ma Daukast pesen, hammustab ta mu käsi.» 

«Mulle näib, nagu suhtuksid sa minusse paremini kui Vetšiosse,» lisasin ma. Tahtsin veel 
kord kuulda, et ta mind armastab. 

«Jah, mu vend,» vastas Taiboki. «Kasiik on juba vana ja väeti ning igatseb surnute riigi 
järele. Ta ei usu, et Omiccio ellu jääb. Agasina usud.» 


Ma võtsin tema tõmmu käe, süda vasardas mul rinnus. 
kaheksateist täis, ma olen juba mees.» 

«Noh, missuguste sõnadega tuleks küll talle oma õrnust ja armastust avaldada?! 

«Ma nägin, kuidas sa kitse niidad. Sa teed seda paremini kui minu maa tütarlapsed. Sa oskad 
kalu püüda ja paati meisterdada. Ma nägin, kuidas sa savikruuse maalid, nii et need lillede 
sarnaseks muutuvad. Ma olen näinud, kuidas sa haige eest hoolitsed, rauka toidad ja väikest 
last pesed. Sinust saab hea naine!» 

Taiboki kuulas mind pärani silmi. Tema huultelt ei kustunud uhke ja õrn naeratus.. 

Ma sirutasin talle käe ja ta pani sellesse oma peo. 

«Jah, minust saab hea naine,» kordas ta. «Ma lähen natukeseks ajaks ära, aga sina valva oma 
sõpra ja anna talle juua, kuita palub.» 

Sel hetkel hõikas Orniccio, kes oli end asemel püsta-kile ajanud, mind nimepidi. 


XV PEATÜKK 


KOHTUMINE SÕBRAGA 


Orniccio oli meelemärkusele tulnud. 

«Ma vaatasin tükk aega, enne kui taipasin, et see oled sina, Francesco, kes seal ukse juures 
istub,» ütles ta hämmeldunult naeratades. «Aga kus on siis Taiboki?» 

«Ta tuleb kohe,» vastasin mina. 

Me haarasime kätest kinni ning nutsime ja naersime teineteist silmitsedes. 

«Vaiki, Ornicci0, sa ei tohi nii palju rääkida,» taipasin ma järsku, kuid puistasin ta samas 
küsimusterahega üle. 

Ka Orniccio ei jäänud mulle selles suhtes alla. 

«Kuidas saadmirali juurest aratulid?» küsis ta. 

«Mida koloonias tehakse? Kuidas koheldakse vangistatud indiaanlasi?» 

Mida võisin ma Ornicciole vastata? Kas seda, et admiral tund-turaiilt ikka sügavamale 
masendusse langeb, et Bartolome Colön kõiki asjaajamisi juhib? Või seda, etindiaanlaste 
eluasemed on hävitatud ja nad ise rügavad valgete heaks tööd teha nagu orjad? 

«Admiral on haige,» ütlesin ma viimaks, kui vaikimine juba koormavaks muutus, «palavik ja 
podagra on taara piinanud ja ta tegeleb vähe koloonia asjadega.» 

«Aga indiaanlased?» küsip Orniccio kärmelt. «On see tõsi, etnad viiakse orjusse ja neid 
müüakse nagu loomi?» 

Jah, see oli tõsi. Valitsejad nõudsid koloonialt kulda. Ehkki indiaanlastelt võeti ära kõik 


kullatagavarad, mida nad paljude aastate vältel olid kogunud, ei piisanud sellest siiski, et 
hüvitada koloonia jaoks tehtud tohutuid kulutusi. Siis tuupis admiral viissada vangi Torrese 
laevade trümmidesse ning saatis nad Euroopasse. Portugallased müüsid suure vahekasuga 
Ginea metslasi orjadeks ja isand otsustas neist eeskuju võtta. Paavsti poolt pärismaalasi 
valgustama saadetud mungad — frantsisklased ja benediktlased — toetasid seda kavatsust. 
«Mida rohkem muret ja katsumusi elavad õnnetud üle siin, maa peal,» ütlesid nad, «seda 
kiiremini pääsevad nad taevariiki!» 

«See on tõsi, Orniccio,» vastasin ma silmi tõstmata. «Pärast saja kasiigi lahingut,» ütles 
Orniccio, «kihutasid Hojeda sõjamehed Vetšio indiaanlased piikidega nende onnidest välja, 
ehkki valgete ja punanahkade vahel oli kuulutatud rahu ... Auväärne kasiik oli sunnitud 
asustamata mägedes ringi hulkuma. Veel hullemini toimiti Guakanagariga. Kasiik Kaonabo, kes 
pidas marieenlast valgete poolehoidjaks, oli ta juba ammu tema valdustest välja ajanud. 
Guakanagari võttis saja kasiigi lahingust osa hispaanlaste poolel. Kuid temagi aeti koos 
trobikonna indiaanlastega läbipääsmatusse sohu, kus nad surid piinarikkalt nälga ja janusse 
ainuüksi sellepärast, et nende nahk oli teist väfrvi kui hispaanlastel! Kui neli Bartolome Colöni 
väesalga sõdurit naiste ja laste peale halastades neile pisut vett ja toitu 

tõid, poodi need õrnasüdamelised inimesed ülema käsu kohaselt üles.» 

Ma vaikisin, sest teadsin seda juba ammu. 

«Kuulnud, et Kaonabo on hispaanlaste kätte vangi langenud,» jätkas Ornicc10, «Saatis 
kasiik Vetšio Guatukase rikkaliku lunaga Isabellasse, ent valged võtsid noormehelt kulla, 
tema enese aga panid raudu ja saatsid laeva trümmis Kastiiliasse .. . Aga kas sa oled kuul- 
nud, mil viisil Kaonabo kinni võeti?» 

«Küllap rakendati sealjuures admirali instruktsiooni,» mõtlesin ma, aga valjusti laususin: 

«Teda võttis vangi vist teegi Conteras?> 

«Keegi Alonso Hojeda,» parandas mind Orniccio. «Ja alatus, millega seda tehti, toob 
muidugi hispaanlastele veelgi rohkem kuulsust. On see ju alati olnud nõnda: mida rohkem 
inimene omasuguseid hävitab, seda valjemini tema kuulsus kõmiseb. Kuid Kaonabot ei 
võetud vangi ausas võitluses. Sa oled arvatavasti märganud, et ka kõige tugevamad ja 
mehisemad indiaanlased jäävad südames lapsikult lihtsameelseks. Mulle räägiti, et nad 
olevat luba küsimata hispaanlastelt mõningaid toiduaineid ja esemeid võtnud. Eks nad 
pidasid ju esialgu hispaanlasi oma vendadeks ja sõpradeks ning olid ise valmisjieile viimast 
ara andma, seepärast arvasidki nad endal õiguse olevat võtta sõpradelt toitu, kui nad olid 
näljased, või mantlit, kui neil oli külm. Ja ehkki Kaonabo oli tark ja mehine pealik, ei 
saanud teda kavaluses ega osavuses valgetega üldse võrrelda. 

Pärast saja kasiigi lahingut, kui Vega Realis hukkus nii palju indiaanlasi, sai Kaonabo 
aru, et rumalus on valgetele vastupanu osutada, ja sõlmis nendega rahu. Aga rahu sõlminud 
indiaanlane heidab kõrvale kõik halvad mõtted oma endisest vaenlasest. Kaonabo andis 
valgetele temalt nõutava kullaandami ja läks oma Maguanasse. Kuid Hojeda teatas talle, et 
admiral kavatseb temale alistunud kasiiki kuninglikult tänada. Kuna paljud teadsid, et 
Kaonabot köidab väga kella meloodiline kõla, mis Isabellas usklikke näivusele kutsub, siis 
teatas Hojeda kasiigile, et admiftl olevat otsustanud selle kella temale kinkida, milleks 
Kaonabo pidavat isiklikult Isabellasse ilmuma. Silmakirjalikust austusest Kaonabo vastu 
sõitis Hojeda talle isiklikult Maguanasse 

järele. Et mitte kahtlust äratada, võttis Hojeda kaasa vaid mõned sõdurid. Kuid ta Võttis 
peale selle kaasa veel ahelad ja käerauad. 

«Ma armastan oma venda, vägevat kasiiki Kaonabot,» ütles Hojeda, «ja tahan, et mu 
vend saabuks admirali ja asekuninga õukonda väärilisel kombel.» 

Näidanud Kaonabole ahelaid ja käeraudu, seletas Kastiilia aadlik metslasele, et rüütli 
kodumaal peetakse neid ahelaid ja käeraudu kuulsate isikute kaunimaiks ehteiks. Kaonabo 
pani rõõmsalt naeratades ise endale rauad käte ümber. 

Seejärel viskas Hojeda kasiigi oma sõdurite abiga enda taha hobuse selga ja ajas 
hobuse kõigest väest kappama. Ma arvan, et Kaonabo tuli üleni ahelaisse mähkida ja 
peale selle veel tal ka suu kinni toppida, muidu oleks Hojeda käsi halvasti käinud. 

Räägitakse, et Kaonabole olavat tellitud mingisugused isevärki käerauad. Praegu vaevleb 
Maguanamaa kasiik seina külge needituna meie isanda, admirali keldris,» lõpetas Orniccio 
oma jutu. 

Tõtt öelda tundsin ma Kaonabole teda tabanud kat-sumustes vähe kaasa, sest mul 
hakkavad veel tänapäevani ribikondid valutama, niipea kui teda meelde tuletan. Kuid 
mõte sellele, et ilus, uhke ja teadmishimuline Guatukas purjetab praegu Euroopasse 
trümmis, mis on temasuguseid õnnetuid täis tuubitud, tegi mulle rängalt haiget. 

«Guatukast ootab parem saatus kui teisi,» ütlesin ma. «Ta on tark, räägib väga hästi 
hispaania keelt, oskab lugeda ja kirjutada ning erineb kõikide oma tegudega ülejäänud 
metslastest, oma kaasmaalastest.» 

«Sa nimetad neid inimesi metslasteks?» küsis Orniccio ja vaatas mulle imestunult otsa. 
«Muidugi, nad erinevad eurooplastest tunduvalt. Nad on heasüdamlikud, lihtsameelsed ja 
lõbusad. Nad ei ole kristlased, nad on harimatud paganad, sellepärast eitapa nad neid, kes 
teisiti usuvad. Aga oled sa kuulnud nende laule?» 

Minu silme ette kerkis tee, mis viib admirali majast mööda tammile, ja sellel trobikond 
järelevaataja käsul laulu venitavaid indiaanlasi. 

«Need laulud ängistavad südant,» ütlesin ma. «Ma 

kuulsin, nad laulsid mungast... Noh, tead küll, seda laulu lauldakse igal pool... See on 
hirmus!» 

«Jah,» sõnas Orniccio. «Ma tõlkisin selle hispaania keelde. Kuid seda ei laula mitte 
nemad ise, vaid nende mure. Vanad indiaani laulud aga on ilusad ja kaunikõlalised. Anna 


seinalt see riistapuu.» 
Ma ulatasin talle üheainsa keelega mänguriista, mis meenutas kitarri. 
Ta hakkas keelt sõrmitsedes tasa laulma: 
Paks munk me käida peal 
lõi palves risti püsti... 


«Jajah,» ütlesin ma, «just seesama laul.» 


Kuid mina lastega põgenesin sealt, 
kus needus kaela kisti. 


«Kuula refrääni,» ütles ta. 

Ja mind pani imestama vihane ilme, mis varjuna üle tema avala näo libises. 
Page! Hispaanlase käes 
on pika tulega kepp; 
page, indiaanlane, kuni 


on hobuse jalus su lõpp. 


Hispaanlase veri on kuum, 
hispaania mehed on kurjad; 
ja tantsib hispaania nuut 

me indiaani turjal! 


«Laula edasi,» palusin ma. 
Orniccio libistas sõrmedega üle keele ning see tõi kuuldavale tiliseva ja laulva heli. Ta 
lükkas juuksed laubalt tagasi ja laulis: 


Näe, valgustab teed 
nende laevale kuld — 
see kristlaste jumal. 
Mina vaid kõveras 
kannatan, värisen, 
haavadest, peksmisest rumal. 

Talu! Hispaanlase käes 


on pika tulega kepp; 


talu, indiaanlane, kuni 


on hobuse jalus su lõpp! 


Hispaanlase veri on kuum, 
hispaania mehed on kurjad; 
ja tantsib hispaania nuut 


me indiaani turjal! 


«See laul sobib niisama hästi ka Valencia talupojale või Kastiilia karjusele. Asenda 
ainult paar sõna ja vaata, kuiladusalt välja tuleb: 


Hidalgode veri on kuum, 

on aadlikest mehed nii kurjad; 
ja tantsib hidalgode nuut 

me vaese maarahva turjal! 


Ma märkasin, kuidas tema vihane ja kibestunud näoilme ootamatult asendus rõõmsa ja 
õrna ilmega. Ta silmad lõid nii tugevasti särama, et ma tema pilgule järgnedes 
tahtmatult tagasi vaatasin. 

Onni astus Taiboki. 

Orniccio tahtis tõusta ja neiule vastu minna, ent too vajutas ta oma saledate, 
tugevate kätega uuesti asemele pikali. 

«Sina ütled «metslased» ...» lausus Orniccio. «Vaata seda naist. Kas sa oled jõudnud 
tähele panna, kui tubli, suuremeelne, tark ja hea ta on?» 

Muidugi olin ma jõudnud seda tähele panna. 

«Tema hing on niisama kaunis kui nägu,» ütlesin ma. 

«Tõesti?» küsis Orniccio Taibokit õrnalt emmates ja tema pead oma rinnale surudes. 
«Kui ma nõuks võtsin temaga abielluda, tegi mind väga rahutuks mõte, kuidas teie 
omavahel sobite, teie kaks, kes te olete mulle kõige lähedasemad inimesed. Kas te 
hakkate teineteist nii armastama, nagu mina seda tahan?» 

«Ma armastan teda rohkem, kui sina seda tahad,» oleksin ma tahtnud ütelda ja suutsin 
vaevu oma rumalat keelt talitseda. 

Täna hommikul end väikeses tiigis pestes vaatlesin ma hulk aega oma peegelpilti. 
Inimene peab olema püs- 

tihull, kui ta kujutleb, et mõni tütarlaps võiks eelistada mind mu ilusale ja targale sõbrale! 

«Francesco ütles, et minust saab hea naine!» lausus Taiboki uhkelt raing põimis oma 
saledad käsivarred Orniccio kaela. ümber. 

Ma peitsin näo sõbra sülle. Ja mu rinnas tunglesid kõige mitmekesisemad tunded: armastus 
Orniccio, armastus Taiboki, armastus nende mõlema vastu ja kahjutunne iseendast. 

Kui ma pea tõstsin, seisid mu silmis pisarad, kuid need olid õndsad heldimuspisarad. 

Ma ühendasin nende käed. 

«Saage õnnelikuks, mu kallid sõbrad,» ütlesin ma, «ja armastage teineteist alati nii, 
nagu armastate praegu.» 

Orniccio võttis Taiboki näo oma pihkude vahele ning suudles teda laubale. 


«Jah, sinust saab hea naine, mu laps,» ütles ta hellalt. 


XVI PEATÜKK 


PÄEVIKU LÕPP 


Mida peaksin ma veel juurde lisama? Saanud teada, et Hojeda nuuskurid jälle rüüstatud 
küla ümber luusivad, lahkusime me vanast asupaigast ja läksime veel kõrgemale mägedesse. 
Orniccio valik langes kõrgele kaljurünkale, mille jalamit uhtusid Osema jõe veed. Kolmekesi 
kandsime kive kokku ja meisterdasime savi abil majakese, mis tuletas väga meelde kalurihütte 
Genua lahe ääres. Esiotsa olid kõigil käed-jalad tööd täis ja isegi väike Daukas kutsuti appi. 

Orniccio leidis mägedes paelademe ja õpetas Taibokit lupja põletama. Ning Daukas segas 
seda tundide kaupa ja valas veega üle. 

Päeval ei olnud mul mahti igatsust tunda, õhtuti aga ronisin ma mäetippu ja vaatasin 
Isabella poole. See oli muidugi silmapete, ent puhuti näis mulle, nagu väreleks kuskil sealpool 
taevas suitsuvine vii liiguksid tumedad kogud. 

Niisuguses seisundis istusin ma hilisööni, kuni minu 

kauasest äraolekust rahutuks muutunud Omniccio või Taiboki mind hõikasjd. 

Ahnelt hingasin ma kopsudesse tuult, kui see puhus idast. Mulle tundus, nagu tooks ta 
sõnumeid kodumaalt. Öösiti kargasin ma tihtipeale asemelt üles ning hirmutasin sellega oma 
häid sõpru, sest mulle viirastus, nagu viibiksin ma Genuas, meie vanas katusekamnbris, ja 
sinjoore Tomaso kutsuks mind. 

Majake sai lõpuks valmis jalubjaga valgendatud, selle ümber rajati juurviljaaed ja isegi väike 
lillepeenar. Taiboki oli Orniccio nõudmisel juurvilja- ja lilleseem-neid möödunud aastast alles 
hoidnud, hoolitsedes nende eest rohkem kui kullalüvatagavara eest. 

Kitseke ootas juurdekasvu ja meie tagasihoidlik laud. pidi õige pea piimaga rikastuma. 

Nii elasime merahulikult janelja või viie kuu kestel ei häirinud meid keegi. 

12. veebruari aovalgel äratas mind veerevate kivide kõlin. Ootamatu sissetungi 
ärahoidmiseks olime maja juurde toovale jalgrajale kuhjanud lahtisi kive. Ainult siin elav 
inimene oskas neist müra tegemata üle tulla. Ma vaatasin onnist välja. Rada mööda tuli üles 
mees, eurooplane. Ma tundsin ta kohe ära, hoolimata sellest, et halvad ilmad, tuul ja päike 
olid ta näole ja riietele oma jäljed jätnud. See oli õnnetu Miguel Diaz, kes umbes seitsme 
kuu eest kolooniast põgenes. Ta haavas kakluses .raskelt oma parimat sõpra ning pages 
karistuse kartusel mägedesse. 

Kuid tema sõber sai terveks ja määras omalt poolt kümme tuhat maravediid tasuks sellele, 
kes põgeniku kolooniasse tagasi toob. 

Ma ei tahtnud talle meie pelgupaika paljastada, ent kuidas oleksin ma talle rõõmusõnumi 
kuulutamata jätnud! Mõte sõbra surmast painas teda ju rohkem kui karistuse kartus. «Sinjoore 
Diaz!» hüüdsin ma. 

See tuli talle nii ootamatult, et vaeseke oleks äärepealt kuristikku kukkunud. 

Ma kutsusin ta meie onni, kus talle pakuti toitu ja puhkust. Aga kui suur oli - õnnetu 
rõõm, kui ta oma sõbra paranemisest kuulis? 

Diaz omakorda teatas meile, et Osema, mis saab 

alguse mägedest, muutub kaugemal laiaks laevatatavaks jõeks. 
Selle suudmes asuvad naiskasiigi valdused, kes oligi Diazele peavarju andnud. Noored 


inimesed armusid teineteisesse ja indiaanlannast sai tema naine. Tundes, et hoolimata 
armastusest tema vastu igatses Diaz siiski valgete inimeste järele, juhatas suuremeelne naine 
talle-kätte rikkaliku kullaleiukoha, et ta võiks seda admiralile teatades oma süüd lunastada. 
Naiskasiik tegi Diazele ettepaneku admirali veenda, et viimane rajaks fordi tema valdustesse, 
kus kliima on tervislikum ja pinnas viljakam kui Isabellis. 

Orniccio kuulas Diazi umbusklikult. 

«Suhtlemine tööka ja mitmesugustes käsitöödes väga osava hispaania rahvaga toob Osema 
inimestele muidugi kasu,», ütles ta. «Ent kes teab, kas ülemate ahnus ja julmus ning preestrite 
valelikkus ja omakasupüüdlikkus ei vii selleni, et uhketest Osema inimestest tehakse orjad, 
enne kui nad hispaanlastelt midagi head õpivad?» 

«Ma ei tea,» kostis hispaanlane ohates, «kuid mul on nii suur igatsus oma rahva järele, et 
ei suuda kauem kannatada. Mõnikord valdab mind meeleheide, mul .et jätku jõudu midagi teha 
ja maistun kaua ühel köhal, silmad pööratud Hispaania poole. See on kodumaaigatsus!» 

Ma tundsin, kuidas mu süda tugevasti lööma hakkas. Tähendab.see ängistus rinnus, need 
ootamatud ja põhjusetud pisarad ning ahastushood, mis mind viimasel ajal piinavad, on vist 
samuti kodumaaigatsus? 

Teele kaasaantud toidumoona ja heade soovidega lahkus Miguel Diaz reipalt ning 
lootusrikkalt meie onnist. Tänutäheks andis ta sõna tagasiteel meie poole sisse astuda ja 
koloonia elust pajatada. 

Ja ta täitis oma lubaduse. Täpselt kähe nädala pärast koputas ta meie hüti uksele. Ent ta tegi 
seda alles siis, kui oli Osemamaal käinud ning pöördus nüüd Isabellasse tagasi. 

«Minu salk läheb tükk maad alamalt ja neist lahkudes püüdsin ma võimalikult whe 
tähelepanu äratada,» rahustas ta meid. 

Uudised, mis Miguel Diaz meile tõi, ei olnud kuigi lohutavad. 

Koloonia elanike rahulolematus admiraliga oli saavutanud haripunkti. Käsitöölised ja 
talupojad, kelle õlul lasus kogu tööde raskus, mässasid ühtelugu. Rängad maksud, mida 
aadlikud ja vaimulikud nõudsid, viisid need inimesed selleni, et paljud põgenesid Isabellast ja 
rändasid saarel ringi, mõningad aga ühinesid indiaanlaste salkadega, kes hakkasid 
Espanolas siinseal uuesti nähtavale ilmuma. 


Ka aadlikud ja vaimulikud olid meelestatud admirali vastu, sest nende arvates pidid seisus 
ja päritolu neid igasugustest töödest vabastama. 

Ilmselt olid admirali vaenlased õukonnas uuesti võimust võtnud, sest monarhid saatsid 
saarele koloonia asju uurima oma komissari don Aguada. 

Admirali vaenlaste alatised salakaebused olid nende kõrguste südamed nähtavasti kalgiks 
teinud ja nad nõudsid Aguada kaudu isandalt kõikide tema tegude 
eest vastust. 

Tundes admirali kärsitut ja kõrki loomust, ootas kuninglik komissar vaidlemist ja vastupanu. 
Seks puhuks oli talle salaja ette kirjutatud Cristõbal Colön vahistada, võtta temalt kõik 
volitused ja toimetada ta Kastiiliasse. 


Kuid saladused tulevad peaaegu alati ilmsiks, ja isegi alles hiljuti kolooniasse 
tagasipöördunud Miguel Diaz oli kuulnud räägitavat, et Aguada vangistab varsti admirali ja 
viib ta Kastiiliasse. 

Võib-olla olekski see nõnda juhtunud, kui poleks olnud aruka ja kaalutleva Bartolome Colöni 
mõju. Mis admirali hinges ka ei toimunud, väliselt allus ta kõikidele komissari korraldustele 
ning suudles aupaklikult kuninglikku pitserit. 

Komissar aga oli halb inimene. Ta asus kohe kõike tühistama — isegi admirali mõistlikke 
uuendusi — ja koloniste nende asekuninga vastu üles kihutama. Kui ta võttiski vastu 
ümberkaudsete kasiikide kaebusi, siis üksnes selleks, et Cristõbal Colöni alandada, aga mitt] 


sugugi indiaanlaste heaolu pärast. 
Admiral mõistis et seesugune muutus monarhide meeleolus võib mõjuda tema edasisele 
saatusele huka! tuslikult, ja otsustas koos Aguadaga Kastiilrasse sõita. 

Ta lootis, et tema kõneosavus aitab tal uuesti valitsejate poolehoidu võita. 

Kogu see väike laevastik, mida koloonia omas, lastiti aromaatsete juurte, punase puu ja 
kullaga, kusjuures admirali auks peab ütlema, et ta ohverdas ka lepingu alusel isiklikult 
temale kuuluva osa saagist. Ei olnud ohvrit, mida ta ei oleks toonud monarhide ahnuse rahul- 
damiseks. 

Aguada tõi kaasa kuninganna kategoorilise keelu ristitud indiaanlasi orjusse saata, sest 
Isabella vaimulikud pidasid seda kristlaste suhtes ebainimlikuks. 

Seegi otsus oli tehtud ilmsesti admirali alandamiseks. Raske uskuda, et noodsamad tema 
kõrguse nõuandjad, kes tervitasid.ketserite, mauride ja juutide hukkamist, näitasid üles 
taolist armulikkust. Nelja aasta jooksul oli nende loal ja õnnistusel teise ilma saadetud üle 
kaheksa tuhande õnnetu. 

Admiral leidis monarhide ahnuse rahuldamiseks teise mooduse: ta toppis oma laevade 
trümmid tungil täis vangistatud indiaanlasi, kes ei olnud veel katoliku usku pööratud. Seesugust 
nõu andsid talle Dominikaani ordu pühad isad. Needsamad dominiiklased levitasid kuuldusi 
paganate ülemäärasest kalkusest, nende võimetusest püha ristimise õnnistust vastu võtma. 

Laevad seisid juba sõiduvalmis, kui ootamatult puhkenud maru kogu laevastiku laiali pildus 
ja purustas. Terveks jäi üksnes väike «Nina», millega me piki Kuuba rannikut uurimisretkel 
olime käinud. Ülejäänud laevade riismeist otsustati ehitada teine laev. Laevastiku hukkumine 
viis admirali küll täielikule meeleheitele, kuid Euroopasse tagasipöördumise mõtet ta siiski ei 
hüljanud. 

Sel ajal ilmuski Miguel Diaz kolooniasse. Teated rikkalikest kullaleiukohtadest tõstsid 
korrapealt admirali meeleolu. Jälle algasid jutud Ofiirimaast ja kuningas Saalomoni 
kaevandustest. Admiral saatiis otsekohe teele salga, kes pidi kontrollima Miguelilt saadud 
teateid. Ja nüüd oli see salk rikkaliku kullakoormaga tagasiteel kolooniasse. 

Niisiis, isand valmistub Euroopasse sõitma. Miguel / Diaze juttu kuulates vaata! Orniccio 
mitu korda uurivalt minu poole. 

Veri kord valgus mu põskedesse, kord kadus sealt, minust käisid üle kuuma- ja külmahood, 
hispaanlase jutu lõppedes aga värisesin ma just nagu palavikus. 

Mu kuumavale laubale laskus Taiboki jahutav käsi. Kui hämmastavalt tark ja taiplik on see 
väike indiaani naine! 

«Mu vend Francesco,» ütles ta ja vaatas mulle murelikult silma, «kas sa tahad oma 
kodumaale tagasi minna?» 


Me kaalusime minu seisukorda kaua ja igast kandist. 

Miguel Diaz võttis meie arutamisest agaralt osa ja me arvestasime tema sõnu, sest ta oli 
küllalt kaua elanud indiaanlaste keskel ning jõudnud Orniccio kombel seda lihtsat ja 
üllaloomulist rahvast armastama hakata. 

«Tule minuga kolooniasse tagasi, Ruppi,» ütles ta otsekoheselt, «ja siis sõidad sa koos 
admiraliga Euroopasse. Muidu jääd kõhnaks ja kahvatuks ning närbud kodumaaigatsusest. ..» 


See juhtus 1. märtsil 1496. aastal. 

Me ei maganud kogu öö, vaid veetsime selle hüvasti-jätuvestluses. 

«Sina ei ole selle toreda rahvaga nii tugevasti seotud kui näiteks mina või sinjoore Diaz,» 
ütles Orniccio. «Võimalik, et kui sa oleksid siin samuti oma õnne leidnud nagu meie temaga, ei 
oleks kodumaa sind nii väga tõmmanud. Mine koju, armas vend Francesco. Ma tean, et need 


merereisid, need viis aastat ei ole sinust möödunud jälgi jätmata. Ma usun, et sa tuled veel 
tagasi Espanolale, kus sind ootavad kindlad ja ustavad sõbrad ... Saadud kogemusi ja 
omandatud teadmisi aga kasuta seal, kodumaal, vaeste inimeste hüvanguks ... Nende 
hüvanguks, kes võivad väepealikute julmusele, suurnike kõrkusele ja preestrite ahnusele vastu 
seada ainult oma tugevad lihased ja laiad õlad. Mina aga vannun sulle, et pühendan kogu 
oma edaspidise elu võitluseks selle suurepärase ja usaldava rahva vabaduse ja õnne eest, kes 
võttis mu vastu nagu lihase poja .. .» 

Ma suudlesin Ornicciot, suudlesin Taibokit, Vetšiot ja väikest Daukast. Seejärel hüppasin 
Miguel Diaze taha hobuse selga. 

Daukas kõndis meie kõrval ja hoidis käega mu põlvest kinni. 

Käänakul naeratas ta kavalasti ja tõmbas mu käe endale lähemale. 

«Cesco,» sosistas ta, «ma kingin sulle midagi niisugust, mida sinu kodumaal ei ole.» 

Ta pani mu pihku midagi elusat ning surus mu sõrmed tugevasti kokku. 

Jalgraja teisel käänakul vaatasin matagasi. Kaljurünkal seisid neli tumedat kogu - suur, 
väiksem, veel väiksem ja päris väike... 

Alles nüüd meenus mulle Daukase kingitus ja ma avasin oma pihu. 

Suur vikerkaarevärviline ritsikas kargas mu peost välja, joonistas õhus sädeleva kääre ja 
kadus rohu sisse.. 

